
Előszó 


Jelen műben olyan megállapításokat kívánok olvasóim elé tárni, amelyek 
újszerűségüknél fogva egyaránt lebilincselik a tanulni vágyó laikust és a 
saját nézeteitől el nem fogult tudóst. 


Olyan megállapításokat kívánok a magyar közönséggel megismertetni, 
amelyek eddig csupán idegen nyelven jelentek meg és így a szélesebb 
magyar körök elől el voltak zárva. 


E megállapítások elzárására jellemző, hogy jóllehet Észak-Amerikában a 
jelen mű tárgyát képező eredeti könyvekből több mint 10.000 példány 
fogyott el, a tudományos világ mégsem akar erről tudomást venni. Nem 
találtam sehol sem mellette, sem ellene szóló értekezést, vagy tudományos 
megjegyzést, s ez bennem akaratlanul is azt a hitet kelti, mintha a 
tudományos világ nemhogy nem tudna, hanem inkább nem akar 
hozzászólani. E megállapítások mellett felsorolható bizonyítékok oly 
számosak és meggyőzőek, hogy azok aligha volnának megdönthetők, de 
minthogy e megállapítások szinte mindenben ellenkeznek azzal amit az 
eddigi felfogások szerint valónak hisznek, akkor megérthetjük a tudományos 
világnak e tárgytól való tartózkodását. Ujabb, a jelen felfogások mellett 
kevésbé elfogult ifjabb tudósok nemzedékére kell várni, akikben meg lesz a 
bátorság ahhoz, hogy szakítani merjenek az eddigi felfogásokkal, mert még 
nem kötötték le magukat azokhoz egy életre, mint elődeik. 


Ha mindezekhez hozzáadjuk, hogy a bentiek nemcsak a tudományos, 
hanem a bibliai konzervativizmusnak is sok tekintetben ellentmondanak, 
akkor könnyen érthetővé válik, miért volt évekre szükség a rádió és 
repülőgépek világában, míg e felfedések hazánkba eljuthattak. 


Itt kell még megjegyeznem végül azt a körülményt, hogy legjobban 
szerettem volna, ha ]J. Churchward angol ezredes munkáit eredeti 
fordításban nyújthattam volna a magyar közönségnek, de nem sikerült a 
vele való levéli kapcsolatot megtalálnom, így műveit csak kivonatosan 
ismertethetem. Jelen munkámat senki félre ne értse. Nem szakkönyvnek 
készült. Célja csupán oly ismeretek felfedése, amelyek irodalmunkban 
ismeretlenek. Akik szakszerűen óhajtanak a történelem előtti múlttal 
foglalkozni, azoknál elkerülhetetlen a világnyelvek ismerete s így nincs tőlük 
elzárva az e tárgyra vonatkozó irodalom. 


Budapest, 1938. március hó. 


A SZERZŐ 

Húszezer éves bronzszobrocska. 


Mu-t jelképezi, amint az emberi lelket fogadja a teremtőtől. Az emberi léleknek 
emberfejű sólyomnmal való 
jelképezését többször láthatjuk az egyiptomi , Halottak könyvében". 


(E jelkép a szobor bal vállán látható) 

I. fejezet: 
Bevezetés 


A történelemelőtti időkben a Csendes-óceánban létezett egykor egy nagy világrész, 
amely körülbelül tizenkét és fél ezer évvel ezelőtt lángörvénytől körülvéve süllyedt el az 
óceán hullámaiban. 


E földrész volt az emberiség bölcsője, ahonnan az egész föld benépesült. 


E földrész uralta és kormányozta pusztulásáig az egész földgolyót s azon minden 
talpalattnyi terület mint gyarmat vagy gyarmati birodalom az ő fennhatósága alá 
tartozott. 


Itt keletkezett a földgolyó első nagy művelődése, amelynek felfejlődése legalább 
50.000 évre terjedt a mi alig pár száz-éves kultúránkkal szemben. Az indiai, egyiptomi, 
babilóniai, kínai, görög, perzsa, föníciai, kaldeus és a többi ősi kultúrák, amelyek sorát 
végül a római latin kultúra zárta le, valamennyien halálraítélt, elhaló tagjai voltak a föld 
eme első nagy művelődésének. Ezeknek sorsát az anyaország elpusztulása pecsételte 
meg. 


Ennek az ősrégi időkben kifejlődött csodálatos kultúrának képét fogjuk a reánk 
maradt bizonyítékok alapján e műben megismerni. 


Az uralkodó faj már abban az időben is egy fehér fajta volt, amely azonban nem 
tartozott sem a hirtelenszőke, sem pedig a déli feketék csoportjához, hanem inkább 
sötétes bőrű, sima barnahajú fajta volt. 


Megismerjük az emberi elvadulás, az emberevés keletkezésének indokait és meg 
fogjuk tudni, hogy a Csendes-óceán szigetvilágának emberevői között nemcsak a színes 
fajták, hanem a fehér faj is kellő számban képviselt. E fehér emberevők nem a 
történelmi korok bevándorlóinak, hanem ama vidékek történelemelőtti őslakóinak a 
szerencsétlen leszármazottai, akiknek mindennemű kapcsolatai megszűntek jóval a 
történelmi korok előtt a szerencsésebb életkörülményék között maradt fehér 
embertársaikkal. 


Meg fogjuk ismerni az emberiség első vallásának, az ős-vallásnak csodálatba ejtő 
fenségességét és tökéletességét. 


Az összes vallásoknak az ősvalláson való felépítését s hogy Ozirisz, Gautama 
Buddha, Zoroaster, Mózes valamennyien ugyanazt a vallást tanították, mint Jézus 
Krisztus, mert tanításaikat valamennyien ugyanabból a forrásból merítették. 


Mind e tanítások szóról-szóra, szinte betűről-betűre megegyeztek egymással, s a 
közöttük ma található áthidalhatatlan szakadékok az eredeti tanításokban nem voltak 
meg. Azok az eredeti tanításoknak a rendi papságok által való elferdítéseiből, 
félremagyarázásaiból, kigondolásaiból s ezeknek a vallásokba való betoldásaiból 
származtak, amelyekkel az eredeti ősi tanításokat megfertőzték, vagy amelyekkel 
végtelen és felfoghatatlan Mennyei Atyánkat a legközönségesebb emberi 
tulajdonságokkal felruházva igyekeztek magukhoz hasonlóvá alakítani. Megszegték 
ezzel Isten első parancsát, mert faragott képet nemcsak anyagban, hanem eszmében is 
lehet a Felfoghatatlanról készíteni. 


Megismerjük a bálványimádások eredetét, valamint a többistenhit keletkezését. 


Nem lesz érdekesség nélküli a jelen mű azok előtt sem, akik a magyarság 
eredetének és hovatartozásának a kutatásával foglalkoznak, mert számukra e mű 
sokkal távolabbi kilátásokat fog nyitni, mint a mai tudomány két vesszőparipája, 
amelyek egyike a Behring-szoros hídja, másika pedig az emberi fajok eredeténél annyit 
hangoztatott Himalája-hegység lejtői. Ezeknek a tudományba bevezetett kétes 

értékénél fogva az ember eredetére és származására nézve tudományosabbaknak látszó 
feltevések keletkezhettek, mint az egyedül helyes, de ennek dacára újabban már 
mesének vélt, bibliai magyarázat. 


Meg fogjuk ismerni bibliánk eredetét is s ennek az ismeretnek birtokában egyrészt 
nem fogjuk annak tartalmát egyoldalúan túlértékelni, de másrészt nem fogunk abba a 
másik, talán sokkal nagyobb hibába beleesni, hogy arra, mint értéktelen mesék 
gyűjteményére tekintsünk. 


Eme kivonatos és előzetes ismertetés után kötelességem, hogy olvasóim előtt 
ismertessem, kitől, honnan és hogyan indultak el a fentiekre vonatkozó kutatások és 
megállapítások. 


Evégből vissza kell mennünk az ötven évvel ezelőtti Indiába, (kb. 1880) ahol abban 
az időben nagy éhínség pusztított. Ott teljesített katonai szolgálatot James Churchward, 
mint az angol indiai hadsereg hadnagya. 


E minőségében nyert beosztást akkor egy hindu főpap mellet az ottani inségenyhítő 
mozgalom lebonyolításában való segédkezéshez 


Nevezett mint műkedvelő régész különösen érdeklődött minden iránt, ami a 
múltakra vonatkozott s nagy előszeretettel tanulmányozta az Indiában nem is olyan 
nagyon ritkaságszámba menő régi faragványok jelképes ábrázolásait. 


Egy ily ősi templomi faragvány vizsgálatába való elmélyedése közben találta őt 
egyszer a hindu főpap, akiről csakhamar kiderült, hogy egyike a föld legkiválóbb 
régészeinek s aki Churchwardnak a vizsgált faragvány jelképes értelmét, a legnagyobb 
szívélyességgel megmagyarázta. 


Ettől kezdve kettőjük között a legbensőbb baráti kapcsolat fejlődött ki. Churchward 
megállapítása szerint e kapcsolat elérte egy szerető atya és a felnőtt fia közötti 
viszonyt. 


A főpap az ott töltött huzamosabb idő alatt megtanította Churchwardot többféle ősi 
titkos egyházi írás ismertetése mellett egy nyelvre is, melyet állítása szerint India hét 
rishi papjának mint a föld legrégibb, legősibb nyelvét kell elsajátítania s amelynek 
ismerete nélkül nem igen lehet a legősibb titkos egyházi írásokat megfejteni. 


Erről a nyelvről később kiderült, hogy az azonos az ősi amerikai mayák nyelvével. 


Több mint két éven át tanította szorgalmasan Churchwardot a főpap e holt nyelv 
ismeretére. A tanulást nagyon megnehezítette az a körülmény, hogy az e nyelven írt 
egyébként egyszerű felírásoknak titkos értelmük is volt, amely titkos értelmek 
utasításul szolgáltak egy papi szerzetesrendnek, a Szent Testvéreknek - akiket 
Naacaloknak hívtak - a vallás és a tudományok tanítására. 


Egyik nap a főpap közlékeny hangulatában megemlítette Churchward előtt, hogy 
templomának titkos irattárában több tábla fekszik. Hogy azok miről szólnak, azt ő maga 
sem tudta, mert csak az azokat takaró burkolatokat látta. Mint a templom főpapja, 
megvizsgálhatta volna azokat, de erre még csak nem is gondolt, mert vallási 
hagyományként e táblákat oly szent ereklyéknek tartották, amelyeknek még a főpap 
által való megérintése is tiltva volt. 


E szent iratok megemlítésével a főpap a legnagyobb mértékben felcsigázta a fiatal 
katonatiszt érdeklődését. Már megelőzőleg említést tett előtte egy legendás 
Anyaországról. Mu-ról, s most azt is elárulta, hogy e táblákat szent hagyományaik 
szerint még maguk a Naacalok, vagyis a fentebb már említett Szent Testvérek nevű 
tanító-rend tagjai írták, mégpedig vagy Burmában, vagy az is lehetséges, hogy 
magában a legendás Anyaországban. Churchward megtudta, hogy e táblák csak 
töredékei egy terjedelmes gyűjteménynek, amelyek India hét szent városába vannak 
szétosztva s amely gyűjteménynek nagyobb részét így is elveszettnek hiszik. Itt volt 
tehát előtte az alkalom, hogy ily állítólagos ősrégi emlékeknek, amelyek időtlen idők óta 
a porlepte sötétségben feküdtek, legalább a töredékeit megláthassa. Elképzelhetjük 

ezirányú türelmetlenségét s azt a rengeteg furfangot, amit kieszelt, hogy e titkos, de 
előtte szentnek egyáltalán nem nevezhető kincsekhez hozzájuthasson. A főpap, bár 
végtelen kedvességgel, de mindig visszautasította azok megtekintésére irányuló 
kérelmét. , Fiam, - mondotta szomorú hangon - szeretném, ha teljesíthetném 
kívánságodat, de nem tehetem. Azok szent ereklyék, amelyeket hitem szerint tartóikból 
nem szabad kivenni. Kívánságodat egyszerűen nem merem teljesíteni." 


Churchward érvelni próbált, hogy hátha nincsenek jól elcsomagolva, tartóikban 
eltörhettek, az időtlen idők alatt szétmállhattak vagy elporladhattak s már csak evégből 
is meg kellene tekinteni azokat. Hiábavaló volt minden, a főpap hajthatatlan maradt. 
Kárba veszett minden furfang és ékes-szólás. 


Félév telt így el, míg végre a felcsigázott kíváncsiság vagy a táblák állapota iránt 
felköltött aggodalom legyőzték a főpap vallásos konokságát. Egy este váratlanul 
asztalának térítőjén előtte feküdt két ősi tábla. Első tekintetre megállapíthatóan 
napégette agyagtáblák voltak, de szinte kétségbeejtően porosak. 


A főpap megengedte Churchwardnak, hogy a port vigyázva eltávolíthassa, aminek 
megtörténte után ama holt nyelv írásjelei és jelképei tűntek elő, amely nyelvről már 
tudjuk, hogy azt egykor Amerikában a mayák beszélték. Erdekes, hogy e nyelvnek 
ismeretét Churchward Indiában hindu paptól sajátította el. 


E két agyagtábla igazolta előttük azt a fontos tényt, hogy azok valóban eredeti Mu- 
beli emlékek s azokon Mu történelméről van szó. 


A második tábla alján a rájuk írt történelem hirtelen megszakadt s erre a főpap sem 
tudta többé kíváncsiságát fékezni. 


Kijelentette, hogy lehetetlen ennyivel beérni s másnap kibetűzik a következő táblát 
is. 

Szerencsére, a következő tábla nem volt a megelőzőek folytatása. Azoktól teljesen 
eltérő tárgyú volt s így az elsők folytatásának reményében egyenként valamennyi 
napvilágra került. Jó, hogy ez így esett, mert közülük több törött állapotban volt. Ezeket 


összecementezték, majd valamennyit selyempapírba és vattába göngyölve csomagolták 
vissza. 


A főpap ettől kezdve úgy tekintett Churchwardra, mint akit szent figyelmeztetésből 
küldött hozzá a sors, hogy e szent ereklyék további időkre is biztonságba 
helyeztessenek. 


A táblák lefordítása megfeszített munkával telt hónapokig tartott. Az eredmény 
azonban megjutalmazta és igazolta fáradozásukat. 


A leírások részletesen tárták fel a világ és az ember teremtését valamint azt a 
helyet, ahol az ember először jelent meg e földön. 


Különböző tárgyak felölelésére különböző sorozatú táblák szolgáltak. A legrövidebb 
sorozat két tábla volt, míg a leghosszabb tizenhat táblából állott. 


A sorozatok tárgyait következőképen csoportosították: 
1. A teremtés története, felölelve az ember földi eljövetelét. 


2. Hegyek kiemelkedése a földalatti tüzek és gázok behatására. A jövőben keletkező 
gázok megfékezésére tett intézkedések. 


3. Az elsődleges Nagy Erők eredete és működésük a Mindenségben. 


4. A Föld elsődleges nagy erejének eredete és működése két fő részben s ezek 
egymástól való megkülönböztetése, 


5. A két főrész egyikének, a Föld atomikus erejének működése és ennek 
alosztályozása. 

6. Az elsődleges földi nagy erő másikának, a Föld éltet adó és életet fenntartó 
erejének eredete, működése és alosztályozása. 


7. Az élet eredete, mibenléte s alakjainak változata - a Föld fejlődésének 
szükségszerűsége szerint. 


8. Az ember teremtése, az ember mibenléte s annak megadása, hogy az ember 
miben tér el, miben üt el, miben különbözik minden más teremtménytől. 


9. Az ember első megjelenése a földön s e megjelenésének helye, melyet a táblák 
Anyaországnak neveznek. E sorozat kétségtelenül egy nagyon hosszú sorozatnak volt a 
bevezetése, amely valószínűleg Mu őstörténelméről szólott. 


10. E sorozat két táblából állott s a többiek címkéihez és írásaihoz való kulcsokat 
adták. E két tábla a többieknél több mint kétszerte nagyobb volt. 


Ha e kulcsok elő nem kerülnek, nagyon kevés lett volna a legtöbb táblának 
kibetűzési és lefordítási lehetősége, dacára a főpap rendkívüli jártasságának a 
múltakkal kapcsolatban. E kulcsok nélkül a tábláknak aligha sikerült volna a felét is 
megfejteni. 


Churchward látta, hogy az ember örök kérdésének megvilágítására 
nagyjelentőségű titok fátyola lebbent fel előttük s ezért mindent elkövetett, hogy több 
táblára akadjon. Sajnos, fáradozásai hiábavalók maradtak. Hiába kereste fel India 
összes főpapjait, legjobb ajánlólevelei dacára mindenütt hidegséggel és gyanakvással 
fogadták. Mindenütt kijelentették, hogy ily táblákat sohasem láttak. Kétségtelenül az 
igazat mondották, mert valószínű, hogy valamennyien csak ily táblák burkolataira 
tekintettek. 


Egyszer egy burmai buddhista templomot is felkeresett e célból. A templom főpapja 
gyanakvással tekintett reá s első kérdése az volt, hogy honnan jött oda. Mikor 
megtudta, hogy Indiából, azt válaszolta, hogy csak menjen vissza Indiába s kérje e 
táblákat azoktól a tolvajoktól, akik tőlük ezeket elrabolták. Nagyot köpött Churchward 
lábai elé, megfordult s minden további szó nélkül faképnél hagyta. 

Ezek a visszautasítások előbb elkedvetlenítették Churchwardot, de a már említett 
táblákból nyert ismeretek annyira értékesek voltak, hogy azok őt többé nem hagyták 
nyugodni s kutatásait az ősi civilizációk írásainak, maradványainak, emlékeinek és 
mondáinak felfedésére és tanulmányozására minden irányban kiterjesztette. 


Evégből bejárta Tibetet, Indiát, a Déltengeri szigeteket, Egyiptomot, Ausztráliát, 
Új-Zélandot, Szibériát és egész Közép-Ázsiát, hogy tanulmányozhassa a található ősi 
jelképeket, romokat, építéseket, népszokásokat, hagyományokat és népfajokat. 


Kutatásait végül megkoronázta Niven mexikói főarcheológus által a mexikói 
völgyből jórészt már a világháború után felszínre hozott több mint 2600 darab kőtábla, 
melyek bár a Naacal-tábláktól eltérő jelekkel vésettek, kétségtelenül még az 
Anyaország elpusztulása előtt készültek. Tartalmuk mintegy kiegészíti a hiányzó 
Naacal-táblákat s az azokon több, pusztán jelképes névvel jelzett dolog mibenlétéről 
adnak közelebbi felvilágosítást. 


Az említett táblák mindkét csoportja azonban ugyanazon kútforrásból ered. 
Mindkét csoport Mu Szentsugallatú Írásainak kivonata. 


A Naacal-táblákat naga jelképekkel, azaz Mu déli részén használt írásképekkel írták 
és a monda szerint még magában az Anyaországban írattak, ahonnan előbb Burmába, 
majd később innen Indiába vitettek. Ezek rendkívüli ősi korát az a történelmi tény 
bizonyítja, amely szerint a Naacalok több mint 15.000 évvel ezelőtt hagyták el Burmát. 


Ezekkel szemben megoldatlan, hogy a mexikói táblák hol készültek. Legtöbbjük 
nem a naga, hanem főként az északi, vagyis az uighur jelképekkel van vésve. Ezek a 
táblák is idősebbek 12.000 évnél és így egyforma eséllyel készülhettek úgy Mu-ban, 
mint Mexikóban. 


A jelképek különbözőségétől eltekintve azonban mindkét csoport tényleges írásjelei 
Mu, az Anyaország betűsorából valók. 


A keleten felfedett Naacal-táblák csak töredékei különböző tárgyú írásoknak, 
amelyeknek nagyon sok része hiányos. A mexikói táblák nemcsak kiegészítik a hiányzó 
láncszemeknek nagy részét, hanem egyúttal hitelesítik a Naacal-táblákat. Ez különösen 
emeli értéküket. Bár a történelemelőtti korokat megelőzően temetődtek el Közép- 
Amerika földjében, azért a reájuk vésett betűk mégis megegyeznek a tőlük szinte 
hihetetlen távolságban fekvő Indiában felfedett táblák betűivel, miért is ez utóbbiak 
ősiségében sem kételkedhetünk. 


E táblák két csoportja már egyedül is bizonyítja azt, hogy a földön létezett egykor 
egy kiszámíthatatlanul ősi civilizáció, amely sok tekintetben magasabb volt a miénknél 
és némely főfontosságú dologban, amelyekről a modern világ csak most kezd tudomást 
venni, messzire felülmúlta korunkat. Ezek az ősi táblák, több más ősi feljegyzésekkel 
együtt, igazolják azt a meglepő tényt, hogy az összes ókori civilizációk a föld minden 
részén csak elhaló tagjai voltak a Föld Első Nagy Civilizációjának. 


A keleti Naacal-táblák a múltnak csodálatos történetét tárják elénk s az alapot ezek 
adták Churchward ezredes kutatásaihoz. 


Niven mexikói kőtáblái pedig igazolják, hogy az emberre vonatkozó legöregebb 
leletek nem Egyiptomban, sem pedig az Eufrates völgyében, hanem inkább Amerikában 
vagy Délkelet-Ázsiában találhatók, ahol Mu, az Anyaország első kivándorlói és 
gyarmatosai telepedtek le. Maga az Anyaország pedig, az első ember birodalma, a 
Földünket kialakító erők behatása folytán egyelőre hozzáférhetetlen mélységben 
fekszik a Csendes-óceán fenekén, ahová nemcsak a csillagok, de még a Nap legerősebb 
fénysugara sem képes lehatolni a föléje boruló rengeteg víztömegen át. 


A keleti Naacal-táblákról tudjuk, hogy azok Mu Szentsugallatú írásai vagy azok 
eredeti másolatai s jóval idősebbek, mint a mexikói táblák. Ez utóbbiak jóval későbbi 
keletűek s nyitva hagyják azt a kérdést, hogy pontos másolatai-e az Anyaország 
írásainak, az eredetieknek, s hogy a közöttük eltelt időben nem alakított-e ki egy 

későbbi papság olyan vallási felfogást, amely, hacsak kisebb részleteiben is, de némileg 
eltérhetett az eredetitől. Lényegbevágó eltérésről szó nem lehet, mert, mint említettem, 
e táblák is még Mu létezésekor készültek s így az ottani papság Mu fennhatósága alá 
tartozott. Ez utóbbi körülmény önmagában ugyan még nem zárta ki azért egy nagyobb 
reformáció lehetőségét. 


Atlantisz papságánál ilyen meg is történt s erről Oziriszra vonatkozó 
feljegyzésekből van tudomásunk. Hasonló eset Mexikóban, az Anyaországhoz való 
közelség révén, nem igen volt valószínű. 


A Naacal- és a mexikói táblákon kívül nagyon sok feljegyzés található és ismeretes 
úgy az amerikai Mayax-ból, mint Egyiptomból és Indiából. Ezek, bár későbbi keletűek, 
de egyöntetűen írják le az Anyaországot, illetve annak pusztulását. Ugy az ősi amerikai, 
mint az ó-egyiptomi és ősi indiai feljegyzések arról szólnak, hogy e földrész erős 
földrengés mellett darabokra szakadozva és tűztől körülvéve süllyedt el a megnyílt föld 
gyomrába s aztán az óceán hullámai borultak föléje, csupán vizet hagyva ott, ahol 
egykor egy hatalmas civilizáció létezett. 


Megerősítik Mu egykori létezését egyéb ősi kéziratok is. Közöttük van oly 
örökbecsű, mint a hindu Ramayana eposz, amelyet a bölcs és történelemtudós Valmiki 
írt Narana-nak, az ayhoidai Rishi-templom akkori főpapjának tollbamondásából, aki azt 
ősi templomi feljegyzésekből olvasta fel Valmikinek. Egyik helyen Valmiki a Naacalokat 
is megemlíti, ,akik szülőföldjükről, keletről jöttek Burmába", tehát világos, hogy a 
Csendes-óceán felől. 


Egy másik okirat, amely megerősíti úgy a Szentsugallatú Táblákat, mint Valmiki 
írását, az úgynevezett Troano-kézirat, mely a Britisnh Múzeumban található. Ez egy ősi 
maya kézirat, amelyet még jóval Amerika felfedezése előtt Yukatanban, Közép- 
Amerikában írtak. Ez elkerülte Landa püspök figyelmét, aki annak idején az összes ősi 
maya írásokat máglyára rakatta. 


Ez a kézirat Mu-ról mint különálló földrészről beszél s ugyanazokat a jelképeket 
használja Mu-ra vonatkozólag, mint amilyeneket Indiában, Burmában és az ősi 
egyiptomi feljegyzésekben találunk róla. 


Egy másik bizonyíték a Cortezianus Codex, ugyancsak eredeti maya könyv a 
Madridi Múzeumban; körülbelül hasonló korú és sorsú, mint a Troano-kézirat. 


Ott van továbbá a lhassai emlékkő, valamint más feljegyzések százai Ó- 
Egyiptomból, az ősi Görögországból, Közép- és Dél-Amerikából, Mexikóból és végül, de 
nem utoljára, az Egyesült Államok nyugati államainak sziklafelírásai. 


Ott vannak a későbbiekben ismertetett még ma is létező romok, amelyek egyrészt 
földrajzi fekvésükkel, másrészt a rajtuk található díszítő jelképekkel Mu-ról, az elveszett 
Anyaországról, az elsüllyedt földrészről, az emberiség bölcsőjéről szólnak és beszélnek 
hozzánk. A Déltengeri szigetvilág némelyikén, nevezetesen a Húsvét-, Mangaia-, Tonga- 
Tabu-, Panape-, Lele-, Malden-, Uj-Caledonia- és a Mariana-sziget-csoport némelyikén 
még ma is állanak ősi kőtemplomok és más kőépítmények, valamint műutak nyomai, 
különleges kő-faragványok és egyéb, a figyelmet kevésbé felhívó régiségek százai, 
amelyek mind vissza visznek minket Mu idejébe. Uxmalban a Yukatan-félszigeten egy 
templom romján ott a felírás: ,A nyugati országok, ahonnan jöttünk." Ott van még a 
csodálatos mexikói piramis, nem messze délnyugatra Mexikó várostól, amely feliratai 
szerint ugyancsak ,a nyugati földek elpusztulásának emlékére emeltetett". Ott a 
Titicaca-tó melletti titokzatos Tiahuanaco romváros, amelynek eredetével mindezideig 
magyarázat nélkül állott a tudomány. 


Egy tibeti kolostorban előkerült agyagtábla Dél-Amerika akkori térképével, 
amelyről a rajta található egyik csillag-konstelláció alapján csillagászaink állapították 
meg, hogy körülbelül 25.000 esztendős s amelyen nemcsak az előbb említett 
Tiahuanaco város van feltüntetve, hanem, mint alább látni fogjuk, ennél még egyéb 
sokkal meglepőbb dolgok is vannak. 

Anélkül, hogy a bizonyítékok puszta felsorolását kimeríteném, hiszen azok 
valamennyiéről jelen mű megközelítőleg sem tehet említést, szabadjon még utalnom az 
általánosan elterjedt jelképekre és szokásokra, amelyek a föld minden részén szinte 
egyformán fellelhetők úgy az ókor, mint a jelen kor népeinél. Ezek a jelképek és 
szokások annyira megegyeznek egymással, hogy lehetetlen azoknak közös forrásból 
való származását nem látni vagy azt tagadni. 


Ezzel az előzetes háttérrel a következő fejezetben követhetjük már Mu 
pusztulásának regéjét, mint azt Churchward ezredes összeállításában a ,7he lost 
Continent of Mu" című munkájában találjuk, anélkül, hogy azt egy író képzeletében 
született lázálomnak tekintenénk. 

A xochíicalcói piramis Mexikóban. A töredékes, de még kibetűzhető képírásnak a 
jelentése: 
"E piramis Mu, az emberiség szülőfölde, az Anyaország, illetve a nyugati országok és 
lakósai elpusztulásának az 
emlékére emeltetett. Pillérei a nagy erők nyomásának engedtek, s Mu az összes 
lakosaival a vízek mélyére süllyedt." 

II. fejezet: 
Mu leírása és pusztulása 


Mu egy hatalmas dombos terület volt, amely Hawaiitól valamivel északra terjedt. 
Déli határát körülbelül a Fidzsi- és Húsvét-szigetek vonala adta. Kiterjedése kelet- 
nyugati irányban 8000 km, míg észak-déli irányban 5000 km körül lehetett. Valójában 
három részből állott s e részeket keskeny csatornák vagy tengerszorosok választották el 
egymástól. 


Visszamenve nagyon messze a réges-rég múlt idők éjjelébe, évezredekkel ezelőtt, 
az ismert történelmi idők őskorának legelejét is megelőzően, létezett e földrész a mai 
Csendes óceán közepén, ott, ahol ma csak végtelennek látszó vizet és eget találunk s e 
végtelennek látszó vízen imitt-amott kisebb szigetkéket, vagy szigetcsoportokat, 
amelyeket gyűjtőnéven a Déltengeri Szigetvilágnak nevezünk. (Lhassai emlékkő.) 


E földrész óriási kiterjedésű alföldeivel egy gyönyörű trópusi vidék volt. (Húsvét- 
szigeti tábla és görög feljegyzés.) 


Az alföldek gazdag legelőkkel és művelés alá vett területekkel voltak borítva, míg a 
lankás dombos vidéken buján tenyészett a tropikus növényzet. (Iroano-kézirat.) 


E földi paradicsomban nem volt sem hegylánc, sem hegy, mert ezek abban az 
időben még sehol sem emelkedtek fel a Földön. (Churchward megállapítása.) 


E földterületeket tavak és széles lassú folyók öntözték, amelyek fantasztikus 
kanyarulatokkal és hajlásokkal folydogáltak a dombok körül és a termékeny síkságokon 
át. Bő vegetáció borította az egész földrészt. A tájak szépségét nagyban emelték a fák 
és a bokrok ragyogó színpompájú és kellemes illatú virágai. Nagy lombos pálmák 
szegélyezték több kilométeres sávban az óceán partjait és a folyók szegélyeit. Tollas 
páfrányok nyújtották szét hosszú karjaikat a folyók zátonyain. A sekély tavak fényes 
felszínét a szent lótuszvirág tömérdek sokasága tarkította sokszínű drágakőként 
smaragdzöld foglalatban. (Különböző feljegyzések.) 


A hűvös folyók felett cifraszárnyú lepkék lebegtek a fák árnyakaiban, tündéries 
mozdulatokkal szállva fel és alá, mintha jobban akarták volna színes szépségüket a víz 
tükrében élvezni. Virágról-virágra ugrálva kolibrik végezték rövid röpködéseiket, 
ékszerekként ragyogva a nap sugaraiban. (Dél-Amerikai emlékkő.) 


Tollas éneklők a bokrokban és a fákon lágy dallamaikkal versenyeztek egymással. 
(Húsvét-szigeti tábla.) 


Tücsök ciripelése töltötte be a levegőt s a sáska ollójának élesítése fölé emelkedett 
minden hangnak. Az őserdőkben hatalmas mamut- és elefántcsordák barangoltak, 
füleik legyezgetésével űzve el a kellemetlen rovarokat. (Indián és maya feljegyzések.) 


E nagy földrész 64 millió ember vidám és boldog életétől termékenyült. A 
lakosságnak fényűző otthonai voltak. (Troano-kézirat.) 


Mint egy pók hálója, széles, sima utak szelték át és keresztezték e földrészt, s az 
utak kövei oly pontosan voltak egymással összeillesztve, hogy közöttük a fű nem tudott 
előretörni. (Húsvét-szigeti tábla.) 


Elbeszélésünk idejében a 64 milliónyi lakosság tíz törzsre tagozódott. E törzsek tíz 
nép, illetve fajta voltak, de valamennyien csak az egyik fajta kormányának vezetése 
alatt állottak. (Troano-kézirat.) 


Sok nemzedékkel azelőtt a nép királyt választott, aki Rá Mu (Mu Napja) néven 
világi és egyházi feje volt az egész birodalomnak. (Lhassa és egyéb feljegyzések.) A 
birodalmat a Nap birodalmának nevezték. 

Valamennyien egy vallást követtek, az Istenség jelképes imádását. Hittek a lélek 
halhatatlanságában, az esetenkénti újratestesülésében, azaz feltámadásában, s a 
léleknek az ősforráshoz, ahonnan származott, azaz az Istenséghez való visszatérésében. 
(Lhassa és más felírások.) 


Oly nagy volt az Istenség iránti tiszteletük, hogy nevét soha ki nem ejtették, s még 
imáikban és fohászaikban is csak jelképesen szólították. Rá (a Nap) szolgált az összes 
isteni tulajdonságok gyűjtő jelképéül. (Maya és egyéb feljegyzések.) Plasztikusan 
tűzpiros gömbbel, síkban pedig koronggal jelképezték, de ha ez utóbbit nem színezték, 
akkor természetesen csak a kör szolgált jelképéül. 


Rá Mu volt az istenség földi képviselője, de különös gondot fordítottak annak a 
tanítására, hogy személye nem lehet imádat tárgya. 


Mu lakossága magas műveltségű és felvilágosodott volt. Mivel a föld összes lakói 
Mu gyermekei voltak és az Anyaország fennhatósága alatt állottak, elvadult népek, 
emberevők s hasonlók abban az időben még nem léteztek. Az uralkodó faj egy rendkívül 
csinos, nem egészen világos bőrű, nagy-, lágynézésű-, sötétszemű, simahajú, fehérfajta 
nép volt. A többi fehér-, sárga-, barna- és fekete-bőrűek soha nem uralkodtak. (Troano- 
kézirat, Cortezianus Codex és más források.) 


Kitűnő hajósok voltak úgy tengeren, mint a légben, s megfordultak az egész földön. 
Mint kitűnő építészek nagy templomokat és gyönyörű kőpalotákat építettek. (Valmiki.) 
Óriási monolitokat faragtak és állítottak fel emlékül. (Húsvét-szigeti szobrok és 
Tiahuanaco faragványai.) 


Mu hét nagy fővárosa volt a vallás, a tudomány és a tanulás székhelye. (Lhassai 
emléktábla.) 


A hét fővároson kívül még sok város és falu volt szétszórtan e hármas földrészen. A 
folyók mellett épült városok voltak a kereskedelem gócpontjai, ahonnan hajókkal 
indulhattak a föld minden részébe. 


E hármas földrész volt szülőanyja a föld első nagy művelődésének, tudományának, 
iparának és kereskedelmének. A föld minden más országa kivétel nélkül Mu gyarmata 
vagy gyarmati birodalma volt. 


Feljegyzések, felírások és hagyományok szerint e földrészen jelent meg az ember 
először a Földön. (Iroano-kézirat, több felirat.) 


Óriási, faragott, középen nyitott tetejű templomok díszítették a városokat. Azért 
hagyták a tetőt nyitva, hogy Rá, a Nap sugarai az imádkozókra és könyörgőkre 
süthessenek s ilymódon jelképeztessék az ima vagy a könyörgés meghallgatása. 
(Lhassa-emlékkő.) 


Hajósaik nagy forgalmat bonyolítottak le állandóan utasokkal és árukkal a 
gyarmatok, valamint az Anyaország között. (Valmiki.) 


Hűvös estéken sétahajókat lehetett látni, pazar-pompájú ruhákba öltözött és 
ékszerekkel telerakott férfiakkal és nőkkel. 


Midőn e nagy földrész, mint a föld művelődésének központja, a tudomány, 
művészet, ipar és kereskedelem zenitjére érkezett, s rajta fenséges templomokat, 
gyönyörű palotákat, hihetetlen méretű óriási szobrokat, amelyeket egyetlen kőből 
faragtak, pompásnál pompásabb emlékoszlopokat és emlékműveket emeltek vagy 
állítottak fel (a déltengeri szigetvilágon található romok és maradványok), durva 
rázkódással rendültek meg alapjai. Félelmetes ítélet teljesült be rajta. 


A föld gyomrában rémületet keltő moraj keletkezett, amit erős földlökések s több 
helyen vulkánikus kitörések követtek. Mu déli része felemelkedett. (Húsvéti- és más 
szigetek.) E partok mentén özönvízi hullámok hömpölyögtek végig, és a sok csinos 
várost pillanatok alatt söpörtek el a föld színéről. A keletkezett kráterek tüzet, lávát és 
füstöt okádtak. Mivel a táj síkterületű volt, a láva nem folyhatott el, hanem egymásra 

halmozódva kúpokat alkotott s ezek némelyike még ma is látható egyes szigeteken. E 
tűzhányók némelyike többé napjainkig nem működött. 


A vulkánikus erők megszűntével Mu lakossága lassankint legyőzte félelmét. Az 
elpusztított városok újból felépültek s újra felvették az ipar és kereskedelem fonalát. 


Sok nemzedékkel ez esemény után, amikor az már a múlt történelmévé vált, Mu 
újból rettentő földrengés áldozatává lett. Rengett és hullámzott az egész földrész, 
akárcsak egy óceán. Úgy remegett és rengett az egész földrész, mint fa levelei a 
viharban. Templomok, paloták, házak romba-dőltek, emlékek és szobrok felborultak. A 
városok és falvak romok és törmelékek halmaivá lettek. (Iroano-kézirat, Corteizánus- 
codex és lhassai emlékkő.) 


Amikor a föld felemelkedett és leszállott, remegett és megrázkódott, majd 
darabokra szakadt, mindenhol vulkánikus tüzek törtek elő és tomboló lángok hatoltak a 
felhőkig, hárommérföldnyi magasságba. (Hawaii, Niuafoui és más fölírások.) Ott 
villámokkal találkoztak és beborították az egész eget, majd sűrű, fekete füsttakaró 
sötétítette el a földet. Özönvízi hullámok félelmetes robajjal száguldottak végig a 
síkságokon. (Görög feljegyzések.) A romba-dőlt városokat elsöpörték. A még életben 
maradottak megfulladtak. Védelmet semmi sem nyújthatott. (Lhassa-feljegyzés.) 


A láthatáron leáldozó nap a füstlepelen keresztül vörösen, szinte haragosan nézett 
a történtekre. Mikor a láthatár mögé süllyedt, koromsötétség támadt, amelyet csak a 
villámok szakítottak meg. 


Az éj folyamán Mu darabokra szakadtan, halálra ítélten, dörgő morajlással süllyedt 
lefelé a föld gyomrába. Zuhant le egy tűzkatlanba. (Troano-kézirat és Cortezianus- 
codex.) Ahogy a darabokra szakadt föld zuhant a tüzes mélybe, lángok csaptak fel 
körülötte és egészen beborították. (Egyiptomi feljegyzés.) A lángok követelték 
áldozataikat, Mu és 64.000.000 lakosa feláldoztatott. (Troano-kézirat.) 


Amidőn Mu a lángoló örvénybe süllyedt, mindenfelől óriási hullámok csaptak föléje 
s hamarosan ott találkoztak egymással, ahol egykor a földrész közepe volt. És Mu, az 
emberiség szülőföldje, büszke városaival, templomaival, palotáival, művészetével, 
ismereteivel és tudományával a múlt álmává lett. Halotti szemfedője lett a mély óceán. 
Végpusztulása volt az első lépés az emberiség első nagy művelődésének elmúlásához. 


Mu pusztulása közel 13.000 éve nehéz palástot borított a föld legnagyobb részére. 
A palást most már lehullóban van, de nagyon sok még rajta az ismeretlen folt. 


Midőn e földrész darabokra szakadt és elmerült, mint később látni fogjuk, geológiai 
okokból itt-ott hegyláncok és csúcsok maradtak a víz színe felett. Ezek szigeteket és 
szigetcsoportokat képeztek, amelyeknek felszíne az alattuk működő vulkanikus erők 
behatására feltöredezett. 


Mindezek a hegyláncok és csúcsok területükhöz mérten telve voltak menekültekkel. 
Országuk, szülőföldjük, az emberiség szülőföldjének menekültjeivel. Hazájuk, otthonuk 
már az őket körülvevő forrongó, gőzölgő, iszapos víznek képezte ekkor a fenekét. 
Annak a víznek, amely elnyelt mindent, hogy aztán kegyetlen munkájának végeztével 
megnyugodjék. Ezt a vízrengeteget nevezték el Csendes-óceánnak. Kaphatott-e valami 
valaha látszólag ennél gúnyosabban nevet? Pedig ez az Oceán ma sem csendesebb, 
mint a többi, s mind e látszólagos ellenmondás dacára, neve mégis találó, mert az nem 
az Oceánra, hanem az elpusztulás folytán elcsendesült Mu-ra, Mu halálos csendes 
életére vonatkozik. Arra az életre, amelyet a meghaltak lelkei folytatnak, ősi felfogás 
szerint ugyanis a meghaltak lelkei visszatértek oda, ahonnan az emberiség földi 
pályafutását kezdette, oda, ahonnan földi pályafutásukra elindultak, vagyis Mu-ra, 
amelyet ez oknál fogva a , Lelkek Földje" néven is hívtak. A magyar nyelvben még ma is 
létezik a meghaltra vonatkozó ama szólás-mondás, hogy megtért őseihez. Ugy hiszem, 
hogy ezek után e kifejezésünk eredetéhez nincs szükség bővebb magyarázatra. Az 
Alvilág, az odavezető víziút s hasonló eszmék a latin-görög mitológiákban ugyancsak 
innen vették eredetüket. 

E kitérés után térjünk vissza a pusztulásból megmaradt szigetekre, amelyeken a 
forrongó tenger közepén Mu népességének életben maradt maradványa 
összezsúfolódott s várta a rettenetes földlökések megszűntét. 


Látniuk kellett templomaik, palotáik, házaik, hajóik és nagyszerű útjaik, egyszóval 
egész kultúrájuk pusztulását. 


A halálra ítélt földrész lakossága majdnem teljesen elveszett az örvényben. Azok, 
akik mégis életben maradtak, elhagyottaknak érezték magukat. Nem volt semmijük. 
Szerszám, ruha és menedék nélkül állottak. A rendelkezésükre álló területen alig, vagy 
semmi élelem sem volt található. Körülöttük meg sziszegett, forrongott a fövő, gőzölgő 
víz, amely a lángoló pokolba ömlött. Felettük sűrű gőzfelhők, füst és hamu zárták el a 
világosságot, s áthatolhatatlan sötétségbe burkoltak mindent. A zavarban eltűnt és 
elveszett hozzátartozóiknak, társaiknak kétségbeesett kiáltásai csengtek fülükben. Az 
életben maradtak elé rettenetes kép tárult. Szemben állottak a védtelenséggel és az 
éhhalállal. Kevesen bírták túlélni e rettenetes istenítéletet és legtöbbjük nyomorultul 
pusztult el. 


Az elveszett földrésznek megmaradt töredékeit ma a , Déltengeri szigetvilág" néven 
ismerjük s ezek bennszülöttei joggal tarthatnak igényt arra, hogy őket Mu egyenes 
leszármazottainak tekintsék. 


Bizonyos idő múlva a légkör némileg kitisztult a füsttől és a kénes gőzöktől. A nap 
áttörve a felhők fátyolét letekintett a pusztulás színterére. Az újonnan képződött 
szigeteken megrémült férfiakat és nőket láthatott, kik eléggé szerencsések vagy talán 
inkább szerencsétlenek voltak, hogy megmenekülhettek. A bibliai vízözön előtti, a föld 
eme legnagyobb katasztrófáját a túlélőknek nyomorultul kellett állaniok. 


Elképzelhető, amint reménytelenül szorították össze kezeiket s némán, 
mozdulatlanul, eszüket vesztve bámultak bambán arra, amerre még röviddel azelőtt 
egy földrész állott. Egy tündéri földrész, amely semmivé lett! 


Síri csendben fekszik mélyen lent az óceán fenekén. Egykor az ember volt rajta a 
legfőbb úr, s most a halak lakhelyévé vált. Ijesztő csúszó-mászók tanyájává. Tengeri fű 
nő ott, ahol egykor virágok fordultak a nap felé, s korál-polipok építik zátonyaikat, ahol 
egykor dolgos emberi kezek palotákat építettek. Ama tízmilliók közül, akik egykor az 
eltűnt városok utjain nyüzsögtek, alig egy maroknyi emberi roncs maradt élve az 
újonnan alakult szigeteken, amelyek kopárak voltak és élettelenek. Minden elveszett. 
Nem maradt szegény menekülteknek egyéb, mint a lassú éhhalál. 


Ezer mérföldekre voltak egymástól és a legközelebbi földrészektől. Hajók, csónakok 
és élelem nélkül, megfosztva minden addigi hírszolgálattól. 


Nem nehéz elképzelni, hogy ilyen körülmények mellett mi történhetett e 
szigeteken. Természetes, hogy sokan a reménytelenségtől és a kiállott izgalmaktól 
megőrültek, míg mások a halálért könyörögtek, hogy elviselhetetlenül szorult 
helyzetükből megmeneküljenek. Ahhoz, hogy létezhessenek, csak egy út maradt 
számukra. Lesüllyedni a vadság legmélyebb fokára és éhségük kielégítésére felfalni 
egymást. Állati bőrök, ha egyáltalán voltak és nyers falevelek szolgálhattak ruhául. 
Köveket, nyilakat és dárdákat kellett készíteniük védelmükre és támadásukra. Vágó 
szerszámaikat kagylókból s ha volt, tűzkőből kellett előállítaniuk. 


Legégetőbb kérdés azonban az élelem mikénti megszerzése volt. Kétségtelen, hogy 
sokan meghaltak a nélkülözésektől, a félelemtől és éhségtől, s ezek hullái nyújtottak 
táplálékot a többieknek, így jött létre az emberevés és az elvadulás. 


A legmagasabb civilizáció menekültjei így süllyedtek le az elvadulás és az 
emberevés legalacsonyabb fokára s maradtak meg e mély fokon, évezredeken át egész 
napjainkig. 


Elképzelhető e művelt nép undora és visszautasítása hasonló élelemmel szemben, s 
hihető, hogy sokan inkább éhen pusztultak, mintsem hasonló táplálékot vettek volna 
magukba. Idővel, amint egyik nemzedék követte a másikat, a hosszú esztendők 


Lapszám: 18. (148) 


Csicsáky Jenő: MU az emberiség szülőföldje 


elmúltával e szegény szigetlakók mindig mélyebbre süllyedtek s lassan a múltak 
minden emlékét elfeledték, bár vallásilag öntudatlanul is igyekeztek azt fenntartani, de 
a tradíciók mindig jobban és jobban elhalványultak, míg végre feledésbe merültek. 


Régi nagyságuk teljesen kitörlődött emlékükből, mint ahogy a Csendes-óceán álnok 
vize letörölte Mu-t a föld színéről, de ha a szigetek bennszülöttei el is feledték 
múltjukat, nyomok, jelek, romok, bizonyítékok maradtak náluk a jövőbeni 
azonosításokra, hogy egy változatlan törvény végrehajthatóvá váljék. 


Már említettem, hogy Mu pusztulása az emberiséget a sötétség fátylával borította 
be, de még egy időre tovább élt művelődése gyarmati birodalmaiban. Az Anyaország 
támogatása nélkül azonban e művelődési központok fokozatosan lehanyatlottak és 
végül a bibliában is említett, de nem egészen helyesen vízözönnek nevezett, eddig 
méreteiben legnagyobb földi kataklizmától majdnem teljesen megsemmisítve, mintegy 
utolsót lobbant e művelődés a latin birodalommal. 


Ennek hamujából kelt életre az új, a ma művelődése, civilizációja. 

III. fejezet: 
Mu művelődésének kora 


Már említettem, hogy Mu művelődése több mint 50.000 évre nyúlik vissza. 
Tekintettel arra, hogy az emberi művelődés történelmével kapcsolatban ily szokatlanul 
nagy időszakkal való dobálódzáshoz vagyunk legkevésbé hozzászokva, ezért sietek 
ismertetni azokat az indokokat, amelyekre a fenti megállapítás támaszkodik. 


Mielőtt azonban az első indokot ismertetném, ki kell térnem annak a ténynek 
említésére, hogy az amerikai maják időszámítását a tudományos világ felderítette s a 
leleteiken található időszakok nagysága nem képezi vita tárgyát. Evégből előzetesen 
közlöm könyvem VI. fejezetéből az alábbiakat: 


, Palenguben a Felírások templomá"-ban egy hét időszakból álló dátum 
van feljegyezve, amely 455.393.401 napot ölel fel ami megközelítőleg 
1.247.653 évet jelent. Tikalban egy nyolcidőszakos feljegyzés található, 
amely 1.841.639.800 napból álló szédítő időt hidal át, ami megközelítőleg 
5.000.000 esztendőnek felel meg." 


Maga az a tény, hogy a maják képesek voltak a földdel kapcsolatban ily óriási 
időtartamot elképzelni s azt fel is jegyezni, azt mutatja, hogy a kultúrának magasabb 
fokán állottak, mint bármely nép napjainkig, mert valamennyinél helyesebben ítélték 
meg a föld lehető korát. 


Amióta az írás művészetét felfedezték, az uralkodók saját dicsőségük és 
cselekedetük megrögzítésére nagy emlékeket állítottak. Nagy győzelmek leírása, 
zsákmányolások vagy a fizetett hadisarcok és az öndícséretek hosszú meséi töltötték ki 
az emlékeken rendelkezésre álló területeket. Az ősi népek közül egyedül a maják 
jegyeztek fel tudományos dolgokat, s az uralkodók üres kérkedései helyett elvont 
matematikai számításokat. Ebben nemcsak kortársaikat előzték meg messzire, hanem 
az úgynevezett modern civilizációt is. 


Feljegyzett időtartamaik nem képezik vita tárgyát, de mai időszámításunkhoz 
viszonyítva nem tudjuk megállapítani azt a napot, amelytől ők számították napjaikat s 
amely feljegyzéseik szerint a föld újrateremtésének volt a kelte, s amelyet 4 Ahau és 8 
Cunhu, mai nyelven 440-ik napnak jelölnek. Az újrateremtés alatt valószínűleg egy 
olyan kataklizmát kell érteni, amely megváltoztatta a föld arculatát. 


Az általunk jelenleg használt Gregoriánus naptárnál csillagászatilag pontosabb, de 
egyébként eléggé bonyolult időszámításuk ismertetése már a szakirodalomhoz tartozik, 
így azt itt mellőzöm. 


E kitérés után térjünk vissza az első indokra. Le Plongeon a yukatani Chichen Itza- 
ban Can király idősebb fiának, Cay főpap mauzóleumának közepén talált egy tizenkét- 
fejű kígyót ábrázoló faragványt. A faragványon található írás szerint ez a kígyó ama 
tizenkét uralkodóházat jelképezte, amelyek Mayax-ban a Can-dinasztia előtt uralkodtak 
s amelyeknek együttes uralkodási idejük 18.000 évre terjedő időszakot ölelt fel. 


Az utolsó Can király 16.000 évvel ezelőtt élt, mint azt a Troano-kézirat igazolja. Ha 
a 16.000 évhez hozzáadjuk a fenti 18.000 évet, akkor az összeadás eredménye mutatja, 
hogy Mayax-ban 34.000 évvel ezelőtt már királyok uralkodtak. 


A Can-dinasztia uralkodási ideje ismeretlen. Éppígy ismeretlen ebből a dinasztiából 
származó királyok száma. A fenti időhöz pedig ennek az uralkodócsaládnak uralkodási 
ideje is hozzáadandó volna. A fenti számok alapján erre az uralkodócsaládra is 
számíthatunk 1000 évet, s így nem sokat fogunk tévedni, ha feltesszük, hogy az első 
mayaxi uralkodó trónra lépése óta 35.000 év telt el. 

Mayax gyarmati birodalma volt Mu-nak, s ebbe a politikai formájába az egyszerű 
letelepülésből emelkedett. Ez a fejlődés ugyancsak időt kívánt, s így Mu művelődésének 
szükségszerűen több mint 35.000 évre kell visszanyúlnia. 


A fent említett dinasztiák 18.000 évre jelölt uralkodási idejét megerősíti a kínai 
, Tchi" nevű könyv. Ugyanígy megtaláljuk ezt egy ősi japán följegyzésen, egy ősi hindu 
táblán, egy ősi hindu kéziratban, amelyek mind felemlítenek 12 dinasztiát 18.000 évre 
terjedő uralkodási idővel. Ezekhez hozzáadhatjuk még azt a sok kínai és hindu 
legendát, amelyekben szó van 12 dinasztiának 18.000 évre terjedő uralkodásáról. 


Ezek a japán, kínai és hindu feljegyzéseknek egyike sem ad azonban arról 
felvilágosítást, hogy e dinasztiák hol uralkodtak 18.000 éven át. Ezt egyedül csak a 
Chichen Itza-i faragvány fedi fel nekünk. 


Manetho, az egyiptomi paptörténetíró egyik papiruszán ezt írja: 
, Az Atlantisz bölcseinek uralma 13.900 éven át tartott." 


Atlantisz végleg 7.200 évvel ezelőtt süllyedt el. Ha e két számot összeadjuk, akkor 
7.200 meg 13.900 az 21.100, vagyis ennyi évvel ezelőtt kezdte el uralkodását Atlantisz 
első királya. 


Már láttuk, hogy Mayax első királya 35.000 évvel ezelőtt kezdett uralkodni. Mayax 
és Atlantisz első királyaink uralkodása között eszerint 14.000 év telt el. Ennyi időre volt 
szükség, amíg Mayax első királyától számítva Atlantisz is a gyarmati birodalom 
magasságába emelkedett. Ha csak ennyi időt engedélyezünk Mu első királyának és 
Mayax első királyának trónra lépése között, akkor nem nehéz elképzelnünk, hogy Mu 
már 50.000 vagy ennél is több évvel ezelőtt nagyszerűségének magaslatán állhatott. 


Mivel a tudományos világ az előbb elmondottakról azt állíthatja, hogy e 
megállapítás tisztán elméleti okoskodás, amelyet a meglevő tárgyi bizonyítékok 
kelőképen még nem támasztanak alá, ezért vegyük segítségül a geológiát is s találjunk 
azzal is a célba. 


Mikor emelkedtek fel a hegyek a Nagy Mágneses Kataklizmát követően? Ha 
hiszünk a geológia feltevésének, akkor erre azt kell felelnünk, hogy százezer évekkel és 
némelyek millió évekkel ezelőtt. 


A geológiának ezzel a meséjével szemben most lássunk több művelődést, amelyek 
már akkor is léteztek, mielőtt a hegyek felemelkedtek volna. Vannak köztük olyanok is, 
amelyek évezredekkel előbb virágoztak, semmint az első hegy egyáltalában létezett 
volna a Földön. 


A geológia alapján eszerint ezek a művelődések - amelyek Mu-ból eredtek - 
kezdetüket sokszázezer, sőt millió esztendővel ezelőttről keltezhetnék. Mivel hasonló 
eset aligha foroghat fenn, a geológia e tekintetben téves utakon halad. 


A kisázsiai Szmirnában, a Fő-dombban, 170 méter magasan a tenger színe felett, 
három történelemelőtti művelődés maradványai láthatók egymás felett, amelyeket 
egymástól homok-, kavics- és sziklarétegek választanak el. E rétegek temették el az 
egyes művelődéseket. 


Ezek azonban nem fekszenek vízszintesen egymás felett, hanem egymás mellett 45 
fokban megdőlten. 


Ha e művelődési rétegek nem 45 fok szög alatt helyezkednének el, a tudományos 
világ azt állíthatná, hogy azok a domb tetején fejlődtek és soha fel nem emelkedtek. 
Szögben való elhelyezkedésük azonban minden vitán felül igazolja, hogy már akkor is 
léteztek, amikor az alattuk levő hegy még fel sem emelkedett, mert csakis az alattuk 
levő hegy felemelkedésekor jutottak jelenlegi megdőlt helyzetükbe. 


Ezek után a civilizációk korának a megállapítását ráhagyhatjuk a tudományos 
világra, de állapítsák meg előbb a kisázsiai hegyek korát is. Fogadjuk még el a 
geológiának azt az elméletét is, hogy a hegyek folyamatos lassú felemelkedések 

eredményei, de akkor arra kérünk magyarázatot, hogy miért egyenlő az előbb említett 
művelődési rétegek megdűlési szöge? 


Egy másik eset. Mexikó városától 40-45 kilométer távolságra északra Niven három 
művelődési réteget fedezett fel, amelyek közül egyik takarja a másikat, s homok-, 
kavics-és sziklatörmelékek választják szét őket. 


Ezek a városok több mint 2000 méter magasan vannak a tenger színe felett, s 
közöttük és a tenger között 3800 - 5000 méter magas hegyek emelkednek. Churchward 
az elválasztó rétegek sziklatörmelékeinek forrására Mexikó nyugati partján akadt. E 
hely és az eltemetett városok között a legalacsonyabb hegy 3700 méter magas. 


Lehetségesnek tarthatja-e valaki, hogy akkor, amikor ez eltemetett városoknak 
polgárai utcáikon jártak-keltek, az ősi óceán 3700 méternél magasabb hullámai mosták 
ki ezeket a sziklatörmelékeket és vitték a hegyeken keresztül tovább egész a jelenlegi 
helyükre? Vagy Mexikó talán kikölcsönözhetett volna magának egy különleges jég-árt, 
amely e törmelékeket jelenlegi helyükre hurcolta? 


Hasonló lehetetlenségek Mexikóban semmi esetre sem történhettek. Ezek az 
eltemetett városok feltétlenül előbb épültek, semmint a hegyek felemelkedtek volna, így 
nem volt szükség sem valami csodás jégárra, sem pedig még a gyermekmesékbe sem 
beilleszthető 3700 méter magas hullámokra, hogy a sziklatörmelékek jelenlegi helyükre 
kerüljenek. 


Ezt igazolják egyébként a romjaik között talált táblák is, amelyeknek kibetűzéséből 
még azt is megtudhatjuk, hogy e városok egykori lakói Mu gyarmatosai voltak. 


Földtanilag a legalsó város messze benyúlik a geológiai harmadkorba, s már 
létezett több mint 50.000 évvel ezelőtt mint Mu gyarmata. 


Még egy kitűnő példa a Titicaca-tó melletti Tiahuanaco romváros az Andokban. 


Le nem tagadható valóságok bizonyítják úgy magában a romvárosban, mint annak 
környékén, hogy amikor e város épült, annak területe az óceán szintjénél alig állhatott 
valamivel magasabban. 


Most, akárhogyan is, letagadhatatlanul majd 5000 méter magasan fekszik 
romjaiban a tenger szintje felett. 


Ezek az adatok elég döntő bizonyítékok amellett, hogy Mu művelődése több mint 
50.000 évre nyúlik vissza. 


Nincs okunk tehát kételkedni azoknak a tibeti feljegyzéseknek a korán sem, 
amelyek csillagászati keltük szerint 70.000 évesek. 

IV. fejezet: 
Az elvadulás eredete 


A mai tudományos világ elfogadott elmélete szerint az ember fenevadból lett 
emberevővé és a vadság eme állapotából fokról fokra emelkedett fel a művelődés mai 
magaslatára. 


Ez az elmélet megszokottságánál fogva olyan természetesnek tűnik fel előttünk, 
hogy ennek ellenkezőjét fel sem mernénk tételezni. Ezt igazolja minden, ami az 
állítólagos fejlődésnek van alávetve. Az egyszerűbből fejlődik a tökéletesebb. 


Ennek dacára azok, akik megismerték a vadakat, ellenkező véleményre jutottak s 
azt állítják, hogy az elvadulás a művelődésből ered s nem a művelődés emelkedik fel az 
elvadulásból. Ennek lehetőségét valóban láttuk a Mu pusztulásáról szóló II. fejezetben. 


A Szentsugallatú Táblák szerint az ember a Teremtő hasonlatossága szerinti 
lénynek, tehát feltétlenül művelt lénynek teremtetett, s ezt a tanítást találjuk a 
keresztény egyházak tanaiban is, nincs okunk tehát kétségbe vonni. 


Az Anyaország pusztulása, mint azt a II. fejezetben láttuk, csak azokat és azoknak 
utódait változtatta vadakká, akik túlélték a katasztrófát és kénytelenek voltak a kopár 
szigeteken az emberiség zömétől elszigetelten megmaradni. 


Humboldt báró, aki amikor az Amazon és Orinoco tájékán általa talált nyomorult 
indián csoportokról beszél, valószínűleg nem is tudja, hogy mennyire igazat mond, 
mikor naivul a következőket jegyzi meg róluk: 


,Ezek nem nyersanyagai az emberiségnek; kiemelkedésünk nem 
történhetett ebből az állapotból. Ezek a szerencsétlenek egy kihaló faj 
utolsó lefokozottai, akik ebbe az állapotba felülről süllyedtek. Természeti 
állapotában az elszigetelt ember egy pusztulásra ítélt lény." 


A vadember magára hagyottan soha fel nem emelkedik. Lesüllyed oda, ahol van és 
megy még lejjebb a lejtőn, ha lehet. Felemelkedő változás csak akkor áll elő, ha 
kapcsolatba jön a civilizációval, de ha ennek csak a fogyatkozásait és gonoszságait 
sajátítja el csupán, amelyeket aztán a saját vad hajlamaival párosít, akkor még 
állatiasabbá válik és még mélyebbre süllyed. Ez utóbbiak azok a fajok, amelyek a 
kipusztulás felé tartanak. 


A népek elvadulása geológiai események következménye. A geológiai 
harmadkorban, illetve annak végén, a föld kérge kitisztult a bizonyos mélységekig 
terjedő egymástól elszigetelten állott ősi gázüregektől olyképen, hogy gázövek 
keletkeztek és ezek keletkezése folytán emelkedtek ki a hegyek, illetve a 
hegyláncolatok. Ezt az időt megelőzőleg nemhogy hegyek, de még magasabb dombok 
sem léteztek. 


A földrészek sűrűn benépesült óriási termékeny síkságok voltak. A gázövek 
kialakulásakor, amikor azok előretörtek a föld kérgében, a felettük levő sűrűn lakott 
területeknek hegyláncolatokká való szinte robbanásszerű kiemelkedése alkalmával a 
föld felső rétege összerepedezett, összetöredezett. Az újonnan képződött hegyoldalakon 
a mélyből felvetődött sziklák, megcsúszott földrétegek, romba dőlt városok 
törmelékeinek görgetegei csúsztak lefelé, maguk alá temetve embereket, állatokat s 
általában mindent, ami az életet jelentette. Ebben a kataklizmában azért az 
összerepedezett és magasba emelt földön néhányan életben maradtak s ezek 
leszármazottai a mai emberiség. Azokra ugyanis, akik a hegyek felemelkedésekor a 
szomszédos síkságokon voltak, még gyászosabb sors várt, mert kivétel nélkül 
elsodortattak azoktól az özönvízi hullámoktól, amelyek a földfelület ily nagy arányokban 
kialakuló változásaira az óceánokból kilépve végig hömpölyögtek a síkságokon. Ezek az 

özönvízi hullámok azonkívül, hogy elpusztították a síkságok életét, még jó időre 
meggátolták az általuk elöntött földek termékenységét is. 


A kataklizmát túlélők nem mehettek a síkságokra, mert ott pusztaság és 
elhagyatottság várt reájuk. Mint az Anyaország pusztulásánál láttuk, a hegyek 
felemelkedésekor is élelem hiánya miatt emberevés keletkezhetett nagyon sok helyen. 
A felemelkedett hegységekben lehettek nagyobb területek is életben maradottakkal, 
akik ismerték a nagy civilizáció minden fényűzését, de egyes nélkülözhetetlen anyagok 
forrásaitól a változott viszonyok között elzárva azok utánpótlásának hiányában utódaik 
az elszigeteltség és gyakorolhatatlanság folytán elvesztették a művészetek és 
tudományok összes ismereteit. 


Ilyen esetnek példája az ázsiai nagy Uighur-birodalom pusztulása. Keleti része 
elpusztult a tengerártól, az ú. n. bibliai vízözöntől s minden eltűnt róla. A nyugati része 
pedig felemelkedett s ekkor jött létre a Himalája, valamint a többi közép-ázsiai 
hegység. E hegyek között több fennsík keletkezett, amelyeken a nép túlélte a 
katasztrófát s idővel ledolgozta magát a síkságokra. Az egyik ilyen fennsík túlélői voltak 
az árják ősapái. 

A hegyek kiemelkedéséről úgy Indiában, mint Kínában találunk hagyományokat. A 
délafrikai zuluknál is él még a hagyomány, hogy ősapáik az északabbra fekvő hegyek 
kiemelkedésének túlélői közül valók voltak. 


Dél-Amerikában az Andok két hegylánca között fekvő fennsíkon, az egész ősi 
Tiahuanaco város felemelkedett. Ezt mondja a Titicaca-tó partján a régészektől is jól 
ismert nagy kapu felírása is. 


Általában a legtöbb hegyes országban található valamilyen hagyomány a hegyek 
felemelkedéséről. A Zsoltárok könyvében Mózes imádsága így kezdődik: 


,Uram, Te voltál nekünk  hajlékunk nemzedékről nemzedékre, 
minekelőtte hegyek lettek és föld és világ újra formáltaték, öröktől fogva 
mindörökké Te vagy Isten." 


Mai tudósaink a művelődés fokának, minőségének, fejlettségének megítélésénél 
nagy fontosságot tulajdonítanak a  tűzkőből készült nyíl- és  dárdahegyek 
megmunkálásának. Azt tartják, hogy azért, mert a Neogen-korból származó nyíl- és 
dárdahegyek tökéletesebben megmunkáltak, mint a Palaeogen-korból származók, a 
Neogen-kor embere előrehaladottabb műveltségű volt, mint a Palaeogen-kor embere. 
Nem lehet azt állítani, hogy a tudósoknak nincs igazuk. A fejlődés elméletének alapján 
állva a Neogen-kor későbbi keletű, mint a Palaeogen-kor. Ennek dacára, a mi 
szemszögünkből a kőtárgyak megmunkálásának tökéletesebb vagy tökéletlenebb volta 
a művelődés fokával fordított viszonyt látszik igazolni, és pedig azt, hogy tökéletlenebb 
kőszerszámai mellett mégis a Palaeogen-kor embere volt magasabb műveltségű a 
Neogen-kor emberénél, jóllehet, hogy ez utóbbi tökéletesebb nyíl- és dárdahegyeket 
készített. 


A logikus gondolkodás határain belül joggal feltehető, hogy a könyílhegyek idején a 
körülmények annyiban megegyeztek a maiakkal, hogy nem minden ember volt 
egyformán jártas azok készítésében. Egy gyakorlott kéz tökéletesebb tárgyat tud 
készíteni, mint egy kezdő, amelyből durvább, nyersebb tárgy kerül elő. A Palaeogen-kor 
emberei kezdők voltak e tekintetben, de ez még közelről sem jelenti azt, mintha 
kevésbé lettek volna műveltek. Sőt ellenkezőleg, ezek a kezdők egy nagyon magas 
műveltségű népnek voltak a túlélői, amely nép a föld oly rettenetes megrázkódtatásai 
következtében majdnem elpusztult a Palaeogen-korban. 


A túlélőket a rettenetes kataklizmák két kezüket kivéve szinte mindenüktől 
megfosztották. Szerszámaik és minden egyebük elveszett; a megrázkódtatások 
túlélőinek a tíz körömtől eltekintve, nem maradt egyebe, mint az értelme. Valószínű, 
hogy a legcsekélyebb "mechanikai tudás nélkül kellett ezeknek az életben 
maradottaknak szerszámokat készíteni, úgyszólván a semmivel a semmiből, a követ 
kivéve. Gyakorlat és hozzáértés hiányában lehetett-e mást kihozniuk, mint a 

legnyersebb, a legdurvább példányokat. Nyilvánvaló tehát, hogy ezek nem feltétlenül 
igazolják készítőik alacsony műveltségét, mert egy igen magas, de elvaduló 
művelődésnek is lehetnek a bizonyítékai. A Palaeogen-kor embere tehát magasabb 
műveltségű lehetett, mint a  Neogen-koré, aki dacára tökéletesebb és szebb 
kőszerszámainak, magasabb művelődés lecsúszottabbja volt, mint elődje. 

V. fejezet: 
Az ember földi megjelenésének országa 


Az első ember földi megjelenése kétségen kívül Mu földjén történt. Különböző 
feljegyzések igazolják, hogy ez a földrész volt a bibliai Eden-kertje, amelynek nyugatra 
kellett feküdnie Amerikától és keletre Ázsiától. 


Mu-nak, vagyis az emberiség szülőföldjének tehát a Csendes-óceánban kellett 
feküdnie s egykori létezését ily földrésznek a még mindig látható és tapintható, 
valóságos maradványai is igazolják. 


Kétségtelenül és elvitázhatatlanul beigazolható, hogy e helyen egykor, a 
történelemelőtti időkben magas művelődés létezett. Ennek bizonyítékai javarészt 
kőtemplomok, kőemlékművek, kőszobrok maradványai, kifejtett és faragott kövek, 
készen a továbbszállításra és továbbá a kőbányák, ahonnan e köveket fejtették. E 
kőbányákban befejezetlen szobrok és más befejezetlen kőmunkák találhatók, amelyek 
minden kétségen felül igazolják, hogy e szigetvilág egykor összefüggő tartozéka volt 
egy nagy szárazföldi alakulatnak. 


Különböző feljegyzések szerint e földrész három részből állott, amely részeket 
keskeny szorosok vagy tengerek választották el egymástól, de hogy e választó vonalakat 
hol húzta meg a természet, arról nincsen sehol semmi ismert feljegyzés. 


Az egyiptomi , Halottak könyvében" találunk ugyan egy vázlatos térképet Mu-ról s 
ez az egyes részeket keskeny földszalagoknak ábrázolja, amelyek kelet-nyugati 
irányban helyezkednek el. E térképen két nagyobb földszalag közé egy kisebb ékelődik, 
mely mintha az egyik nagyobbtól szakadt volna el. 


Ebédlőm kályhájának öntöttvas ajtaja kétségtelenül modern öntvény, de ha azt 
Churchward ezredes meglátná, nagyon meglepődne annak díszítő motívumain. 
Churchward ugyanis három ősi okmányt talált, amelyek Mu pusztulásának 
körülményeire, módjára, mikéntjére mutatnak reá. 


GR Zs tehesse sréks 


A kályhaajtó, mely képírásával Mu pusztulásának mindkét módját tárja elénk 


Természetesen tömegével vannak olyanok, amelyek Mu pusztulását felemlítik, de a 
pusztulás mikéntjéről ezek nem adnak számot. Erről csak egy egyiptomi, egy indián 

okmány és egy mexikói kőtábla emlékezik meg. Az első kettő között azonban jellegzetes 
eltérés áll fenn. Az egyiptomi szerint Mu lángörvénybe esik, míg az indián szerint 
elmerül az óceán hullámaiba. Ezeknek mindegyike a pusztulás egyik fázisát tárja elénk 
s így mindkettő helyes. Annál csodálatosabb kályhám öntöttvas ajtaja, mert annak 
díszítő motívumai az ősi képírással beszélnek Mu pusztulásáról, pusztulásának 
mikéntjéről s félre nem érthető módon tárják fel, hogy Mu lángörvénytől körülvéve 
süllyedt el az óceán hullámsírjába, ahová oly mélyre süllyedt, hogy a világosság sem 
képes hozzá lehatolni s csak egyes csúcsok, kráterek maradtak meg belőle. E 
motívumok Mu-t ugyancsak három részből állónak jelölik s ugyancsak oly módon, hogy 
a középső jóval kisebb rész tartozéka az egyik nagyobb résznek. A kályhaajtón levő ősi 
képírás még tudtunkra adja, hogy Mu pusztulása a négy fő kozmikus erő együttes 
behatására történt s az alatta lévő hét üreget, hét kiürült gázkamrát kellett kitöltenie. 
Hogy került ez az ősi képírás, díszítő motívumként a modern kályhaajtóra, nem tudom, 
de azt tudom, hogy valóságos mesterműve ama kor írásának. Nem kevesebb, mint 
tizenegyszer van benne megerősítve, hogy adatai Mu-ra vonatkoznak, s több írásjele 
úgy van elhelyezve, hogy egyidejűleg két különböző fogalomkörbe tartozó dolog leírását 
adja. Ha tervezője azt nem valami ősi dologról másolta, hanem önmagából, benső 
énjéből alkotta, akkor ez klasszikus esete az ősi gondolat atavisztikus 
megnyilvánulásának egy késői utódnál. 


Mu-t topográfiailag, úgy a Troano-kézirat, mint a Cortezianus Codex dombos 
vidéknek írják le, míg az ó-görög feljegyzések sík vidékűnek. 


Akkor, mikor e földrész eltűnt az óceánban, hegyek még nem voltak a föld felületén 
s ezért, úgy az ó-görög, mint a maya feljegyzések helyesek. Azok a vulkánikus erők, 
amelyek Mu pusztulását okozták, voltak előkészítői azoknak a későbbi körülményeknek, 
amelyek a hegyek felemelkedését hozták létre. 


Arról, hogy a Csendes-óceán szigetei kétségtelenül kontinentális eredetűek, meg 
lehetünk győződve. Ezek a csöppnyi szigetek több ezer kilométer távolságra fekszenek 
az emberlakta területektől s azokat mégis emberek népesítik be. Maga ez a puszta tény 
a legerősebb bizonyíték arra, hogy a történelemelőtti időkben e szigeteknek egységes 
szárazföldet kellett alkotniuk s ez a bizonyíték erősebb, mint bárminő feljegyzés, 
felírás, emlék, hagyomány vagy maradvány. Akit azonban ez a tény nem győz meg 
eléggé, mert jobban hisz a maradványoknak, annak ott vannak e szigetek némelyikén 
található ősi műutak maradványai, amely műutakhoz felhasznált köveknek nemcsak, 
hogy nincs lelőhelye az illető szigeteken, hanem azok megállapíthatóan éppen a 
valamennyitől legtávolabb eső Húsvét-sziget kőbányájából származnak s így 
kétségtelen, hogy e  műútmaradványok egy, valamikor egységesen kiépített 
úthálózatnak megmaradt töredékei. Ily úthálózat pedig, amelynek a kövei úgy 
illeszkedtek egymás mellé, hogy közöttük a fű sem tudott előtörni, a szigeteket 
benépesítő vademberek mellett is azt igazolja, hogy azok egykori őseinek a műveltség 
magas fokán kellett egyszer állaniok. 


Schliemann a Troano-kézirat és a lhassai emlékkő alapján jutott arra a feltevésre, 
hogy Atlantisz volt Mu földje. Mivel e feljegyzések nem állapítják meg e földek 
azonosságát, így ez pusztán feltevés volt Schliemanntól. Ha a rendelkezésére állott 
egyéb feljegyzéseket nem felejtette volna el tekintetbe venni, akkor azok világosan eléje 
tárták volna, hogy Mu Amerikától nyugatra feküdt s nem keletre, mint Atlantisz. 


Őt valószínűleg megtévesztette az a körülmény, hogy Atlantisz is vulkánikus 
kitörések és elmerülés mellett pusztult el, mint Mu. A tudomány ezt már a kétség 
árnyékán felül megállapította, de szeretik elhallgatni, mert egyéb tudományos 
megállapítások felett kondítja meg a lélekharangot. Vannak, akik Atlantisz felett is 
mosolyognak és gúnyolódnak, de csak azért, mert nem tudják, hogy ezzel elárulják, 
hogy soha komolyan nem foglalkoztak ezzel a tárggyal. A Mu és Atlantisz elsüllyedése 
közötti idő a rendelkezésünkre álló adatok szerint pontosan 4268 év volt. 


Le Plongeon Közép-Amerikát vélte Mu földjének. Nem vette figyelembe, hogy az 
összes feljegyzések megállapítják Mu pusztulását és elmerülését. Közép-Amerika nincs 

elsüllyedve s így véleménye olyan, mintha azt mondanánk valakiről, hogy meghalt, 
mialatt velünk beszél. 


Souchis, a saisa templom egykori főpapja, mondotta Solonnak, a görög bölcsnek, 
hogy Atlantisz elsüllyedése folytán keletkezett iszapos tenger és a közbülső szárazföld 
elpusztulása miatt 9000 évvel azelőtt zárult el az út az elpusztult Nyugati Országokhoz. 


Souchis itt világosan három földet említ. Atlantiszt, a közbülső szárazföldet 
(Amerikát) és végül Mu-t, a Nyugati Országokat. 


Mindazok, akik Churchward előtt emlékeztek meg Muc-ról, figyelmen kívül hagyták 
az e földrészre vonatkozó legfontosabb dolgokat; nevezetesen a Déltengeri Szigeteken 
található romokat és egyéb maradványokat, a szigetlakók csodálatosan meglepő 
hagyományait és Yukatanban az uxmali szent misztériumok templomának falfelírásait. 


A tudósok elméleteik védelmében igyekeznek bebizonyítani, hogy a Pleistocen-korig 
ember nem jelent meg a Földön. Mint minden szappanbuborékhoz, úgy ehhez a 
tudományos szappanbuborékhoz is elég egy tű hegye, hogy szétpukkanjon. 


Európa ama kavicságyaiban, amelyeket az utolsó mágneses kataklizma, a geológiai 
jégkorszak vizeinek lecsendesülő hullámai raktak le s amely esemény még csak a 
Pliocen-korszak végét jelentette, emberi maradványok találhatók. Ugyanez a vízözön 
pusztította ki a nebraskai barlanglakókat is. 


Niven felső városa még a hegyek felemelkedése előtt épült a Pleistocen-kor 
kezdetén, míg a legalsó városának ezt tízezer évekkel kellett megelőznie s így építése 
messze visszamegy a Harmad-korba. 


Emellett szól a kisázsiai Szmirna melletti fődomb átvágása is. Tudósaink 
megrögzött feltevései közé tartozik az elmélet is, hogy a fehér faj Ázsiából származik. 
Ennek elméletnek fenntartására azonban a legcsekélyebb bizonyító nyommal sem 
bírnak. Egyetlen feljegyzés vagy felírás sincs erről. Ezzel szemben a legmeglepőbb 
felfedezéseknek egyike az a megállapítás, hogy a polinéziai szigetcsoportok 
bennszülöttei nem a színes, hanem a fehér emberfajtához tartoznak. Ez a nép, dacára 
elvadult állapotának, rendkívül szép testalkatú, fenséges, intelligens tekintetű s nagyon 
megnyerő arcvonású. Valósággal összekötő láncszemet képez a föld ma is létező fehér 
fajtái között. 

Az eddigiekből már tudjuk, hogy az emberiség Mu-ból ered, a polinéziai szigetek 
pedig megmaradt töredékei e balsorsú földrésznek. 


Arról, hogy Közép-Amerika Mu földjéről gyarmatosult és népesült be, följegyzések 
vannak, míg azt, hogy Mu eme első gyarmatosai szőke fehérek voltak, akiket egy másik, 
sötétebb fehér fajta túrt ki, hagyományok támasztják alá. Hagyományok szólnak arról, 
hogy a szőke fajta, hajókon a felkelő nap felé, távoli országba hajózott át és ott települt 
le Európa északi részében, a mai Skandináviában. Ugyanezek a hagyományok 
világítanak arra, hogy a sötétebb fehér fajta a Mayák birodalmán, Közép-Amerikán és 
Atlantiszon át Dél-Európát, Kis-Ázsiát és Afrika északi partjait gyarmatosította. 


A legszebb régi görög szobrokhoz hasonlítanak, a legügyesebbek s a legtöbb 
ítélőképességgel bírnak a Fidzsi-szigetek bennszülöttei, akik a barna típusú fehérek 
leszármazottai. 


A Gilbert szigetcsoport Arorai nevű szigetén 
uralkodó bennszülött király leányánál, Arawali 
hercegnőnél, Churchward olyan háncsból fonott 
legyezőt talált, amelynek díszítése megegyezik 
Mu, a Nap Birodalmának címerpajzsával. E vad 
hercegnőről azt mondják, hogy kedves, 
szeretetreméltó nő, de haragos természetű, s 
dacára nyomorúságos környezetének, 
meglepően méltóságteljes. Bár öltözete a 
vadaké, feje és arca magas műveltségű fajta 

képviselőjét árulja el. Egy ő is az emberevők 
közül, de dicséretére legyen mondva, nem aralik 
ízlelte meg soha az emberhúst. 


Mikor tudomásomra jutott, hogy Indiában 
Udaipur maharadzsája családjának származását 
30.000 évre vezeti vissza, a térképen 
megkeresve e valóban legősibb dinasztia JT 
országát, nagyon meglepődtem, mert ennek az stk fd 
országnak keleti határait az Arawali-dombok S 
szegélyezik. ii 


Tekintettel arra, hogy Udaipur éppen 
kétszer olyan távolságra fekszik az Arorai 
szigettől, mint Magyarországtól s tekintettel 
arra, hogy kapcsolatai Udaipurnak aligha 
léteznek Arorai vad emberevő bennszülötteivel, 
nem tehető fel, hogy bennszülött hercegnőnk 
Udaipurból kölcsönözte volna a nevét. 


Mivel ilyen négytagú szavak egyezését, 
amelyek mindkét helyen nevet jelölnek, kissé 
merész volna a véletlen számlájára írni, 
egyezésüket legésszerűbben a közös ősanya 
nevére kell visszavezetni, akiről valamikor 
bizonyára úgy a szóban-forgó dombok, mint 
késői elvadult unokája egyaránt nyerhették a 
nevüket. 

Arawali hercegnő 


Fentebb, a Mu pusztulását leíró okmányok között említettem egy mexikói 
táblácskát is. Ezt Mexikó városban vették egy bennszülöttől, aki azt - állítása szerint - 
valami romok között találta. E táblácska alapja finom szemcséjű, kemény homokkő. A 
rajta lévő jelek "/16 hüvelyknyire emelkednek ki a felületén. Maga a tábla kékszínű és 
nagyon fényes. Az a része, amelyiken a jelek vannak, világossárga, míg maguk a jelek 
sötétvörösek és üvegfényűek. A színeknek ezt az összetételét gyakran találjuk ősi maya 
emlékeken. Magassága körülbelül 10 cm és a talpa állványszerűen van csiszolva. 
Kétségtelen, hogy valahol szembeszökő díszül szolgált. Valami titokzatosságnak kell 
hozzá fűződnie, mert nem maya írásjelek vannak rajta, hanem az Anyaország Naga- 
rendszerű templomírásának titkos jelei. Ezt az írásmódot a legfőbb papságon kívül csak 
néhány kiváló pap és a trón várományosai ismerték, minélfogva e táblácskát csak ezek 
értékelhették. A rajta lévő írás tehát nagyon ősi, de 12.000 évnél idősebb nem lehet, 
mert Mu pusztulását írja le. A rajta lévő jelek értelme: 


, A Lelkek földje, a föld nagy Uralkodója, nincs többé. Különböző helyeken 
megrendült alatta a föld s az egész ország úgy hullámzott, mint az óceán 
vize. Végül is oszlopai engedtek és egy tűzörvénybe süllyedt el. Amint a 
nagy Uralkodó elmerült, a földalatti tüzek körülfogták őt és fellángoltak. 
Majd a vizek hömpölyögtek föléje s a Lelkek földje, a nagy Uralkodó, nem 
volt többé." 


Mielőtt e fejezetet lezárom, nézzük meg az egyiptomi , Halottak Könyvé"-nek a 110. 
fejezetét. Az abban lévő címke egyike a legnagyobbaknak, amelyet sem a Mózes 
könyveit lefordító Ezra, sem pedig kortársai nem értettek meg. Nem értik azt a ma élő 
egyiptológusok sem s ezt be is ismerik. Churchward a hindu paptól nyert ismeretei 
alapján megállapította, hogy e fejezet Mu, az Anyaország emberének életét festi le. A 
címke alsó része Mu szokásos térképe, míg a felső rész három hüvelyében az alsó 
részen feltüntetett három víznek a neve foglaltatik. 

Az alsó rész ugyancsak három vízzel körülvett földet mutat. A felső rész három 
hüvelyében lévő írást az egyiptológusok így olvassák: ,A vizek hatalma. 
Megszámlálhatatlan vizek. Vizek nagy helye." 


Ugyanezeket annak idején Ezra így fordította: ,Az első neve Pison, a másodiké 
Gihon és a harmadiké Hiddekel." (Genesis, II. fejezet, 11. vers.) 


Most lássuk, hogy mit mond a biblia az Édenre vonatkozólag. 


,8. És ültete az Úr Isten egy kertet Édenben, napkelet felől, és abba 
helyezteté az embert, akit formált vala." 


Bárki tekint is a térképre, rögtön láthatja, hogy Etiópia, Asszíria és az Eufrates 
völgye nem olyan terület, amely egy olyan földrészt alkothatna, hogy sziget vagy kert 
lehessen, miáltal rögtön érezhető, hogy a bibliai leírás pusztán jelképes, amit a fent 
idézet 8. vers is megerősít, mondván, hogy a kert napkelet felé volt Édenben. 


Ahol ezt írták, vagy Egyiptom, vagy Palesztina volt - a mai felfogás szerint a kert 
közepe -, míg a megjelölés ,napkelet felé" mutatja e helytől az Eden kertjét s így ez 
csak Mu lehetett, más név alá rejtve. 


,9. És nevelé az Úr Isten a földből mindenféle fát, tekintetre kedvest és 
eledelre jót, az élet fáját is, a kertnek közepette, és a jó és gonosz tudásának 
fáját. 

10. Folyóvíz jő vala pedig ki Édenből a kert megöntözésére; és onnét 
elágazik és négy főágra szakad vala. 


11. Az elsőnek neve Pison, ez az, a mely megkerüli Havilah egész földét, a 
hol az arany terem. 


12. És annak a földnek aranya igen jó; ott van a Bedelliom és az Onix-kő. 


13. A második folyóvíz neve pedig Gihon; ez az, a mely megkerüli az 
egész Khús földét. 


14. És a harmadik folyóvíz neve Hiddekel; ez az, a mely Asszíria 
hosszában folyt. A negyedik folyóvíz pedig az Eufrates." 


Világos, hogy a bibliai fordítás s annak eredetije, az egyiptomi Halottak Könyve 
között nem teljes az összhang, mert amíg ez utóbbi csak három folyót jelöl meg, addig a 
biblia négyet említ. Ezek között valóban gyanús az Eufrates, mert amíg az első három 
felemlítése külön versekben történik, addig e folyó neve egy versben van említve a 
harmadikkal. Ez azt a látszatot kelti, mintha pótlólag adatott volna a 14. vershez, hogy 
elégítétessék a 10. versben foglaltaknak. 

VI. fejezet: 
Szemelvények különböző tudományos munkákból 


Mielőtt Churchward ezredes művének ismertetését tovább folytatnám, nem lesz 
érdekességnélküli, ha betekintünk Thomas Gann, Eric Thomson és Philip Ainsworth 
Means munkáiba, amelyek az ősi amerikai kultúrákat tárgyalják. Az előbbiek műve a 
mayák történelméről, míg az utóbbi munkája az Andes-hegység ősi művelődéséről szól. 


A mayák történelméből veszem a következőket: 


1. , Pusztán stratigrafikus tények alapján ennek az ősi anyagnak az 
életkorát akárcsak megközelítőleg is nehéz megállapítani, mivel e dolgok 
vulkánikus hamuba és iszapba vannak beágyazva. Ilyeneknek a korát és az 
idejét pedig megállapítani nem lehet. Covoacan és a mexikói völgy egyéb 
helyeit folyó láva borította be. E lávaréteg 10-15 láb vastag. Geológiai 
tények alapján ez a lávaáradás nem történhetett később, mint a Kr. e. 
második évezred előtt. E lávatömeg alól ősi művelődés kiterjedt bizonyítékai 
kerültek napfényre, amelyek sírokból, házakból és a kézműipari tárgyak 
megszámlálhatatlan mennyiségéből állanak. E tárgyak tekintélyes korúnak 
mutatják e bennszülött amerikai kultúrát, amely még az O-világ kultúrájával 
való összehasonlítással szemben is aránylag magas volt." 


Mi ez, ha nem leszögezése annak, hogy Közép-Amerikában létezett egykor - az 
ismeretlen múltban - e vidéken egy oly magas kultúra, amely az O-világ valamennyi 
magas kultúrájával, mint Babilon, Egyiptom stb. ősi művelődésével szemben sem 
mondható alacsonyabbnak, hacsak nem magasabbnak amazokénál. 


2. , A maya kronológiából azaz időszámításból, amellyel a mayák azt az 
időt jelölték, amely eltelt 4 Ahau és 8 Cumhu óta, vagyis a föld 
újratestesülésének kelte óta, a 6 Katun és 8 Baktun idejét Spinden Kr. e. 
100 évre teszi. Ugyanezt a dátumot Goodman 260 évvel előbbre, míg a 
német tudósok ugyanennyivel hátrábbra tolják." 


Ez az 520 évre terjedő ingadozás világos beismerése annak, hogy a fenti maya 
dátumnak, amelytől aztán a többit számítják, a mai időszámításunkba való tudományos 
belehelyezése teljesen önkényes. A tudományos művekben található maya dátumokra 
vonatkozó megállapítások tehát a mi időszámításunk szerint nem fedik a valóságot. E 
dátumok akár tízezer évekkel is eltérhetnek a valóságtól. 


3. , Kétségtelen, hogy a mayák leszármazottai voltak Ázsia egyik nomád 
törzsének, Amerika első felfedezőinek, akik a Behring-szoroson talán már 
10.000 évvel ezelőtt keltek át." 


Igazán szép, hogy itt már tudósaink 10.000 évet engedélyeznek, nem is szólva 
arról, hogy a mayák valamely ázsiai nomád törzzsel való rokonságát kétségtelennek 
tartják. Amikor ily rokonságot kétségtelenül megállapítanak, észre sem veszik, hogy 
minő ellentmondásba keverednek egyéb állításaikkal. Ha ugyanis egy néptöredék, 
bármi oknál fogva, elzáródik vagy elzárkózik a világtól, az a kultúra lépcsőin csak 
többé-kevésbé hosszabb, vagy rövidebb időn át fogja tudni magát tartani. Elért 
kultúrfokát fokozni tovább nem lesz képes, ellenben bizonyossággal el kell érkeznie 
ahhoz az időhöz, amelytől kezdve kultúrája hanyatlásának kell elkezdődnie. Ha tehát az 
amerikai mayák Ázsia valamely nomád törzsétől indultak volna el, hogy képzelhető 
akkor, hogy amerikai elzárkózásukban olyan magas kultúrát tudtak teremteni, amely 
felülmúlta azokat az ázsiai magas kultúrákat, amelyektől, dacára az azokkal való 
kapcsolatba jöhetőségüknek, Ázsiában magában mégis oly távol estek. Amennyiben a 
Behring-szoros átkelési hídjának a meséjét el lehetne fogadni, fentiek alapján ily 
átkelés lehetősége nem Ázsiából Amerikába, hanem fordítva, inkább Amerikából 

Ázsiába történhetett volna. Az igazság azonban, mint már tudjuk, itt is a középúton áll. 
Az átkelés egyformán történt mindkét irányba, de nem a jó öreg Behring-hídon át, 
hanem a közbülső földrészről közvetlenül. A kétségtelen rokonság így is kimutatható. 


4. , A faszobrászat a mayáknál nagyon fejlett volt s egyes ajtókeretek és 
gerendák, amelyeken isteneket, embereket és groteszk alakokat faragtak, a 
legjobb modern fafaragványokkal is előnyösen volnának 
összehasonlíthatók." 


Aki feltételezi, hogy ilyen fejlett faszobrászatot holmi kőszerszámokkal ki lehet 
fejleszteni, annak fogalma sincs arról, hogy valójában hogyan is készül egy faszobor. 


5. ,A dombormű, amely számbavehető perspektíva (távlat) ismeretét 
mutatja, tökéletes és minden bizonnyal felülmúlja mindazokat a hasonlókat, 
amelyeket Egyiptomban és Mezopotámiában találtak." 


Micsoda naívság kell annak a feltételezéséhez, hogy ezek a szobrászok a 
tudományos kőkorszak embervadjaiból kerülhettek ki. Hát annyira lehetetlen, hogy e 
több-ezer éves acélszerszámok az izzó lávában nem oldódhattak fel, vagy a földben és a 
földön nem válhattak vasoxiddá? 


6. , Cobatól egy nagy felemelt kőút vezet kilométereken át Chichen Itza 
felé. Nehéz magyarázatot találni arra, hogy mi szükségük volt erre a 
rengeteg időt és munkát igényelt hatalmas műútra, mivel a mayák nem 
ismertek sem teherhordó állatokat, sem kerekes járműveket s emellett az út 
nem szel át semmiféle mocsarat, amelyen keresztül nélküle a közlekedés 
lehetetlen lett volna." 


Az tényleg vitán felül áll, hogy Amerika újabb felfedezése idejében annak lakói a 
kereket nem ismerték. Kerék ismeretének hiányában pedig ilyen műút célját 
megmagyarázni képtelenek vagyunk. Feltehetjük tehát, hogy Amerika ősi lakói 
ismerhették a kereket, de a kultúrában valaminő oknál fogva visszavetett szerencsétlen 
leszármazottaik időközben egyebek között a kereket és annak használatát is elfeledték. 
Hogy ez megtörténhetett, elképzelnünk is nehéz, mert rengeteg időnek kellett közben 
eltelnie. Azonban van már elég okunk arra, hogy ilyet feltételezhessünk. 


7. ,,Palengue-ben a "Feliratok templomában" egy hét idő-szakból 
összeállított kelet van feljegyezve, nevezetesen: 1 Kin, 12 Uinal, 1 Tun, 8 
Katun, 1 Baetun, 18 Pictun és 7 Cabaltun. Ha ezek értékét összegezzük, 
akkor 455.393.401 napot, vagyis megközelítőleg 1.247.653 évet nyerünk. 
Tikalban pedig egy 8 időszakos kelet van feljegyezve, amely 1.841.639.800, 
azaz ezernyolcszáznegyvenegymillió-hatszázharminckilencezer-nyolcszáz 
napból álló időt hidal át, vagyis megközelítően ötmillió esztendőt. Maga az a 
tény, hogy a mayák képesek voltak ily óriási időtartamot elképzelni a földdel 
kapcsolatban, azt mutatja, hogy helyesebben ítélték meg a föld lehető korát 
már abban az időben, mint bármely más nép egészen a XIX. századig." 


E sorok önmagukban beszélnek a föld első nagy művelődéséről. Azok pedig, akik 
elég fáradságot vesznek arra, hogy a mayák időszámítási rendszerét megismerjék, 
kénytelenek a mayák előtt elismerésük zászlaját meghajtani s már nem szorulnak egyéb 
bizonyítékokra, hogy valóban magas műveltségükön csodálkozhassanak. 


8. ,Copan kőszobrászat, Tikal faszobrászat, Ouirigua csodálatos 
zoomorfikus emlékművek, Palengue gyönyörű gipszdíszítmények és vésett 
jade-k, Pusilha kiváló kerámia, Lubaantun apró alakocskák készítésében volt 
híres." 


Íme egy csomó művészetéről híres város egy rakáson. Ahol a művészeteket annyira 
értékelték, hogy városok váltak azokról híresekké, ott igazán fantasztikum nemcsak 
vad, de még félvad állapotokról is beszélni. 


9. , A mayák voltak a legkevésbé harcias nép, amely valaha létezett." 

Lehet-e egy népre vonatkozólag ennél szebb megállapítást tenni? 


10. ,A maya művész a távlat ismeretében előrehaladottabb volt 
valamennyi kortársánál az egész földön s szakmájának tisztaságában, ha 
lehetséges, még napjainkat is felül múlta." 


Ha erre képes volt akár a kőszerszámával, akár egyébbel, akkor kétségtelenül 
előrehaladottabbnak kellett lennie még mai szaktársainál is. 


11. , A fogakat különböző módon tömték, illetve rakták be díszítés 
céljából.  Berakásra vaspirit  obsidian és alkalmilag jade-csapokat 
használtak, amelyeket a fog közepébe fúrt kicsiny kerek lyukakba 
illesztettek." 


Íme két légy egy csapásra. Az egyik a jól ismert, de már nevetséges kőszerszám, 
amellyel lyukacskákat fúrtak fogaikba s amellyel a piciny csapokat e célra kifaragták. 
Ugyan akad-e komolyan gondolkodó olvasóim között, aki ilyet el tud hinni? A második 
pedig a vaspirit. Ha ehhez tudjuk, hogy ötvösművészetük sem volt utolsó, akkor nehéz 
elhinnünk, hogy a vaspirit ismerete mellet ne ismerték volna a vasat. 


12. ,Amióta az írás művészetét felfedezték, az uralkodók a saját 
dicsőségük és cselekedeteik megörökítésére nagy emlékeket állítottak. 
Nagy győzelmek leírása, zsákmányolások vagy a fizetett hadisarcok, az 
öndícséretek hosszú meséi töltötték ki az emlékek rendelkezésre álló 
területeit. Az ősi népek között egyedül a mayák jegyeztek fel tudományos 
dolgokat és elvont matematikai számításokat az uralkodók kérkedései 
helyett. Ebben messzire megelőzték nemcsak kortársaikat, hanem még az 
úgynevezett modern civilizációt is." 


Íme ez volt három tudós megállapítása 1931-ből. A mayákról ennél nagyobb 
elismerés még Churchward műveiben sem található. 


Chichen-Itzá főszentélye 

Chichen-Itzá ősi város maradványainak tájképe Yukatan félszigeten 
(indberg ezredes repülőgépről készült felvétele) 


pé 


Chichen-Itzá csillagvízsgálójának romjai a mayák ősi birodalmából. (Yukatan) 

Chichen-Itzá: a harcosok temploma. Kiásása és összerakása négy évíg tartott 


Azt hiszem, hogy ennyivel is megelégedhetünk a yukatani mayákról. Tekintsünk be 
még egy kissé az Andes hegység ősi művelődésébe is: 


1. , Az inkák idejét megelőzőleg létezett egy másik birodalom, nem 
kevésbé jelentékeny, mint az inkáké, amelyet a modern kutatások úgy 
régészetileg, mint irodalmilag, lassan mindinkább látókörünkbe hoznak s 
felderítik róla a ködöt és árnyakat, amelyek azt oly soká takarták. Már most, 
bár ismereteink messze maradnak még a teljességtől, tudjuk, hogy a nyugati 
Dél-Amerikában az Új Világ bennszülött faja Mexikó és Közép-Amerikánál 
nemkevésbbé jól közigazgatott, kiterjedt és hatalmas királyságokat, meg 
birodalmakat alkotott, amelyeknek hosszú, bonyolult és csodálatraméltó volt 
a történelmük." 


2. ,Röviden a mayák ősi birodalmának művelődése megérdemli, hogy 
összehasonlíttassék Európa bármelyik művelődésével az ipari forradalmat 
megelőző időből, vagy Ázsia és Afrika bármelyik művelődésével egészen 
napjainkig." 


3. ,A Naymlap-dinasztiának a története nem egy ősi primitív nép 
története. Naymlap király és Ceterni királyné udvara magas szervezetű volt 
s a mondákból egyébként is kitűnik, hogy művelődésük előrehaladott volt 
már akkor is, amikor Peruba érkeztek. Hogy honnan jöttek és miért, azt nem 
lehet megállapítani. Cabello atya megjegyzése kétséges, mert szerinte a 
Naymlapok "vino de la parte suprema de este Piru" Ezt úgy lehetne érteni, 
hogy Peru legmagasabb hegyvidékéről érkeztek; ha ott nem volna más 
helyütt a balsas" ami vízi járművet jelent, ezen pedig aligha érkezhettek a 
magas hegyvidékről. Ez egyike ama érthetetlen és észbontó adatoknak, 
amelyekbe az ősi Perut tanulmányozó tudósok minduntalan beleütköznek. 
Cabello atya nem jelölt meg kort és időt, csak annyit mond, hogy a 
Naymlap-dinasztia 12 uralkodót adott. Utánuk egy interregnum következett, 
amelynek tartama időben meg nem határozható." 


Cabello atya teljes nevén Miguel Cabello de Balboa, tudós jezsuita atya volt, aki 
1576-1586. között tanulmányozta az indiánok múltját s aki gondosan feljegyzett 
mindent, amit informátorai vele közöltek. 

4. , Reginaldo de Lizzaraga dominikánus szerzetes 1555-1599. években 
tett utazásáról írja: Az épület nagyon magas volt s kerülete szokatlanul 
nagy. Építőiről nincs semmi feljegyzés vagy emlék s maguk az indiánok sem 
hallottak róluk elődeiktől. Roppant időt és rengeteg embert igényelhetett a 
felépítése, mert nagyságát csak az képes elhinni, aki látta. Azt tartották 
róla, hogy a Trujillo-völgy urainak volt a sírja, akik az inkákat régen 
megelőzték s akik szélsőségesen hatalmasok voltak úgy vagyonilag, mint 
politikailag. ... Először 29 évvel ezelőtt mentem Tiahuanacoba két szerzetes 
társaságában s mikor láttuk ezt a munkát, végtelen csodálat vett erőt 
rajtunk, mert hiszen ezeknek az indiánoknak nem volt sem csákányuk, sem 
kalapácsuk, sem szögmérőjük, hogy a köveket megmunkálhatták volna s 
csodálatos azokat látni mert gyakorlott kőfaragók sem tudták volna e 
köveket szebben vágni és megmunkálni." 


Pedro de Ciera León kapitány így ír 1540-1550-ben a Tiahuanaco nevű romvárosról, 
amely városról már tettem, említést a 3-ik fejezetben: 


5. , Tiahuanaco nem nagyon nagy helység, de híres a közelében található 
nagy építményekről, amelyeket érdemes megtekinteni. Az épületek 
közelében van egy domb, amelyet kőalapra emberi kezek készítettek. E 
domb mögött van két emberi formához hasonlatos kőbálvány. Arcuk 
ügyesen faragott s valamely híres mester keze munkája látszik meg rajtuk. 
Oly nagyok, hogy valósággal óriásoknak tűnnek fel s világos, hogy olyan 
ruhát hordanak, amely az itteni bennszülöttekétől eltérő. Ugy látszik, valami 
fejdíszt is viselnek. E szobrok mellett egy épület is látható. Régiségük és a 
betűk hiánya az oka, hogy nem tudják, ki építette e hatalmas alkotásokat, s 
hogy felépítésük óta mennyi idő telt el. Jelenleg csak egy jól épített fal áll, 
de már ennek is nagyon magas korúnak kell lennie. A kövek némelyike már 
nagyon megviselt. Olyan roppant nagyságú kövekre akadunk itten, hogy 
képtelenek vagyunk megérteni, miként hozhatták azokat ide emberi erővel. 
Tovább nyugat felé egy másik helyen más ősi romokra akadunk, amelyek 
között több egyetlen darabból faragott kapu látható. E kövek egyikének a 
méretei (Ciera kapitány adatainak nyomán mai mértékre átszámítva) 
42 x 3.5 x 08 méter, amely kőben a tulajdonképpeni ajtónyílás körülbelül 
2x09 méter. Egy másik ilyen monolit mérete 10 x 5 x 0,2 méter. Ha jól 
meggondoljuk, e munkák valósággal magasztosak és fenségesek. A magam 
részéről képtelen vagyok megérteni, hogy miféle szerszámokkal vagy 
készülékekkel munkálták meg őket. Kétségtelen, hogy azok a szerszámok, 
amelyekkel e köveket oly tökéletesen tudták megmunkálni, mások voltak, 
mint amelyeket most használnak az indiánok." 


Ciera León leírását azzal fejezi be, hogy nézete szerint ezeket a tiahuanacoi 
épületeket sohasem fejezték be. Már az ő idejében idősebbeknek tartották azokat, mint 
az Inkák családját. Az inkák Cuzco építésénél csak utánozták ezt az építőművészetet s 
azon gondolkoztak, hogy ne tegyék-e meg Tiahuanacot székhelyüknek. Ertesülése 
szerint úgy ezeket, mint a vinaguei (Huinac) épületeket nagyon-nagyon régen egy - az 
inkáktól teljesen különböző - nép építette. 


Diego de Alcobasa atya, Garcilasco de la Vega Inka rokona, tehát előkelő amerikai 
bennszülött, így ír e romokról: 


,.6. Tiahuanacoban egyéb dolgok között vannak olyan ősi romok, 
amelyeknek emléke halhatatlanságra méltó... Egy darab kőből egy 
szikladarabból kifaragottan vannak falak, mennyezetek, padlók és ajtók. Az 
udvar, valamint az előcsarnok falai 0,7 méter szélesek. Az előcsarnok fedele 
zsuppfedélnek látszik, de valójában kőből van, s csak faragása utánozza a 
zsuppfedelet, amelyet úgy látszik, hogy lakóházaikon használtak s így a 
szemnek történt megszokásából köőfedél esetén is utánoztak. A Titicaca-tó 
víze mossa az udvar falait. A bennszülöttek azt tartják, hogy úgy ez, mint a 

többi épületek, a mindenség Teremtőjének voltak szentelve. Több kő női- 
vagy férfialakúra van faragva, de oly természethűen, hogy eleveneknek 
látszanak. Ezek némelyike csészéből iszik, mások ülőhelyzetben vannak, 
ismét mások álló- vagy menő- helyzetben a falnál folyó vízben. Női szobrok 
gyermekkel a karjaikban, mások csecsemőkkel a hátukon s vagy ezer más 
különféle helyzetben." 


7. Bernabe Cobo atya (1582-1657) írásaiban a következőket találjuk Tiahuanacora 
vonatkozólag: 


,7. Két dolgot találok ezeken az épületeken, amelyek mellett nem lehet 
szótlanul és gondolkodás nélkül elmenni. Ezek egyike a kövek hatalmas 
méretei, másika pedig azok rendkívüli ősrégi volta. Ki ne csodálkozna e 
kövek szokatlanul óriási méretein s ki ne gondolkodna azon, hogy miként 
szállították el emberi erővel e köveket a bányából, ahonnan azokat fejtették, 
oda, ahol azok ma láthatók? Ez a dolog még rejtélyesebbé válik, ha 
meggondoljuk, hogy a környéken ilyen kőbányák innen mérföldekre nem 
találhatók s emellett még az a tény is ismert, hogy az Újvilág lakói nem 
ismertek gépeket, kerekeket, motolákat, nem is szólva arról, hogy 
ismeretlenek voltak náluk még a teherhordó állatok is. Megvallom tehát, 
hogy nem tudom, minő erővel és mi módon szállíthatták e köveket, valamint 
azt sem tudom megérteni, hogy minő eszközökkel és szerszámokkal tudták 
azokat megmunkálni Nem szabad mindezek mellett még azt sem 
elfelednünk, hogy e kövek megmunkálásuk előtt és elkészítésük előtt még 
óriásibb méretűek voltak, mint amilyeneknek most készen láthatók. E kövek 
némelyike homokos, vörös és könnyen munkálható, másika pedig barna 
vagy hamuszínű és nagyon kemény. Véséseik nagyon változatosak, de 
nagyon eltérnek a mi munkáinktól. Elkészítésük csinossága sima lapos 
kicsiszoltságukban rejlik, amelyet nem lehet szebben elkészíteni. 


Mivel az indiánok a betűvetést nem ismerték, képtelenek vagyunk róluk 
sokat kifürkészni s azokban csak találgatásokra vagyunk utalva. Így állunk 
akkor, ha kutatjuk ez ősi helynek az eredetét, az építőinek kilétét s azt az 
időt, hogy mióta állanak ezek az épületek. 


Annyi bizonyos, hogy az indiánok között senki sincs, akinél ilyennek az 
emlékezése fennmaradt volna. Valamennyien bevallják, hogy e munkák 
olyan idősek, hogy azok eredetéről mit sem tudnak. Abban mind egyet 
értenek, hogy az épületek már századokkal előbb megvoltak, mielőtt az 
inkák uralma kezdődött volna. Általános az az értesülésük, hogy az inkák 
cuzcoi és más épületeik felemelésénél e romok épületeit vették mintául." 


Cobo atya aztán kitér azokra a fantasztikus mesékre, amelyeket a romok méretei 
keltettek életre. Megemlíti aztán, hogy a faragványokon látható idővertség erős 
bizonyíték a romok határtalan ősisége mellett. Majd így folytatja: 


, Második bizonyíték ezek ősrégi volta mellett a megmunkált kövek 
sokasága, melyek a föld színe alatt találhatók. Bár számtalan azoknak a 
köveknek a száma, amelyek az épületeknél lehullottak s elszórtan szerte 
hevernek, az eltemetett kövek még csodálatosabbak számuknál fogva. E 
helység talaja sima, fűvel borított, mentes a göröngyöktől és árkoktól, 
bárhol könnyű az ásása, s 2-4 méter mélységben mindenütt 
nagymennyiségű megmunkált kőre akadhatni. Némelyike óriási és 
gyönyörűen megmunkált tábla. Világos, hogy itt egy nagy városnak kell 
eltemetve lennie. Midőn 1610-ben jártam itt először, akkor egy gyönyörűen 
megmunkált és kicsiszolt kőtáblát ástak ki, amelynek hossza 20 láb, 
szélessége pedig 15 láb volt." 


Cobo atyának azt a véleményét, hogy Tiahuanacoból több van a föld színe alatt, 
mint amennyi a föld színe felett látható, az újabb kutatások igazolják. Röviden szólva 

tehát elegendő indok áll rendelkezésünkre annak a feltevéséhez, hogy Tiahuanaco egy 
hatalmas birodalom metropolisa volt, talán egy papi birodalomé, amelynek házi 
vármegyéjét a Titicaca-tó völgye alkotta. A vidék mai állapotában azonban cseppet sem 
látszik kedvezőnek magasabb civilizáció kifejlődésére. 


Carcilasco Blas Vera atya írásaiban azt találjuk, hogy az emberi áldozat teljesen 
idegen volt az Inka napimádó szellemtől. Molina atya pedig Cuzcóból azt írta, hogy az 
Inkák és alattvalóik hittek a lélekben, mely nem hal meg a testtel. Molina atya jegyezte 
fel ezt az alábbi ősi inka imádságot is: 


8. ,Hatalmas Isten! Mindenütt jelen levő Isten! Nincs hozzád hasonló a 
földön. Te, ki létezel a világ kezdetétől a végéig, Te adsz létet és értéket az 
embernek, mondván, hogy legyen ember, s a nőnek, mondván, hogy legyen 
asszony. Te teremtesz és adsz nekünk életet, őrködj felettük, hogy 
egészségben és békében éljenek. Te, ki a legmagasabb mennyekben laksz, 
adj nekik hosszú életet s fogadd kegyesen áldozatukat, óh Teremtőnk!" 


Csodálatot keltő cserépváza a limai 
Alessandro-múzeumban, melyet a 
Titicaca-tó melletti romvárosban 
ástak ki. Oly kultúra, mely ilyen 
vázát tudott előállítani, nem 
létezhetett a mai 4000 méter 
magasságban. Ily kultúra csak a 
tenger szintjén keletkezhetett és 
létezhetett, tehát abban az időben, 
amikor a Cordillerák még nem 
emelték fel hófedte bérceiket a 
felhők magasságába. Ezt igazolják 
a romváros környékén található 
tengeri kagylók is. 


A férfi fejfedője önkéntelenül az 
akkori idők légi pilótáját juttatja 
eszünkbe 


Majdnem hasonló imát őrzött meg Oré püspök is: 


, Hatalmas Isten, aki létezel kezdettől fogva s aki létezni fogsz egész a 
végig, hatalmas, de kegyes, aki teremted az embert, mondván legyen, aki 
védsz bennünket a rossztól és megtartod egészségünket és életünket, légy a 
Mennyben vagy a földön, felhőkben vagy a mélyben, halljad meg annak 
szavát, aki Hozzád esedez és add meg kérését. Adj örökké tartó létet, tartsd 
meg életünket és fogadd el ezt az áldozatunkat". 


E szemelvények elegendők annak a bemutatására, hogy az inka-idők elitjének a 
szelleme még a kereszténység felvétele előtt milyen magasba tudott felemelkedni. 


Az igazság kedvéért megjegyzendő, hogy vannak keménylelkűek, akik 
visszautasítják annak lehetőségét, hogy az ősi andokbeliek többek is lehettek, mint a 
sötétségben, teljes tudatlanságban és babonákban tévelygő vadak és ezek annak a 
bizonyítására fognak törekedni, hogy ezek az imádságok katolikus vagy bibliai 
eredetűek és tartalmúak. Kétségtelen, hogy van bennük valami az Otestamentum 
üdeségéből és buzgóságából. 

Ezeket a szemelvényeket vettem ki Ainsworth Means művéből, aki, kétlem, hogy 
amikor művét írta, tudott volna Churchward felfedéseiről, mivel művében nemhogy 
nem tesz róla említést, hanem annak iránya sem egyezik Churchwardéval. Eddig nem 
adtam azokhoz semmi megjegyzést, mert nem akartam a szemelvények eredetiségét 
zavarni. Az 1. és 2. alattiak egyenesen alátámasztják Churchward felfedéseit. A 3. 

alattiban megtudjuk, hogy a naymlapok vízi járművön jöttek Peruba, de nem a 
legmagasabb hegyvidékről, hanem észak felől, mert a "parte suprema" nem 
kizárólagosan legmagasabbat, hanem legfelsőbb részt is jelent. Ezzel az utóbbi 
jelentéssel pedig nincsen semmiféle ellentétben a vízi-jármű használata s így nem 
szükséges az ősi Perut tanulmányozó tudósoknak ezeket az adatokat érthetetleneknek 
és észbontóknak tekinteniük. Az itt adott magyarázat mellett ezek az adatok sem nem 
érthetetlenek sem nem észbontók. Nagyon is világosakká és érthetőkké válnak azok, 
amint nem ragaszkodunk bizonyos téves alapeszmékhez ez ősi fajoknak és 
kultúrájuknak eredetére vonatkozólag. 


A 4. pont alatt láttuk, hogy Reginaldo de Lizzaraga és dominikánus társai 
csodálkoztak a tiahuanacoi kövek megmunkálásán, de egy szóval sem merik feltételezni 
annak gondolatát, hogy azokat valami kőszerszámmal készítették volna. Ugyanígy 
csodálkozik ezen Ciera León kapitány és Cobo atya is, akik ugyancsak nem merészelnek 
elmenni a kőszerszámok feltételezéséig. Cobo atya szavai után gondolkodóba kell 
esnünk az ottani kövek odaszállítása tekintetében is, mert e tekintetben épp oly 
tanácstalanul fogunk állani, mint Cobo atya, ha visszautasítjuk azokat az egyedüli 
lehetőségeket, amelyeket Churchward felfedezései tárnak elénk. 


Viszont ezek az egyedüli lehetőségek pedig nagyon nyomós bizonyítékok 
Churchward felfedezései mellett. Cobo atya feljegyzéséből megtudjuk, hogy e romok 
már századokkal az inkák uralmának a kezdete előtt léteztek. Az inkák csak késői 
utódai, vagy talán inkább csak utánzói lehettek egy elhaló művelődés megteremtőinek. 


Ugyanott olvashattuk annak a megállapítását, hogy ez a vidék mai állapotában 
cseppet sem kedvező magasabb művelődés kialakulására. Ez igazán természetes, mert 
3000 méter magasság sem most, sem pedig a múltban nem lehetett kedvező magasabb 
művelődés kialakulására. Ha ott ennek dacára magas művelődés bizonyítékaira 
akadunk, azok egyúttal azt is bizonyítják, hogy ez a vidék akkor közelebb volt a tenger 
színéhez, mint manapság s így az Andok felemelkedése már csak az ember 
történelmének folyamán jöhetett létre. 


Végül a 8. pontban közölt imák hasonlatossága a bibliai zsoltárokhoz egyáltalán 
nem meglepő, ha tudjuk, hogy mindkettőjük közös őse az Anyaországnak, Mu-nak, 
Szentsugallatú írásai voltak. Ugyanígy nem csodálkozhatunk Acosta atyán, aki 
megbotránkozott annak idején az inkáknál a Szentháromság titkának - szerinte ördögi - 
utánzatán. 


Acosta atya tévedésébe esett újabban De Mirville is, Róma védője, aki ezeket írja: 


, Mivel a dogmát, a szertartást és a szokásokat, amelyeket a római 
apostoli egyház 1862-ben kihirdetett, már ott találjuk a vízözönnél aligha 
fiatalabb kőemlékeken, papiruszokon és hengereken, úgy látszik, lehetetlen 
letagadni, hogy volt már egy Első Történelemelőtti (római) katolicizmus, 
amelynek a mienk csak hű folytatása..." 


Mivel De Mirville nem ismerte azokat a feltárásokat és megállapításokat, amelyek 
jelen mű tárgyát adják, az előtte feltárult és letagadhatatlan tények mellett, 
amelyeknek természetes voltát tudatlanságában fel nem foghatta, az egykori Acosta 
atyához hasonlóan kénytelen volt magyarázatul arra a téves és fantasztikusan 
hihetetlen magyarázatra helyezkedni, hogy ez az első történelemelőtti katolicizmus 
nem lehetett egyéb, mint tetőpontja a fekete boszorkányságnak és az ördögök 
arcátlanságának. 

VII. fejezet: 
Szemelvények Egyiptom vallásáról 


Annak megértésére, hogy mennyire nem volt semmi köze holmi fekete 
boszorkánysághoz a történelemelőtti , katolicizmus"-nak, nem lesz érdekesség nélkül, 
ha elolvassuk egyetemünk egyiptológusának, Mahler professzornak, az ó-kori Egyiptom 
vallására vonatkozó megállapításait. E megállapítások annál érdekesebbek, mert 
valamennyiünk tudatában úgy él Egyiptom is az ő ember- és állatfejű isteneivel, mint a 
politeizmus (a sok isten imádat) klasszikus őshona. 


Az alábbi sorok olvasásánál ne feledjük, hogy Egyiptom már csak elhaló tagja volt 
az Anyaország művelődésének, de még így is csodálattal kell meghajolnunk előtte, 
amikor nem fantasztikus regényekből, hanem illetékes, komoly tudósunk 
megállapításaiból fogunk vallási felfogásába betekintést nyerni. 


Mahler írja: 


, Nem vagyunk abban a helyzetben, hogy az egyiptomi vallás eredetét és 
keletkezését illető kérdésre teljes biztonsággal felelhetnénk. Abban a 
pillanatban, amikor történeti talajra lépünk, az egyiptomi vallás már oly 
formában jelenik meg, mely egy ezt megelőző hosszú fejlődésre enged 
következtetni. Eredete tehát a történelemelőtti korba esik, amely korból 
emlékek nem maradtak reánk. A vallásos képzetek már akkor rég 
megvoltak, amikor a piramisokat kezdték építeni." 


Emanuel Rouge, Le Page, Renouf, Pierret és Brugsch azon a véleményen vannak, 
hogy az egyiptomi vallás alapvető fővonása az Isten egysége, és hogy az írott kútfőkben 
fennmaradt mágikus és a animisztikus képzetek csak misztikus, szimbolikus és 
allegorikus értelemmel bírnak. 


Isten az egy, az egyetlen, az egymagában lévő, aki mellett nincsen senki sem. Ő 
teremetett mindent és Ő az egyetlen, akit senki sem teremtett. Isten , Kheper ezeref", 
vagyis , önmagától lett", ,önmagától keletkezett" . Ő a ,Kheper em hat" azaz, aki 
kezdetben volt, vagyis, aki mint kezdet keletkezett. Így tanítják ezt a feliratok, amelyek 
erről az egyetlen Isten, vagy őslény mineműségéről felvilágosítást nyújtanak és 
lényegének tárgyalásába mélyebben bebocsátkoznak. Való, hogy a legtisztább 
monoteizmus sem taníthatja szebben és jobban Isten fogalmát, mint e fenti sorok. 


De azt is olvassuk, hogy Isten irgalmas tisztelői iránt, meghallgatja a hozzá 
esdeklőket, megvédi a gyengét az erőssel szemben, meghallgatja annak könyörgését, 
aki bilincsekbe van verve; irgalmas ahhoz, aki hozzá fohászkodik; a félelemmel elteltet 
megvédi az elbizakodottal szemben és bíró a hatalmas meg a nyomorult között. Isten 
elismeri azt, ki Őt elismeri, megjutalmazza azt, ki neki szolgái s megvédi azt, ki Őt 
követi. 


Az Istenség e fogalmát , Nuter" szóval jelölték. Ő jelentette a tevékeny erőt, amely 
periodikus visszatérése által a dolgokat alkotja és teremti, nekik új életet kölcsönöz és a 
fiatalság üdeségét visszaadja. Ő tehát Isten, a legtisztább felfogás szerint Ő az egyetlen 
Atya, aki az ember sorsát a születésétől a haláláig vezérli, aki vigasztalást nyújt 
fájdalomban és balsorsban; Ő az összes dolgok teremtője és kormányzója, Ő a kezdet. 


A fentebb nevezett tudósok azt állítják, hogy az egyiptomiak egy szellemi és örök 
lény egységét ismerték el, aki kezdettől fogva volt és aki a véges alkotásokat az ő szava 
és akarata által keltette életre. Őt azonban a teremtés befejezése után, mint világlelket 
a világba helyezték és ennek összes részeit, vagyis a kozmikus test tagjait általa áthatva 
gondolták. E világlélek teremtő és megtartó ereje emanációk sorozatába oszlott szét, 
amelyeket aztán isteneknek neveztek s amely emanációk a mitológia tulajdonképpeni 

tartalmát foglalták magukba. Az atya isten és az anya isten egy, és a gyermek, akár fiú, 
akár leány, csak az emberi képzetek és fogalmakhoz alkalmazott formája az isteni 
hármasság kinyilatkoztatásának. A lokális hármasságok nem bírnak más jelentőséggel, 
mint a természetfölöttiből az érzékelhető világba, a láthatatlanból a láthatóba való 
átmenetet emberi képek szerint a megértéshez közelebb hozni s így az égi dolgokat 
mintegy emberi mértekkel mérni. A transzcendentális eszmékre nem voltak szavaik, 
kép volt a szavak jelképe s csak a beavatott ismerte azok magasabb jelentőségét. Csak 
a nagy tömeg tartotta a látszatot igaznak s így az Istenség tulajdonképpeni lényegét 
magában a képben ismerte fel. 


Abban az időben, amikor az egyiptomiak még nem képeztek egy egyöntetű államot, 
hanem csak számos autonóm megyét alkottak, az Egyisten fogalmát különbözőképen 
személyesítették meg. Minden kerületnek megvolt a maga istene, aki más 
szertartásokat és szokásokat kívánt, s akinek mindenekelőtt más neve és hatalomköre 
volt, mint a szomszéd kerület istenének. Az egyikben például az Egyisten világteremtési 
erejét és tulajdonságát tisztelték; ő volt a világ alakítója (Ptah). A másikban a , rejtett", 
a láthatatlan lényt imádták (Amon), ki kezdettől fogva volt, mindörökre fennmaradt, 
mindent-tudó stb. Végeredményben mindenütt ugyanazon tannal találkozunk, bár 
eltérő nevekbe burkolva. Isten mindenütt az Egy és az Egyetlen, aki önmagától létezik 
és megközelíthetetlen. A legtöbb helyen meg vannak az isteni hármasságok s e 
hármasságok azon a képzeten alapulnak, hogy a fiú nem más, mint az anya méhében 
újra született atya, tehát a hármas szám egy meg nem szakított egységet képez, mint 
azt ma a keresztény vallásban találjuk. 


Mondáik, amelyek egyházirodalmuk annaleseiben kronologikus pontossággal 
vannak feljegyezve, történeti eseményeknek látszanak. 


Valamennyi isten élén Rá állott, a Napisten, akit egész Egyiptom a világot 
kormányzó legfőbb istenség gyanánt ismert el. Rá megközelíthetetlen fönségben áll az 
emberek és az istenek felett. 


Az egyiptomi istenek azonban éppen nem azonosak azokkal az állatokkal, amelyek 
képében Öket megszemélyesítették, mert az isteneket emberi alakban is 
elképzelhették. 


. Amon volt a thébai nagy isten, akiben az új életre való ébredés gondolata testesül. 
Ó az, aki a rejtett dolgokat a sötétségből a világosságra hozza, így szimbóluma annak a 
reménynek, hogy a halottak egykor fel fognak támadni. Amon-Ra néven Napistenné 
lett, s mint ilyen, az ,istenek királya" nevet nyerte. Ő a mindenható, igazságos, 
irgalmas Isten, teremtője minden földi és mennyei dolognak, az örökkévalóság ura és a 
végtelenség alkotója. 


Nunu az ősidőktől való égi vizek istene, akitől minden dolog létrejött, Ő Rá atyja, 
ennélfogva Nunuban találják ős-okukat a kozmogonikus spekulációk. Ő szellemi 
előidézője a világ teremtésének. Egy koporsó alakú szekrényen térdelő - egészen a 
kezéig beburkolt - férfiúval ábrázolták, hosszú szakállal, a fején két tollal s a kezében 
korbáccsal. 


Hogy az egyiptomiak mikor és minő körülmények hatása alatt kerültek a Nílus 
völgyébe, a tudomány jelenlegi állása mellett ismeretlen, de annyi bizonyos, hogy az ó- 
egyiptomi faj a belső afrikai népekkel semminemű rokonságban nem volt. Ezzel 
szemben Afrika északi partjainak lakóival nyelvi tekintetben közeli rokonok voltak. 
Egyiptom szókincsének csak kis részét lehet szemita szavakkal azonosítani, szavaik 
nagy többsége és éppen a leggyakoribb szavak a szemitistáknak idegenszerűen 
hangzanak. Nyelvtan tekintetében ellenben feltűnően hasonló a nyelvtana a szemita 
nyelvek grammatikájával. Szavainak nagy része minden véletlent kizáró módon a 
legszorosabb kapcsolatban állanak Babilon és Khaldea ősi nyelvével, de semmi 
kapcsolatuk sincsen azok szemita tájszólásaival. Ez a körülmény olyan ősidőbe vezet 
bennünket, amelyben még a sumér is élő nyelv volt. 

Az egyiptomi szövegek megértése alapjában véve biztosítva van. Nehézségeket a 
vallásos szövegek okoznak, de a nehézség itt sem a nyelv megértésében rejlik, hanem a 
misztikus és rituális formulákkal teletűzdelt szövegben, amelyeknek jórésze ismeretlen 
előttünk. Ez a misztikus nyelv a régi egyiptomiak szerint azt a kulcsot tartalmazta, 
amely felnyitott minden rejtett dolgot úgy égen, mint földön s feltárta az alvilág kapuit, 
szabaddá tette a holtak lelkének útját, feltámasztotta és megszólaltatta a halottakat. Ez 
a mágikus tudomány volt az, amit a feliratok , nagy titok" névvel jelölnek s amit be nem 
avatott előtt volt szabad felfedni, s amelynek tartalma a mai tudomány előtt tényleg 
ismeretlen s mindezideig hétpecséttel lezárt könyv maradt. 


Dacára az egyiptológia nagy előmenetelének, az egyiptomiak érdekes művéből, 
amelyet , Halottak könyve" néven ismerünk, több fejezet érthetetlen s még sok 
kutatásra lesz szükség, amíg e fejezetek teljes értelmét kideríthetjük. 


Ennyit Mahler professzor könyvéből, amelyhez alig lehet hozzáadni valóm. Tisztán 
bontakozhatik ki előttünk a fentiekből az ősi egyiptomiak Hármas Egy Isten-imádata, 
amely a sokféle isten-jelkép mellett a kései tömegek előtt esetleg többisten-imádattá 
fajulhatott el. Mahler is megállapítja, hogy a tiszta vallási felfogás a történelemelőtti 
időkbe vész el. Megállapításaiban tehát Churchward felfedéseivel egyezik. A 
megoldásokat és magyarázatokat pedig mindama kérdésekre, amelyeket Mahler 
professzor nyitva hagyott könyvének soraiban, megtaláljuk Churchward műveiben. 


Fenti sorokból azonban világosan láthatjuk, hogy a föld Első Történelem-előtti 
katolicizmusa élő valóság volt, amelynek nem volt köze semmiféle fekete 
boszorkánysághoz, sem pedig holmi ördögi arcátlansághoz, mert akkor aligha 
taníthatta és vallhatta volna Isten fogalmát legalább oly szépen és jól, mint azt teszi a 
kereszténység napjainkban. 

VIII. fejezet: 
A naacal-táblák a kezdetről és a teremtésről 


Az alábbiakban bemutatom a naacal-tábláknak a kezdetről és a teremtésről való 
fordítását. 


, Eredetileg a mindenség csak egy szellem, egy értelem volt. Nyugalom, 
csend volt, minden rezdülés nélkül. Ures és sötét volt a végtelen, a 
felfoghatatlan tér. 


(A sötétség itt valószínűleg értelemnélküliséget jelent.) 


A sötétség végtelenjében egyes-egyedül a Legfelsőbb Értelem, a Nagy 
önlétező Hatalom, a Teremtő, a Hétfejű Kígyó rezdült. Vágya támadt 
világokat teremteni és teremtett világokat. Vágya támadt a föld teremtésére 
az azon való élő teremtésekkel és megteremte a Földet mindennel, ami 
abban vagy azon vagyon. 


(A föld alatt itt nem az anyaföldet, sem pedig Földnek nevezett 
égitestünket, hanem a legtágabb értelemben vett minden ismert és 
ismeretlen anyagot kell érteni.) 


A Földnek és azon lévő minden élőnek teremtése a következőképen 
történt: 


A Teremtő hét felülmúlhatatlan Értelme hét rendelkezést tett. 


(A következőkben a naacal-táblák titkos, azaz a papok részére 
fenntartott értelmezésének a fordítását adom. Ez ugyanis érthetőbb, 
mint az akkori nép részére szóló értelmezés, amely teljesen jelképes, 
nehogy a titkos értelemnek megfelelően legyen értelmezhető, bár azt 
tökéletesen fedi.) 


Az első értelmi rendelkezés, azaz Isten első teremtő gondolata így szólt: 
A gázok, amelyek alaktalanul és szétszóródva vannak a térben, gyűljenek 
egybe s belőlük alakuljon ki a föld. A gázok erre egy örvénylő tömeggé 
gyűltek egybe. 


(A gázok alatt tágabb értelem rejlik, mint ahogy mi használjuk e 
kifejezést Azt az eddig ismeretlen valamit kell alatta érteni, ami 
összesűrűsödve mint valóságos, vagy mint érzékfeletti anyag válik 
előttünk valaminő módon érzékelhetővé vagy kimutathatóvá, akár az 
érzékelhető, akár az érzékfeletti világokban.) 


A második értelmi rendelkezés, azaz Isten második teremtő gondolata 
így szólt: Szilárduljanak a gázok és képezzék a földet. 


(Erre a rendelkezésre képződött ugyanis az anyagi állomány.) 


A gázok erre szilárdultak, de azok tömegei a szilárdultakon kívül 
maradtak a vizek és a légkör alakítására, tömegei pedig az így született új 
világba szilárdultak. Sötétség uralkodott s még nem volt semmi hang, mivel 
még nem volt sem víz, sem légkör. 


A harmadik rendelkezés így szólt: Különüljenek szét a külső gázok és 
alakuljon víz és légkör, és a gázok szétváltak; egyik részük vízzé alakult s a 
vizek elhelyeződtek a földön s azt beborították olykép, hogy szárazföld sehol 
sem vált láthatóvá. A gázok, amelyek nem alakították a vizet, a légkörit 
alakították, és: 


, A világosságot a légkör tartalmazta" 

és a nap nyilai (dárdái, kilövellései, kisugárzásai, azaz emanációi) a légkörben 
egyesülve a föld világosság kisugárzásaival, létrehozták a világosságot. Ettől 
kezdve világosság volt a föld felszínén, és 


, A hőt (meleget) ugyancsak a légkör tartalmazta." 


És a nap sugarai a légkörben egyesültek a föld hősugaraival s a hőnek 
életet adtak. Ettől kezdve volt hő, hogy a föld felszínét melegítse. 


A negyedik rendelkezés így volt: A földben lévő gázok emeljék fel a 
földet a vizek fölé. Erre a föld belsejében lévő tüzek felemelték a földet, 
amelyen addig a vizek nyugodtak, amíg a vizek felszíne fölé nem emelkedett 
és ez volt a szárazföld. 


Az ötödik rendelkezés: Jöjjön elő élet a vizekben. És a nap kisugárzásai 
egyesülve a föld kisugárzásával a vizek iszapjában, kozmikus tojások 
(életcsirák) képződtek az iszap részecskéiből. Ez életcsirákból jött elő az 
élet, mint az rendeltetett. 


A hatodik rendelkezés ez volt: Jöjjön elő az élet a szárazföldön. És a nap 
sugárzása egyesülve a föld sugárzásával a föld porában, abból életcsírák 
keletkeztek. Ez életcsírákból hól jött elő az élet a talajon, mint az 
elrendeltetett. 


Amikor mindez megtörtént, a hetedik értelem monda: Csináljunk embert 
a mi szerkezetünkre és ruházzuk őt fel hatalommal, a föld uralására. 


Ekkor Narayana (Nara - Isteni Egy, Yana — Mindenek Teremtője), a Hétfejű 
Értelem, a mindenségben való minden létezőnek Teremtője, megteremte az 
embert, és testébe egy élő, halhatatlan, soha el nem múló értelmet helyezett 
s az ember értelmi tehetségében (képességében) egyenlő lett Narayanával. 
A teremtés ezzel teljessé lett." 


A hét rendelkezés kétségtelenül hét időszakot is jelez. Ilyen időszakok nincsenek 
megmérve az évek határozott számával. Egy ily időszak éppúgy lehetett egy nap, mint 
egy év, vagy akár az évek milliói. A táblák ekként a teremtés idejét semmiféle 
időmértékkel nem jelölik. A rajtuk írott teremtés ideje millió vagy milliárd évig 
tarthatott. Csupán annyi állapítható meg belőlük, hogy a teremtés ideje hét időszakon 
át, vagy helyesebben, hét időszakban történt s nem hét nap alatt, mint ahogy azt a 
bibliai monda jegyzi fel. 


A naacal feljegyzéseknek a teremtés történetére vonatkozó bevezető részében 
szembetűnő hasonlatosságot találunk a bibliában írottakkal, de szembetűnő a nagy 
különbség kettejük között a teremtés történetének további folyamán. A teremtés 
történetére vonatkozó mondák általánosak a világ összes népeinél s annyira 
hasonlatosak egymáshoz, hogy belőlük csakis arra a következtetésre juthatunk, mely 
szerint valamennyinek egy helyről kellett erednie, vagyis Mu-ban keletkeztek. 


A naacal-táblák valamennyie között a hetedik rendelkezés lefordítása volt a 
legnehezebb. A szöveg kisillabizálása általában véve könnyen ment, de szinte lehetetlen 
a ma élő nyelvek szavai között olyanokat találni, amelyek teljesen fedni tudnák az ősi 
szavak értelmét. 


Például lélek, szellem, azok a legközelebbi szavak, amelyek a testbe helyeztettek. 
(Fentebb az , értelem" szó áll ezek helyén, mert a szellem alatt ma már inkább valami 
testnélküli lényre gondolunk, aki bizonyos körülmények között magát előttünk 
láthatóvá is tudja tenni, mintsem arra az észbeli képességre, amely forrása a 
szellemességnek, a szellemiségnek. Ezenkívül az angol , soul" és , spirit" szavaknak 
magyarban együttesen legjobban az , értelem" szó felel meg.) 


Az ,élő" szó lehet, hogy pontosan fejezi ki az eredetit, de nem lehetetlen, hogy az 
eredetinek valami más értelme van, mint a mi , élő" szavunkkal kifejezett gondolatnak. 

A , halhatatlan, soha el nem múló" kifejezés tökéletesen fedi az eredeti gondolatot. 
De, hogy mit jelent ,a mi szerkezetünkre" kifejezés, ezt már nehezebb meghatározni. 
Annyi bizonyos, hogy nem egyenlő a bibliából ismert ,a mi képünkre" kifejezéssel. Ez 
egész bizonyossággal elmebeli, vagyis szellemi, értelmi és rejtelmes képességekre 
vonatkozik. Ezt mintegy igazolja a ,ruházzuk őt fel hatalommal a föld (az anyag) 
uralására." 


A biblia itt egy nagyon jó jelképes kifejezést használ, midőn Isten leheletére utal. 


Bármint álljon azonban a hetedik értelmi rendelkezés, az az egy világos, hogy Isten 
az embernek különleges tehetséget, hatalmat adott, minélfogva arra úgy tekinthetünk, 
mint Isten egy részére olyképen, ahogy például a levélre, mint a fa részére. Amíg a levél 
azonban lehull, és soha többé nem tér vissza oda, ahonnan lehullott, addig az ember 
szellemiségének vissza kell térnie oda, ahonnan eredt, tehát a Teremtőhöz. 

A naacal-táblák kibetűzését nagyon megnehezítette az a körülmény, hogy nagyon 
Ezenkívül olyan szavak is felmerültek, amelyekre értelmet, vagy hasonló értelmű szót 
nem találni a mai nyelvekben. 


A nyert fordításokkal valójában a tábláknak csak általánosságban adott értelmét 
kaptuk, mivel azok aprólékos értelmét lehetetlen mindenben tökéletes hűséggel 
visszaadni. 


E táblák tanításainak visszasugárzását megtalálni az ősi hindu és más ősi 
irodalmakban. 


, Kezdetben csak a Végtelen létezett, akinek neve Adite." (Manava Dharma 
Sastra 2, sloka 74.) 


,A látható mindenség kezdetben csak sötétség volt." (Manava Dharma 
Sastra I, sloka 10.) 


, Eredetileg ez a mindenség csak egy lélek volt, amely azonban nem volt 
sem tevékeny, sem tétlen. Ez a gondolata támadt: világot akarok teremteni s 
teremte világokat, a fényt, a halandókat, a légkört, mely a világosságot zárja 
magába, a földet, mely múlékony és az alsóbb mélységeket, a vizekét." 
(Aitareya-Aram-ya, sloka 4-3.) 


, A Legfőbb Lényen kívül semmi sem létezett, sötétség volt. - Ő, aki felméri a 
világosságot a légben." (Rig-Veda 2000-2500 Kr. e.). 


,A légkör részecskéi eltalálva az isteni nyilaktól, életre keltek. Az anyag 
mozgását meghatározó meleg keletkezett a légkörben." (Yucatan-Nahuattl.) 


Semmi kétség, hogy ezeket a könyveket templomok feljegyzéseiből írták, s hogy az 
ősi templomok feljegyzéseit viszont a naacalok írták, akik a vallási és a tudományokat 
tanították. 


A dél-indiai templomokban könyvtárakra menő történelmet találni, de ezek egyike 
sem megy túl a szanszkrit leírásokon. 


A teremtés történetének eléggé tekintélyes változatai vannak a föld különböző 
részein. Ez a változatosság azonban kétségtelen, hogy a nemzedékről nemzedékre való 
szájhagyományokban el nem kerülhető módosítások eredménye. Mindezen változatok 
között valamennyi más változat felett álló a naacal változat, amely a legtudományosabb 
s az egyedüli, amelyet geológiai, vagy egyéb tudományos kutatásokkal alátámaszthatni. 


Itt van például a harmadik rendelkezés, amelyben ezt a különös és szokatlan 
kifejezést találjuk: , A világosságot a légkör tartalmazta." Eszerint tehát a világosság 
nem puszta éterrezgés, mert az a légkörünkhöz van kötve, ami más szóval azt jelenti, 
hogy a légkörünkön kívül nemcsak a csillagoknak, hanem még a napunknak is 
láthatatlanokká kell válniuk. Ugyancsak e rendelkezésben találjuk, hogy a hőt is a 

légkör tartalmazza. Ha ezek így fennállanának, akkor napunk nem lehetne sem egy 
világító, sem pedig a fehér izzást is jóval túlhaladó égitest. 


Joggal kérdezhető tehát, hogy hol van itt az a sokra értékelt és korunkat is 
túlhaladó magas tudomány? 


Mindjárt megtaláljuk, csak tekintsünk be egy kissé az Egyesült Államok két kiváló 
léghajósának, Albert W. Stevens és Orvil Anderson kapitányoknak 1935 november 14- 
én történt sztratoszférái repülésükről szóló jelentésébe, akik az égbolt mennyezetén 
pontosan 22 kilométer 627 méter magasban több mint egy órát időztek. 


Jelentésükből megtudjuk, hogy ibolyalila, üres, néma, kegyetlen hideg levegőben a 
felettük levő légkört feketének, a föld felé levőt pedig sötétkéknek látták. A Föld óriás 
csillagként ragyogott előttük az űrben s körülötte fénylett sugár-koronája. A Nap 
rozsdavörös színben látszott, s bár a légkör emberi szem által nem tapasztalt 
alkonyatszerű sötétlila volt, a felettük levő fekete égbolton csillagok nem voltak 
láthatók. Mikor letekintettek, akkor tűnt fel úgy, mintha az égre néztek volna. 


Tessék csak ezen egy kissé elmélkedni, de ne feledjük, hogy fenti léghajósok, bár az 
égbolt mennyezetén jártak, azért még mindig bent voltak a légkörben. Ha sikerült volna 
abból teljesen kijutniuk, jelentésük alapján joggal következtethető, hogy eltűnt volna 
szemeik elől a csillagokon kívül nemcsak a mindjobban elsötétülő Nap, hanem végül 
maga a Föld is, dacára a mindenütt jelenlevőnek feltételezett és rezgéseket közvetítő 
éternek. Csak csodálkozhatunk azon, hogy a naacalok tisztában voltak a hullámzásnak, 
illetve az emisszióknak korpuszkuláris sajátosságával, amikor a kozmikus sugárzásnak 
korpuszkuláris tulajdonságát csak közelmúlt napjainkban állapította meg a tudomány, 
bár azt már Newton is feltételezte. Ez annál figyelemreméltóbb, mert éppen az eddig 
legrövidebbnek megfigyelt hullámhosszakról igazolódott be, hogy azok nagysebességű 
korpuszkulák jelenségei. 


Ezek után azonban most én kérdem, hogy nem haladták-e túl a naacalok mai 
tudományunkat? Ebből ízelítőül, jelen mű célját tekintve, már ennyi is több, mint elég. 

IX. fejezet: 
Mu, a Nap birodalma 


Az ősi dolgokkal foglalkozó tudósok egyöntetűen állapítják meg azt a tényt, hogy az 
ősi királyok és uralkodók a ,Nap Fia" címet viselték. Ugyanezt a címet használta 
Amerika felfedezése idején a Peruban uralkodó Inka. Napjainkban is e címmel tisztelik 
Japánban az alattvalók uralkodójukat, a császárt. 


Tudósaink azonban mind a mai napig adósok maradtak annak a magyarázatával, 
hogy honnan vették maguknak az ősi uralkodók ezt a címet. Magyarázatul legfeljebb 
azt a képtelenséget állították, hogy ezek az uralkodók magukat e címmel a Napnak 
nevezett égitest fiainak akarták feltüntetni népeik előtt. 


Megnyugtathatom olvasóimat, hogy hasonló elképzelés nagyon távol állott minden 
,Nap fiának" címzett uralkodótól. Egyik sem tartott igényt arra, hogy a Napnak 
nevezett égitest fiának tekintessék. E címzés csupán jelképes volt és azt jelentette, 
hogy az illető vagy ama uralkodócsaládnak volt a tagja, amelyik jelvényéül a Napot 
választotta, azaz a Nap-dinasztiának a fia, vagy távolabbi értelemben olyan uralkodó 
volt, aki a Nap birodalmából - mint a Nap birodalmának a fia - nyerte uralkodói 
kinevezését. 


Hogy e cím felvételének és használatának valódi okát megtalálhassuk, vissza kell 
térnünk a Föld első királyságához vagy birodalmához, ,A Nap Birodalmához". E 
birodalom Mu-ban, az emberiség szülőföldjén keletkezett s azt királyi címerpajzsa 
bizonyítja. 


E címerpajzs nem a véletlen tervezése, mert mint alább látni fogjuk, minden 
legapróbb részletének megvan a maga jelentése, más szóval az egész címerpajzs 
jelképes írás. 


A) A pajzs alakja egész napjainkig fennmaradt szokásos ,M" betű. Mu egyházi 
betűsorának az ,M" betűje. E betűt Mu-nak ejtették ki, jelképes jelentése tehát 
nyilvánvaló. 

B) E véset a címer középső ábrája, jelentése , U-luumil", ami magyarul azt jelenti, 
hogy ,,a .....-nak a birodalma". 


C) A kör, a Nap képe. E jel körülveszi az előbbit, illetve azzal szoros kapcsolatban 
van a címerpajzson. A kettő tehát együtt olvasva jelenti ,A Napnak birodalma" 
kifejezést. Ha ezt a pajzzsal olvassuk össze, akkor ezt kapjuk: ,Mu, a Napnak a 
birodalma". 

D) A nyolc sugár a nyolc főégtájat jelöli ugyanúgy, mint ahogy az ma is látható a 
tengerész-tájolókon (iránytűkön) és azt akarja jelezni, hogy az uralkodás kiterjed 
minden irányba, más szóval az egész földre. 


E) A sugarakat körülvevő kör ezt megerősíti, mert a kör nemcsak a Napnak, hanem 
jelképe volt a mindenségnek is. Itt emberekről, országokról lévén szó, - az emberek 
összességét célozza, vagyis az egész földet. 


Ilykép kifejezésre jutott, hogy Mu, a Nap birodalmának befolyása kiterjedt az egész 
emberiségre. 


Mu uralta tehát egykor az egész földet s ezt a Cortezianus-codex is megerősíti, 
amelyben Mu-ra, mint a nagy Uralkodóra történik hivatkozás. 


A hagyományok szerint Mu királya vagy császára volt egyúttal a birodalom egyházi 
feje is; mint ilyen, vallási tanításokban az Istenség képviselője. Az Istenség jelképe 
viszont a Nap volt, ami alatt azonban nem kell napimádást feltételezni, sőt nem is 
szabad, mert a Nap nem volt imádat tárgya, csak egyesítő és legfőbb jelképe az 
Istenségnek, jelképe tehát a , Királyok Királyának". E jelképet Rá-nak hívták. 


Mivel Mu egyházi feje az Istenségnek, tehát a Királyok Királyának volt földi 
képviselője, földi értelemben pedig ő volt a királyok királya, így a Királyok Királyának, 
vagyis az Istenségnek jelképe, a Nap, visszahatott az országra s azt a Nap 
birodalmának nevezték el. 


Az, hogy e birodalom mikor kezdődött, ismeretlen. Eddigelé semmi jel, írás, 
hagyomány, monda vagy más egyéb fel nem merült, ami e tekintetben a legcsekélyebb 
támpontot nyújthatná. 


A fennhatósága alá tartozó birodalmak és királyságok ideje visszavezethető több 
mint 35.000 évre. 


Világos, hogy a gyarmatok, amidőn eléggé naggyá és népesekké fejlődtek, 
önkormányzatot nyertek és királysággá vagy  császársággá alakultak. Az 
önkormányzatot nyert királyságok és császárságok azonban továbbra is az Anyaország 
fennhatósága alá tartoztak, s ilymódon az egész föld egy nagy családdá fejlődött 
egyetlen felügyelet alatt. 


Midőn valamelyik gyarmat királysággá vagy császársággá alakult, első királya az 
Anyaország királyi családjából került oda, vagy Mu-ból nyert oda kinevezést, s így 
önként adódik, hogy felvette a , Nap Birodalmának fia", vagy röviden a , Nap Fia" címet. 


Az új királyság jelvénye ugyancsak a Nap volt, de hogy az Anyaországhoz való 
tartozósága kifejeztessék, ez a Nap egyik felével a látóhatár alatt maradt s fény sugarai 
csak félkörben lövellődtek ki (A) 


A: B: 


A sugarakat lövellő nap a címerben jelezte a gyarmatnak királysággá való 
átalakulását, mert a gyarmatok címerében, melyek még önkormányzatot nem nyertek, a 
felkelő nap sugarak nélkül volt található. (B) 


Valmiki, az ős hindu történetíró, a mayáknak Indiában való munkájáról szólva írja; 
,Mielőtt a Nap a láthatár fölé emelkedett volna", vagyis mielőtt a hindu gyarmat 
császársággá lett volna, vagy más helyen: ,a Nap még nem jött fel a láthatáron", azaz 
még nem volt gyarmati kormányzata. 

Midőn Indiában a Dekán első gyarmata királysággá lett, első királyát , Rá-Ma" 
néven hívták. Rá —Nap, Ma — Föld. Címe természetesen , A Nap Fia" volt. 


Udaipur jelenlegi maharadzsája állítólag okmányokkal is igazolhatóan egyenes 
leszármazottja Rá-Ma-nak. Ha ez fennáll, akkor ősei már több mint 30.000 éve királyok 
voltak. Kétségtelenül ez a föld legrégibb királyi családja. 


A Napot egyébként ma is megtaláljuk különböző országok címerében. Japán 
lobogóját például egészen betölti. 


Az előbb Valmikit idézve bemutattam két jelképes kifejezést, de hogy az ősi írások 
mennyire hemzsegnek ily jelképes kifejezésektől, amelyek aztán azokat a beavatatlanok 
előtt valósággal gyermekmesékké fokozzák le, ennek bemutatására nem lesz 
érdekesség nélkül idéznem egy ősi hindu könyvnek, a Purana-nak egy szakaszát, 
amelyet Mennyei Háború címen ismernek: 


, Az első háború az idő éjjelében folyt le az istenek és az asurák között és 
egy isteni évig tartott. Ez előbb az istenek vereségével végződött, majd a 
legyőzött istenek Vishnu segítségével, akihez pártfogásért folyamodtak, 
csellel megverték az asurákat..." 


A két háború között nincsen időköz a Vishnu Puranában. 


,Az első háború a naprendszer kiépítése előtt folyt le, a második a 
Földön". 


Egy harmadik háborút is említ a Purana a , Szent Sziget" beavatottjai és Atlantisz 
varázslói között. 


Igazán nem lehet csodálni, ha az ősi dolgokban és kifejezésekben járatlan tudósaink 
e sorokat gyermekmesének tekintették. 


Pedig ez a gyermekmese a legkomolyabb történelem; csak tudni kell megérteni. 
Azzal kezdi, hogy az első háború az , idő éjjelében" folyt le. Hát nem találó és nagyszerű 
kifejezése ez az ősrégi múltnak? Ami azonban ez után következik, az egyenesen 
értelmetlennek látszik, mert azt állítja, hogy az első háború az istenek és valami 
csodalények között folyt le és az egy isteni évig tartott. Ne tessék kérem itt mindjárt 
valami bálványimádókra vagy többisten-hívőkre gondolni. Szó sincs erről. A figyelmes 
olvasó észrevehette, hogy ha a Mennyei Atyánkról szólottam, Reá vonatkozólag az Isten 
szó helyett inkább az Istenség kifejezést használtam, ami talán olykor érthetetlen is volt 
szokatlanságánál fogva. Egynek, az Egyedülinek, Mindenek Teremtőjének nem volt 
neve őseinknél, s a Bibliából tudjuk valamennyien, hogy zsidóknál is csak a főpap, de ő 
is évente csak egyetlen egyszer ejthette ki nevét suttogva a templom szentélyében. 


Az Istenek szó tehát itt egészen mást jelent. Értelmére könnyen rájövünk, ha 
kevésbé ősi könyvekben megfejtjük félistenek fogalmát. A félistenek ugyanis emberek 
voltak, de olyan emberek, akik valami hősi cselekedetükkel kiváltak többiek közül. Ezek 
azután haláluk után az idők folyamán istenekké magasztosultak. 


Tudva most már, hogy az ősrégi múlt kiváló őseiről van szó, nem nehéz rájönni, 
hogy ezek az istenek Mu hősei, vállalkozó szellemei, felfedezői, akik először hagyták el 
az Anyaországot, hogy felfedezzék a Földet. 


E felfedezőknek az idegen és még soha ember nem tapodta földön a természetnek 
olyan viszontagságaival és zordságaival, ismeretlen állat- és növényvilágával, egyszóval 
az asurákkal kellett megküzdeniük, hogy e küzdelmekben, akárcsak a modern idők első 
felfedezőinek, el kellett pusztulniuk. Ezért végződött ez a háború előbb az istenek 
vereségével, de íme ezek az istenek legyőzetésük után Vishnu, tehát a Mennyei Atya 
segítségét kérték, akinek sugalmazására csellel, vagyis ésszel legyőzték az asurákat s 
megvethették a lábukat az első gyarmatosok. Mivel a föld felfedezése és gyarmatosítása 
folyamatos volt, azért találjuk a kifejezést, hogy a két háború között nem volt időköz, 
mert amíg egyik helyen már a gyarmatosítás megtörtént, addig a másikon még küzdeni 
kellett az asurákkal. 

, AZ első háború a naprendszer építése előtt folyt le", ez olyan kifejezés, amelyre a 
gyarmati birodalmak címerei adják meg a magyarázatot, amelyeken, mint azt fentebb 
előadtam, a napnak bizonyos rendszer szerinti alkalmazását találjuk, így e kifejezés a 
gyarmatok kialakulását megelőző időre utal. 


Mu elpusztulásáig még egy harmadik háború is volt, amelyet a Szent Sziget, tehát 
Mu beavatottjai, azaz papjai vívták Atlantisz varázslóival, vagyis eretnek, illetve 
szakadár papságával. 


Itt sem kell fegyverekkel megvívott küzdelmekre gondolni, mert amint a két előbbi, 
úgy a harmadik háború is inkább szellemi, mint fegyveres küzdelem volt 


Ez adja magyarázatát a fejezet szokatlan és félrevezető címének: ,A mennyei 
háború", amelyet ily módon különböztet meg az ősi történetíró a fegyverekkel vívott 
véres háborúktól. 


E kitérés világosan mutatja, hogy az ősi írások mennyire telítettek jelképes 
kifejezésekkel. Azok értelmezése megfelelő gondosságot s a jelképes kifejezésekben 
való óriási jártasságot igényel." 

Befejezésül talán többeket fog érdekelni a Mu-ra vonatkozó jelképek ismertetése, 
amelyekkel eléggé gyakran találkozunk az építészet és szobrászat díszítő-elemeiben, 
továbbá a címerekben: 


(Ábra a következő oldalon) 


1. A három csúcs Mu jelképes számjele. Láthatjuk Magyarország címereiben is. Ősi 
jelentése: , A nyugati országok". 


2. A háromcsúcsú korona, a Nap birodalmának császári koronája. Megtalálható 
Magyarország címerében a három csúcs középső dombján. 


3. A hármas szám, akár mint három pont, akár mint három korong vagy vonal, 
pálca, rúd Mu számjelképe. 


4. Az Anyaország betűsorának egyházi M betűje. Ez egyúttal mértani síkidom is, így 
Mu-nak úgy betűsoros, mint mértani jelképe. 


5. A lótuszvirág egyik használatos alakja, mint Mu virágjelképe. 
6. Ugyanaz másik alakban. 


7. Ugyanaz egy harmadik alakban, amely az előbbi stilizálása. Az építészetben mint 
szegélyminta található. 

8. Elhervadt lótusz annak jelképezésére, hogy Mu nincs többé. 


9. Lótuszbimbó, két lótusszal együtt a három nyugati Országot jelképezi, mintegy 
jelölve, hogy a három nyugati ország, azaz Mu három része közül az egyik kisebb volt a 
,másik kettőnél. Mivel a bimbó az egyik kinyílott lótusz szárával összefügg, arra 
következtethetünk, hogy a kisebb rész a nagyobbak egyikével közelebbi vagy szorosabb 
földrajzi kapcsolatban állhatott. 


A 9-es címke előttem nagyon gyanús, a magyar tulipánnak, mint díszítő-elemnek az 
eredetére vonatkozólag. Még utóbb kiderül, hogy eredetileg a magyar tulipán nem is 
tulipán, hanem feslett lótuszbimbó volt. 

X. fejezet: 
Észak-Amerika helye az ősi civilizációban. 


Úgy a tudományos világot, mint a laikusokat leginkább az a két kérdés érdekelheti, 
hogy először az ember hol jelent meg a földön, másodszor pedig mikor, mennyi idővel 
ezelőtt jelent meg az első ember ezen a Földnek nevezett égitesten? 


Az első kérdésre minden legeslegújabb evolúciós elmélettel szemben Bibliánknak 
van igaza, amely szerint az első ember Eden kertjében jelent meg a földön, de nem a 
tudományos világ állatemberének a képében, hanem a legdicsőségesebb ember 
képében, akinek mi csak nagyon erősen lefokozott utódai vagyunk. Ez az első ember 
nem volt a Természet alkotása, hanem különleges cselekvénye a Végtelen Lénynek, 
akinek a tükörképét viselte, s aki alakjában teljesen kifejlődve került a földre. 


Ezzel szemben a tudomány ama hitnek ad kifejezést, hogy az emberiség valami 
erdei vadtól, valami történelemelőtti majomtól származik. Erveléseik szerint ennélfogva 
az ember, mivel majomtól származik, még ma is majom, csak fejlettebb állapotban levő 
majom. 


Az előbbiekben láttuk, hogy az ember létezett a Földön már a Harmad-korban, a 
munkájának minőségét és tökéletességét tekintve a művelődés nagyon magas fokán 
állott már akkor is. Kellett már léteznie a Harmad-kor végét mérhetetlenül megelőzve 
is, tehát egykorúan azokkal a majmokkal, amelyek az emberhez hasonlítottak. 


Ha a fejlődés lehetséges volna - ami, mint azt a régi Naacal-táblák igazolják, nem 
lehetséges - akkor a tudományos hit fordítottjának kellett volna bekövetkezni; azaz az 
embertől majmoknak kellett volna származniuk. 


Az ember, aki a legbonyolultabb az összes létformák között és a legtökéletesebb 
életforma, különleges céllal teremtetett, mint ahogy arra a Naacal-táblák rámutatnak. 
Mint földi életforma az emlősök csoportjába tartozik, de különböző és eltérő mindenféle 
állattól, mert teste kapcsolatban, van egy erővel, amellyel a földet, az anyagot 
uralhatja. 


Ez az adomány nem adatott meg semmiféle más létformának, ami végérvényesen 
igazolja, hogy az ember egy különálló, minden mástól eltérő teremtmény, aki isteni 
erővel van felruházva. Lehetetlenség tehát, hogy állattól származzék, amikor hasonló 
erő semmiféle állatnál nem található. 


A második kérdésre nem adható felelet, mert az erre vonatkozó feljegyzések és 
bizonyítékok, amelyeket valaha leírtak, jelenleg a legmélyebb óceánunk mélyén 
fekszenek. Mindamellett megvan a lehetősége annak, hogy a régi hindu rishi városok 
templomainak romjait kiásva ráakadhatunk Mu Szentsugallatú Írásainak teljes 
másolataira. E Szentsugallatú Írások hetedik fejezete adja meg az ember történetét a 
földön való megjelenésének idejétől. 


Úgy az európai, mint az amerikai tudósok afeletti izgalmukban, hogy néhány régi 
emberi csontot találtak, mint a neandervölgyi, piltdowni és heidelbergi leletek, teljesen 
figyelmen kívül hagyták az észak-amerikai ősember maradványait. Nyilvánvaló, hogy az 
európai leletek rendellenes  koponyáik  alkatából kifolyólag idiótáknak és 
degeneráltaknak a maradványai. Kétségtelen, hogy ezek a művelt közösségek 
kiközösítettjei voltak. Valmiki Írásaiból, druida-művekből, a Popol Vuh-ból és más ősi 
írásokból tudjuk, hogy ilyen egyének az erdőkbe űzettek. Ott vadak módján éltek és 
haltak. 


Nagyon sok ősi írásból kitűnik, hogy a halott elégetése volt a legszokásosabb 
temetkezési mód a régmúlt időkben. Akiknek a csontjai elégtek, azoknak nem igen 
maradhatott nyomuk. 

Egyébként csupán emberi csontok nem világíthatnak az ember által elért szellemi 
magaslatra, sem pedig életkörülményeire. Munkái, művei azonban igenis rávilágítanak 
mindezekre. 


Észak-Amerikában kevés emberi csont található, de annál több ősi emberi mű. 


Mindazok a tudósok, akik izgalomba jöttek az európai ősember csontleletei felett, 
megegyeztek abban, hogy azok a Pleistocen-korból vagy a geológiai jégkorszakot 
követő időből származnak. 


Az észak-amerikai őslakók már magas műveltségű nép voltak s kiválóak úgy a 
művészetekben, mint a tudományokban tízezer évekkel előbb, semmint ezek az európai 
idióták és ember-korcsok léteztek. 


Változatosságból tudományosan azt is megállapították, hogy Egyiptom volt a 
civilizáció szülőanyja, holott számtalan ősi okmány igazolja, hogy Egyiptom földjét 
először Amerika és India kivándorlói, gyarmatosai taposták s hogy ezek a gyarmatosok 
hozták magukkal az Anyaország tudományát és művelődését. Ez ősi okmányok közül 
nagyon sok maguktól az ősi egyiptomiaktól ered. Schliemann kimutatta, hogy Egyiptom 
magas művelődése leáldozóba jutott, midőn nem kapott többé táplálékot az elveszett 
Anyaországtól. 


A fejlődés tanának elmélete ül reá mai tudósainkra. Ez pedig lehetetlen és 
tarthatatlan eszme Mu írásaival szemben. 


Ezek az írások megmondják nekünk, hogy mi az élet. Hogyan keletkezett az élet? 
Mik azok az erők, amelyek az életet kormányozzák? 


Jóllehet, hogy ezek az írások több mint 50.000 évvel ezelőtt írattak, mégis tudatják 
velünk annak az erőnek a mibenlétét, amelyet mar tudósaink elektronnak neveznek. 
Megadják keletkezését, munkájának mikéntjét, cselekményét és végső rendeltetését. 


Észak-Amerikában találhatók magas műveltségű népek maradványai, amely 
maradványok keletkezése visszanyúlik messzire a Harmad-korba és így tízezer évekkel 
előzik meg a geológiai Jégkorszakot. 


Észak-Amerikának sok ősi lelete megelőzi azt az időt, amikor az ottani hegyek 
felemelték hatalmas csúcsaikat a síkságok fölé. 


A nyugati államokban kimutatható 4 olyan emberi művelődés nyoma, amelyek 
megelőzték a szikla-lakók és a mai indiánok őseinek társadalmát. 


Nemcsak lehetséges, hanem nagyon is valószínű, hogy a szikla-lakók és az indiánok 
ama menekültektől leszármazott törzsek, akik valamiképpen életben maradtak a 
hegyek kiemelkedésekor támadt istenítéletben. 


A négy művelődés egymástól élesen megkülönböztethető írásaik különféle 
alakjainál, valamint a házaik maradványainál fogva. Ezek az írások sziklaköveken és 
kőszirteken találhatók s el nem múló történetét adják ama fajoknak, amelyek azokat ily 
kövekbe vésték. Igaz, hogy ez nagyon töredékes történelem, de elég arra, hogy elárulja 
azt, hogy e fajok honnan és miképpen jöttek arra a vidékre, s hogy miben állott a 
vallásuk és a műveltségük. 


Ezeknek az írásoknak kulcsai az Anyaországból valók, s maguk az írások ennek 
egyházi betűrendszeréből, továbbá jelképek és képírások rendszereiből állanak. A 
képek nem betűk, hanem szavak rendszereit adják, s a kulcsok, valamint ama nyelv 
ismerete mellett, amelyen írattak, könnyű az elolvasásuk. 


Ezek a sziklaírások igazolják, hogy íróik az Anyaországból származtak s hogy szoros 
kapcsolatban voltak a mexikói és közép-amerikai mayákkal. Nyelvük is a mayának volt 
egyik ága. 


Az Egyesült Államok első telepesei az ősi időkben a délnyugati államokban 
telepedtek meg. Ezeket a telepeket a Mexikóban levőkkel egyidőben seperte el nagyon 
régen, valószínűleg a Pliocen-korban, egy vízözön. Ezt követte egy második, majd ismét 

egy harmadik művelődés, amelyeket egy újabb vízözön, majd pedig a hegyek 
felemelkedése pusztított el. A hegyláncok felemelkedése Colorado, Arizona és Nevada 
termékeny földjeiből sivatagot csinált. 


A sziklalakók már a hegyek felemelkedése után éltek Amerikában, mert mint nevük 
is elárulja, házaikat a hegyek szikláiba építve találjuk. A Nevadában talált maya egyházi 
betűrendszer használata mutatja, hogy a yukatani maya nyelvet beszélték. 


Dr. Hough Walter, a Smithson intézet tudósa, Arizonában ugyancsak négy 
különböző nép művelődésére akadt, s ezzel igazolta Churchwardnak a déli, délnyugati 
államokban és Uj-Mexikóban megejtett vizsgálatait. 


Új-Mexikó ősi története valójában a pueblo-indiánok ősi története. Azok a 
legigézőbb elbeszélések, amelyeket Amerika őslakóiról valaha mondottak, tárják elénk 
múltjukat. 


A pueblók mondái és a köztük található adatok igazolják azt a tényt, hogy őseik, 
midőn Amerikába kerültek, magas-műveltségű és nagyon felvilágosult emberek voltak. 
Az összes észak amerikai népek között nekik vannak a legősibb emlékeik és mondáik, 
mert azok még az Anyaországból származnak. 


Legtöbb útbaigazítást a múltról leginkább a hopi- és zuni-pueblóktól nyerjük. Az 
Anyaországgal való kapcsolatuk kétséget kizárólag megállapítható és mondáik is azt 
tárják elénk, hogy őseik Mu-ból származtak. 


Összes vallási sugallataik visszavezethetők az emberiség ősi vallására és szent 
jelképei valójában azonosak Mu hasonló jelképeivel. Azt tartják, hogy az ember és az 
asszony Isten gyermekei, a Nagy Istené, aki kormányozza a Napot; ennélfogva ők nem a 
Természet sarjadékai. 


Nyelvükben sok szó van az Anyaország nyelvéből és sok szavuknak a gyökere 
származik ugyanabból a forrásból. Mondájuk arról szól, hogy ősapáik hajókon jöttek 
Amerikába a lenyugvó nap irányából. E mondájuk igazolja, hogy őseik nyugatról jöttek, 
de hajókon és nem azon a visszaélésig tekintélyesnek feltüntetett tudományos 
vesszőparipán, amelyet Behring-hídnak neveztek el. 


A pueblók ősi műveltségét igazolja bámulatos geológiai ismeretük, fejlett, kiművelt 
nyelvük s az Anyaország szent jelképeinek általuk való használata. 


Különös, hogy a pueblóknak is hét szent városuk volt Cibolában. Ez tiszta másolása 
az Anyaországnak s oly szokás, mely a gyarmati birodalmaiban dívott. Az 
Anyaországban ugyanis a vallásnak és a tudománynak hét szent városa volt, ugyanez 
volt Atlantiszban, Indiában, s aligha tévedek, ha ennek tulajdonítom a görögöknek, 
hunoknak és magyaroknak a héttörzsű tagoltságukhoz szinte görcsös ragaszkodását. 


Cushing hadnagy sokáig élt a hopi-indiánok között, mialatt lefordította a zuni- 
hitregét Ez csak azért vált hitregévé, mert a nép, melynek kezeibe került, nem tudta 
megérteni. Évezredeken át apáról fiúra szállott szádjnagyományként. E szájhagyomány 
azonban valóságos történelem és nem rege. 


Ha Cushing hadnagy fordításából veszünk néhány részlett s azokat Churchwardnak 
a pueblókról való ismereteivel bővítjük, érdekes olvasmányt kapunk. 


Például: ,A Földet egykor víz borította, s nem látszott ki száraz sehol sem." - Hát 
rege ez? Egyáltalán nem, mert ugyanezt állapítják meg Mu Szentsugallatú írásai, s 
ugyanezt mondja a mai geológia is. 


Egy másik zuni-hagyomány: , Mielőtt ember jelent volna meg a Földön, a föld burka 
olyan lágy volt, hogy azon nem tudott volna járni. Lába a talajba süllyedt volna, s így a 
földön lehetetlen lett volna élnie." 


A geológiai munkák ugyan nem emlékeznek meg ilyen talajnak valamikori 
létezéséről, de hogy ez létezett, azt bizonyítják a Harmad-kor állatainak jellegzetes 

lábai hosszú szétálló lábujjaikkal, aminők a mai gázló madarainknak vannak. Ez 
utóbbiakról tudjuk, hogy folyók, mocsarak és tavak iszapos partjain élnek. 


Másik zuni-hagyomány: 


, A zunik ősei ezer és ezer évekkel azelőtt ismerték a nagy hüllőóriásokat, 
amelyek a Kőszén-kortól egészen a Kréta-korig éltek a földön. Szörnyetegek 
voltak és ragadozók, rettenetes fogakkal és karmokkal. A hegyek oroszlánja 
csak vakondok hozzájuk képest. Majd az égiek így szóltak ezekhez az 
állatokhoz: 


- Váljatok mind kövekké, hogy ne legyetek veszélyesekké az emberre, 
hanem hogy hasznára váljatok nekik, így szólva titeket örökké-tartó kövekké 
változtatunk. 


Ekkor a föld felülete megkeményedett s mindenféle fenevadból nagyon 
sok megkövesedett. Azért találhatók ezek világszerte. Alakjuk néha olyan 
nagy, mint amilyenek eredetileg életükben voltak, máskor azonban 
összezsugorodott, eltorzult. Gyakran akadhatunk a sziklák között olyanokra, 
aminők ma már nem léteznek, s ezek mutatják, hogy kezdetben minden 
másképp volt." 


Ezeket sokáig meséknek tartották, de hogy mindez nem rege, elég az amerikai 
múzeumokba vándorolni, hogy e zuni-regéknek igazságát minden oldalról láthassuk. A 
newyorki természetrajzi múzeumban láthatjuk a tarajos trachodont csontvázát, míg a 
washingtoni USA Nemzeti Múzeumban megláthatjuk a Júra-Kor dinoszauruszának, 
stegoszauruszának összenyomott, lelapított teljes csontvázait. 


Lesznek olvasók, akiket még e sorok sem győznek meg, s azt fogják mondani, hogy 
ezeknek semmi közük, a zuni-mesékhez vagy a pueblókhoz, s hogy ezek egyáltalán nem 
bizonyítják azt, hogy e mondák nem mesék. 


Ilyen kételkedők tekintsék meg a Hava Supai Canyont Arizonában. Ott a sziklafalak 
egyikén rajzolva és festve látható egy kép, amelyet az őskor embere készített a minden 
idők legfélelmetesebb és legrettenetesebb ragadozójáról, a kései Kréta-korból való 
félelmetes, 20 méter hosszú tyranoszauroszról, amelynél szörnyűségesebb fenevad még 
nem létezett e Földön. Lábai negyedfélméter magasak voltak. Rövid nyaka 
ötnegyedméter hosszú s 80 cm magas koponyát tartott hatodfélméter magasságban; 12 
cm hosszú, 5 cm széles, hegyes fogaiból való hatalmas fogsorával veszélyeztette 
kortársait. Hazánkfia, báró Nopcsa Ferenc állapította meg, hogy fogsorai félméternyire 
nyíltak széjjel, s szájának térfogata meghaladta az egyötöd hektolitert. 


A Hava Supai Canyon sziklafalának képét, több mint 12.000 évvel ezelőtt 
készítették. Mégis ez a hüllő csak a legutóbbi 100 éven belül vált tudósaink előtt 
ismertté, mikor Cuvier rátalált csontvázának egy részére. Jóllehet, hogy az arizonai 
sziklafalra már évezredekkel ezelőtt hűen felrajzolta a történelemelőtti kor embere a 
tyranoszaurusz képét, a tudományos világ mégis csak az utóbbi 50 éven belül ismerte 
meg annak valódi alakját. 


Mindezek megerősítésére szolgáljon még E. L. Hewitt-nek, a Las Vegas egyetem 
tanárának jelentése, amely szerint egy ősi nép házmaradványaiban a mastodon és a 
kardfogú tigris csontmaradványaira akadt, továbbá, hogy szerszámokat talált, amelyek 
élő és nem megkövült elefántcsontból készültek. Ez igazolja a Hava Supai Canyon 
sziklafalainak az óriás állatokra vonatkozó képeit s azt, hogy a zunik ősei valóban 
ismerték is életben ezeket az ősállatokat. 


A vízözönről szóló zuni-monda, amelynek hosszadalmas leírását mellőzöm, értékes 
geológiai ismertetés, mert igazolja, hogy az utolsó mágneses kataklizma vizei messzire 
túlterjedtek a geológiai zajló jég határán. 


Különböző puebló-hagyományok, nyelvük, szent jelképeik és egyéb tanúságok 
bizonyítják, hogy a puebló-indiánok eredetileg Mu-ból jöttek Amerikába. Nyelvükben 
sok a guiché-maya szó, de sok eszméjük is megegyező a guiché-mayak eszméivel, 

felfogásával, ami azt igazolja, hogy még vagy az Anyaországban, vagy Amerikába való 
érkezésükkor a két nép földrajzi szomszédságban volt egymással. 


A pueblókat vagy egyáltalán nem, vagy csak nagyon kevéssé befolyásolták a mai 
fehérek, mert ma is úgy élnek, mint elődeik századokon át, s nemcsak nyelvük 
tisztaságát őrizték meg, amelynek helyes használatára és kiejtésére gondosan tanítják 
gyermekeiket, hanem megtartják ősi szokásaikat, hagyományaikat, szertartásaikat és 
ünnepeiket is. 


A Colorado-sivatagban ugyancsak több maradványt találunk egy rég letűnt 
civilizációból. E maradványokkal szemben tanácstalanul áll a tudományos világ, mert 
ezek maradványok ellentmondanak úgy az ősember meséjének, mint tudományosan 
megállapított származási helyének. E sivatag, úgy mint Oregon vagy bármely más 
sivatag, egykor termékeny terület volt, amely öntözővizét a felemelkedett hegyek 
következtében vesztette el. Döntően beigazolható, hogy a Colorado-sivatag vidékén élt 
nép még a hegyek Kiemelkedése előtt élt ottan. 


R. W. Gilder tanár Nebraskában olyan régészeti leletre talált, amelynél 
értékesebbet még aligha találtak a földön. Felfedezése megdönthetetlenül igazolja, 
hogy az ember Eszak-Amerikában magas műveltségű volt már a Harmad-korban. 
Felfedezte ugyanis egy oly civilizáció nyomait, amelyet az utolsó mágneses kataklizma 
vizei, a bibliai vízözön vagy más néven a geológiai Jég-korszak törölt el a Föld színéről. 
Beigazolta, hogy a Nyugat úgynevezett bivalyhentergéseihez semmi közük a 
bivalyoknak. Ezek ugyanis oly földalatti lakások bejáratai, amelyekben évezredekkel 
ezelőtt oly nép lakott, amely végleg eltűnt a Földről. Semmi jel sincs arról, hogy kik 
voltak ezek és hogy mi söpörte le őket a Föld színpadáról. 


E rég betömődött odúk romjai között Gilder az eltűnt nép különböző munkájára 
akadt. Ezek egy fénymázazott cseréppipa, egy csontból készült horog, egy agyag-arc 
jellegzetes ferde szemekkel, egy kagylóékítmény, egy szarvas-agancsból készült fésű és 
egy rózsaszínű szalonnakőből készült kicsiny fej 


Gilder szerint e fejecske minden vonásában egyiptomi. Finoman vésett és fényesre 
csiszolt. A rajta levő fej dísz is egyiptomi. Sőt egészben véve több, mint egyiptomi, mert 
ha a keleti múzeumok fáraómellszobrai hűen tüntetik fel azokat, akiket ábrázolnak, 
akkor a fejecske pontosan magát II. Ramszeszt ábrázolja. 


Ezeknek a földalatti odúknak padlója elszenesedett pálcikákkal, náddal, vastag 
fűvel és kukoricacsutkákkal van teleszórva. Minden odú padlójában van egy rejtett hely, 
amelyben eszközöket és egyéb értékeket rejtettek el. Olykor több ilyen rejtett hely 
található egy barlangban. Nyílásaikat égetett agyagfedőkkel fedték s azok tetejére egy 
réteg hamut szórtak. A agyagfedők alatt a nyílás egy korsó- vagy üvegszerűen 
szélesedő üregbe vezet, amelynek nagysága gyakran egy háromakós hordóénak felel 
meg. 


E mesterséges odúk telve vannak a vízözöni hullámoktól felkavart földdel és 
futóhomokkal, amelyet a hullámok magukkal sodortak, midőn a síkságon 
végighömpölyögtek. Idővel ez a betöltés megülepedett s a bejáratoknál vájat 
keletkezett. Ezeket a vájatokat, abban a hiszemben, hogy bivalyoktól erednek, 
bivalyhentergéseknek nevezték el. 


Minthogy Gilder e civilizációját az utolsó mágneses kataklizma söpörte el, az 
természetszerűleg harmadkorbeli művelődés volt. 


Kentuckiban a Blue-Lick forrásoknál évekkel ezelőtt ásatást végeztek s ott a 
nebraskai művelődéssel egyidős maradványokat találtak. A föld színe alatt, 4 méter 
mélységben, mastodon csontokra akadtak. Ezektől lejjebb egy réteg kavics került elő, 
majd az alatt egy kőpadló. E padlókövek kőbányatermékek voltak, mert felső lapjuk 
vágott és megmunkált, míg az alsó oldaluk nyers volt. 


Az ásatásokból előkerült mastodon a Pleistocen-kor állata volt, mivel csontjai a 
kavicsréteg felett feküdtek. A kavicsréteget az utolsó mágneses kataklizma terítette el. 

A kőpadlózat, mivel a kavicsréteg alatt fekszik, akárcsak Gilder civilizációjának 
maradványai, a Harmad-kör művelődésének a terméke. 


Georg W. Ranck, Kentucky történetírója, , Lexington történelme" című művében ezt 
írja: 

, A mai Lexington Kentuckyban egy eltűnt faj kihalt városának a porából 
épült. E fajnak sem nevéből, sem nyelvéből, sem történelméből nem maradt 
semmi nyom. Ha a jávorszarvas országának úttörői annak idején nem 
akadtak volna az akkor már gyorsan bomló romokra, ily népnek és városnak 
egykori létezéséről soha többé nem vehettünk volna tudomást. Ahhoz 
azonban, hogy ily romvárost egykor megépítő hatalmas nép valóban 
létezett, kétség nem férhet. Kik voltak e titokzatos lények? Honnan eredtek, 
honnan jöttek? Milyen volt kormányformájuk, milyen a vallásuk? Halandó 
ember e kérdéseket aligha fogja valaha megoldani de hogy e nép 
századokkal előbb élt és virult, mielőtt az indiánok idekerültek, az 
kétségtelen. Itt építették fel ciklopikus templomaikat és városaikat, nem is 
sejtve, hogy egykor a vörös-bőrűek fogják őket e helyen felváltani s a föld 
színével egyenlővé vált falaik felett ezek fogják űzni a bivalyt és a dámvadat. 
E népnek azonban nem volt irodalma s így teljesen feledésbe merült. 
Hatalmas nép lehetett, de az utánuk jövők nagyságukat soha fel nem 
jegyezték. Bíztak kezük hatalmas munkájában, de ennek dacára ma már 
halott nemzetté és elveszett fajjá lettek." 


Kezük munkája, amennyiben az épületeiket illeti, valóban vetekszik Ninivével vagy 
Tirusszal, de kezük után más nyomok is maradtak az el nem pusztuló sziklákon. E 
nyomokból azonosíthatjuk őket, mint Mu-nak, az Anyaországnak gyarmatosait. 


Észak-Amerikában tehát felfedett tények alapján valóságos bizonyítékok állanak 
előttünk arra nézve, hogy egész nyugati oldalát magas-műveltségű fajok népesítették 
be a geológiai Harmad-kor végén, azaz már a geológiai Jégkorszak előtt. Oregon, 
Nevada, Utah, Colorado, Arizona és Uj-Mexikóban oly civilizáció nyomai vannak, 
melyek még a hegységek kiemelkedése előtt léteztek. 


A sziklafelírások pontos vizsgálata feltárja, hogy azok némelyike évezredekkel 
idősebb, mint a többi, bár kőhajításon belül állanak egymástól. Ezek még a hegyek 
felemelkedése előtti időből valók. Egyeseknek a sziklái meg vannak repedve és el 
vannak tolódva, miáltal az írások és jelek is kettészelődtek és eltolódtak. Minthogy a 
sziklák a talaj felemelkedése folytán repedtek meg és tolódtak el egymástól, 
nyilvánvaló, hogy ezek a felírások még a hegyek kiemelkedése előtti időből valók. 


Megemlítendő még, hogy felíróik változatlanul azokat a jelképeket használták, 
amelyek az Anyaországban voltak általános használatban, így Mu-ból való eredetük 
nem kétséges, de hogy a hegyek felemelkedése előtt mikor kerültek e vidékre, arról 
még nem került adat napvilágra. Ez nyitott kérdés marad. 


Az emberiség legrégibb feljegyzései kétségtelenül az e vidéken még fel nem tárt 
régészeti kincsek között lesznek találhatók, mert azok még a Harmad-korból való 
maradványok, de nincs kizárva, hogy akad majd közöttük olyan is, amelyik még a 
Miocén-korból származik. 


E maradványok nem megőszültjei, hanem már penészesei a rég letűnt időknek. 
Várják az értelmes, rokonszenves, elfogulatlan és hittel bíró tudósokat, akik majd 
megértik nyelvüket s nem fogják visszautasítani történeteiket, hanem igazságosan 
fognak beszámolni mindarról, amiről nekik számot adnak. Nem engedik felfedni 
magukat mindaddig, amíg felfedőik el nem tudják olvasni azokat a történeteket, 
amelyek ráncos és időverte homlokukra íródtak vagy írattak, hogy azok értelmesen 
tolmácsoltassanak. Túlságosan korosak és tiszteletreméltóak ahhoz, hogy titkaikat 
könnyen bárkinek felfedjék. E maradványok nagyon változatosak. Lesznek közöttük 
nyíl- és dárdahegyek, kiváló divatos cserépedények, ékszerek, festmények, sőt nagy 

városok is, amelyek kőből és betonból épültek, legrégibb időszámításainkat 
megelőzően, már valósággal az idő éjjelében. 

XI. fejezet: 
Eltemetett városok Mexikóban 


Niven Vilmos, Mexikó mineralógusa által végrehajtott ásatások eredményei egyike 
a figyelemre legméltóbb geológiai és régészeti felfedezéseknek. A tudományos világ 
azonban, mint sok más amerikai felfedezést, ezeket sem méltatta látszólag a 
legcsekélyebb mértékben sem figyelemre. 


Pedig Niven felfedezésének kétféle jelentősége is van. Az egyik, hogy felvilágosítást 
nyújt a világnak a történelem előtti emberről, akinek a művelődését visszavezeti a 
geológiai Harmad-korba, a fenséges hegyláncolatok csúcsainak a síkságok fölé történt 
felemelkedését évezredekkel megelőző időbe. A másik, hogy bizonyságot szolgáltat a 
nagy gázövek kialakulásának, valamint a hegyek kiemelkedésének idejére. 


E két fő jelentőségen kívül bizonyítja azt, hogy magas-műveltségű emberfajok éltek 
és küszködtek ama elrémítő és rettenetes vulkanikus megnyilvánulások közepette, 
amelyekhez hasonló sem azelőtt, sem azután nem történt a földön. Bizonyítja továbbá, 
hogy a geológiai Jégkorszakot, valamint a Pleistocen-kor európai majomemberét az 
évek tízezreivel megelőzően már létezett az emberiség s hogy már akkor nagyon magas 
művelődési fokon állott. Hiányzó láncszemekkel szolgál még annak igazolására, hogy a 
föld művelődése két részre vagy korra osztható. 


Mivel Niven felfedezése úgy geológiailag, mint régészetileg annyira értékes, 
álljanak itt saját szavai a felfedett romokra vonatkozólag: 


,A mexikói völgyben Texcocotél  Hahiepantlaig, körülbelül 450 
négyzetkilométernyi — területen, százával, . sőt — ezrével — találunk 
agyagbányákat. E bányák, miután több mint 300 éven át Mexikó városának 
az építési anyagát szolgáltatták, módot nyújtottak nekem ahhoz, hogy 
alaposan megvizsgálhassak egy nagykiterjedésű romot. 


Kutatásaimat újabban jelentős és meglepő felfedezések jutalmazták, 
amelyek e kontinens régészeti kutatásaira nézve egészen új területet tárnak 
fel. 


Kutatásaim körülbelül 30 kilométer hosszú és 15 kilométer széles 
területet ölelnek fel a nagy völgy északnyugati részében. 


Itt két művelődés nyomaira bukkantam és három jó állapotban 
megmaradt betonpadlóra vagy padozatra, amelyek mindegyike egykor egy 
nagy város szintvonalán állott. E padlók 2-8 méter mélységben fekszenek a 
föld színe alatt. 


Az elsőt apró kavicslerakódás, sziklatörmelék és homokréteg fedi, amit 30 
méteres rétegben takar a völgy gazdagon termő földje. E legfelső s egyben 
legfiatalabb padozatnak magas kora nyilvánvaló, mert még a hozzá nem 
értők előtt is világos, hogy ilyen vastag, gazdagon termő réteg 
képződéséhez, vízszintes síkságon, ugyancsak évezredekre van szükség. E 
törmelék- és kavicsrétegben mindenütt cserépedény-töredéket, apró 
agyagalakokat, diorit gyöngyöket, nyíl- és dárdahegyeket, csavaros és egyéb 
művészies gyártmányokat találtam, rendszerint töredékes állapotban. 


A második padozat egy és egynegyed métertől két méter mélységig 
fekszik az első alatt. Az egyenetlen távolság a második padozat töredékes 
voltát is figyelembe véve, valószínűleg az alsó réteg földrengéses 
zavarásától ered. Az első és ez utóbbi padozat közötti rétegben egyetlen 
cserép vagy egyéb törmelékre sem akadtam, ami arra engedett volna 
következtetni, hogy valaha valamilyen nép élt volna ottan. 

Ezalatt a második padozat alatt került aztán elő sokévi mexikói 
régészkedő munkám nagy felfedezése. Először is 2-3 láb vastag, világosan 
megállapítható  hamurétegre akadtam, mely vulkanikus eredetűnek 
bizonyult. Közvetlen a hamuréteg alatt sok szabályos, nagy épületre 
bukkantam. Több mint 100 agyagbányában végzett ásatásnál - amelyet 
utóbb vizsgáltam meg - ugyanolyan stílusú épületet találtam. 


Ezek az épületek kivétel nélkül erősen megrongálódottak, összetöröttek s 
telve vannak hamuval és törmelékkel. 


30 cm földréteg 


2és3/. méter kavics és homok törött 
cserépdarabokkal. 


Az első padló. 


l méter 80 cm apró sziklatörmelék, kavics és 
homok. 


A második padló. 
4 m 20 cm apró kőtörmelék, kavics és 


homok. 


1] méter vulkánikus hamu. 


AZ ELTEMETETI VAROS. 


A harmadik padló. 
Niven eltemetett városa jelenleg több mint 2100 méter magasan van a tenger színe 
felett, 
amelytől 3700 méter magas hegység választja el ennek az eltemetett városnak a 
völgyét 


A múlt héten egy faajtóra akadtam, amelynek fája megkövesedett, 
úgyhogy valóságos kővé vált. A kapu szárfája felül félkörbe volt hajlítva, 
amelyet egy 5 hüvelyk átmérőjű fatörzsből hajlítottak. Ez az első hajlított 
boltozat, amely Mexikóban valaha előkerült. Mivel a falakat kövekből 

rakták, melyeket magánál a kőnél keményebb fehér cementtel kötöttek 
össze, a fa-ívbolt csak díszítés céljából kerülhetett a helyére. Átmenve a 
kapun, egy 30 négyzetlábnyi szobába jutottam, amely telve volt vulkanikus 
hamuval. 


A szoba mennyezete, mely cementből és kőből laposan készült, behorpadt 
s töredékei a szoba alsó sarkai mentén üregeket védtek a hamutól, 
amelyekben a kihalt emberfaj több kézműve maradt meg eléggé jó 
állapotban. 


E kézművek között több emberi csont feküdt, amelyek a legkisebb 
érintésre porrá estek össze, mintha kiszáradt oltott mészből lettek volna. 


Ezeknek az embereknek sírjai felett egy nagy vízözön hullámai 
dühöngtek, amelyek azonban akkor már egy másik civilizációt söpörtek le a 
föld színéről. Sem a vízözön hullámai, sem a velük zajló kőtörmelék nem 
zavarták az egykor hatalmas nép álmát. 


A bejárat 2 méternél magasabb volt s a padlón, 4 méter távolságra az 
ajtótól. egy teljes aranyműves felszerelésre akadtam. Ez egy 40 cm 
átmérőjű, gömbölyű kemencéből kinyúló, 63 cm magas cserépkéményből 
állott. A padlón, a kemence körül, amelyhez még tiszta aranyszemcsék 
tapadtak, több mint 200 öntőformát találtam, amelyek valaha égetett 
agyagból valók lehettek, de most már megkövesedtek. Ureges másolatai 
voltak ezek azoknak a szobrocskáknak és bálványoknak, melyeket később, 
ugyancsak a háznak más részében találtam meg. Nyilvánvaló, hogy ez a ház 
az eltemetett város egyik tehetős arany-ötvösének volt a lakása. 


A modellek némelyike vékonyabb 1 mm-nél, és az arany-, ezüst- és 
rézékszerek készítéséhez szolgált. Ezeket az ékszereket, a talált 
szobrocskák tanúsága szerint, ruhán, fejen, mellen, karon vagy bokán 
viselték. A modelleknek mindegyike fényes, sárga vasoxiddal bekent volt, 
valószínűleg avégből, hogy a beleöntött, megolvasztott fém hozzátapadását 
meggátolják. Kutatásaim jutalmául egy vékony aranylemezből készült mell- 
lapra is akadtam, amelynek díszítései nem hasonlítanak sem a Palangue-, 
sem a Mitla-beli leletek díszítéseire. Később az aranyműves egyéb 
készítményei is napvilágra kerültek. E munkák finomak, gyönyörűen 
csiszoltak, s magasabb művelődésre mutatnak, mint aminőt a spanyolok 
Hernando Corteznek Mexikóba való első bevonulásakor az aztékoknál 
találtak. 


Legjobban a szoba falának jellegzetes díszítése lepett meg. A hátsó falon 
egy ajtó gyenge vonalai láthatók, mely ajtó másik szobába vezetett. Az a 
szoba azonban tökéletesen romokban hever s kétlem, hogy benne emberi 
csontokon kívül egyéb is található. Az ötvös műhelye valószínűleg az előbbi 
szobában volt, míg a hátrábbi bejárat lakosztályába vezethetett. A 
falfestmények, melyeket piros, kék, sárga, zöld és fekete színekkel festettek, 
a görög, etruszk és egyiptomi falfestmények fényképeivel kedvezően 
hasonlíthatók össze. 


A műhelyszoba falának alapszíne halványkék, míg a 3 méter 30 cm magas 
szoba mennyezete alatt 15 cm-re sötétpiros és fekete színben festett fríz 
megy körül mind a négy oldalon. Festése után valamilyen viasszal 
kifényezték s így, ami a fríz mintáját és színeit illeti, tökéletes állapotban 
maradt meg. A lehulló födém törmeléke három helyen megrongálta ugyan e 
díszítést, de ettől eltekintve, ma is oly jól olvasható, mint festés idején. Rajta 
egy embernek, valószínűleg egy juhásznak, az életét festették meg 
csecsemőkorától haláláig, illetve sírjáig. 


A szoba alatt egy halotti kamrát találtam, mely valószínűleg valami 
jelentékeny személyé lehetett. Alighanem azé, akiről a fríz képei beszélnek. 

Ebben a pincében, amelynek magassága csak egy méter s fala cementtel 
vakolt, 75 darab csont volt; egy teljes csontváz még megmaradt része. A 
koponya egyik nagyobb darabjába egy kovácsolt rézbárdot ütöttek, s 
valószínű, hogy a kripta lakójának ez okozta a halálát. 


A bárdot sem hozzátartozói, sem barátai nem távolították el. A csontok 
érintésre szétmállottak, oly régóta lehettek a sírkamrában, amelyben volt 
még a csontokon kívül több érdekes tárgy is. Százhuszonöt darab 
terrakotta-szobrocska s a sírkamra alján elrendezve mindenfajta tál. 


Legértékesebb és szembetűnőbb e szobrocskák közül az alább bemutatott 
terrakotta-alak. Japán módra, keresztbe rakott lábakkal ül s kezeit a térdein 
nyugtatja. Típusa erősen föníciai vagy szemita. Feje üreges és mozgatható. 
Könnyen le is emelhető, mert a nyakon egy okosan kigondolt csöves dugón 
nyugszik, mely a koponya alján levő eresztékbe illik. 


Ne feledjük, hogy e szoba csak az első lépés egy óriási kiterjedésű 
romváros titkaiból; e szoba még nem fed fel semmit sem a romváros egykori 
népéről, sem annak történelméről, ami egyelőre teljesen elveszett az emberi 
tudás számára. 


Körülbelül négy kilométer távolságra e helytől egy ősi folyam kiszáradt 
medrére akadtam, amelynek homokja és kavicsa között terrakotta- és 
agyagfigurák ezreit találtam. Ezek között Dél-Ázsia összes emberfajtáinak 
arca képviselve volt. 


Azok az edények és szobrocskák a legjobbak, amelyek mélyebbről 
kerültek felszínre. A legmélyebbről való az hat méter mélységből került elő. 
Joggal feltehető, hogy az a nép, amelynek ily magas és sokoldalú műveltsége 
volt, állami épületeket és templomokat is emelt, amelyeknek versenyezni 
kell a mitlai, palenguei és chichen-itzai hasonló épületekkel, Ha majd 
egyszer fel fogja tárni ezeket a régészek jövő nemzedéke, a romok 
mindegyike olyan jól megmaradt állapotban fog napfényre kerülni az őket 
elborító hamuból, mint annakidején Pompeji és Herculanum romjai. 


Véleményem szerint kellő adat fog itt felmerülni arra-nézve, hogy az 
aztékok voltak a legjelentéktelenebb népfaj, mely valaha Mexikót lakta s 
valószínűleg az utolsók, akik Mexikó határát átlépték abból a csodálatos 
népvándorlásból, amely a rég elfeledett ősi időkben Eszak-Amerikából vette 
eredetét." 


Eddig van Niven első nyilvánosságra hozott beszámolója, amelyet követően írt még 
többet is romvárosainak tárgyáról. Második közleményéből a következő kivonatot 
adom: 

, Ez a kis kínai szobrocska kétségtelenül igazolja, hogy az itt lakott nép 
ismerte a mongol fajtát. A rom, melyben e szobrocskát találtam, 27-28 km 
távolságra fekszik Mexikó város nemzeti palotájától. San Miguel 
Amandában, Halue-pantla mellett ástam ki egy agyagbányából 10 méter 
mélységből, így az a legalacsonyabban fekvő civilizációból való. 


Az első civilizációt, a legfelsőt, amelyet egy cementpadló és egy tömör 
épület falai jeleztek, majdnem három méter mélységben találtam, Ez alatt 
további három és fél méter mélységben akadtam a majdnem hasonló fokú 
második, vagy középső civilizációra. 


Tíz méterre a föld színe alatt aztán már a legalsó, a harmadik 
civilizációhoz tartozó hálószobába vagy sírkamrába kerültem. Nem tudtam 
megállapítani, hogy mi lehetette kettő közül. Ebből a legszebb kézművészeti 
tárgyak kerültek elő, amilyeneket valaha Mexikóban láttam. E kamra falai 
betonból voltak s az alapjuktól "/3 méter magasságon felül összeomlottak. A 
kamra alatt egy sírhely volt, amelyben ugyancsak betonból való emelvényen 
egy emberi koponya és néhány csont feküdt. Ezekből megállapítható volt, 
hogy tulajdonosuk nem volt magasabb 1 m 60cm-nél. Karjai nagyon 
hosszúak voltak, majdnem a térdéig értek, koponyája után pedig feltétlenül 
a mongol fajhoz tartozott. Nyaka körül egy fonálon zöld ,jade" gyöngyök 
voltak. A zöld jade nem tartozik Mexikó ásványai közé. A test mellett feküdt 
egy 597 darabból álló kagylófüzér. Füzért mondok, mert a pénzként 
használt kagylók úgy feküdtek egymás mellett, mintha zsinórról hullottak 
volna le. A zsinór vagy kecskeszíj, ami e kagylókat egykoron összetartotta, 
már rég elporladt. E füzérrel feküdt együtt a legértékesebb lelet, a kis kínai 
szobrocska. 


A maga nemében ez volt az első, mely Mexikóban előfordult, dacára 
annak, hogy Mexikó valamennyi indiánjai között elég számmal akadnak 
mongol fajták. E szobrocska tehát meggyőzhet bárkit arról, hogy az indián 
vér eredetileg Ázsiából származik. (Nem róhatjuk fel bűnül ezt az állítást 
Nivennek. A szerző.) 


A szobrocska ferde szeme, kibélelt kabátja, bő nadrágja és papucsai, az 
egy copfot kivéve, minden tekintetben a mai kínait mutatja. Ne feledjük, 
hogy a kínaiak mindaddig nem viseltek copfot, míg a tatár hordák uralma 
alá nem kerültek. (Nem viselnek azok copfot már ma sem. A szerző.) 


A kis szobrocska körülbelül 18 cm magas. Ott, ahol a karjai letörtek, 
látható, hogy vörös agyagból készült. Ez a középen szétmorzsolható, de a 
széleken, illetve a külső felületen annyira megkövesedett, hogy még 
kalapáccsal is nehezen törhető. 


Füleiben nagy karikák vannak, hasonlók azokhoz, amilyeneket ma is 
hordanak. Fején egy fez-szerű, piciny sapka, kis gombbal az elején, akárcsak 
a megszűnt császárság mandarinjainak a fejfedője. Kabátja bő, aminőt még 
ma is viselnek Kínában, gombbal és kapoccsal összetartva. A mellén egy 

kerek lap vagy disz, nyilvánvalóan vert arannyal volt fedve, ami ismeretlen 
idők óta a földdel való érintkezés folytán lekopott. A karok vállban letörtek, 
de a letört karok a sírkamrában nem voltak fellelhetők. Ezt a kínait semmi 
esetre sem készítették az aztékok. Eltemetődött ez a mexikói völgyben 
évezredekkel előbb, semmint az Aztékok lábukat oda betették volna. Mexikó 
történetében az aztékok késői új jövevények voltak, vérszomjas hódítói az 
ottani magas műveltségű és társadalmú fajoknak. Tűzzel és karddal 
pusztították el a toltékok, ohmekok és mayák városait. Az aztékok soha nem 
építettek, fegyverrel vették el az építők épületeit, 


A kis kínai adja azt a láncszemet, ami után kutatunk. Beszéd nélkül 
mondja, hogy Mexikó legősibb lakói a mongol fajta sarjadékai voltak. A 
csontváz mellett, de nem az emelvényen volt az itt ábrázolt 38 cm magas 
virágváza, amely nyilvánvalóan xochitl-vel, e vidék majdnem valamennyi ősi 
népének szent virágjával volt megtöltve." 


Mit tudunk meg Niven e beszámolójából? Geológiailag ez a felfedezés a legősibb 
azok között, amelyet emberi műről eddig feltártak. E feltárásnak már a legfelső része, 
az első padló civilizációja is messzire visszanyúlik a Pliocen időszakba, a Harmad-kor 
idejébe. 

Az épületek és egyéb bizonyítékok nyilvánvalóvá teszik, hogy a talált három 
művelődés közül a legalsó, tehát a legősibb, magas műveltségű néptől származik. E 
felfedés tehát geológiailag igazolja, hogy ez a civilizáció és kultúra már tízezer évekkel 
előbb létezett és virágzott, semmint a Pleistocén-időszak európai korcs embere, akár a 
neandervölgyi, akár a piltdowni vagy a heidelbergi a világra született volna. 


Niven megjegyzi, hogy az öntőmintákat vasoxiddal találta fedve. Ez a legrégibb 
adat a vas használatára s ez bizony tízezer évekkel előzi meg a bronzkort. 


Niven megállapítja, hogy a díszítések az arany- és az ezüsttárgyakon eltérnek a 
mitlai és a palenguei díszítésektől. Le Plongeon maya tudós is felhívta a figyelmet arra, 
hogy a palenguei, mitlai és copani jelek eltérőek és egyáltalán nem hasonlatosak a 
maya jelekkel. 


Niven a sírkamrában eltemetett személy életét a felette levő szoba falára felfestett 
képekben véli megörökítve. Le Plongeon munkájában is azt találjuk, hogy Mayax-ban 
Coli hercegnek, a 16.000 évvel ezelőtt eltemetett Can-dinasztia egyik tagjának életét 
mauzóleumának falain Íreskófestménnyel örökítették meg. Ugyanezt a szokást találjuk 
évezredekkel később az egyiptomi királysírok kamráiban is. 


Niven megjegyzi, hogy a halott koponyájában talált rézbárd erősen edzett. A réznek 
ilyen - ma már ismeretlenné vált - edzése még a Harmad-korból származik. Bár nem 
láttam sem a rézbárdot, sem annak képét, egy cseppet sem lepne meg, ha abban 
fokosunk ősét ismerném fel. 

A második feltárt kamrában Niven rengeteg tárgyat talált, amelyeket az elhunyt 
köré raktak. E szokást nemcsak az összes ősi népeknél, hanem egyes népeknél még ma 
is megtaláljuk. 


Niven meglepődik azon, hogy a szobrocskákkal előkerültek az összes dél-ázsiai 
embertípusok. Sokkal meglepőbb lett volna, ha nem így lett volna, mert úgy Dél-Ázsia 
népei, mint ezeket az eltemetett városokat építő nép egy helyről, az Anyaországból 
vándoroltak ki. 


Niven megjegyzi, hogy zöld ,jade" gyöngyökre akadt s hogy a zöld jade nem 
mexikói ásvány. Le Plongeon is zöld jade-ékszert talált a mayaxi Moó királynő sírjában, 
amelyet ,Moó királynő" talizmánjának nevezett el. Erről megállapíttatott, hogy nem 
újzélandi, s így ha nem Kínából, akkor az Anyaországból kellett odakerülnie. 


Niven, akárcsak a többi tudós, nem kutatott elfogadhatóbb magyarázat után s így 
visszaesett a régi szárazlábú elméletbe, mely szerint az első ember úgy került volna 
Ázsiából Amerikába. Az az állítás, hogy Mexikó legősibb néptörzse a mongol fajta 
sarjadéka volt, még bizonyításra szorul. 


A Karibi-tenger partjain az első telepesek alighanem vegyes fajták voltak, amelyek 
között a mongol fajta többségben lehetett. Yukatanban és Közép-Amerika belsejében 
ellenben többségben volt egy fehér fajta. Ezek a mayák voltak és Európa, Kis-Ázsia, 
valamint Észak-Afrika fehér fajtái könnyen vezethetők vissza erre a fehér fajra. Yukatan 
félszigettől északra minden emlék és részlet azt a tényt mutatja, hogy az eredeti 
telepesek többsége mongol fajú volt és lehetséges, hogy az északi vidékeken mind 
mongol fajták voltak. Alkalomadtán aztán ezeknek a mongol fajtáknak a civilizációról 
lecsúszott leszármazottai elárasztották és meghódították egész Mexikót és Közép- 
Amerikát. Az embereket kardélre hányták, az asszonyokat rabszolgákká tették, s mint 
Niven mondja, ma Mexikó valamennyi indián törzsében kimutatható a mongol vér. 


Niven megállapítja, hogy a második sírkamrában sárga virágot talált, s hogy ez a 
szokás általános volt Mexikó valamennyi ősi fajtájánál. A szentnek tekintett szín mindig 
sárga volt. Ezt nemcsak a legtöbb ősi népnél találjuk így, hanem még napjainkban is 
megtalálható egyes népeknél. 


Midőn történelemelőtti városok egymás alól kerülnek napfényre, a régészek azokat 
első, második, harmadik stb. civilizációból valónak jelölik abban a sorrendben, amint 
azok előkerülnek. Ez a laikust könnyen félrevezetheti, mert felteheti, hogy az első a 
legrégibb, míg az utolsó a hozzánk legközelebb álló. A sorrend a föld színétől kezdődik, 
s így valójában legrégibb a legmagasabb számú. Félrevezető a , civilizáció" szónak a 
használata is. A laikus ugyanis több egymásután következő művelődéseket tételezhet 
fel. Ezzel szemben, mióta ember jelent meg a Földön, nem volt, csak két civilizáció. 
Ezek egyike az Első Nagy Civilizáció, másika pedig a Jelen Nagy Civilizációja. Fenti 
esetekben helyesebb volna a település használata, mint első, második, harmadik 
letelepedés egy földön. 


Az eltemetett városok általában történelemelőttiek. Ezek az Első Nagy 
Civilizációhoz tartozók. Ilyenek Niven kiásott városai és Schliemann ősi Trójái, míg 
Pompeji és Herculanum kivételek, mert ez utóbbiak már a Jelen Nagy Civilizációjához 
tartozóknak tekintendők. Történetük, bár eltemetődtek, ismert, s így nem 
történelemelőttiek. Ezekkel szemben viszont vannak olyanok is, természetesen 
romhalmazban, amelyek a föld színén találhatók, mint az előázsiai Baalbek, a yukatani 
maya-romok, a polinéziai és déltengeri szigetvilág ősi romjai, amelyek bár sohasem 
temetődtek el, mégis az Első Nagy Civilizáció maradványai. 

Egyiptomi fej Niven legalsó városából. 

XII. fejezet: 
Tanulságok Niven eltemetett városaiból 


Niven eltemetett városai mind az első Nagy Civilizációhoz tartoztak s közel 
fekszenek Mexikó városhoz, amely viszont a Jelen Nagy Civilizációjának a műve. 


Az első civilizációban Niven történelemelőtti városa háromszor épült fel. Ezt 
jegyezzük meg jól, mert az alábbiakban látni fogjuk, hogy egy másik történelemelőtti 
város ezektől néhány kilométer távolságban ugyancsak háromszor épült fel. Ezek adatai 
világosságot derítenek arra, hogy hogyan és miképpen történt e városok egykori 
pusztulása. Az első város geológiailag mutatja a pusztulás okát, míg a második 
emlékeiben szegezi le ezt, részleteiben mégis mindkettő megegyezik egymással. 


A mai Mexikó város 2200 méter magasan fekszik a tenger színe felett, Niven 
városai tehát ugyancsak e magasságban vannak. Ha az alábbi tényekre tekintünk, 
azonnal láthatjuk, hogy geológiai tanításainknak egy részét át kell alakítanunk: 


. Egy történelemelőtti város 2200 méter magasan fekszik. 
. Ez a város 10 méter mélyen van eltemetve. 

. A várost egy réteg vulkanikus hamu takarja. 

. E város síkságon fekszik, amelyet hegyek vesznek körül. 
. A hegyek több mérföld távolságban vannak. 

. E város romjai felett egy másik város romjai vannak. 


. Mindkét várost sziklatörmelék, kavics és homok borítja. 


0 JO 0 HAH WAIEÉE 


. Ezek felett egy harmadik város maradványai fekszenek. 
9. Ez utóbbit is kőtörmelék, kavics és homok fedi. 


Niven azt írja, hogy a legalsó várost vulkanikus hamu fedi, de láváról nem tesz 
említést, így feltehető, hogy a tűzhányó lávája nem érte el a várost. A tűzhányónak 
ennek dacára nagyon közel kellett lennie. Ez nyilvánvaló abból a tényből, hogy a hamu 
egyméteres rétegben borította el a házakat. Mindezek dacára a közelben vulkán nem 
található. A" körülmények ilyetén való csoportosulása csak úgy állhatott elő, hogy a 
város, úgy mint most, akkor is síkságon feküdt. Síkságon lévén, a tűzhányónak 
hasonlítani kellett a Dél tengeri-szigetek, valamint Dél-Afrika  tűzhányóihoz, 
amelyeknél, mint az ősi vulkánoknál általában, a láva a kráter körül halmozódott fel 
lapos kúp formájában. Fennáll azonban a lehetősége annak is, hogy nagyon kevés láva 
lövetett ki, mert az ősi vulkánok ebben is megegyeznek. 


Mivel maga a hamu nem okozhatott olyan pusztítást, mint aminőt Niven elénk tár, 
ennélfogva más okot is kell keresnünk, ami a falak összedőlését és a tető beszakadását 
idézte elő. Ily valószínű ok földrengés lehetett, mely a vulkán kitörését megelőzte és 
kísérhette. Ennek behatására omlottak össze az épületek. 


Menjünk most a második városhoz, mely öt méter mélyen van a föld színe alatt. Ezt 
a várost majdnem két méter vastag kő-, kavics- és homokréteg borítja. 


Niven megállapítja, hogy a legalsó várost a hamun kívül kő-, kavics- és homokréteg 
is borítja. Mivel a tűzhányók nem halmoznak fel kőtörmelékeket, derítsük fel tehát azt 
az ismert okot, ami kő-, kavics- és homokrétegeződést idéz elő. Geológiailag ismeretes, 
hogy kavics-, homok- és kőtörmelék-lerakodások a víz munkái. Oriási kataklizmikus 
hullámok sziklákat és köveket görgetnek tovább. Erejük fogytán azonban már nem 
képesek ezeket magukkal vinni. Ekkor leülepednek, még pedig a súlyosabbak előbb, 
majd fokozatosan kisebbedve a könnyebbek, míg végül az erejét kitombolt vízből 

utolsónak a homokszemek rakódnak le. A szikla-törmelék-, kavics- és homokrétegek 
tehát, melyek az eltemetett városokat takarják, az óceáni kataklizmikus hullámok 
hordaléka. 


A hullámok, amelyek a szóban-levő rétegeket lerakták, feltétlenül valamelyik 
óceánból indultak el. E városok azonban több mint 2000 méter magasságban vannak a 
tenger szína felett egy olyan fennsíkon, amelyet a fennsík szintjénél több mint ezer 
méterrel magasabb hegyek vesznek körül. Már magának a fennsíknak magasságát sem 
érhette el semmiféle kataklizmikus hullám, még kevésbé a fennsíkot az azt körülvevő 
hegyeken át. Ilyen hullámnak, ha az egyáltalán létezhetett volna, az egész földet el 
kellett volna pusztítania, s nem maradhatott volna azon még az életnek nyoma sem. 


A vulkanikus erők okozta hullámok még 60 méter magasságot sem érhetnek el. A 
kérdés így mindig bonyolultabbá válik, pedig a mexikói völgyet nem is egyszer, hanem 
valószínűleg háromszor is végigseperte ilyen hullám. Világosan kimutatható, hogy itt 
valamelyik óceánnak ilyen ellenállhatatlan hulláma két ízben sepert végig egymástól 
két különböző időben. Nemcsak lehetséges, hanem valószínű, hogy egymástól 
évezredek távolságában pusztítottak el minden akkor itt volt életet. 


Kétséges, - ha csak valami véletlen folytán nem - hogy meg lehessen találni azt a 
vulkánt, amelynek hamuja eltemette a legalsó várost. Kétségtelen, hogy azt a két 
kataklizmikus hullámnak be kellett temetnie és el kellett tüntetnie. 


Vegyük számításba az elpusztult emberek számát a város első elpusztulásakor. Már 
magában ebben az óriási kiterjedésű városban millióknak kellett elpusztulni. Mennyi 
lehetett még a többi városok és az egész vidék elpusztult lakossága? A föld legnagyobb 
tragédiáit sohasem jegyezték fel. 


Azok a kataklizmikus hullámok, amelyek e várost elpusztították, távolról jöttek és 
sokat veszítettek erejükből, amíg ide érkeztek. Ezt elárulja a sziklatörmelék, amelyről 
Niven megállapítja, hogy apró. Ezt igazolja egyébként a lerakódott rétegek vastagsága 
is. Ne feledjük, hogy a lerakodott rétegek, amelyek a városokat eltemették, csak részei 
voltak ama görgetegeknek, amelyeket a hullámok magukkal vittek. Ezek nagyobb és 
nehezebb része lemaradt, mielőtt a városokhoz érkezhetett volna. Ezzel szemben a 
könnyebb és kisebb darabokból álló részét az ár még tovább vitte magával. A városok 
feletti réteg csak azt mutatja, amelyet az ár útjában rakott le. 


Ezek a lerakodások világosan és megdönthetetlenül igazolják, hogy ez a terület az 
ár idején csak néhány láb magasan lehetett a tenger színe felett. Amikor e városok 
életüket élték, akkor a hegyek és hegyláncok még nem voltak Mexikó város és az óceán 
között. A síkság, amelyen ma Mexikó város áll, nem volt még 2000 méter magasságban 
a tenger színe felett. E városok idejében minden valószínűség szerint egész Mexikó 
lapály volt, amelynek magassága a 30 métert sem érte el a tenger színe felett. 


Ha a mai hegyek ottan már akkor léteztek volna, vagy a síkság mai magasságában 
lett volna, kétségtelen, hogy az ár nem tudta volna elérni a halálra ítélt városokat, s 
még kevésbé üledékével eltemetni azokat. 


Az előadottak egyike ama eléggé számos bizonyítékoknak, amelyek a geológia mai 
elméletével szemben igazolják azt a tényt és nem elméletet, hogy a hegyek és a 
hegyláncolatok a Föld történelmében viszonylagosan eléggé újkeletűek, s hogy azok a 
gázövek kialakulásának a következményei. Igazolják továbbá azt a tényt, hogy amíg a 
Föld a Pliocen-kor végén nem jutott végleges mágneses egyensúlyba, a Föld belső gázai 
nem voltak korlátok közé szorítva. Amíg a gázok korlátok közé nem szorultak, hegyek 
fel sem emelkedhettek. A Pliocen-kor végéig hegyek és hegyláncok tehát nem is 
lehettek a föld felszínén. 


Különböző tudományos munkákból egyébként is megállapítható, hogy tudósaink a 
hegyek korának megállapításában tétováznak. 

Mivel ezek az eltemetett városok már a hegyek felemelkedése előtt léteztek, 
világos, hogy megelőzték a Pliocen-kort is. Nyilvánvaló tehát, hogy e városok a 
Harmad-kor városai voltak. 


Ha tehát a legfelső elpusztult, mielőtt a Pliocen-kor hajnalodott volna, akkor a 
geológia számítása szerint e legfelső városnak már több mint 200.000 évvel ezelőtt 
léteznie kellett. Ez mutatja, hogy minő téves a geológia számítása, mert ez esetben már 
el sem lehetne képzelni a legalsó város korát. 


Annak dacára tehát, hogy mind a három Város visszanyúlik a Harmad-korba, azért 
még a legalsóbb sem igen lehet több 50.000 évesnél. 


Azt, hogy a gázövek kialakulása előtt e környéken minő vulkánikus erők működtek, 
megállapítani lehetetlen. A geológiai jelenségekből következtetve, amelyeket maya- 
hagyományok is alátámasztanak, a vulkánikus működéseknek minden bizonnyal nagyon 
heveseknek kellett lenniük. A föld kérgében kialakult gázövek legnagyobb gócpontja 
Mexikó, Közép-Amerika és a Nyugat-Indiák alatt van. Itt nemcsak találkoznak az egyes 
gázövek, hanem kialakultak ily öveknek egymás feletti vagy alatti elhúzódásaik is. Itt 
van a vulkánikus erőktől szinte legjobban veszélyeztetett pontja a Földnek. Ha a 
gázövek közül itt egy vagy több eltömődnék, bármi is előadhatná magát e területen. 


A vulkánikus erők működése a gázövek kialakulásakor itt rendkívül heves volt. A 
földnek a víz fölé emelkedése vagy a víz alá merülése rendkívül hevesen történt. A 
tengeralatti földterületeknek kiemelkedése a víz kiszorítása következtében . óriási 
árhullámokat idézett elő. 


Az, hogy mennyi föld süllyedt el vagy emelkedett ki vulkánikus erők folytán, aligha 
állapítható meg. Eddig négy szárazföldi terület elsüllyedéséről tudunk. 


A felemelkedéseknél a kiszorított víztömegek óriási hullámai ömlöttek végig a 
szomszédos földeken és mindent elpusztítottak, ami útjukba esett. A hullámok 
nagysága, magassága és romboló ereje természetesen függvénye volt a víz alatti 
felemelt föld területének és magasságának. 


Amint a gázövek kialakultak és a hegyek felemelkedtek, ilyen pusztító vízözönök 
keletkezésének okai megszűntek. 


Már előbb említettem, hogy a geológia szerint a piltdowni, heidelbergi és 
neandervölgyi majomemberek a korai Pleistocen idején éltek, ami azt jelenti, hogy 
Niven felső városának kora után. Niven feltárásai nyomatékosan mutatják és igazolják, 
hogy Amerikában az emberek már tízezer évekkel előbb magas civilizált és kultúrfokon 
állottak, mintsem az európai majomemberek éltek. E feltárások tehát kétségen kívül 
igazolják, hogy ily majomemberek csak egyedek voltak, s semmi esetre sem tekinthetők 
fajok képviselőinek. 


Niven világosan megállapítja, hogy e városok közül kettő vízözöni hullámok 
áldozata volt. Ő mégsem gondolt arra, hogy vízözöni hullámok csak az óceánból 
indulhatnak ki, mert akkor rögtön látnia kellett volna, hogy jelenlegi helyzetében ily 
hullámok nem érhették a mexikói völgyet. 


A két cementpadló a legalsó város felett két egymást követő gyarmatosítás 
alkotása. Mindkét gyarmatosítást vízözöni hullám semmisítette meg. A vulkánikus 
működés, amelynek eredményeként pusztultak el a városok, messze bent keletkezett az 
óceán mélyén. Ez egy kivételesen értékes geológiai felfedezés, mert ily jelenség kétszer 
ismétlődött meg ugyanazon a helyen. 


A lerakodások vastagsága semmi támpontot nem nyújt arra nézve, hogy mennyi idő 
telt el a városok építése között. A lerakodások vastagságából legfeljebb arra 
következtethetünk, hogy milyen magas lehetett a hullám, mely a törmeléket behordta. 


Mi történt ez ősi civilizációk és a mienk között, hogy e nagy múltból csak a 
legszegényebb töredékek maradtak fenn? E kérdésre a választ már megadták az előző 
fejezetek. Niven felfedezései ezt a választ csak megerősítik. 

XIII. fejezet: 
Niven másik nagy felfedezése 


Mexikó városától északnyugatra néhány kilométer távolságban Niven egy másfajta 
leletre akadt, mely bizonyos tekintetben jelentékenyebb, mint az előző fejezetben 
ismertetett felfedezése, mert az sok érdekes és értékes ősi táblácskának a felfedezésére 
vezetett. Álljon itt saját beszámolója a leletről: 


, A mexikói völgy, amely körülbelül 90-100 kilométer hosszú és Mexikó 
várossal a középen ugyanolyan széles, a spanyol hódítás óta valóságos 
paradicsoma a régészeti kutatásoknak. A híres ,Naptár-kóő", Tizoc 
monolithje és az azcopotzalkói környéken talált Graven táblái titokzatos 
írásjeleikkel egyedülállóak az egész földön. Az általam e tájon felfedett 
kőtáblácskák, amelyek oly nagy érdeklődést keltettek a tudományos 
világban, következő módon jutottak napfényre: 


Midőn 1910-ben a Guerrero-állam ismeretlen és lakatlan területein levő 
ősi városromokat kutató utamról Mexikó városba visszatértem, időnkint 
helybeli indiánok kerestek fel, akik régi cserépalakokat és egyéb tárgyakat 
kínáltak megvételre. Azt állították, hogy e tárgyakat San Juan 
Teotihuacanban találták a Nap és a Hold piramisainál. Ezek mintegy 50 
kilométer távolságra fekszenek Mexikó várostól. Később észrevettem, hogy 
ezt a távolságot csak valamivel több mint egy óra alatt járják meg oda és 
vissza. Tudtam, hogy állításuk nem fedi a valóságot. Erre egyiknek 5 peso-t 
ajánlottam fel az esetre, ha megmutatja a helyet, ahol a nekem eladott kis 
bálványokat találta. E hely talán még 7 kilométerre sem volt Mexikó 
városától. Ennek dacára a most oly híressé vált táblák közül az elsőt csak 
1921-ben találtam a Santiago Ahuizoctla-i ásatásaimnál az Amantlával 
határos tanyán. E tábla négy méter mélyről került elő a föld színe alól. Ez a 
lelet annyira meglepő volt és egyedülálló, hogy rettentő vágyat éreztem 
több ilyen tábla felfedezésére. Evégből 20 angol négyzetmérföldnyi 
területen rendszeres kutatást végeztem minden agyag- és homokárokban. 
Kutatásaimat e területen az összes tepetate-bányákra is kiterjesztettem. 
Fáradságos munkám meghozta a gyümölcsét, mert három éven belül már 
975 táblácskát ástam ki e titokzatos kövekből. (Ma már több mint 2600 
darab került napvilágra.) Ezek legfontosabbjai közül sok való Ahuizoctla-ból, 
amelyeket egy oltár alatt és körülötte találtam. Az oltáron egy alak 
körvonalai voltak vörös és sárga színnel festve. A festék anyaga főleg 
vasoxid volt. Dr. Morley a Carnegie intézetből megállapította, hogy e 
különös kőtáblák vésett jelei semmit sem hasonlítanak azokhoz a jelekhez, 
amilyeneket eddig akár Mexikóban, akár bárhol egyebütt látott." 


Eddig van Niven Vilmos rendkívül érdekes beszámolója, amelynél azonban e 
kőtáblácskák által mondottak hasonlíthatatlanul érdekesebbek. Nemcsak dr. Morley, 
hanem a tudományos világ egyetlen tagja sem tudta azokat megfejteni. Így került 
hozzájuk Churchward, aki egykori öreg hindu pap barátjának oktatásai nyomán 
azokban azonnal régi ismerősökre talált. E táblák vésetei Amerika történelemelőtti 
lakóinak első megértett szavai, amelyeket a ma emberei tőlük kaptak. Semmi sincs 
rajtuk, aminek alapján korukat akárcsak megközelítőleg is meg lehetne állapítani. 
Véseteik azonban kétséget kizárólag igazolják, hogy elkészítésükkor még Mu uralta a 
Földet. 


Ha az emberiség történetét Amerikában keressük, akkor a földtani jelek nagyon 
magas és előrehaladott civilizációra mutatnak már 50.000 évvel ezelőttről. Hatalmas 

városok romjai találhatók kőből és betonból, másrészt gyönyörű cserepek, díszes, 
pompás ékszerek és csodálatos freskófestmények kerülnek napvilágra. 


A roppant terjedelmes 2600 táblából álló gyűjteményben nagyon sok egyenesen 
Mu-ra vonatkozik. Bemutatok közülük néhányat megfelelő részletezéssel és jelentéseik 
magyarázatával. 


Számozásuk azt a sorszámot jelöli, amilyen sorrendben napvilágra kerültek Niven 
ásatásai alkalmával. 


A 4. számú tábla egy oltárfestmény. Magassága 2 méteren felüli, szélessége másfél 
méter, vastagsága közel fél méter, a súlya pedig meghaladja az egy tonnát. Niven egy 
oltáron találta. (Kép a következő oldalon) 


A rajta levő írás a Szent Négyeknek való ajánlás. Mesterdarabja a jelképezésnek, 
mert tervezőjének sikerült szinte minden vonalával kettős jelentést elérnie. 


Elolvasása egyáltalán nem nehéz. 


Az egészet három részre bonthatjuk. 
Legfelül van a korona, benne a forgó- vagy 
tolléknek nevezhető rész, és alul a ruhával 
körülvett test. 


A koronán négy rekeszt látunk s alul 
mindkét végén Mu egyházi H betűjét 
szimmetrikus elhelyezéssel. 


el [a 


E betű a Szent Négyek betűjele, míg a 
négyes szám ugyancsak a Szent Négyek 
számjele. A korona tehát a Szent Négyeket 
vagy mai nyelven a Teremtőből kiáradó 
Elsődleges Nagy Erőket jelképezi. 


A koronát a sárgaszínű forgó ékíti. Hét 
sugárból, vagy tollból áll. A sárga toll a 
király jelvénye volt, így tehát e forgó színe 
azt jelöli, hogy királyi tulajdon. 


A test egy hosszúkás négyszög, ami az 
egyházi M betű. Ez a betű Mu betűjelképe. A 
test tehát, mely sárgaszínű, Mu-t jelképezi. 


E hosszúkás négyszöggel kapcsolatban 
van egy stilizált emberi fej. Ez Ra-Mu, vagyis 
Mu királyi főpapjának a feje. A sugárzó 
napokból álló fülbevalók jelölik a nevét. 


A nyaklánc három sugárzó nap. A 
sugárzó nap Mu címerpajzsának jelképe, a 
A 4. számú tábla hármas szám pedig Mu számjelképe. 
A stilizált karok vörös-színűek s az 
, Építő" szó írásjelei. A karok alatti sárga öv 
a testet alsó és felső részre osztja szét. 


Ez alatt a kezek ujjai mintegy a térden nyugszanak. Az ujjak száma öt. Az ötös szám 
a , Teljes Istenség" számjele. 


A térdek között találjuk a Nagymester vagy Építőmester írásjelét. Ettől lejjebb 
jobbra és balra ismét az egyházi H betű látható sárga színben. Már tudjuk, hogy az 
Elsődleges Négy Nagy Erő jelképe. 


Lapszám: 72. (148) 


Csicsáky Jenő: MU az emberiség szülőföldje 


A szoknya alján levő három vörös kör a hármas szám szabályos Naga-jele. E szám 
Mu számjelképe. 


A szoknya alatt vannak a lábujjak. Jelentésük ugyanaz, mint a kéz ujjaié. A testet 
körülveszi a vörös palást. Ennek mindkét szélén három rekeszt találunk, így ismételten 
Mu számjelével van dolgunk. 


Mindezeket egybevetve az oltárkép jelentése így szól: 


,Ez a templom a nagy Teremtőnek van ajánlva, akinek a parancsára a 
belőle kiáradó Négy Nagy Elsődleges Erő törvényt és rendet hozott létre a 
Mindenségben, megteremtve mindeneket. Ez a templom Ra-Mu-nak, az 
Anyaország királyának és főpapjának, a Nagy Teremtő szószólójának 
fennhatósága alatt áll." 


Ennek a táblának különleges értéke abban van, hogy értésünkre adja, miszerint ez 
a civilizáció Mu idejében virágzott, vagyis akkor, amikor Mu még a víz fölött állott, 
mivel a templom Ra-Mu-nak, az Anyaország királyának a fennhatósága alá tartozott s 
így léteznie kellett még Mu elsüllyedésének ideje előtt. 


Mu körülbelül Kr. e. 10.000 évvel süllyedt el, így e tábla bizonyítja, hogy ez a nagy 
amerikai civilizáció 12.000 évre nyúlik vissza, minélfogva természetes, hogy Mu 
művelődésének ezt az időt jóval meghaladó történelem előtti korba kell visszanyúlnia. 


Az 1231. sz. táblácska (következő oldal), amelyet bátran a , Mindenség kulcsának" 
nevezhetünk, , Rosetta köve" mind ama tudományoknak, amelyekben mozgás szerepel. 
Ez a legértékesebb Niven valamennyi táblája között. 


E kövön látható véset jelképes jele annak, amit talán 
százezer éveken át a , Szent Négyek" néven ismertek. 


E tábla világot vet a Szent Négyek eredetére, mibenlétére 
és munkáira. Neveik száma az ősi írásokban az ötvenet is 
meghaladja, de egyetlen nevük sem fedi föl miben- vagy 
kilétüket, pedig nagy jelentőségük volt mindig az emberek 
vallási felfogásaiban s nagy jelentőségük van azokban ma 
is. Ennek dacára eredetük és mibenlétüknek ismerete az 
emberiség számára elveszett, amíg e tábla Churchward 

Az 1231. számú táblácska elé nem került, mert Niven tábláit a tudósok nem értették. 
A hindu főpap tanításai alapján talált bennük Churchward 
régi ismerősökre. 


A , Szent Négyek" a Teremtőből kisugárzó Négy Nagy Elsődleges Erő. 


Ezek először törvényt alkottak és rendet csináltak a zűrzavarból a Mindenségben, 
majd pedig ők voltak a Teremtő parancsainak végrehajtói mindeneknek a 
teremtésében. Végül, amikor minden megteremtetett a Teremtőtől, a Mindenség anyagi 
állagának a kormányzásával bízattak meg. 


A táblácska középső jelképe egy kör. Tudjuk már róla, hogy a Nap jele, s mint ilyen, 
az Istenség összes tulajdonságával bíró Legfelsőbb Lénynek, a Teremtőnek, a jelképe. 
Egyike a vallásoktatásnál használt első három jelképnek, amely az Istenség egységét 
jelölte, s a legszentebb volt valamennyi jelkép között. 


Benne láthatjuk az Anyaország ábécéjéből a már előzőleg ismertetett egyházi, tehát 
titkos értelmű , H" betű jelét. E betű, mint már tudjuk, a Szent Négyek jele. Mivel bent 
van a körben, tudtunkra adja, hogy a Szent Négyek is bent vannak a Teremtőben, az 
Istenségben. Miután az Istenből jönnek, az Istenből erednek, ennélfogva az Istenségnek 
az Erői, az Istenségnek a Tehetségei, Képességei. 


A Szent Négyek, azaz a Négy Nagy Elsődleges Erő, amint e táblácska előttünk 
fölfedi, közvetlenül a Teremtőből erednek. Az ősök is úgy jelölték, hogy ezek az ö 
kívánságai, akaratai, rendelkezései, parancsai. 

A körön kívül látható küllőszerűen elhelyezett négy nyelv négy erőnek a jele. 
Alapjuk mutatja, hogy honnan erednek, csúcsaik pedig az irányt, amelyben dolgoznak. 
Ez az irány az óramutató irányában forgó. 

Ebből kitűnik, hogy az erők nyugatról keletre működnek, őseink ezt már tudták, 
ami abból is kiviláglik, hogy azt írták: , midőn befejeztetett (a teremtés), megbízattak az 
anyagi világ felügyeletével". 

A nyelvekben látható lépcsőszerű véset a , Mértan tudós" jele. E szót mind a négy 
erőbe bevésték. A Négy Nagy Elsődleges Erőt itt így a Négy Nagy Mértantudósnak 
nevezték. Viszont az, hogy ezek nem másodlagos, hanem elsődleges erők, igazolást 
nyer azáltal, hogy ezek egyenesen a Teremtőből erednek. 


A táblácskán az erők keresztben állanak egymással. Valamennyi ugyanabban az 
irányban forog. Csücskeik kört alakítanak, mely a Világegyetemet jelöli. 


Ezek kormányozzák tehát a világegyetem összes testeinek mozgását. A véset 
mutatja, hogy az összes keringő testek nyugatról keletre keringenek és az összes körök, 
melyeket forgó testek alakítanak, nyugatról keletre alakulnak, így tehát valamennyien 
egy központ körül forognak. Ez a központ a Legfőbb Erő, a Nagy Végtelen - a 
Mindenható. 


Jelképesen nyer tehát kifejezést, hogy ez a középpont nem vonatkozik a 
világegyetem egyetlen különleges pontjára sem. Ez Reá vonatkozik - csak őreá -, Ő a 
középpont, akinek a parancsára a testek minden mozgása vagy közvetlenül vagy 
közvetve történik, azaz kisegítő erők által, amely erők más erők működéséből erednek s 
ezek valószínűleg az atomikus erők. 


Niven több mint 2600 táblájából ezernél több azoknak 
a száma, amelyek a Négy Nagy Elsődleges Erő 
működéséről szólnak. 


FAJ E 988. sz. tábla a Nagy Mágneses Elsődleges Erők 
Ap. úg egyikére vonatkozik, s azt mutatja, hogy ez a Nagy 


A Mágneses Erő mindenhol létezik az egész 
éz; JÉG világegyetemben. 
Ae A világegyetemet a két külső kör közötti rész jelképezi, 
jee. míg a belső kör, mint tudjuk, az Egyistenség jelképe. 
988. számú tábla A világegyetemben futó görbe vonalak az erő vonalai. 
Hogy e vonalak görbék, az a gördülő testektől előidézett 
szabályszerű tünemény. 


Az erők iránya itt is nyugat-keleti, melyet az erő jel képe, a hegyes nyelv is, 
ugyanebbe az irányba mutat. 


Az egyházi ,H" betű, melyet megerősítésül alkalmaztak, igazolja, hogy e táblácska 
az Elsődleges Erők egyikéről szól. 


E táblácska ugyanúgy igazolja, mint az 1231. számú tábla, hogy az Elsődleges Négy 
Nagy Erő egyenesen a Teremtőtől jön, a Teremtőtől ered. 


E táblácska vésete, mely két párhuzamos által három 
részre osztott körvonal, nagyon gyakori és általánosan 
elterjedt jelkép az ősi írásokban. 


Megtalálhatjuk a nevadai sziklalakók felírásain, a 
mexikói Teotihuacanban levő piramis felírásai között, maya 
sásszztétéén írásokban, Észak-Brazíliában, az angol Guiana határán levő 
2379. számú tábla vésett sziklán, és különböző más ősamerikai veséteken. 
Föllelhető továbbá a régi Uighur, Hindu, Babilon és 
Egyiptom írásaiban is. 


A keleti naacal írásokban találunk egy szakaszt, amelyet e három jel alkot: 

U.b4 


A szakasz így olvasandó: ,A Teremtő - Egy (Hun), Ő kettő az Egyben (Lahun) s e 
kettő nemzé a fiút - az embert (Mehen)." 


E véset tehát az ember teremtésére vonatkozik s az egy eredetiből való létrehozás 
folyamatának a gondolatát fejezi ki. 


A Tao-te-King-ben, Confucius idejét 100 évvel megelőzőleg írt kínai könyvben 
találjuk: 


, Tao egyet hozott létre. Az egy kettő lett. A kettő nemzé a hármat. E 
háromtól származik az egész emberiség." 


(A Tao a Mindenség összes tüneményei mögött álló erőhatalom, amely fölötte áll 
minden felfogható tehetségnek. A keresztény felfogásokkal átitatott olvasó hajlamos a 
Tao alatt azt a Legfőbb Lényt érteni, akit Isten fogalmával jelöl. Ez azonban csak akkor 
engedhető meg, ha az Isten fogalmának sokkal tágabb értelmet adunk, mint amit e szó 
az ó- és új-testamentumban kifejez. A taoista Tao alatt a természet tüneményei mögött 
álló erő tökéletes személytelenségét érti, ami nem fejezhető ki egy személyes Isten 
fogalmával. A Tao-ra tehát megközelítőbb kifejezés volna a , Személytelen Istenség" 
megjelölés. A taoista előtt az ok és az okozat kérlelhetetlen törvényét egyformán 
mozgatja egyrészt a cselekvő Jóság vagy Jóakarat, másrészt a cselekvő Gonoszság vagy 
Rosszakarat. Ez valóban olyan tény, amelyet egyetlen értelmes megfigyelő sem tehet 
vita tárgyává. Aki ennyire eljutott, az következtetéssel megérti, hogy mennyiben tér el a 
taoista az általános keresztény felfogástól. Legyen tehát a Tao az, a mi 
(megismerhetetlen), annyi bizonyos, hogy nem az általunk értett személyes Isten, nem 
emberi tulajdonságokkal felruházott Isten, sem pedig egy öntudatos Isten. Más szóval a 
Tao felülemelkedik mindazokon a látszólagos létező és nem létező 
megkülönböztetéseken, amelyeken az emberi erkölcsök felépültek, mert a Tao-ban, 
mint Egyben, egyesülnek az összes erények és gonoszságok. 


Mi keresztények inkább nem veszünk tudomást azokról a tényekről, amelyeket a 
természet elénk tár, vagy ha már tudomást kell venni ilyenről, akkor azt önkényesen 
egyoldalúan magyarázzuk. Istenünk, ha nem is ember alakú, vitathatatlanul emberi 
indulatú. Hol szerető és megbocsátó, hol haragvó és féltékeny, aki tehát nyitva áll az 
imákkal és kérelmekkel szemben. Tulajdonságaival lehetetlen őt másnak, mint 
dicsőített embernek elképzelnünk. Azt, hogy az emberiség részére a taoista és 
keresztény felfogás közül melyiknek a megtartása előnyösebb, lehet vitatni, azt 
azonban, hogy e két felfogás közül melyik az, észszerűbb, nem lehet kétségbe vonni. A 
taoizmus gyengesége abban áll, hogy nehéz az élet irányítására felhasználni. Csak 
magas értelemmel bírók képesek átérteni, de ők maguk a közepesek előtt mindig 
érthetetleneknek és következetleneknek, önmagukkal és felfogásaikkal látszólag a 
legnagyobb ellenmondásba keveredőknek fognak feltűnni.) 


Bocsánatot kell kérnem a tárgytól való eltérésemért, de tekintettel irodalmunknak 
ily irányú hiányosságára, indokoltnak és helyénvalónak gondoltam e kitérést és 
magyarázatot. 

150. számú tábla. 


E tábla jelképezi az Istenség kettős indítékát. 
Felső része a Nap, alsó része a Hold. Előbbi a férfi, 
utóbbi a női indítékot jelképezi. Ezt a két arc oldalán 
található istenségjelképek mintegy megerősítik. A 
felsők alatt találunk két ablakot. Ezek jelentése 
ugyanaz, mint a 2379. számú tábláé. Az egy kettő lett, 
kettő nemzé a hármat. A hold alatt van két vesét. 
Mindegyikben van öt vonal, öt a teljes Istenség 
számjele ugyan, de e vonalak jelen esetben az 
emberiséget jelölik. A férfi indíték jelképénél még a 
hármas és egyes számokat látjuk. A négyes szám a 
Szent Négyek számjelképe, míg a hármas szám, bár 
Mu számjelképe itt az Istenséggel kapcsolatban az 
Istenség hármasságát jelöli. 


Niven táblái között megtaláljuk a Szent Négyek 
majdnem minden ősi jelképét. Legtöbb tábla azonban 
az Elsődleges Nagy Erők működéséről szól hozzánk. 


Több tábla van a vizekről, mint az élet szülőanyjáról. Vannak még a termésre, a 
földekre, termelésre s ezek elosztására vonatkozó táblák a gyűjteményben, amelyet 
kiegészítenek még a vallásra, a teremtésre, Mu-ra, Ra-Mu-ra stb.-re vonatkozó 


táblacsoportok. 


Kétségtelen, hogy mind e táblacsoportok között legértékesebbek az erőkre 
vonatkozó táblák. Szerencse, hogy ezek az erők annyira körülményesen vannak úgy 
ezeken a táblákon, mint más ősi táblákon leírva és megmagyarázva, hogy könnyű őket 
modern neveiken nevezni, s így eredetüket és működésüket megismerni és kikutatni, 
dacára annak, hogy már szinte elveszetteknek voltak tekinthetők a mai tudomány 


számára. 

XIV. fejezet: 
A legegyszerűbb ősi jelképek. 


Az ember értelme általában gyarló bizonyos elvont fogalmaknak, mint végtelen, 
örökkévaló, mindenható s ezekhez hasonlóknak a felfogására. Ily fogalmakat őseink 
egyszerű jelekkel jelképeztek s ez a jelképezés vetette meg alapját a sok pantheonnak, 
valamint azok különböző jelképes jelentésének, amelyek aztán beszűrődtek az összes 
vallásokba, beleértve azokba még magát a mai kereszténységet is. 


A jelképek legelemibb alakjai vonalak és egyszerű mértani alakok voltak. 
Kezdetben nem lehetett e jelképek száma valami túlságosan sok, de idővel egyre 
növekedett s mind bonyolultabbá vált, míg el nem érkezett az egyiptomi kor, amelyben 
már jelképeket készítettek magukról a jelképekről s a fogalmak tökéletes 
összezavarásával az egyiptomi papságnak már a fele sem volt képes érteni valamennyit. 


A jelkép azonban nemcsak jelekből, hanem szavakból is alkotható, mely esetben a 
beszédet példabeszédnek nevezzük. Krisztus is mindig példázatokban adta tanításait, s 
ezt ki is jelentette, mert csak ez volt az egyedüli lehető mód arra, hogy a nép őt 
megértse. 


A jelkép tehát nem jelenti magát a látható ábrát vagy tárgyat, hanem azt a 
fogalmat, amelyet az gondolatunkban képvisel. 


Ez az egyszerű és ősi szokás előttünk is kedves, mert nem kell egyébre 
reámutatnom, mint a keresztre, ami Krisztusnak mintegy a jelképe. 


Az ősi jelképeknek széleskörű elterjedtsége és közös jelentése igazolja 
valamennyinek közös származását. A yukatani emlékek pedig igazolják, hogy 
valamennyi ősi jelkép Mu földjéről veszi eredetét. 


Ugyanígy igazolják a nyugati országokból való eredetüket az egyiptomi 
feljegyzések, míg hindu és egyéb keleti országok feljegyzései szerint azok az 
Anyaországból, keletről származnak. 


Az emberiség első vallása a legegyszerűbb és legtisztább alakja volt a Nagy 
Végtelen imádatának, amelyet valaha tanítottak és követtek a földön. 


Egyisten hitű volt e vallás, mert csak egyetlenegy Teremtőt vagy Istenséget 
imádtak. Ezzel szemben sok tulajdonságot tulajdonítottak neki s minden ilyen 
tulajdonságot külön jelképpel jelöltek. Evégből minden elővigyázatosságot elkövettek, 
hogy senki se nyerjen olyan benyomást, mintha több mint egy Teremtő vagy Istenség 
volna. Szertartásaikban ezért szembetűnően hozták kifejezésre a Lahun jelképét. 


Lahun — Mindkettő az Egyben, Minden az Egyben, Alapjában véve valóban nincs 
eltérés az Istenségnek ősi és a mai felfogása között. Őseink sok tulajdonságot ruháztak 
Reá s minden tulajdonságát egyenként nevezték meg. Mi is sok tulajdonsággal 
ruházzuk fel, de ezt úgy fejezzük ki, hogy minden Istentől jön. Lényegében tehát, amint 
láthatjuk, pusztán kifejezésbeli az ősi és a mai felfogás közötti különbség. 


, Az embernek a Teremtő felfoghatatlan. Mivel fel nem fogható, se le nem 
festhető, se meg nem nevezhető, tehát Névtelen." 


Ezt a kitételt Naga másolatokban találjuk. Ugyanezt írja Lao-Tzu Kr. e. 604-ben: 


,A Tao, amely szavakkal kifejezhető, nem az örökkévaló Tao. A név, amely 
kiejthető, nem az Ő örök neve. Ő név nélkül kezdete a mennynek és földnek. 
Folytonos tevékenységében meg nem nevezhető, Névtelen." 


E kitételek világítanak legjobban azokra a tévedésekre, midőn ősi népek Istenét 
vagy tulajdonságait jelképező dolgokat azok Istenével azonosítják. Mivel pedig nincs 

több Isten, csak Egy, így az Istenség tulajdonságainak a jelképezései önként adódóan a 
többisten képzetéhez vezetik az idegen vallásokban járatlanokat, mert félreértik a 
jelképek értelmét. 


E rövid bevezetés után talán elnézőbben fogjuk megítélni a bálványimádókat, 
akiknél a bálvány valójában aligha több, mint az Egy Istenség valamelyik 
tulajdonságának a jelképe, vagy legrosszabb esetben talán magának az Egy 
Istenségnek a jelképe. Bálványának megsértéséért vagy meg-gyalázásáért tehát nem 
kevesebb joggal gerjedhet haragra, mint mi a  keresztgyalázásért. Mivel 
primitívségében kevésbé ismeri a szeretetet és a megbocsátást, fanatizmusából 
kifolyólag vad indulatai féktelenül tobzódhatnak ily esetben, ami a kevésbé beavatott 
előtt könnyen arra a tévedésre vezet, hogy a jelkép azonosul a jelképezettel. 


E rövid kitérés után most áttérhetünk az egyszerűbb ősi jelképek megismerésére. 


Kör - A körre őseink úgy tekintettek, mint a legeslegszentebb jelképre. A kör volt a 
Nap képe, valójában már jelképe egy jelképnek, a Napnak, Ra-nak, mely az Istenség 
összes tulajdonságainak volt a gyűjtő jelképe. A Napra, vagyis Ra-ra úgy tekintettek, 
mint jelképre, és soha semmi módon úgy, mint magára az Istenségre. Magát az 
Istenséget imádták, míg a jelképét, mely csupán képviseletére használtatott, csak 
tisztelték. A Napot azért választották az Istenség jelképéül, mert ez volt a 
leghatalmasabb, amelyet az egyszerű ember érzékelése és értelmi képessége elé 
állíthattak. Helyesen képviselte tehát a Mindenhatót. A kör viszont, amelynek nincsen 
sem kezdete sem vége, a Nap képe volt. Lehetett volna-e ennél tökéletesebb jelképet 
kigondolni vagy választani, amellyel a végtelennek és örökkévalónak a fogalmát egy 
egyszerű elme előtt jobban lehetne érzékeltetni? 


A Nap rajzát megtaláljuk a polinéziai romok kövein, a szent misztériumok 
templomának falain Yukatanban, Egyiptomban, Babilóniában, Peruban és az összes 
őskori országokban, mint a legáltalánosabban használt jelképet. 


Azok az egyiptomi szobor jelképek, illetve ezek rajzai, amelyek az Istenséget 
ábrázolták, fejeiken egy koronggal a Napnak, Ra-nak a képével voltak koronázva. 


Az oszlopokat és az elhunytak emlékére emelt szobrok fejét vörös gömbbel 
tetézték. A Húsvét-sziget szobrainak fejein talált vörös gömbök példái ez utóbb említett 
eseteknek. A gömbök a Napot, mint Rá-t jelképezik. Az őskorbéliek a gömböt valami 
hasonló módon használták, mint ma a keresztények a keresztet. 


Egyik egyiptomi papiruszon találjuk: , Igen, én hiszem, hogy a lélek tovább él, mint 
Rá, a Nap, tovább, mint a csillagok." Ez világosan igazolja, hogy Rá csupán jelképe volt 
az Istenségnek s nem tekintették azt magát Istennek. 


Egyenlő oldalú háromszög - Ennek a keletkezése és az értelme rendkívül 
érdekes. Az egyenlő oldalú háromszög egyike ama három első jelképnek, melyeket az 
őskori ember vallásoktatásánál használtak. Kora több mint 50.000 évre nyúlik vissza. 
Monda szerint eredetét Mu földrajzi alakulatától nyerte. 


Mu, mint tudjuk, három egymástól különálló földterületből állott, melyeket 
együttvéve a Nyugati Országok néven hívtak. Monda szerint különböző időben 
egymásután merültek föl a tengerből. Azt tartották, hogy a Teremtő három különböző 
megnyilvánulása működött közre a három földterület felmerülésére, de ezeket csak 
egyetlen Egy Teremtő foglalja magában. 


Az egyenlő oldalú háromszöget tehát, mint látható ábrát választották arra, hogy az 
ember valahogy megrögzíthesse ennek a segítségével tudatában az Isteni Hármasság 
eszméjét. 

A három megnyilvánulás alakította ki az első Hármasságot és ez volt a 
Szentháromság eredeti eszméje. Ebből keletkezett valamennyi későbbi keletű 
Hármasság. 

Ez az eszme az idők távlatából követ bennünket és sohasem fog elmaradni, bár 
különböző korokban külső ruhája változott s így különböző népeknél más-más néven és 
álarcban vált és válik ismertté. 


Az egyenlő oldal azt is kifejezi, hogy mind a három megnyilvánulás egyenlő értékű, 
s hogy egyik sem kevesebb vagy több a másiknál. 


Az egyenlő oldalú háromszög tehát elsősorban az Isteni Hármasságot jelképezi. 
Isten a Mennyben lakik, amiből következik, hogy ahol az Isten van, ott van a Menny is, 
így a Hármasság jelképezésével kapcsolatban a Mennyországot is jelképezte. 


Négyzet - Ez a mértani idom a földnek volt a jelképe. Négy sarka a négy fő égtájat: 
észak, dél, kelet és nyugatot képviselte. Nem beszélünk-e még mi is olykor a világ négy 
sarkáról? A földnek vagy az anyagi világnak a négy sarkáról való felfogás innen ered. 


E három jelképet megtaláljuk kövekbe vésve a dél-tengeri szigetek romjain, 
továbbá az összes ősi népeknél kivétel nélkül. E jelképek általánosak voltak a föld egész 
területén. 


A legősibb jelképek sora ezzel teljes. Az ezután következők már összetettek. 


Az időben felénk haladva a szent jelképek mind bonyolultabbakká válnak és 
betetőzést nyernek az úgynevezett Kozmogonikus Diagrammokban, amelyek a 
korukban fennálló vallási felfogásokat jelképezik. 


Egyenlő oldalú háromszög, benne három ponttal - Ez a háromszög a három 
ponttal jelképezi a Szentháromságot a Mennyben. 


Egyenlő oldalú háromszög öt ponttal vagy csillaggal - Ez a Mennyben lakozó 
teljes Istenség jelképe. A teljes Istenség alatt a Teremtőt az ő Négy Nagy Elsődleges 
Erejével együtt kell érteni, amelyek törvényt és rendet hoztak létre a Mindenségen át a 
Káoszban és teremtettek mindeneket az ö parancsára. 


Háromszög a négyzet fölött - Összetett jelkép, mely jelképezi a Mennyországot a 
föld fölött. Ez a felfogás nagyon régi s megmaradt egészen napjainkig. 


A ,fölött" nem jelent itt magasságot, hanem felsőbbrendűséget, tökéletesebb 
világot. 


Nagy , IT" betű vagy Tau - Ez nemcsak egyik legérdekesebb, hanem a legősibb 
jelképek egyike. Megtalálható az Anyaország legrégibb írásaiban, a Szentsugallatú 
írásokban. Egyképpen jelképezi a feltámadást és a felmerülést, szárazföldnek a vízből 
való előbukkanását. 


Általánosan használt jelkép volt ez is. Megtaláljuk a hindu, kínai, kaldeus, inka, 
guiché, egyiptomi és más ősi népeknél egyaránt. Fontos szerepe volt az ősi vallásokban. 
A gyümölcs és virágok felajánlására szolgáló oltárokat a templomokban a Tau alakjára 
építették. Neve és kiejtése sem változott. Tau volt az Anyaországban s Tau még ma is 
sok nyelvben. A polinéziaiak is így ejtik ki. 


Az ősi szent jelképek egy csoportja 

Egyenlőszárú derékszög - E jelkép az ősi írásokban , Építő"-t jelent. A 
vallásoktatásban a Nagy Elsődleges Erőkre, mint Epítőkre történik hivatkozás - a 
Mindenség és minden ahhoz tartozónak Epítőire. 


Niven mexikói táblái között százával vannak, amelyeken írások között látható az 
egyenlőszárú derékszög. 


E jelkép szembeszökő az egyiptomi kozmogóniában. A legrégibb írás, már az 
egyiptomiak között, amelyben található, Menes idejéből való. Ez Kr. e. 5000 körül volt. 
Ezzel szemben Amerikában már 12.000 évvel ezelőtt már ismert volt. Szembeszökő a 
több mint 50.000 éves Naacal-táblákon. 


Az egyiptomiaknál Ptah istennek volt egyik jelvénye. Ptah egyike a legrégibb 
egyiptomi isteneknek. Több jelzője van s ezek egyike , az építő" . 


Ka - Ez a jelkép az uxmáli szent misztériumok templomában a szentély bejárata 
fölötti párkánykoszorúban többször ismételve található. A halálnak e jelképe az ősi 
vallási szertartásoknál avégből használtatott, hogy a beavatottba bevésődjék életének 
vége, s Így szilárdan rögződjék emlékébe annak a szükségessége, hogy olyan életet 
éljen, amely ne okozzon félelmet akkor, mikor lelke fölszabadul a halandó anyagból, 
hogy a túlvilágra távozzék. 


Mivel az egyiptomi szertartás visszatükröződése az eredeti mayának, így 
Egyiptomból ismerjük ezt a szertartást. 


A nagy piramisban volt egy fölravatalozott díszkoporsó, melynek oldala a 
múlandóság e jelképével volt tele. A beavatandót a koporsóba helyezték, hogy ott 
elmélkedjen földi életének e jelén. A koporsó elhagyása után figyelmeztették, hogy 
mulandó testének elhagyása után lelkére más élet vár. 


A guiché rítusban is megvolt az ehhez hasonló szertartás. 


Háromszög szemmel vagy ponttal a közepén - a mennyből kinéző mindent látó 
szemet jelképezte. Az egyiptomiak Ozirisz mindent látó szemének tekintették. Mint 
jelkép, ma is gyakran megtalálható katolikus templomokban. 


Egymásba fonódó háromszögek középen a körrel - E jelkép az Anyaország 
kozmogónikus  diagrammjának a központi ábrája, magyarázatát majd annak 
ismertetésénél fogom adni. Ugyanaz a körben a kereszttel Babilon kozmogónikus 
diagrammjában látható. (És ez a későbbi Dávid csillag!) 


Kettős háromszög közös alapvonallal - A fölajánlás jelképe. Gyakran látható az 
ősi templomok előírásos oltárait tartó szoboralakok karjai alatt. 


Nagy , Y" - A kínaiak, akiknek elődeik az uigurok tudományos és vallási felfogását 
apai ágon vették át, Confucius idejében e jelképet helyezték az egyenlő oldalú 
háromszög helyébe. Ezt a , Nagy Kifejezés", a , Nagy Egység", a , Nagy Y" néven hívták. 
Az ,Y"-nak nincs sem teste, sem alakja s minden, aminek teste van és alakja, a testtelen 
és alaktalan által jött létre. A Nagy Kifejezés vagy a Nagy Egység hármat foglal 
magában; az Egy Három és a Három - Egy. 


Toll - Ennek kezdettől fogva jelentékeny része volt a jelképezésben. Úgy az 
Anyaországban, mint Egyiptomban az , igazságot" jelképezte. Egyiptomban mindig kék 
volt a színe, s az utolsó időket kivéve, úgy a királyi koronán, mint a főpap fejékén nem 
az ábra szerinti strucctollat, hanem egy egyenes tollat használtak. Mu-ban úgy a királyi, 
mint a főpapi süvegen három egyenes sárga toll volt használatos. Egyiptomban az ősi 
isteneket kivéve, akiknél mindig egyenes tollat találunk, a strucctoll volt használatos. 


Négy Nagy Elsődleges Erő - A Szent Négyek, kezdettől fogva fontos szerepet 
töltöttek be az ember vallásában. Ugy látszik, hogy az őskori valláselméletek eme Erők 
munkáján alapultak és sok valláselméleti rendszer s azok szerteágazásai keletkeztek 
belőlük. 

A Szent Négyek soha meg nem haltak, s így velünk vannak napjainkban is, bár már 
elindulásuktól kezdve más-más ruhába öltöztették őket és aggatták tele valláselméleti 
cicomákkal. Legrégibb jelképüket, az egyszerű keresztet, már a 70.000 éves Naacal- 
táblákon találhatjuk. Idővel ez az egyszerű kereszt, különböző irányú fejlődésen ment 
keresztül, míg befejezést nem nyert, és pedig: 


1-ször a Swastikában, más néven a horogkeresztben; 
2-szor a máltai keresztben; 

3-szor a szárnyas kerékben, illetve ezek nyomán; 
4-szer a nagy madár jelképekben, és végül, 

5-ször a négy lábon iramló csodaszarvasban. 


Helyénvaló lesz világos határt vonni a Szent Négyek és a Teremtő Hét Parancsa 
között annál is inkább, mert egyiptológusaink némelyike súlyos tévedésben van ezeket 
illetőleg. A Szent Négyek voltak ugyanis a Hét Parancs végrehajtói. Röviden szólva, a 
Teremtő adott Hét Parancsot, melyeket aztán a Szent Négyek végrehajtottak. 


Az ősi felfogás így szól: 


, Kezdetben káosz tölté be a Mindenséget, ami sötét volt és néma. Majd a 
Teremtő óhajtván világokat létrehozni, elrendelte Négy Nagy Erejének, 
hogy alapítsanak rendet és törvényt a Mindenségben, hogy kezdetét 
vehesse a teremtés. Miután törvény és rend lett, a Szent Négyek a Teremtő 
óhajai és rendelkezései szerint végrehajtották a teremtést." 


E cikk egy nagyon régi naacal írásból való, s azonos azzal a kozmogóniával, melyet 
a mexikói táblákon találunk. Ez világosan igazolja, hogy a mexikói táblák ugyanonnan 
erednek, ahonnan a naacal táblák, azaz Mu Szentsugallatú írásaiból. 


Minden ősi nép, nyelvének megfelelően, különleges elnevezést adott a Szent 
Négyeknek, de némelyiknél nem egy, hanem rengeteg néven szerepelnek. Íme ősi 
neveik bokrétája: a Szent Négyek, a Négy Nagyok, a Négy Hatalmasok, a Négy Erő, a 
Négy Nagy Király, Maharadzsa, Uralkodó, a Négy Nagy Építész, Építőmester, Tervező, 
Mértan-tudós stb. 


Nem sokkal később már e neveken találhatók: a Mindenség Négy Nagy Oszlopa, 
majd a Négy Géniusz. 


Még később a mazdeanoknál: az Amshaspandok; a hébereknél: az Elohimok, a 
Szeráfok; a hesiodok istentanában: a Rabbirik, a Titonok; napjainkban végül a 
keresztényeknél és a mohamedánoknál: az Arkangyalok. 


Nemcsak különböző neveket adtak különböző népek a Szent Négyeknek, hanem a 
nevek kihangsúlyozására különböző jelképeket terveztek. 


A mexikóiak valósággal tobzódtak a művészi keresztek rajzaiban, szívükhöz 
mindamellett legközelebb a horogkereszt állott. Más népeknél viszont a szárnyaskerék 
volt a kedvelt alak, amelyekből az egyiptomiak csodálatosan művészi és gyönyörű 
rajzúakat terveztek. 


Nem kívánom untatni olvasóimat annak leírásával, hogy miként alakult át az 
egyszerű kereszt horogkeresztté, majd más irányban hurokkeresztté, illetve ebből az 


[.OGCSNNT ANT ENES 


Annyit mégis helyénvalónak találok megemlíteni, hogy az oly jól ismert horogkereszt 
szószerinti ősi jelentése: A Négy Építész. 

Az alaca-hüyüki , Ma" sírkamrából napfényre került egyik napkorong a szarvakon, 
amint kilép belőle a Négy Elsődleges Erőt jelképező szarvas. 
Egyiptomban a szarvakon korongot viselő istenkép , Kneph" volt egyike Egyiptom 
legrégibb istenképeinek, 
és a Formázót, az Alakítót, az Alkotót, vagyis az Istenség teremtő készségét jelképezte. 


Bennünket sokkal inkább érdekelhet az, hogy mint jutottak el őseink a kereszttől a 
madár jelképéig (Turul madár), s végül ezen át a hun-magyar ősmondából ismert 
csodaszarvasig, melyről az 1936-ban a kisázsiai Alaca Hüyük-nél nyolc méter 
mélységben végzett ásatások nyomán az úgynevezett ,Ma" sírkamrájából napvilágra 
került egyik Napkorong rántja le a titokzatosság leplét. Ebből a Napkorongból mintegy 
kilép a szarvas, s már ezzel is elárulja kilétét; de ha ez még nem lenne elég, akkor 
bizonyítékul ott a két szarva, amelyek mindegyikén erősen kihangsúlyozott négy agancs 
látható. A négyes számról pedig már tudjuk, hogy az a Szent Négyek számjele. Ezek 
után aligha csodálkozhatunk, ha elárulom, hogy ugyanazon sírkamrából egy aranyból 
készült horogkereszt is előkerült. 


Különös érdekességként állapítom meg, hogy amíg Turulunkhoz hasonló nagy 
madárjelképek egész az Anyaországig vezethetők vissza, addig a csodaszarvassal már 
kizárólag és csak Európában, főként a hun-magyar ősmondában találkozunk. 


Mivel a tudományos történelmi irodalomban létezik már olyan megállapítás is, 
amely szerint a Turulmadár a magyarság toteme lett volna, akinek az öreg Álmost 
feláldozták, hogy bölcsessége és ereje fiába, Árpád vezérbe szálljon, helyénvalónak 
tartom leszögezni, hogy a primitív népek toteme nem jelent sem őst, sem pedig valami 
bálványt. Ezzel szemben azonban a pillérek, az oszlopok, mint szent jelvények, 
végtelenül ősi eredetűek. Valószínűleg vissza nyúlnak az első templomhoz, amelyet az 
Istenség imádatára emeltek. A legrégibb feljegyzés az oszlopokról, mint szent 
jelvényekről, Niven eltemetett városaiból került napvilágra. Niven 50-ik tábláján látható 
egy templom bejárata, mindkét oldalán egy-egy pillérrel. A pilléreken látható 
számírásból kitűnik, hogy jelvények, s ugyancsak a szent Négyeket jelképezik. Ez 

megerősítést nyer a bejárat fölötti vésettel is, mely az Anyaország egyházi , H" betűje. 
Tudjuk, hogy ez betűjele a szent Négyeknek. Az ősi pillért négy részből építették, 
amelyeknek mindegyike egy szabályos kocka volt. 


A tábla bal pillérére egy négyzetet véstek, amely erőt jelent, míg a jobb pillér 
vésetének a jelentése: alapítás. 


Az egyiptomiak bár dorbézoltak az oszlopok és pillérek formáinak kiképzésében, 
azokon azonban szembetűnően juttatták mindig kifejezésre a négyes számot. Vallási 
regéikben Amenti bejáratához két pillért állítottak, amelyet Tat oszlopnak neveztek. 
Ezzel már el is jutottunk a világszerte ismertebb Totem elnevezéshez. Ha az 
egyiptomiak külön-külön nevezték meg a kettőt, akkor az egyik neve Tat — , ellenálló 
erő"; míg a másiké Tattu — , alapítás" volt. A két szó összetételének a jelentése: , E hely 
erőben és ellenállásban állandónak alapíttatott." Két Tat képezi a bejáratot a Tattuhoz. 
Tattu a kapuja ama tájnak, ahol a halandó szelleme egyesül egy halhatatlan lélekkel és 
, elhelyezkedik örökre Amenti rejtelmeiben". 


Salamon király a templomának bejáratánál két különböző oszlopot emeltetett. 


, És felállítá a pilléreket a templom bejáratánál, és felállítá a jobb pillért s 
nevezé azt Jachin-nak, és felállítá a bal pillért s nevezé azt Boaz-nak." 


Héberben ,jachin" alapítani, ,boaz" pedig szilárdat jelent. Salamon király 
templomának bejáratánál két pillér volt felállítva ugyanúgy, mint Ozirisz Igazság 
Csarnokánál. Mindkét esetben, bár más-más nyelven, ugyanazzal a jelentéssel nevezték 
el azokat. Még a pillérek díszítése is azonos volt a legapróbb részletekig ami igazolja, 
hogy Salamon teljesen lemásolta Amenti bejáratának pilléreit jeruzsálemi 
templomához. 


Az újzélandi maorik, valamint Amerika északnyugati indiánjai faluik bejáratánál 
oszlopokat állítanak fel. 


Platón Atlantiszról írva közli: 


, Minden ötödik, illetve hatodik esztendőben váltakozva egybegyúlt a nép, 
és ökrök feláldozása mellett esküt tett arra, hogy a templom pilléreire vésett 
szent írásokban foglaltakat megtartja." 


Jáva egyike a maláji szigetvilág nagy szigeteinek, s Forbes így ír róla: 


,Jávában van a karangok törzse, akiket az őslakók leszármazottainak 
tekintenek. Evenként négyszer apraja-nagyja a törzsnek titokban egy sűrű 
erdő szent berkéhez zarándokol. E berekben lépcsőzetes terek romjai 
vannak négyoldalú kerítésekkel, amelyeknek határait kőtömbök vagy a 
talajon levő kitűzések jelölik. A tereken itt-ott szembeszökő emlékek - 
merőleges pillérek s egy különösen feltűnő oszlop - állanak. E megvetett és 
kiközösített nép e helyen ama szertartásoknak és szokásoknak hódol, 
amelyeket végtelen ősi időkből adtak át ősapáik nemzedékről nemzedékre. 
Ott babonás félelemmel elmondanak egy vecsernyét, amelyet sem 
megérteni, sem felfogni nem képesek." 


Churchward megállapította, hogy ugyanezt a vecsernyét szóról-szóra, betűről- 
betűre megtaláljuk az egyiptomiak , Halottak Könyvében". A fentebb kiemelt feltűnő 
pillér ugyancsak benne van a Halottak Könyvében. Jáváról pedig nem mondhatjuk, hogy 
közvetlenül Egyiptom szomszédságában fekszik. 


Később szokásba jöhetett, hogy a törzs vagy család ősének jelképét elhelyezték a 
Totem-oszlopra, ez azonban a Totem-oszlop jelentésén mit sem változtat. 


Platóntól tudjuk, hogy az atlantisziak a pillérek előtt ökröket áldoztak fel, de 
ugyanabból az írásból minden kétséget kizáróan látjuk, hogy az ökrök feláldozása nem 
a pilléreknek, más szóval nem a Totemeknek szólott, mert e szó jelentésének tisztázása 
után egyébként is tudhatjuk, hogy azoknak a feláldozás nem is szólhatott. 

XV. fejezet: 
Mu földtani története 


Érdekes lesz az eddigiek után Mu pusztulásának tudományos okát is megismerni. 
Már említettem, hogy ennek az egykor hatalmas földrésznek alapja vulkánikus gázokkal 
telt üregekkel volt aláaknázva. 


Az alatta lévő gránitréteg, mely a föld elsődleges kérgének főrészét alkotja, 
sejtszerűen telve volt óriási terjedelmű kamrákkal és barlangokkal, amelyek könnyen 
robbanó gázokkal töltődtek meg. Midőn e gázok felrobbantak és kiürültek, az üregek 
mennyezetei beomlottak, s így a felettük levő földrésznek szükségszerűen kellett 
lesüllyednie. 


Churchward kutatásai igazolják, hogy az ősi művelődés pusztulását a legfelső és 
egyben elszigetelten álló kamrasorok gázainak a kiürülése idézte elő. Ezek az üregek, 
melyek a felettük levő földet fenntartották, valószínűleg összeköttetésben állottak 
egymással repedéseken és hasadékokon át, de elszigetelten állottak az alsóbb hasonló 
üregektől. 


Hogy az olvasó tisztában legyen a felső, középső, alsó és elszigetelt üregek 
jelentésével, magyarázatul álljon itt e szándékosan torzított rajz és alábbi társai, hogy a 
hozzájuk fűzött magyarázat rajtuk könnyebben és szembetűnőbben legyen követhető. 


Itt látjuk a gázüregek felső és középső sorozatának egy részét a föld felszínétől 
számított különböző mélységekben. Ez a vázlat némileg már hasonló állapotot mutat, 
mint amilyen Mu alatt volt elsüllyedése előtt. A felső sorozat lenyúlik 22-23 
kilométerre, a középső 45-re, míg az alsó onnan egészen a megolvadt állapotban levő 
úgynevezett magmáig. 


A felső sorozatot három sávra osztjuk. A legfelső sáv a föld színétől 7-8 kilométerre 
nyúlik le. Ebbe a sávba tartozó üregek alkotják az elszigetelt üregek csoportját. 
Elszigeteltségük alatt azt kell érteni, hogy nincs összeköttetésük az alattuk levő 
üregekkel, illetve a föld közepével, ahonnan felesleges gáztöbbletet nyerhetnének, s a 
megnövekedett feszítőerő következtében kirobbanhatnának. Ugy, amint vannak, 
gáztöbbletet nem nyerhetnek, s ha valami okból gáztartalmuk nem növekedne, 
változatlanul állhatnának mondjuk az idők végéig. 

A földkéreg állapota az első szárazföld megjelenése előtt. 


A második sáv 7-15 km mélység között van. Ezek már működő kamrák, illetve 
üregek, amelyek a harmadik sáv kamráiból megfelelő repedéseken és hasadásokon át 
állandóan újabb gázmennyiségeket nyernek. 

Hogy a legfelső sáv elszigetelt üregeibe adalékos gázok kerülhessenek a második 
sáv üregeiből, vulkánikus erők működésének kell fellépni, hogy a két sáv üregei között 
repedések s hasadások keletkezhessenek. 


Mielőtt a gázok a harmadik sáv üregeiből a második sáv üregeibe juthatnának, 
feszülniük kell a harmadik sávban, hogy az esetleg eltömődött repedéseket a két 
sorozat között kinyissák. Ez a körülmény, valamint a felsőbb üregekben megnövekedett 
nyomás a felsőbb üregek mennyezetének felemelésével igyekezvén magának helyet 
teremteni, vulkánikus erők működésében nyilvánul meg. 


A mennyezet felemelésével az ezt alkotó sziklák törése és megrepedezése áll elő, 
amely repedezéseken át a gázok a legfelső sáv alsóbb majd felsőbb sorozatának 
üregeibe juthatnak. Ez idővel viszont ezek mennyezeteinek a felemelését idézi elő, 
amint növekedik az egyre erősbödő nyomás. 


Végül a legfelső üregek mennyezete is engedve valahol ott, hol legkisebb az 
ellenállás, a megszorult gázok tűzhányót formálva törnek a felszínre. Mi ekkor ennek a 
következménye? A belső nyomás megszűntével a mennyezetek beszakadnának, a 
felettük levő föld az üregekbe süllyedne, s az így onnan még kiszoruló forrógázok 
lángokkal vennék körül az elsüllyedő földet, míg a víztömegek minden oldalról zúgva és 
ömölve igyekeznének kitölteni a keletkezett óriási űrt. 


A föld belsejében szabálytalan mélységekben gázövek vonulnak végig. Churchward 
bizonyos jelenségnek 50 éven át történt megfigyeléséből arra a következtetésre jutott, 
hogy a gázövek általában a földkéreg üregei középső sorozatának felső, és felső 
sorozatának alsó sávjában alakultak ki. Ennek dacára ezek az övek nem szabályos 
mélységekben vonulnak a föld színe alatt, hanem eléggé változatos mélységekben. 
Ugyanazon gázöv egyik szakasza az egyik sávban, míg másik szakasza a másik sávban 
folytathatja útját, hogy aztán esetleg rövidebb-hosszabb út után visszatérjen az előbbi 
sávba. Rövid szakaszokon 3-4 kilométernyire megközelíthetik a föld felszínét is. Ez 
leginkább ott történik, ahol megközelíthetik biztonsági szelepeiket, a tűzhányókat, mint 
például Hawaiiban, Eguadorban, Közép-Amerikában, a maláji szigeteken s más 
különböző vulkánikus helyeken. Általában nem mennek mélyebbre 30 kilométernél, és 
rendesen ennél jóval magasabban húzódnak tova. Közepes mélységük valószínűleg 
20-25 km, s csak tűzhányóik közelében emelkednek magasabbra. 


A következő ábra mutatja azt a valószínű állapotot, amelyik Mu alatt lehetett 
elsüllyedése előtt. 


Közel Mu felszínéhez egy sorozat elszigetelt üreg feküdhetett, s az ezeket kitöltő 
gázok voltak Mu fenntartói. Az alsóbb üregek több kilométerrel mélyebben feküdhettek 
ezeknél. 


Az alábbi ábra a legfelsőbb kamrák felülnézeti torzított vázolása. Mint látható, ezek 
repedésekkel és alagutakkal vannak egymással összekötve. 

A gázövek kialakulásakor a felső elszigetelt üregek belső feszültsége 
megnövekedett, s a felette álló kőzetben repedések és hasadások keletkeztek. Ennek 
következményeit már előbb láttuk. 


Churchward úgy hiszi, hogy a Mu-t fenntartó felső üregek nagyon közel lehettek a 
felszínhez. E véleményét a Csendes-óceán mélységére, a  TIroano-kéziratra, a 
Cortezianus Kódexre és a Lhassa-feljegyzésre alapítja. Ezek egyike sem emlékezik meg 
arról, hogy e földrész az elsüllyedés előtt magasra emelkedett volna. Ezek az okmányok 
azt mondják, hogy ,a föld összerepedezett és darabokra szakadt", , remegett, mint 
falevelek a viharban", , fel- és leszállott, mint az óceán hullámai" és ,az éj folyamán 
elsüllyedt". Ezek egyike szerint sem történt tehát magasba való emelkedés, aminek be 
kellett volna következnie, ha a kamrák mélyebben feküdtek volna. Abból a tényből 
kifolyólag, hogy a feljegyzések szerint a föld kétszer fellökődött, kétszer löketett le 
alapjairól, arra lehet következtetni, hogy az elszigetelt üregek kettős sora fekhetett Mu 
felszíne alatt, mint az a vázlaton van jelölve. Az első felemelkedés az alsóbb üregek 
túlfeszülésekor, míg a második fellökődés a felső üregek túlfeszüléséből keletkezhetett. 


Hogy ezek az üregek nem lehettek túlságosan mélyen, az abból következtethető, 
hogy abban az esetben Mu elsüllyedése után az óceán mélyén a mai hegyláncolatoknak 
megfelelő alakzatnak kellett volna hátramaradnia. 


Földrészeknek hasonló módon való elsüllyedése az idők kezdetétől fogva történt. 
Találunk rá példákat már az Archeozoikum, a Paleozoikum, a Mezozoikum és a 
Kainozoikum korszakokon át fel egész a Pleisztocén-korban, a történelmi idők 
hajnalának kezdetéig. A gázkamrák kiküszöbölődése és az ezek folytán előállott 
földelsüllyedések mindaddig tartottak, amíg az elsődleges kőzet elegendő vastagodást 
nem ért el ahhoz, hogy a felemelt rétegek egymásnak támaszkodva fennmaradhattak. 
Ez által az egyes kamrák között óriási alagutak keletkeztek, minélfogva egyes gázövek 
jöttek létre. Ezeknek a kialakulása aztán gyakorlatilag szinte véget vetett a földrészeket 
pusztító elsüllyedéseknek. 


Bizonyos, hogy Mu alatt akkor szűntek meg azok a gázkamrák, amelyek ezt a 
földrészt fenntartották, amikor a Csendes-óceánban egyrészt a központi gázövek ottani 
szakasza, másrészt pedig a déltengeri keresztező övek sok elágazásai alakultak ki. 


Bizonyos alább felsorolt jelenségekből arra a következtetésre jutunk, hogy Mu alatt 
a gázüregeknek sorozatban kellett lenniük, s nem egy egységes gázüreg volt alatta, 
mint Atlantisz esetében. E jelenségek a következők: 


1. A Csendes-óceán különböző szigetcsoportjai között található különböző 
mélységek arra engednek következtetni, hogy a különböző mélységek alatt különböző 
kamrák, vagy egymás alatt álló kamrák voltak. Ha ott egyetlen egységes óriás kamra 
lett volna, akkor a Csendes-óceán mélye aránylag egyenletesebbé alakult volna. 

2. Bizonyos szigetek egykor az elsüllyedt világrész területéhez tartoztak. Ha e 
földrész alatt csak egyetlen kamra lett volna, akkor ezek a szigetek nem maradhattak 
volna meg a víz színe felett. 


3. E szigeteknek az egyes kamrák közötti részek felett kellett állaniok s nem az 
üregek felett. Mivel üreg nem volt alattuk, nem volt hova lesüllyedniük. 


4. Azt a tényt, hogy a gázkamrák össze voltak kötve, a megmaradt szigetek 
vulkánikus működése tárja fel. Alattuk a gázok üregről-üregre törtek előre. Ez 
természetesen megváltoztatta körvonalaikat s egyetlen hegyes vidékké váltak. 


Churchward eme megfigyelései a Csendes-óceánban az utóbbi ötven év alatt 
végbement vulkánikus zavarok pontos meggondolásain alapulnak. Megállapíthatónak 
látszik két főöv létezése több elágazással. Lehetséges, sőt valószínű, hogy több elágazás 
létezik, mint amennyit az alábbi vázlatrajz feltüntet. 


Kérdezhetné most valaki olvasóim közül, hogy mi köze mindezeknek Mu 
történetéhez? Aki visszamegy arra a fejezetre, amelyik Mu pusztulásáról számol be, ott 
megtalálja, hogy Mu pusztulását ezek az alattomos gázövek idézték elő. Ezek küldték az 
Anyaországot lángoktól körülvett mélységbe, hogy aztán a hullámok martalékává 
váljék. 

Kétségtelen, hogy e földrészt az elszigetelt gázüregek sora tartotta fenn, s hogy 
ezek a gázkamrák voltak Mu végleges orgyilkosai. 


Az egyes gázkamrák pontos fekvése, kiterjedése és magassága természetesen 
ismeretlen. Fekvésük a vázlaton az egyes szigetcsoportoknak figyelembevétele mellett 
ugyan, de mégis csak sejtelemszerűen van feltüntetve. A vázlatok azonban eléggé 
szemléltetően mutatják azt a sejtes, lépszerű állapotát annak a kőzetnek, amely Mu 
alatt állott, míg a Csendes-óceán több részének aránylagosan sekély volta amellett 
tanúskodik, hogy e kamráknak közel kellett lenniük a felszínhez. 


Jelenlegi gázövek a Csendes Óceán alatt. 
1. A nagy központi gázövek. 2. A Déli tenger keresztező övei 
3. A Japán-Markesas öv. 4. Az Óceán körüli nagy gázöv. 


További bizonyítékként kell tekintenünk azt a sok tűzhányót, amelyekkel telve van a 
polinéziai szigetvilág. Napjainkig sehol máshol nem találhatók a polinéziai szigetek 
vulkánikus kitöréseihez hasonló kitörések. Ezek a rettentő-nyílású kráterek igazolják a 
föld belsejében a kéreg mélyén összesűrített erőket, amelyek végül is gátjaikat áttörve 
oly pusztító erővel robbantak ki, amelyhez hasonló nem található a Föld történetében. 


A Kilauea Hawaii szigetnek kialudt vulkánja. Krátere négy és fél kilométer 
átmérőjű. Kérem elképzelni ezt a szájat, amint tüzet, füstöt és lávát okádott ki magából. 
Még elképzelni is nehéz egy négy és fél kilométer széles tűz-, füst- és lávafolyam 
hömpölygését. De most gondoljuk még el azt is, hogy a kilökő erő figyelembevételével e 
rettentő égő áradat magasságban is meghaladta az ezer métert. 

Bármily félelmetes is lehetett egykor a Kilauea, minden bizonnyal voltak még 
nálánál nagyobbak is. Ez nem is meglepő, ha figyelembe vesszük a kiürült gázkamrák 
nagyságát, a gázkamrákban felhalmozódott megmérhetetlen gázmennyiséget, azt a 
feszítő erőt, amellyel a túlfeszült gázok a gázöv előrejutását kierőszakolták, s végül a 
felettük, illetve a rajtuk fekvő föld súlyát, amely végül is a kráterekbe szorította a kitörő 
erőket, hogy Mu a pusztítás szellemeinek feláldoztassék. 


Ha mind e tényeket Figyelembe vesszük, akkor nem csodálkozhatunk a polinéziai 
szigetek kialudt krátereinek meglepő nagyságán. Inkább azon csodálkozhatnánk, hogy 
egyáltalán képződhettek ilyen erők mellett kráterek. Ilyen földalatti erők mellett az 
ember inkább azon csodálkozhat, hogy nem repült fel e földrész egyetlen fúvással a 
felhők magasságába. 


Midőn a nagy központi gázöv északi főszakasza a Csendes-óceán alatt kialakult, 
elkészült vele az a biztosító szelep, amely e részen a jövőben a gázok felhalmozódását 
képes megakadályozni. A Kilauea közepén egy új kráter nyílott ki. Ez az új kráter már 
csak 250 méter széles s Halemaumaunak hívják. Jóllehet, hogy a Halemaumau csak egy 
tizennyolcad része a Kilauea átmérőjének, mégis a mostani kráterek legnagyobbjai közé 
tartozik. Ez az összehasonlítás fogalmat nyújthat elődjének óriási nagyságáról. 


A nagy központi gázöv északi főszakasza pontosan Hawaii alatt vonul végig. Itt a 
Hawaii szigetnél közelebb fekszik a föld színéhez, mint útjának bármely más pontján, 
bár körül futja a Föld egész középső részét. 


Egy másik híres kráter a Niuafou. Ez egy kicsiny sziget a Fidzsi-szigetektől 
északkeletre. A Fidzsi és Szamoa-szigetek között körülbelül a feleúton fekszik. A 
Niuafou kialudt kráterének az átmérője három kilométer. E kráter Mu elsüllyedéséhez 
való segédkezés után vízzel telt meg, s ma egy tavat képez. (Érdemes volna e tóban 
régészeti kutatásokat végezni.) 


Ama sok hatalmas tűzhányóból, amelyekkel telve van a polinéziai szigetvilág, ezek 
csak szembeszökő példák. Nem hihető, hogy vulkanikus zavarokban valaha is létezett a 
Föld történelmének folyamán egy másik oly esemény, amely rettenetességében 
összehasonlítható lenne azzal a kataklizmával, amely Mu földjét követelte áldozatul, 
pedig a hegyek kiemelkedésekor hasonlíthatatlanul több embernek kellett elpusztulnia, 
de ekkor a pusztító elem nem is annyira a vulkanikus erő, mint inkább a tengerek 
szökőárja volt. 


A geológia megállapítja, hogy Észak-Amerika partjai egykor kiemelkedtek. A 
geológia itt a kocsit fogja a ló elé. Nem a part emelkedett itt ki, hanem a tenger szintje 
szállott alább Mu elsüllyedése után, s ezért terjedt ki a part vonala. 


Mu földje hatalmas szárazföld volt, amely a Csendes óceán területének majdnem a 
felét foglalta el. Némely helyen az óceán feneke több ezer lábra süllyedt le. 
Természetes tehát, hogy az így támadt rettentő űr kitöltése után a vízszintnek lejjebb 
kellett szállania. Ahhoz, hogy az óceán eredeti magasságát megtarthatta volna, kétszer 
annyi vízre lett volna szüksége, mint amennyi volt Mu elsüllyedése előtt. Ezt a 
vízmennyiséget csak részben szerezhette meg olyképen, hogy azt elvonta a körülfekvő 
területekről, partokról s az összefüggő tengerekről. Eredeti szintjét természetesen így 
sem tarthatta meg. De nemcsak Mu volt az egyedüli föld, amelyet a Csendes-óceán 
elnyelt. Elmerült benne egy nagyobb terjedelmű északi és egy kisebb terjedelmű 
nyugati terület is. Emellett ne feledjük, hogy a többi tengereknek is megvoltak a 
hasonló bajaik. 


Íme a föld történetének korszakában ismert elsüllyedt földek felsorolása: 
Mu a Csendes-óceánban. Több ezer kilométer hosszú és széles földrész. 


, . A Behring-föld hídja az északi Csendes-óceánban, mely összekötötte Amerikát 
Ázsiával. E híd azonban nem az a keskeny földsáv volt, amelyet a geológia említ. Ennek 
déli szegélye Alaszka és Kamcsatka között az Aleuta-szigeteken át vezetett, míg északi 
határa, amelyet eddig nem lehetett megállapítani, az északi jeges tengerben fekszik. Ez 

az elveszett terület az, amelyet a tudományos világ az Amerikával egyébként meg nem 
magyarázható dolgoknál kibúvónak használ. Bármi merült is fel Amerikával 
kapcsolatban, amire a tudományos világ kellő felvilágosítást nem tudott adni, - s ez elég 
gyakran történik - azt mindig kedvezően vélték elintézni azzal a mondással, hogy 
Ázsiából jött a Behring-földön át. Hogy miért éppen Ázsiát választották az el nem 
számolhatók elszámolására, azt egyébbel alig lehet magyarázni, mint azzal, hogy 
semmit vagy nagyon keveset tudunk Kelet-Ázsiának őskoráról, így nem kellett félni 
attól, hogy ellenmondás állhat elő. 


Az Atlanti-óceán közepén süllyedt el Atlantisz. Ez elsüllyedésének idejében 
kétségtelenül egy hatalmas kontinentális sziget volt, s a föld művelődésének a 
központja. 


További kisebb elmerülések a Csendes-óceánban: Egy földnyelv, mely Kaliforniától 
Kolumbia északnyugati csúcsáig vonult. Ez valószínűleg csak keskeny földszalag volt. 
Elsüllyedt továbbá egy szárazföld ott, ahol ma a Maláji-szigetcsoport fekszik, de e 
földnek egykori kiterjedése ismeretlen. 


Ott volt továbbá az összekötő föld az északi Atlanti-óceánban. Ez Amerika Grönland 
és Grönland meg Norvégia között terült el, dél felé egy nagy háromszögű résszel, 
melynek nyugati partja Izlandtól a Franciaország nyugati sarkán levő Finisterre-fokig 
húzódott. 


Ugyancsak elsüllyedt egy kisebb terület Közép-Amerika partjainál, mely eredetileg 
Amerika földjével volt egyesülve. 


Mindezek az elsüllyedések a gázövek előretörésének; kialakulásának voltak a 
következményei. A nagy központi gázöv süllyesztette el Mu-t és Atlantiszt. A Csendes- 
óceán körüli nagy gázöv vitte el a Behring-szoros földjét. 


Az Appalach - Izland - Skandináv gázöv süllyesztette el az Amerika és Európa 
közötti összekötő földet. 


Az óceánok vízszintjének süllyedésével sok föld került elő a vízből, a meglevő földek 
partjai pedig kiterjedtek. 


A Csendes-óceán több jelenlegi szigetének kiemelkedése a vízszint alászállásának a 
következménye. 


Az elsüllyedt területek bizonnyal sűrűn lakottak voltak. Az így elpusztultak száma 
valószínűleg több száz millióra tehető. 

XVI. fejezet: 
Dél-Amerika 


A történelemelőtti idők tanulmányozásánál e földrész volt a legnagyobb rejtély. 
Nagy terjedelmével ott állott az Anyaország tőszomszédságában s nem szolgáltatott 
semmit a Föld Első Nagy Művelődéséből, míg a szomszédos területek, mint Közép- és 
Észak-Amerika, telve voltak ilyen emlékekkel. 


Ez annál inkább megfoghatatlannak tűnt fel, mert úgy a Kelet följegyzései, mint a 
déltengeri szigetvilág mondái azt igazolják, hogy Mu gyermekei hajóikkal bevitorlázták 
az egész földet. Ha bejárták az egész földet, akkor Dél-Amerikában, mint a legközelebb 
eső földrészen, ugyancsak meg kellett fordulniuk s ez esetben lehetetlen, hogy ott ne 
maradt volna valami emlékeztető róluk. 


Ott állott e földrész, mint valami pajkos talány, amelyet sehogy sem lehetett 
beleilleszteni az első nagy művelődés lapjaiba. 


Tibet egyik nyugati kolostorában van néhány nagy tábla. Midőn Churchward ezeket 
közelebbről megvizsgálta, látta, hogy azok a föld különböző pontjairól szóló térképek. 
Ezek között van egy, amelyik Dél-Amerikára vonatkozik. Keltezését egyik ismert 
csillagkép csillagjainak állásával jelölték meg. Ezek alapján csillagászok állapították 
meg, hogy a táblán adott csillagkép csillagjainak állása 25.000 évvel ezelőtt volt 
megegyező a térképen adott állással. 


Ez a térképtábla adott útmutatást az előbb említett rejtély megoldásához. 


Kétségtelen, hogy Dél-Amerika a Föld leggazdagabb régészeti talaja, de régészeti 
kincsei még hantok alatt állanak, s nincsenek föltárva. 


A térkép tanúsága szerint 25.000 évvel ezelőtt a gyarmatosok ezreinek áradata 
mehetett Dél-Amerikán keresztül, de nem szárazon, hanem vízi úton, hajókon. 


Még nem jutott eszébe Churchward előtt egy tudósnak vagy régésznek sem, hogy 
összekösse Dél-Amerikát egy ősi művelődéssel. Pedig ez a földrész, mielőtt az 
Anyaország elsüllyedt, a művelődésnek nagyon magas fokán állott. Igenis, a 
művelődésnek nagyon magas fokán, amikor még nem szóródtak szét terhelt, degenerált 
emberek csontjai Európában, nem is sejtve, hogy azokkal a jövő tudósai 
félrevezettetnek és zavarba hozatnak, mint azt már egy előző fejezetben említettem. 


De fordítsuk meg a rendes sorrendet, s mielőtt az ősi korba mennénk, lássuk, hogy 
mit írtak tudósaink a régi Dél-Amerika történetéről. Eme írások legfeltűnőbbike a perui 
inkákról szól. Nézzük tehát meg, hogy mit mondanak erről az ősi népről, akikről 
mindjárt megjegyezhetjük, hogy nem is nevezhetők ősi népnek, mert csak a történelem 
tegnapelőttjének voltak az emberei. 


Peru 


Peru híressé lett az inkák civilizációjáról. E nép a nevét uralkodói után kapta, 
akiket Inkáknak neveztek. Az első Inka megválasztását megelőzőleg vegyes nép volt. 


Főként a bennszülött aymarák és a Közép-Amerikából és Guatemalán át 
bevándorolt guiché-mayak keveredéséből támadt e nép. A guichék bevándorlása Peruba 
barátságos jellegű volt. Az Inka-birodalom nem történelemelőtti birodalom, s ilyennek 
egyáltalán nem nevezhető. Népe magas műveltségű volt, s magát a világtól elzárta. A 
világ sem tudott azonban róluk még 400 évvel ezelőtt, amikor is a spanyolok fölfedezték 
őket s magas műveltségüket elsöpörték. 


Az Inka-birodalom Kr. u. 900-1000 táján keletkezett, s megszűnt 1532-ben a 
spanyol hódítással. Valójában tehát csak 500 évig létezett. Az Inka-uralkodóház 13 

császárt, illetve lankát adott. Az elsőt, az alapítót, Manco Camac-nak hívták. 
Hagyomány szerint nővérével lépett házasságra, amely körülmény egyébként szabály 
volt, hogy a királyi vér idegen vérrel be ne szennyeződjék. A ma fennálló világi és 
egyházi törvényeinknél fogva, ily házasság rettenetes vérfertőzésnek tűnhetik fel 
előttünk, pedig minden terheltségtől mentes családokban ily viszony hátránya ki nem 
mutatható. Ismeretes, hogy ugyanilyen szabály volt az uralkodókra Egyiptomban és 
Mayax-ban is. 


Manco Camac születése különböző mítosszal van körülvéve. Ezek egyike azt állítja, 
hogy a Nap volt az édesatyja. Ez a mese azt sejteti, mintha ennek az égitestnek egy 
hatalmas és kiterjedt családja élt volna Peruban. 


Egy másik mítosz szerint anyja egy magas-rangú család hajadon leánya volt. Mikor 
a gyermeke született, a Titicaca-tó egyik szigetére vonult, hogy mindaddig elrejtse 
szégyenét, amíg fia a férfikort el nem éri. Ekkor a szigetről visszatért, s fiát, mint isteni 
fogantatásút mutatta be a népnek, aki királyuknak küldetett. A nép e mesét elhitte, s a 
bemutatottat Inkául választotta. 


A Brit Múzeumban van egy Peruból való kiadatlan kézirat, amelyet Anello Alivo 
nevű jezsuita atya írt 1631. év elején. E kézirat megállapítja, hogy Manco Camac-nak, 
az Inka-uralkodóház megalapítójának ősei Közép-Amerikából való gyarmatosok voltak, 
akiket guichéknek hívtak. 


Peru bennszülötteinek nyelvét a mayák guiché ága után még ma is guichuának 
hívják. 

Manco Camac alighanem az Anyaország királyi családjának volt egyik késői 
leszármazottja, mert amikor trónra lépett, az egykori gyarmati birodalmak 
uralkodóinak címét vette föl, vagyis magát a ,Nap Fiá"-nak neveztette. Innen 
keletkezett az a titokzatos mese, hogy az égitest volt az atyja. 


A guichék Közép-Amerikából Peruba érkezve a bennlakó aymarák műveltségét a 
sajátjuknál jóval fejlettebbnek találták, azt tehát elsajátították, de nyelvüket 
megtartották. Az inkák nagy műveltsége így nem guiché volt, hanem aymara. 


Vannak írók, akik szerint az inkák Peruba betörtek s azt elfoglalták, de hogy ezt az 
állítást honnan vették, azt csak ők tudják. Úgy a hagyományok, mint az írott okmányok 
egyöntetűen arról szólnak, hogy a bevándorlás barátságos jellegű volt. Mielőtt Manco 
Camac magát megkoronáztatta volna, inkák nem léteztek, csak aymarák és guichék 
voltak. 


Peru történelmének legérdekesebb része azonban nem az inkák, guichék és 
aymarák esete, hanem azoké, akik őket jóval, de jóval megelőzték. 


Tizenhatezer évvel vagy még többel ezelőtt Peru oly kimagasló kultúrával 
rendelkezett, mint Yukatan. Ez körülbelül Egyiptom történelme kezdetének a legelején 
volt. A Titicaca-tó partján létezett egy ősi, valóban történelem-előtti város, amelynek 
romjait Peruban ma Tiahuanaco néven hívják, s amelyről a VI. fejezetben olvastunk 
részleteket. Ez a romváros ma 4000 méter magasan van a tenger szintje fölött, de hogy 
valamikor közel kellett lennie a tenger szintjéhez, azt igazolják a szomszédságában 
mindenütt található tengeri kagylók. 

Tiahuanacot az itt bemutatott térképkő is feltünteti. 
Midőn a spanyolok Perut meghódították, kérdezték a bennszülötteket, hogy kik 
építették Tiahuanaco óriás építményéit? 
A felelet így szólt: 
, Ezek akkor épültek, amikor Nap még nem volt az Égen." 


E feleletből, ha annak virágos értelmét elhagyjuk, megtudjuk, hogy az építmények 
akkor épültek, amikor e vidék még nem lett gyarmati birodalom. 


Ugyanilyen kifejezést találunk Valmikinél is, a hindu történelemírónál a Naga- 
birodalomra vonatkozólag: 


, Mielőtt a Nap a látóhatár fölé emelkedett." 


Hogy a Titicaca-tó körüli ősi építmények még a hegyek fölemelkedése előtti időkből 
valók, nem egyedül Churchward véleménye, mert Dél-Amerika kiváló geológusa, E. B. 
Enock is nyilvánvalóan erre a véleményre jutott Peruról szóló könyvében. 


Ha föltesszük, hogy a körülmények itt is azonosak voltak, mint a föld egyéb helyein, 
ahol hegyek emelkedtek föl, akkor Peru akkori lakossága majdnem teljesen 
megsemmisült, s csak imitt-amott maradhatott valaki életben. Az életben maradottak az 
Amazon forrásaihoz menekültek, ahol kultúra nélkül elvadultak, s nincs kizárva, hogy 
az Amazon forrásai körül lakó valamely törzs vadjai egyenes leszármazottjai 
Tiahuanaco felépítőinek. 


Midőn Darwin Károly 1835-ben Peruban járt, találkozott egy Gill nevű mérnökkel. 
Gill feltételezte, hogy a vidéknek a romok tájékán való terméketlenségét a Titicaca-tó 
tájékán épített csatornák idézték elő, amelyeket állítása szerint az Inkák csináltattak, 
hogy a felső talaj vizét elvezessék. 


Gill nagyot tévedett, mert először 4000 méter magasságban nem lehet termékeny 
vidék, másodszor pedig a csatornákat nem az Inkák építették. E csatornák meg voltak 
már 16.000-18.000 évvel ezelőtt, mielőtt az Inkák lettek volna. Romok voltak ezek már 
akkor is, amikor az aymarák először léptek Peru földjére. E csatornák mai állapota 

igazolja azt a tényt, hogy azok még a hegyek fölemelkedése előtti időkből valók. Ezek 
nem vízlevezetőknek készültek, hanem vízi-utaknak hajók számára. 


Ezt világosan igazolja az előbb ismertetett térképtábla is, amely szerint e csatornák 
már 20.000 évvel ezelőtt is léteztek, mint vízi-utak, s összekötötték a Csendes-óceánt az 
Amazon-beltengerrel, amely keleti oldalán tengerszorossal volt kapcsolatban az Atlanti- 
óceánnal. 


A térkép Tiahuanacot a csatornák közelében mutatja. A térkép más városokat is 
feltüntet, közöttük Manoát is, a mondák , Arany városá" -t. 


Sok fejtörést okozott a tudósoknak, hogy a peruiak olyan szertartásokat 
gyakoroltak, amelyek csak keleten voltak szokásban. Ez két forrásból eredhetett. E 
szertartások először lehettek Mu-ból, az Anyaországból valók, másodszor lehettek a 
spanyol hódítóktól átvett szertartások is. Azok a spanyol hódítók ugyanis, akik Dél- 
Amerikát először elözönlötték, Dél-Spanyolországból származtak s bizonyos mór légkört 
árasztottak maguk körül, mert hiszen minden felfogásukban maguk is fél mórok voltak. 
A jelenlegi peruiak még ma is sok szokást tartanak e szertartásosságból; mielőtt 
valamit innának, néhány csepp folyadékot kilöttyentenek a földre. ÉEtelükből is 
leszórnak néhány morzsát, s azokat Pacha-Mamának ajánlják. Pacha-Mama az 
anyaföldet jelenti, amelyből minden élet keletkezik. Itt mintha az Anyaország 
árnyékával állanánk szemben. Mama egyenesen ősi szó az ősi anyanyelvből. Mu 
jelentése Ma vagy Mama, ami földet is jelent, aszerint, hogy hogyan és miként 
használták. 


Egy perui monda szerint a Titicaca-tó körül volt egy az inkákkal határos birodalom, 
amelynek népe más fajhoz tartozott. Chankáknak hívták őket. Ezek körülbelül 2000 
évvel ezelőtt jöttek Peruba valahonnan Dél-Amerika közepéből, fel az Amazonon s 
annak egyik ágán. Egy olyan hatalmas birodalomból jöttek, amely túl volt az erdőségen, 
s amelyet nagy hegyek vettek körül. Csodálatos fővárosuk volt, amelyet Manoának, az 
Arany városnak neveztek. Ugy látszik, hogy ezt a chanka birodalmat az inkák 
meghódították és saját birodalmukba olvasztották. A Brazíliáról szóló soroknál majd 
megismerkedünk az egész mondával. 


Venezuela 


Közép-Amerika mondái szerint a karák elhagyták Közép-Amerikát, s délre menve, 
nagy folyó partján telepedtek le. FE mondák több mint 16.000 évre vonatkoznak. Lássuk 
a dél-amerikai utazók és felfedezők jelentéseit. 


Leonard V. Dalton Venezuela című könyvében találjuk: 


,Sok ősi maradvány található a karáktól a hegyekben és az erdőkben 
Venezuela és Columbia határán. Az Orinoco-folyó mentén és egész 
Guaianában sok az olyan feliratos szikla, amelyeken ősrégi felírások 
láthatók. Karianok (karák) még ma is léteznek Venezuelában. Egyike a mai 
törzseknek, amelyeknek ősei délre jutottak, a godjirok. Minden falujuknak 
van kacikája (főnöke)." 


Itt érdekes megjegyzéssel állunk szemben. A kara szavak egy része azonos a puebló 
indiánok szavaival, s ez elárulja, hogy e két nép egykor földrajzilag szomszédos volt 
egymással. Szomszédos volt vagy Amerikában, vagy még magában az Anyaországban. 


Kacika oly jellegzetes szó, amelyet a karakón és pueblókon kívül más indián 
törzseknél is megtalálunk. 


Venezuela legmegközelíthetetlenebb erdeiben él a guarahibo törzs, melynek több 
jellegzetessége megegyezik a Közép-Amerikából eltűnt fajtával, az idomtalan fejűekkel. 
E törzs vad, kegyetlen, és megközelíthetetlen. 


Brazília 


Midőn Brazíliában helyet foglaltak az első telepesek, az egész Amazon vidéke 
hasonló beltenger volt, mint a mai Földközi-tenger. E vidék és a Csendes-óceán között 

akkor hegyek-még nem voltak. Az Amazon medencéje csak Atlantisz elsüllyedése után 
vált ingovánnyá, Atlantisz elsüllyedésével a keletkezett ürességbe a vizek be-ömlöttek, 
az óceán szintje alább szállott, s az Amazonmedence vize lefolyást nyert, mivel 
sekélyvizű tenger volt. Helyén egy óriási ingovány keletkezett, amelyben aztán kialakult 
az Amazon-folyó medencéje és vízrendszere a mellékfolyókkal, amelyeknek némelyike 
már a lefolyt beltengert is táplálta. 


A karák, karianók vagy karaibok Közép-Amerikából az Amazon-tenger egyik déli 
folyójánál telepedtek meg. Egy ma is élő szájhagyomány ezt mondja: 


,A karák egy társasága elhagyta Közép-Amerikát, s a Karibi-tenger 
partjairól délnek vitorlázott. Egy nagy folyónál kedvező földet találtak s ott 
letelepedvén, nagy nemzetté lettek. Tündéri tavak körül egy nagy várost 
építettek, aranytemplomokat emeltek, s a várost Manoának nevezték." 


E monda több mint 16.000 évvel ezelőttre vonatkozik. Évekkel ezelőtt Fawcet 
ezredes ráakadt egy ősi városra a Huigu- és a Tapajo-folyók forrásai között. Brazíliának 
ez a része régészetileg még fel nem tárt terület. A Huigu vagy Singu és a Tapajo az 
Amazon két legnagyobb mellékfolyója. Fawcet ezredes innen hozott egy szobrocskát, 
amelynek a mellén keresztül írás volt látható. Ez az írás azonban nem volt régibb 2000 
évesnél. Fawcet alighanem Manoa romjain haladhatott át. 


Erről a tájról visszatért felfedezők sok maradványra akadtak, többek között a Tia 
Chancha nevű híd maradványaira is. Szavaik szerint több mint 180 méter hosszú rész 
sértetlenül áll belőle. Ez az őskori út 100 méter magasságban vezet a talaj fölött. 


A perui monda 


A chankák Dél-Amerika egyik hatalmas államából jöttek Peruba. Ezt az államot 
hegyláncok vették körül, s fővárosa Manoa volt, az Aranyváros. E birodalom királyának 
két fia volt, akik atyjuk halála után mindketten követelték a trónt. Ebből polgárháború 
keletkezett, amelynek során előbb az egyik fivér, majd később a másik fivér kerekedett 
felül. Végül is a fiatalabbik győzött. Bátyját, valamint annak követőit családjaikkal 
együtt kiűzte az erdőségbe. Ezek ott csónakokat építettek, azokkal leúsztak a folyón, 
majd a nagy folyóba érve, azon fölfelé tartottak. Sok megpróbáltatás, csapás és 
vándorlás után elérték a Titicaca-tavat, ahol letelepedtek. Itt elszaporodtak, nagy 
nemzetté váltak s magukat chankáknak nevezték. Később az inkák hódították meg őket, 
s országukat elfoglalva, azt sajátjukhoz csatolták. A Titicaca-tóhoz való jövetelüktől az 
inka hódoltság kezdetéig elmúlt idő föl van ugyan jegyezve, de nemzedékekben van 
számolva. A nemzedékek ideje nincs megadva, így években az pontosan meg nem 
állapítható. Valószínűleg 1000-1500 évig tartott önállóságuk. 


Argentína 


A La-Plata partjain található néhány történelemelőtti rom. E romok között találtak 
egy táblát, amelynek pontos másolatára az ázsiai Mongol-országban akadtak. 


Ezzel már három bizonyítéka áll előttünk a közép-amerikai mondának. Amiként 
nincs füst égés nélkül, úgy nincsen monda sem, amely mögött tények ne állanának. 
Találd meg a tényeket, s a történelem mindjárt gazdagabbá válik. 


Az őskor 


Lássuk tehát Dél-Amerika történelmének távoli csodálatos múltját. Ma különösnek 
hangzik, hogy a föld benépesítésében Dél-Amerika fontos szerepet töltött be. Dél- 
Amerika az Anyaországból keleti irányban két fő gyarmatosító vonalnak adott 
országutat. Mai helyrajza teljesen elüt a 20.000 éves kontinens helyrajzától, amikor a 
kariánok és a néger gyarmatosok tömegei hagyták el az Anyaországot, hogy új hazát, 
több levegőt találjanak maguknak. Hogy az Anyaországból a kivándorlás mikor vette 
kezdetét, ma még pontosan nem tudjuk, de vannak följegyzéseink, melyek 35.000, 
illetve 70.000 évvel ezelőttről beszélnek. Dél-Amerika akkor -, mint a föld többi része -, 

hegyek nélküli dombos lapály volt, mert 15.000 évvel ezelőtt még nem emelkedtek ki a 
hegyek, hogy védjék az embert a természeti erők pusztításaitól; özönvizektől, 
alámerülésektől. A hegyek keletkezésével esik egybe a föld végleges mágneses 
egyensúlyba jutása. 


A mai Amazon völgye az ingoványokkal, folyókkal, mellékfolyókkal akkor beltenger 
volt, mint a mai Földközi tenger. Az óceánokkal való összeköttetéseit már ismerjük. A 
csatornák mindaddig épek voltak, míg a hegyek föl nem emelkedtek. Ezeken keresztül 
megszakítatlan víziút állott rendelkezésre az Anyaországból Atlantiszba, Nyugat- 
Afrikába és a Földközi-tengeren át egészen Elő-Ázsiába. 


Az Amazon-tenger partjait ma is élesen elhatárolva találjuk. Északi partja a 
venezuelai fennsík lábainál volt. Ma is megtaláljuk e part vonalán a csodálatosan szép 
fehér kvarcalakulatot. A déli part a Pan-Alto hegység lábainál húzódik. A keleti part egy 
a Pan-Altoba futó hegyes sarkantyú mentén van, míg a nyugati az Andok lábát alkotó 
dombvidék; E beltenger egykori létezésére először a már említett és ismertetett tibeti 
térképtábla hívta föl a figyelmet. Keleti szája fölött a táblán az Atlanti-óceánban egy 
földrész fokát látjuk, melynek jóllehet nincs a neve föltüntetve, de nem lehet más, mint 
Atlantisz. A táblán több várost találunk, részben névvel, részben név nélkül. Az adott 
másolaton Tiahuanacot a mai nevén jelöltem, az eredeti tábla ősi nevét nem adja meg. 
Egy másik város az Amazon-tenger délnyugati partján (az adott másolaton nincs 
feltüntetve), a , Kincsek városa", , Kincses város" névvel van az eredeti táblán jelölve. 
Egy harmadik, az Aranyváros, amelyik kétségtelenül a legendás Manoa. A 
megjelölteken kívül több szerepel még név nélkül. E városokat különböző feljegyzések 
szerint mind a kariánok vagy karák építették. 


A kariánok egyenesen az Anyaországból jöttek, s az Amazon-tenger partjain 
alapítottak telepeket. A déli parton királysággá alakultak. Alább karián királyság néven 
szerepelnek, bár valószínű, hogy magukat chankáknak nevezték. Hogy a csatornák a 
királyság alakulása előtt vagy után készültek-e, feljegyzések híján megállapítani nem 
lehet. Ez a királyság, illetve követője 1500 évvel ezelőtt még létezett. 


Valószínű, hogy a telepítvények megszilárdítása után a karák az Amazon-tenger 
partjától keleti irányba kezdtek terjeszkedni; Dél- és Közép-Amerika keleti partjai felé. 
Maya-följegyzések szerint Közép-Amerika keleti partvidékét Mayax-ban, Moó királyné 
idejében már a karák lakták. A Troano-kézirat szerint ez a királynő 16.000 évvel ezelőtt 
élt. Közép-Amerika államaiban még ma is léteznek karák, de nem tiszta vérűek, mert az 
idők folyamán erős néger vérkeveredés folyománya képen elfajultak. A Karibi-tengert a 
kariánokról nevezték el. 


, Atlantiszban is voltak telepítvényeik, s innen jutottak a Földközi-tengeren át Kis- 
Ázsiába és a Balkánra, melynek déli részén telepedtek le. Itt félig független törzsekké 
válva, az általuk elfoglalt földrajzi helynevek után nevezték el magukat, így a törzsek 
egyike athénei lett. Egyiptomi írásokból tudjuk, hogy az athéneiek egyik fővárosát, az 
ősi Athént földrengés pusztította el, s ugyanekkor körülbelül egyidőben Atlantisz 
elmerülésével, elmerült. Ugyancsak az egyiptomiaktól tudjuk, hogy az ősi Athént 
17.000 évvel ezelőtt építették. Ettől kezdve a történelem nem beszél többé karákról 
egész Kr. e. 1104-ig, vagyis az első, még nem klasszikus olimpiászig. Mai 
leszármazottaik, Churchward szerint, a görögök. Régi bölcseik némelyike dicsekedett is 
kara származásával. Herodotos egyenesen követelte, hogy őt karának tartsák. 


Ne kövessük most tovább a kariánokat további vándor-útjukon, hanem térjünk 
vissza Dél-Amerikára. 


Beszéljenek az emlékek és maradványok. Az Andok tetején 4000 méter magasan a 
Titicaca-tó partján találjuk a történelemelőtti városnak, Tiahuanaconak romjait. E 
városromok teljesen megfelelnek a tibeti térképtábla egyik nagy városának. Romjai 
között találni egy feliratos oszlopot, amelyet a régészek a , Föld régészeti csodája" 
egyikének tartanak. Az oszlop teljesen borított felírásokkal, melyeknek legnagyobb 
része kara-maya. Ez az oszlop körülbelül 16.000 éves. 

E városhoz közel kövekkel kirakott ősi csatornák maradványait találták, melyek 
szintén igazolják a tibeti tábla adatait. Sok feltevés merült fel, ki építette és mi célból 
ezeket a csatornákat. Mai állapotuk bizony siralmas, mert medrük olyan, mint az óceáni 
hullámverés. 


Hogy a város és a csatornák a tenger színén állottak, ezt igazolják a romoktól és 
csatornáktól nyugatra található tengeri kagylók. 


E sok tény mind igazolja a hegyek későbbi keletű kiemelkedését. Ugyancsak 
ismertek Manoának, az Aranyvárosnak romjai is, bár azokat eddig még nem kutatták 
át. 

A Matto Grosso nevű tartományban, mely egykor része volt a karián birodalomnak, 
van egy folyó, amelyet Xingu-nak írnak, de Singu-nak ejtenek ki. Ez a kiejtés az 
Anyaország árnyékát idézi elénk. Mu betűsorában volt egy betű, amelyik a mai X-hez 
hasonlított. Ez a betű a hieratikus ,N" betűnek: De a kereszteződéséből állott 


ilyenképpen: 28 Ezt a betűt úgy ejtették ki, mint a magyar , s" betűt. 


Az itt lakó barna-bőrű bennszülöttek minden fehér embert karaibnak mondanak. 
Bizonyos, hogy ez a karából ered, s az is bizonyos, hogy ezek a vadak ismerik azok 
bőrének színét, akik előttük foglalták el e területeket. 


A dél-amerikai karián birodalom vége hasonló volt a többi ősi birodalmak végéhez. 
Belső polgárháborúk annyira legyöngítették a népet, hogy könnyű martalékaivá lettek a 
környező harcias törzseknek. 


Ellenségeik a férfinépet leütötték, s csak a legszebb nőket tartották meg 
rabszolgákként. 


Dél-Amerikában nagyon sok monda él még ma is a kariánokról és Manoa-ról, az 
Aranyvárosról, valamint végső elpusztulásukról. E mondák azonban annyira zavarosak, 
hogy nincs értelme a felsorolásuknak. 


A Húsvét-sziget 


Mielőtt a kariánokról szóló ismertetést befejeznénk, az nem lenne teljes, ha nem 
volna szó a titokzatos Húsvét-szigetről, amely úgy látszik, hogy a múlt végtelenbe tűnt 
napjaiban szoros összefüggésben állott a kariánokkal. 


Le kell azonban szögeznem, hogy abban az időben, amelyről itt szó lesz, Húsvét- 
sziget nem létezett, mert ez akkor Mu nagy szárazföldjének, az Anyaországnak képezte 
egy kis darabját. 


Mindazok, akik tanulmányozták e sziget bennszülötteit, valamennyien arra a 
véleményre jutottak, hogy a jelenlegi bennszülöttek nem leszármazottai a szigeteken 
található óriásszobrok alkotóinak, akiknél sokkal alacsonyabb rendűek. Így mindig 
nyitva marad az a kérdés, hogy miféle nép készítette ezeket az óriásszobrokat? Mi lett 
ezzel a néppel? 


Ezekre a kérdésekre eddig Churchwardon kívül senki sem kísérelte megadni a 
feleletet. 


Churchward a keleti feljegyzések alapján próbál e kérdések megfejtéséhez jutni. 


Az ősi tibeti térképtábla igazolja, hogy volt idő, amikor Dél-Amerikában még nem 
voltak hegyek, s a mai Amazonfolyó vidékén egykor egy földközi tenger terült el. Az 
ebből kivezető csatornák egyenesen szemben feküdtek a Húsvét-szigettel, azaz talán 
helyesebben, az annak helyén állott fokkal vagy kikötővel. A gyarmatosok egy csoportja 
ebben a kikötőben hagyta el az Anyaországot, hogy keletre, egész Kis-Ázsiáig 
vándoroljon. Ezeket hol karáknak, hol kariánoknak hívták. Maradványaikat, emlékeiket 
és feljegyzéseiket megtalálhatjuk Dél-Amerika nyugati partjain, az egykori Amazon- 
tenger vidékén s végül Kis-Ázsiában, a Balkánon. Valószínű, hogy az Anyaország 
délnyugati része volt a kariánok földje. Ez magába zárta a mai Húsvét-szigetet is. E 

sziget kőbányájában fekszik ma is egy befejezetlen 21 méteres szobor. Ezt az egyik 
szikla oldalüregében vésték. 


Tekintsünk most át Szíriába, Baalbekbe. Itt is találunk egy 1200 tonna súlyú követ 
készen arra, hogy elvigyék abba az épületbe, amelynek a számára készült. 


Mindkét kő bányászásának módja sajátosan azonos, mondhatni, hogy szokatlan. 
Ahelyett, hogy azokat előbb nyersen kihozták volna a bányából s csak s szabadban 
munkálták volna meg, meghagyták azokat azokban az üregekben, amelyekből fejtették, 
s úgy vízszintes helyzetben ott vágták, faragták, vésték és készítették el. Arra a 
kérdésre, hogy miképpen emeltek ki azok az ősi emberek egy egyetlen kődarabból 
készült 21 méteres szobrot vagy egy 1200 tonnás faragott követ egy üregből, majd, 
hogy mint vitték azokat dombnak fel, hogy ott felállítsák vagy beépítsék, feleljenek a 
ma mérnökei, feltéve, ha tudnak. 


A kariánok eredeti hazája, ott volt, ahol ma a Húsvétsziget fekszik. Kis-Ázsia első 
lakói is kariánok voltak. A két kő szokatlan bányászási módja azonos, s így ez is csak azt 
a gondolatot táplálja, hogy e köveket ugyanaz a nép bányászta. Ezzel ugyan szembe 
lehet állítani azt a tényt, hogy a Húsvét-sziget szobra nyers, míg a baalbeki kő 
szobrászművészére oly magas, oly remek, hogy azt ma sem tudjuk felülmúlni... Ez igaz, 
de ne feledjük, hogy a két kő megmunkálása között évezredek állhatnak. A Húsvét- 
sziget szobrait a hegyek kiemelkedése előtt vésték, míg a baalbeki munkák már a 
hegyek kiemelkedése után készültek. 


Érdekfeszítő kérdés, hogy mi lett azzal a néppel, mely a Húsvét-sziget szobrait 
készítette? Erre abból következtethetünk, amit a szigeten találunk. Ez pedig a 
befejezetlen munka hirtelen abbahagyása, melyet nem folytattak újból. Ez valamilyen 
pusztítást jelent. 


A Húsvét-sziget egyik táblája azt mondja, hogy a sziget egyszer egy nagy szárazföld 
része volt. 


Mindezeket egybevetve valószínűnek látszik, hogy Mu pusztulásakor özönvízi 
hullám csapott át a szigeten s az ott lakók kivétel nélkül a vízbe fulladtak. 


Az ősi amazoni kivándorló vonal. 


Talányos kérdés, hogy a négerek mint jutottak Atlantiszba és Afrikába. Itt két 
ténnyel állunk szemben. Ezek egyike, hogy a föld Mu-ból népesült be, másika, hogy a 
négerek eredeti hazája Mu délnyugati sarkában volt. Ennek maradványt ma a 
Melanézia néven ismert szigetcsoport. E szigeteken ma is négerek vannak. Ezek 
azoknak a leszármazottai, akik Mu örvénybe jutásakor megszabadultak a pusztulástól. 


Fenti kérdésekre megfelel a tibeti térképtábla. Ennek a feleletét aztán Melanézia 
néger lakói fajiságukkal megerősítik. 


Különbséget kell azonban tennünk az afrikai négerek két fajtája között. Ezek egyike 
a fekete bőrű, de görögvonású és sima hajú etiópiai. Ez valóban nem néger fajta, hanem 
tamil. Ez a fajta először India alsó részén telepedett le s ott dravida néven vált ismertté. 
Az Anyaországból a maláji szigeteken át került Indiába, s innen jutott aztán át Kelet- 
Afrikába, ahol az etióp nevet vette fel. Hindu feljegyzések igazolják, hogy a tamilok Dél- 
Indiából nyugati irányba vándoroltak ki, s letelepedésük után nagy nemzetté lettek. 


Másik néger fajta a fekete bőrű, de göndör hajú, lapos orrú, vastagajkú, 
durvavonású tiszta néger. E fajtának eredeti hazája Mu délnyugati sarka volt. Ott 
szerezte fekete bőrét s még ott alakultak ki durva vonásai. E fajta mai hazája a 
Bismark-szigetek, a Salamon-szigetek, az új Hebridák s az ezek között levő szigetek 
világa. Ezeken a szigeteken a leszármazottak tiszta fajnégerek s ezek a leggonoszabb 
vadak. 


Vannak okmányok, amelyek szerint Atlantisz déli részét színes emberfajta lakta. 
Ezzel szemben egy okmány sem említi, hogy Közép- és Észak-Amerikában a 
szerecsenek ismertek lettek volna. 

Hogy juthattak Atlantiszba, ha Közép- és Dél-Amerikában nem voltak? Erre a 
kérdésre is a tibeti térképtábla válaszol. Az Amazon-tengeren keresztül utaztak, s nem 
érintették sem Közép-, sem Eszak-Amerikát. 


A négerek és a szerecsen fajták Afrikában terjedtek széjjel, ott sokasodtak, 
fejlődtek addig, amíg a hegyek elő nem törtek, de attól kezdve nyomorogtak. 


A zuluknak van egy hagyományuk, amely szerint őseik nem éltek mindig Afrikában. 
Csak akkor jöttek ide északról, amikor a hegyek felemelkedtek s majdnem 
valamennyien elpusztultak. Egy csapatnak sikerült az életét megmenteni s e csapat 
lejött délre. Ezek voltak a mai zulu nemzetnek az ősapái. 


Hogyan lett az Amazon-tengerből ingovány? 


Hogy Dél-Amerika e fejezete teljes legyen, erre a kérdésre is felelni kell. Az 
eddigiek után e felelet azt hiszem, nem lesz nehéz. Vize azért folyt le, mert az Atlanti- 
óceán vize Atlantisz elsüllyedésével alászállott. Ez az alászállás levezette az Amazon- 
tenger, a Mississippi-völgy és a Szent Lőrinc-völgyének vizeit. Ekkor emelkedett ki, 
illetve merült fel Florida, ekkor szélesedett ki a partvonal és történtek egyéb kevésbé 
érdekes dolgok, amelyek a geológusok figyelmét elkerülték. 

XVII. fejezet: 
Atlantisz 


E földrésznek néhány év előtt még pusztán csak a legendás híre létezett. Azt, hogy 
egykor valóban is létezett egy ilyen nevű szárazföld, a tudósok többsége egyenesen 
kétségbe vonta. Vannak, akik még ma is kétségbe vonják, de ezek nem ismerik azokat 
az újabb vizsgálatokat és régészeti felfedezéseket, amelyek nyomán egykori létezése 
már nem vitatható. Történelme is van már, bár ez eléggé ingadozó. 


Újabb időkben olyan emlékek kerültek elő, amelyek döntően bizonyítják, hogy 
Atlantisz egykori létezése cseppet sem mese, s hogy ez a kontinentális sziget egykor 
valóban létezett az Atlanti-óceánban. 


Néhány ezer év előtt bizony még virágjában létezett. Erre a nagy és egykor fontos 
földre sok fényt vetett a múlt történelméből Schliemann fáradhatatlan munkája, s az ő 
érdeme, hogy Atlantisz egykor valóságos létezésének ténye véglegesen eldőlt. 


Platón Kr. e. 400-ban Solonra hivatkozik, aki azt mondotta, hogy Atlantisz volt a 
művelődés központja s meghódítója az egész földnek. Az athéneiek legnagyobb hőstette 
az volt, hogyne világuralomnak véget vetettek Atlantisz legyőzésével. 


E kontinentális sziget nagyobb volt, mint Líbia és Kis-Ázsia együttvéve. Átjáró volt 
más szigetekhez s egy másik túlsó szárazföldhöz, amely szárazföldnek az európai 
Földiközi-tengert csak az oszlopokon (Gibraltáron) inneni kikötő öbléül tekintették. 


Atlantisz birodalma Egyiptomig és Tyrheniáig ért. Ez a nagyhatalom felkészült 
Egyiptom és a többi földközi tengeri országok ellen. Az athéneiek, akiket a többi 
hellének cserbenhagytak, saját létük veszélyeztetésével visszaverték a támadókat s 
aztán szabadságot adtak az oszlopokon belül lakó valamennyi nemzetnek. Ez volt az 
athéneiek legkiemelkedőbb hőstette. 


Nemsokára ezután egy nagy földrengés keletkezett s Atlantisz a tengerbe süllyedt. 
Atlantisz alapítója Poseidon volt, s tiszteletére templomot emeltek. A nép 5-6 évenként 
e templomnál gyülekezett s esküt tett, hogy a templom oszlopaira vésett szent 
felírásokat megtartja. Állítólag ez alkalommal ökör-áldozatot mutattak be, de szerény 
véleményem szerint ez nem volt egyéb, mint nálunk a Szent István-napi nyárson való 
ökörsütés a Népligetben, mely az ünnepi mulattságok és látványosságok egyik száma. 
Ilyennek azonban semmi köze a vallási szertartásokhoz. 


Plutarchosz ,Solon élete" című művében mondja: Mikor Solon Egyiptomba 
látogatott (Kr. e. 600-ban), Souchis, Sais papja és Psenophis, egy heliopolisi pap 
mondták neki, hogy 9000 éve szűnt meg Egyiptom kapcsolata a , Nyugati országokkal" 
az iszap miatt, ami lehetetlenné tette a hajózást Atlantisznak és az azon túli 
szárazföldnek kataklizmák és szökőárak következtében történt pusztulása folytán. 


E feljegyzésből megállapíthatjuk, hogy mikor süllyedt el Atlantisz. Solon Kr. e. 600- 
ban járt Egyiptomban, amikor 9000 évvel azelőtt süllyedt el Atlantisz. Ezekhez adjunk 
kereken Kr. u. 2000 évet s az eredmény kikerekítve 11.500 év lesz. Később majd látni 
fogjuk, hogy Atlantisz ekkor még nem jutott a jelenlegi mélységbe, mert oda sokkal, de 
sokkal később került. Van egy régi görög feljegyzés arról, hogy Atlantisz pusztulásakor 
3000 athéni katona is odaveszett. Valószínű, hogy ezek képezték a megszálló sereget. 


Egy egyiptomi papirusz megállapítja, hogy Atlantisz első királya Poseidon volt, akit 
aztán a Poseidonok hosszú sora követett. Poseidon tehát uralkodócsaládot alapított. 
Koronája háromágú csúccsal van feltüntetve, e szám pedig az Anyaország számjele. 
Uralkodó-pálcája a háromágú szigony, ami ismét Mu fennhatóságára mutat. A 
háromágú szigony 20.000 éve az uighur birodalom királyi jogara volt, s később 
Kambodzsában találjuk, mint a Khimerák királyi pálcáját. 

Le Plongeon egy yukatani felíráson ezt találta: 
, Atlantisz első telepesei maják voltak Mayax-ból", 
továbbá: 
, Atlantisz előbb a földrengéstől darabokra szakadt, majd elsüllyedt". 
E tekintetben tehát Atlantisz ugyanarra a sorsra jutott, mint Mu. 
Dr. Schliemann Henrik a régi Trójáról szóló írásában ezt mondja: 


, Oroszországban, a szentpétervári múzeumban van egy papirusz-tekercs, 
amely egyike a legrégebbieknek. Még a II. dinasztia Sent-nevű fáraója 
idején írták. A tekercsen ez áll: , Sent pharao kutatókat küldött Atlantisz 
nyomának feltalálására, ahonnan 3350 évvel ezelőtt az egyiptomiak ősei 
magukkal hozták szülőföldjük minden bölcsességét. Az expedíció 5 év múlva 
azzal a jelentéssel tért vissza, hogy sem népet, sem tárgyakat nem találtak, 
ami valami útmutatást adott volna az eltűnt népről." 


Ugyancsak a szentpétervári múzeumban van egy másik papirusz-tekercs, amelyet 
Manetho, az egyiptomi pap történetíró írt. Ez Atlantisz bölcseinek (királyainak) 
uralkodási idejét 13.900 éves időszaknak említi. E tekercs szerint Atlantisz 
műveltségének tetőpontja arra az időre esik, amelyben Egyiptom történelme kezdődött, 
vagyis 16.000 évvel ezelőttre. 


Mivel más helyről tudjuk, hogy Atlantisz 11.500 évvel ezelőtt pusztult el, e két adat 
egybevetése alapján megállapítható, hogy Atlantisz 25.400 évvel ezelőtt királyság volt. 


Dr. Schliemann Henrik csodálatos felfedezéseket tett Atlantiszról, amelyeket 
unokája, dr. Schliemann Pál hozott nyilvánosságra. Ott találjuk: 


, Midőn 1873-ban Hissarliknál Trója romjait ásattam ki és a második 
városban felfedeztem Priam király híres kincseit, ezek között egy óriási 
bronzvázára akadtam. Ebben több cserépedény, különböző, különleges 
fémből készült szobrocskák és megkövesült csontokból készült tárgyak 
voltak. A bronz-vázán és egyes tárgyakon föníciai hieroglifákkal e kitétel 
volt: ? Chronosztól, Atlantisznak királyától c ,, 


A kincsek köze tartozott egy másik cserép váza is, amelyen különleges bagolyfej 
látható. E vázának teljesen azonos hasonmása látható a párizsi Louvre-ban, de azt nem 
Európában, hanem Dél-Amerikában, a művemben többször említett Tiahuanacoban 
találták. Mindenesetre túl van a véletlen egybeesésen, hogy egymástól ily óriási 
távolságban, mint aminő Trója és Tiahuanaco között van, két vázát készítsenek, 
amelyek ne csak alakra, meg nagyságra egyezzenek tökéletesen egymással, hanem 
azokra a különleges és nem mindennapi bagolyfejeket is ugyanazon módon rajzolják és 
rendezzék el. 


Egy másik tárgy Priam kincseiből egy Szfinx madár. Ezen is rajta áll a fent említett 
kitétel: Chronosztól, Atlantisznak királyától. 


k fps Pk 

A bagolyfejes váza Madárfejű s. áldás 

Churchward véleménye szerint nem lehet kétséges, hogy mit jelent és kire 
vonatkozik e Szfinx madár, mely világosan bizonyítja az Atlantisz és Mayax közötti 
kapcsolatot. Ez a madárfejű Szfinx Mayax-ból Moó királyné emlékére emelt 
emlékműnek egyik díszítménye. Ez a madár volt Moó királyné címerjelvénye. A Szfinx 
teste leopárdé, feje ellenben madáré. Mayax-ban Moó királyné férjének fivére, Coli 
hercegnek emlékére emeltek egy szfinx szobrot. Ez jelenleg a mexikói múzeumban van. 
Ennek a teste egy haldokló leopárdé, míg a feje emberi fej, Coh herceg feje. Coh 
hercegnek leopárd volt a címerjelvénye. 


A két címerjelvény egyesítésének eredménye a madárfejű szfinx. 
Schliemann a krétai Mayearn , oroszlán kapu"-ján ezt a felírást találta: 


, Az egyiptomiak Misortól származnak. Misor Tothnak, a történelem 
istenének volt a gyermeke. Toth egy atlantiszi papnak volt a kivándorolt fia, 
akinek menekülnie kellett, mivel Chronosz király leányával szerelmi 
kapcsolatba került. Hosszas vándorlás után Egyiptomban telepedett le. Ő 
építette az első templomot Saisban, ahol aztán szülőföldjének vallását és 
tudományát tanította." 


A felírás két történelmi kérdést old meg. Megoldja először azt a kérdést, hogy kik 
voltak Egyiptom első telepesei, másodszor pedig megtudjuk, hogy Toth nem volt 
mitológiai képzelt lény, hanem egy, egykor élő ember. 


A Troano-kézirat is megállapítja, hogy Egyiptom első gyarmatosai mayák voltak, 
akik a Nílus deltájánál telepedlek le. Fentebb láttuk, hogy ezek Atlantiszból jöttek, 
amiből viszont arra következtethetünk, hogy Atlantiszt legalább részben mayák lakták. 


Hagyjuk azonban e följegyzéseket, bár van még belőlük több is, s lássuk inkább 
Atlantisz geológiai történetét, amelynek megírására Churchwardon kívül eddig még 
senki sem vállalkozott. Meg fogjuk látni, hogy az mennyivel meggyőzőbb minden írott 
följegyzésnél. 


Legelőször is el kell mennünk Közép-Ázsia egyik legmegközelíthetetlenebb 
völgyébe, a melyben a Brahmaputra egyik fő forrása ered. A hegyek fő gerincének 
egyik kiugrásán ott áll magában egy kolostor. E kolostorban rengeteg ősrégi táblát 
találunk. E táblák különböző csoportokra oszthatók. E csoportok egyike geológiai és 
történelmi. Ezek oly időkre is visszamennek, amikor ember lába még nem taposta e 
földgolyót. Ezek között találjuk Atlantisznak is nagyon kiterjedt történetét egy 64 X 64 
centiméternyi nagyságú rendkívüli térképével együtt. E térképen az Atlanti-óceán 
partjai nagyban eltérnek mai alakjuktól. E térkép szerint Atlantisz nem volt mindig 
sziget. Amikor még ember nem volt a földön s csak őskori óriáslények éltek úgy 
szárazon, mint a vízben, Atlantisz összefüggött Amerikával, Európával és Afrikával. Egy 
nagy vulkanikus földrengés folytán először amerikai kapcsolat szakadt szét. Később 
ugyancsak vulkanikus földrengés folytán keleti széle süllyedt le, s ekkor szakadt el 
Európától és Afrikától. Kontinentális szigetté vált, amelyet minden oldalról víz vett 
körül. 


Csodálatos az Észak-Atlanti-óceán feneke vagy ágya. Van a fenekén egy óriási 
tengeralatti síkság, amelyen rövid tengeralatti hegyláncok futnak keresztül. E síkságot 
, delfin hát" néven ismerjük. Fekvése az északi szélesség 25 és 50 foka és a nyugati 
szélesség 20 és 50 foka között van. A tengeralatti hegyláncok egyikének csúcsait az 
Azori-szigetek alkotják. A tengeralatti síkság határának némely részén függőleges 
szakadásokat, falakat találunk, amelyek az ezer métert is meghaladják, s azt a 
benyomást keltik, mint egy bedőlt tetejű háznak a falai. A síkság határának más részei 
erősen behajtottak, mintha egy mennyezet három oldalon szakadt volna le és csak a 
negyedik oldalon támaszkodna még a fal tetejére. 


Ilyen fent említett fal Írországtól körülbelül ezer kilométerre nyugat felé, kissé 
délnek található, s azt Ír-falnak nevezik. Hasonlót találunk a karibi-tengerben s azt 

Karib-falnak hívják. Az újfundlandi zátonyoknál viszont egy déli lejtő van, mely hasonló 
egy ház erősen lejtő tetejéhez. 


A Karib-tenger feneke egymagában is figyelemre méltó. Ez úgy tűnik fel, mintha a 
régmúltban a földet egy hosszú ék tartotta volna a víz fölött, amelynek feje az Atlanti 
óceán felé állott s mintha ezt az éket eltávolították volna. Az ék keskeny vége helyén, 
mint hosszú sekély területek maradtak meg a mai partok. 


A tengeralatti síkság és a , delfin hát" majdnem vízszintes, de azért egyes helyeken 
erősen hajlott, megtört és hasadékos, némely helyen pedig olyan, mint amikor sziklák 
vannak egymás hegyen-hátán összehányva. 


Ilyen összehányás, csak egymásra eséstől eredhet, mert hasonló össze-visszaság 
fölemelkedéskor nem állhat elő. 


Ezek az előbb mondottak jellegzetesek az Észak-Atlanti-óceán fenekére és 
igazolják, hogy a föld történetében hatalmas vulkanikus erők hatottak közre az óceán 
eredeti ágyának a megváltoztatására. 


A Kanári-szigetek a ,nagy központi gázöv" dél-atlanti aga fölött állanak. Afrika 
északnyugati sarkától 90-180 kilométer távolságra vannak szemközt azzal a hellyel, 
ahol a gázöv déli ága Afrika alá megy. E szigetek vulkanikus szempontból nagyon 
érdekesek. Több régi és új vulkanikus kráter található rajtuk. Régiek alatt azokat 
értjük, amelyek a gázöv kialakulása előtt léteztek s nem volt soha összeköttetésük a 
gázövvel. A régi kráterek némelyike egyenesen Atlantisz elsüllyedésére mutat. 


Legismertebb kráter itt Tenerife csúcsa, amelynek hófödte teteje 3600 méter 
magasra nyúlik a kék égbe, de legérdekesebb kráterek a Nagy Caldera a Las Palmas- 
szigeten, és a Nagy Caldera de Bandama a Nagy Kanári-szigeten. 


Tenerife újabb keletű modern vulkán, tehát a gázöv alakítása; egyik krátere ennek 
mindamellett vita tárgya. A Chahorra pedig ugyanannyi jel szerint régi kráter, mint 
amennyi szerint az újabbakhoz tartozó. Nincs róla semmi följegyzés vagy emlék, hogy 
valaha is kitört volna. 


Las Palmas Tenerife-től északnyugatra fekszik 75-90 kilométer távolságra. E sziget 
kráterét hívják Grand Calderának. Ez a kráter feltétlenül és kétségtelenül régi, 
amelynek soha nem volt semmi köze a gázövhöz. Legnagyobb az egész föld valamennyi 
ismert kráterei között. Átmérője még a Csendes-óceán óriási krátereinek átmérőjét is 
meghaladja. Amíg a régi Kilauea, a Hawaii-szigetek óriásának átmérője négy és fél 
kilométer, addig a Grand Calderáé hat-hét kilométer között áll. Mélysége 2000-2100 
méter között van. Oldalainak vizsgálata elárulja, hogy eredetileg nem volt ennyi a 
mélysége, amelyet nem hirtelen, hanem fokozatosan ért el. 


Churchward úgy véli, hogy az oldalak a gázok kiürülése után egymásra esve 
lezárták a kráter nyílását. Ez az elzárás azonban lazán történt. Idővel ez a laza tömeg 
részben saját súlyától, részben földrengésektől fokról fokra tömörült s jelenlegi 
mélységére szállott alá. 


Mint régi kráter, egyetlenegy gázkamra gázainak a kivezetését bonyolította le 
akkor, amikor abban a gáznyomás túlfeszült. Valószínű, hogy egyike volt ama 
krátereknek, amelyek Atlantisz elsüllyedését mozdították elő, mert Las Palmas egykor 
része volt Atlantisznak. 


Ezt a bennszülöttek mondája is igazolja. A monda így szól: 


, Tenerifét bosszúból emelte föl a Grand Caldera egy, de talán a 
legrettenetesebb vulkanikus kitörés alkalmával." 


Nem kell sok ész és találékonyság e monda eredetének és okának a 
megállapításához. 

Az Azori szigetek nyugatra fekszenek a spanyol félszigettől. Kiemelkedésüket a 
gázövnek köszönhetik. E szigetek ugyanis egy tengeralatti hegyláncnak a víz fölé 
emelkedő csúcspontjai. 


Amikor Atlantisz az első gázkamrák kiürülésekor elsüllyedt, az Azori szigetek földje 
is elmerült. Mikor a gázöv később előre fúrta magát, ezt a sávot újra fölemelte. Csúcsai 
ekkor emelkedtek újra a víz fölé. Van egy dolog az Azori szigeteken, ami Atlantisszal 
való kapcsolatra mutat, Ez a Furna de Furnao Forge nevű barlang. E barlang egy régi 
kráter maradványa, amely azonban eredeti fekvéséből újabb helyzetbe került. 
Valószínűleg hozzájárult a gázkamrák kiürítéséhez s aztán az őt környező földdel együtt 
elmerült. Eredeti helyzetét ekkor még megtartotta. 


g 


A gázöv kialakulásánál a legkisebb ellenállást d"-nél találta. Ezt a pontot d"-re 
emelte, így az eredetileg függőleges kráter: b" a fölemelés után vízszintes helyzetbe, b"7- 
be jutott s mint domboldalba vivő barlang került újra felszínre. 


Az előadottak csak egy geológiai vázlat főbb pontjait érintik, de már ezek is eléggé 
igazolják Atlantisz egykori létezését. 

XVIII. fejezet: 
A görögök 


Az ős görög történelem egyes töredékei napfényre kerültek s visszavisznek 
bennünket 12.000-15.000 év múltjába, bizonyságot téve arról, hogy már akkor magas 
műveltségű, felvilágosodott nép volt a görög, mely népet akkor athenei népnek 
neveztek. 


Az első tényleges feljegyzés a görög történelemben az első olimpiai versenyek 
kezdetéről szól, Kr. e. 1104-ből. 


A görögök régi nevükön tízezer évek viszontagságait és csapásait szenvedték át az 
első olimpiai versenyig. 


Sokat írtak össze a legendás vagy ősi görög történelemről. Sokan e legendákat 
puszta meséknek nyilvánították. E legendákat azonban régészeti kutatások és 
maradványok újabban igazolják, minélfogva nem lehet azokat pusztán meséknek 
tekinteni. 


A baalbeki templom építői Kis-Ázsiában feltétlenül görögök voltak, mégpedig ősapái 
az ógörögöknek. 


Kis-Ázsiában is úgy, mint Mexikóban, történelemelőtti városok temetődtek el 
egymás alá. Ily eltemetődés majdnem minden egyes esetben ugyanazon pusztító erő 
közreműködése folytán történt. A bizonyítékok erre nézve kétségbevonhatatlanok. 


Egyes írók, amikor a dór vándorlás előtti időről írnak, úgy emlékeznek meg arról, 
mint a legendás Görögország korai hajnalhasadásáról. 


Kíséreljük tehát meg a behatolást a dór vándorlást megelőző időkbe. Lássuk e 
végből először Platón Timeusának kivonatát, amelyben ezt találjuk: 


, Az egyiptomi Sais papja így szólt Solonhoz: E város (az egyiptomi Sais) 
polgárai nagy szeretettel vannak az athéneiek iránt, akikkel bizonyos 
rokonságban állanak." 


Ez valóban helyes, mert tényleg rokonságban állottak egymással. Mind a két nép az 
Anyaországból származott, s őseik mint kara-mayák a közép-amerikai Mayax-ból 
Atlantiszon át a gibraltári szoroson keresztül kerültek Kis-Ázsiába, illetve Egyiptomba. 
Eredetileg egy nép voltak, akik annak idején a guetzalokat Amerikából kiűzték és azok 
országát elfoglalták. 


,Ó Solon, ti görögök csak gyermekek vagytok, s nincs köztetek 
megöregedett ember. Azt értem alatta, hogy nincs köztetek régi vélemény, 
amelyet őseiítektől hagyományszerűen megőriztetek volna, sem olyan 
tudomány nem található nálatok, amely penészes volna az időtől. Ennek az 
okát is megadom. Az emberiség ugyanis már több okból pusztult el, s még 
ez után is több okból fog pusztulása bekövetkezni. A legnagyobb 
pusztításokat tűz és víz okozta. Bármi történt is hazánkban, hazátokban 
vagy más országban, ha az nagy, nemes vagy kiemelkedő esemény volt, 
nálunk följegyeztetett s ily följegyzés templomainkban megőfríztetett. Sem ti, 
sem más népek nem készítettek el nem múló följegyzéseket. Mikor aztán az 
égből jövő áram leszáll valaminő pusztulás képében, meghagyja közületek 
azokat, akik nem értenek az írásokhoz, akiknek nem volt részük oktatásban, 
így elölről kell mindent mindig kezdenetek, mint a gyermekeknek, s nem 
tudjátok mindazt, hogy mi minden történt az ősi időkben akár közöttünk, 
akár közöttetek." 

A kifejezés, hogy , égből jövő áram", mai nyelven nem fedi a helyes értelmet. Ez egy 
régi kara-maya kifejezés szószerinti fordítása. 


Helyes értelme ennek nem az áram, hanem a vizek az egek akaratából. Az áram az 
határozatlan valami. Az lehet bárminek az árama, illetve áramlása. Ha azonban az 
egésznek nézzük az értelmét, akkor az határozottan szökőárra vagy özönvízi hullámra 
mutat, özönvíz és szökőár gyakran szerepelnek az egyiptomi írásokban. Megjelenésük 
azért még sem történt szokásszerűen, mert azok valóban a legszokatlanabb jelenségek 
közé tartoztak, mivel e jelenségek valamely gázkamra kiürülésével vagy egy gázöv 
képződésével, kialakulásával, illetve előretörésével vagy  eldugulásával voltak 
kapcsolatban. 


Az ősi népek legtöbbje maradandó feljegyzéseket hagyott hátra templomaiban kőbe 
vagy téglaszerűen égetett agyagba vésett táblákon. 


Ezek legrégebbike, amennyire tudjuk. Tibetben van, mert a rajta található csillag- 
konstellációk szerint kora 70.000 évben állapítható meg. 


Indiában százával találni 35.000 éveseket, bár kelet nélkül vannak ezeknél 
idősebbek itt is. Térjünk azonban vissza ismét Platónhoz: 


, Leszármazás-tanaitok, amelyeket elénk tártok, gyermekmesék. Ti 
elsősorban is csak egyetlen özönvízre emlékeztek, mikor több is volt 
belőlük. Azután hazátokat a legnemesebb és kedvesebb népfaj lakta, 
amelynek ti csak egyik ága, illetve töredéke vagytok. Ti ezt nem tudjátok, 
mert a pusztulásokat átélt nemzedékek nem hagytak írott jeleket maguk 
után." 


Ily pusztulásokat átélt nemzedékek valamelyike kezdette el a baalbeki pompás 
templomok építését, amelyeket azonban soha be nem fejeztek. Epítésük közben 
földrengésektől és vulkanikus hatásoktól dőltek össze. 


Az összes régi ógörög munkákat a kara-maya nyelv kifejezései hatják át, s az a 
fordító, aki e nyelvet, illetve ennek kifejezéseit nem ismeri, hátrányban van. Az ógörög 
szótár háromszor cserélődött ki napjainkig, hogy újszerűvé, modernné váljék. 


Nézzük azonban tovább Platónt: 


, Volt idő Solon, természetesen a vízözön előtt, amikor Athén először 
keveredett háborúba és törvényeivel kimagaslott." 


Solon csodálkozott ezen és kérte a papot, hogy írja le neki pontosan az ősi 
athéneieket. 


, Örvendezz Solon, hogy hallhatsz róluk - monda a pap -, úgy a magad, 
mint a nagy város kedvéért, s főként az istennő kedvéért, aki mindkettőnk 
városának pártfogója, védője és nevelője. Ő alapította városotokat (az ősi 
Athént) körülbelül ezer évvel előbb, mint a mienket (Saist), s fajtád a földtől 
nyerte magvát és Hephaertustól." 


Ez tisztán jelképes mondás. A pap visszaesett az ősi; közös anyanyelvük 
kifejezésére. Mu betűsorának hieratikus , M" betűje az egészet könnyen érthetővé teszi. 
Anyát jelent és földet, tágabb értelemben anyaföldet, anyaországot, szülőföldet. Helyes 
értelmében tehát mai nyelven e kitétel így szól: fajtád az anyaországból nyerte magvát, 
ami más szóval azt jelenti, hogy ősapáid az anyaországból jöttek. Ez megegyezik több 
más feljegyzéssel, amelyek szerint Kis-Ázsiát, a Balkánt és Egyiptomot a közép-amerikai 
Mayax és Atlantisz gyarmatosították. 


A saisi templom feljegyzése szerint már akkor 11.500 éve állott a város, mely 
17.000 evvel ezelőtt épült - vagyis ezer évvel azelőtt, mielőtt Egyiptom történelme 
kezdődött. 


A pap azután felolvasta az atlantisziak és a görögök között kitört háború részleteit, 
majd így folytatta: 

,De azután (az atlantisziaknak a görögöktől történt legyőzetése után) 
heves földrengés és szökőár keletkezett, s a föld egyetlen nap és éj alatt 
elnyelte a harcolókat, s így Atlantisz szigete is hasonlóképen eltűnt és 
elmerült a tengerben." 


Íme a régi Athén sorsa, amelyet nem ismertünk; a föld elsüllyedt, víz alá került s 
magával vitte a népesség zömét. Itt azonban nem csak az a tény van igazolva, hogy az 
ősi Athén elsüllyedt, hanem egy fölötte érdekes másik földtani esemény is, vagyis az, 
hogy Atlantisz nem egyszer, hanem kétszer süllyedt el, mert a folytatás így szól: 


, És ez az oka, hogy a tenger azokon a tájakon nem hajózható, mert tele 
van sekély iszappal, ami a sziget elmerüléséből eredt." 


E szerint tehát akkor Atlantisz csak a hullámverés, illetve a dagály és apály 
magasságába süllyedt, amiből viszont az is következik, hogy a nagy központi gázöv déli 
ága nem is oly régi, sőt meglehetősen új-keletű. 


Az ógörögök úgy, mint az óegyiptomiak, joggal tarthatnak igényt arra, hogy ők a 
föld legősibb embereinek az egyenes leszármazottai. Amennyire kikutatható, az eredeti 
görögök Atlantisz érintésével Közép-Amerikából jöttek, s első letelepüléseik Kis- 
Ázsiában, az alsó Balkánon és a görög szigetvilág akkor létező szigetein voltak. Közép- 
Amerikában karó, karián, kara néven voltak ismertek. A maya nyelvet saját 
tájszólásukon beszélték. Letelepüléseik Közép-Amerikában a Mayax birodalom határain 
belül is voltak, Dél-Amerikában pedig úgy a keleti, mint a nyugati parton messze délnek 
terjedtek el. 


A karianokról és gyarmataikról régi maya-feljegyzések vannak. Ezek a következő 
letelepüléseikről szólnak: a Karibi-tenger partjain, egyes nyugat-indiai szigeten, Dél- 
Amerika partjain, amelyek közül a keleti parton három telepük volt. Egyik ilyen 
feljegyzés 16.000 éven túli időre vonatkozik, de hogy mennyivel túlra, az nem 
állapítható meg. Közép-Amerika után Kis-Ázsiában, a Balkán-félszigeten, Egyiptomban 
és a görög szigetvilág szigetein vannak nyomaik. Később látni fogjuk, hogy még másutt 
is vannak leszármazottaik. 


Most lássuk az öreg görög bölcseket, hogy ők mit mondanak ősapáikról? Homérosz 
Iliász-ában ezt találjuk: 


, A kariánok voltak a görög szigetvilág és Kis-Ázsia első lakói." 
Herodotos, aki saját magát is karának tartotta, ezt mondja: 


, Az ősi karák magukat helégeknek nevezték. Háborúskodó, tengerjáró 
nép voltak, akik felhívásra Minos hajóhadát legénységgel látták el." 


Müller Fülöp , Görög történeti töredékek" című művében ezt találjuk: 


, Theaugelai Fülöp, kara történész mondja, hogy a karák kifejezései görög 
szavakkal voltak keverve." 


Thucydides , Peloponezusi háború" című történetében találjuk, hogy ő a karákat 
kalózoknak nevezi, akiket Minos király űzött ki a Cycladokból. 


Strabo azt írja: 


, Karák voltak Jón- és az Égei-tenger szigeteinek elfoglalói, amíg az iónok 
és a dórok meg nem állapodtak a félszigeten és ki nem űzték őket." 


Ezekből láthatjuk, hogy a görög bölcsek nem voltak éppen egy véleményen a 
karákról, de feljegyzéseik mégis összekötötték Közép-Amerikát Görögországgal és Kis- 
Ázsiával. A legkifejezőbb és legjellegzetesebb görög rajzok megegyeznek Közép- 
Amerika és Yukatan kara-maya rajzaival meg párkány ékítményeivel. Niven eltemetett 
városainál láttunk például egy vázát kifejezetten görög mintával - egy vázát, amely több 
mint 50.000 éves. 

Kis-Ázsiában és a Balkánon egyéb törzsek is letelepülhettek, akikkel a kariánok 
háborúban állhatták. 


Most nézzünk meg néhány földtani tüneményt Elő-Ázsiában. Mielőtt a gázövek 
előre törtek és a hegyek kiemelkedtek volna, sok város épült e vidéken. E városok első 
építői, úgy, mint Amerika korai gyarmatosai, sok viszontagságon mentek keresztül. 
Vulkanikus kitörések és feltartóztathatatlan egyéb kataklizmák váltakoztak egymással. 
Ezek vagy elpusztították a városokat, vagy kiöntötték azok lakóit. 


Ha valamely város vagy nagyobb terület elsöprődött, később ismét újraépült és 
benépesült, hogy a következő kataklizma áldozatául essen, így tartott ez mindaddig, 
amíg a gázövek ki nem alakultak és a hegyek föl nem emelkedtek. Bármi hasonló 
történjék is napjainkban, az a régi kataklizmákkal méreteiben össze sem hasonlítható. 


Elő-Ázsiában megejtett ásatások azt mutatják, hogy tízezer évekkel azelőtt, mielőtt 
az általunk ismert történelmet kezdték följegyezni, ezt a vidéket nagyon magas 
műveltségű nép lakta. 


Kik voltak e népek, honnan jöttek, mi lett velük? Trója, Ephesus, Baalbek és az ősi 
Szmirna maradványai beszélnek e művelődésről. 


Mark Twain ,Innocents Abroad" című művében jó népies leírást találunk e 
romokról. 


,A városon átlovagolva láthattuk a hat Szmirna (megegyezően a hat 
Trójával) nyomait, amelyek azelőtt léteztek, s vagy leégtek vagy 
földrengésektől pusztultak el, mert a dombok és sziklák egyes helyeken 
erősen  — szétrepedezettek. Az ásatások régóta eltemetett nagy 
épülettömböket hoztak napfényre. A domb oldala a várnak fölfelé nagyon 
meredek. Egy helyen 500 lányira a tenger színe fölött az út merőleges 
oldalát 10-15 lábra levágták, s e levágott rész három ér osztriga kagylót tár 
föl. Ezek az erek 18 hüvelyk vastagok és két-három láb távolságnyira 
vannak egymástól. Az erek lefelé lejtve 30 láb távolságban eltűnnek. Ott, 
ahol a levágás eléri az utat, az osztriga kagylók között sok ősi cserép 
töredékeire akadhatni." 


Mark Twain e leírása egy csodálatos földtani képet tár elénk, amely igazolja, hogy 
messze a történelemelőtti időkben a földnek az Anyaországgal ellentétes oldalán, itt 
Elő-Azsiában, magas műveltségű nép lakott. E kép azonkívül elénk tárja azt a tényt, 
hogy mielőtt a hegyek fölemelkedtek volna, három mindent elsöprő vízözön pusztított e 
tájon. E kép igazolja még azt is, hogy az egyes kataklizmák között hosszabb időnek 
kellett eltelnie, elegendő hosszúnak az újra-gyarmatosításhoz, az elpusztult vidékek 
újra-fölépítéséhez. Hogy ezek a rétegek ma 500 láb magasan vannak, ezenkívül, hogy 
45 fokban dűlnek, ellentmondást nem tűrő módon igazolják, hogy e művelődések már 
akkor léteztek, mielőtt hegyek fölemelkedtek volna. Mivel a hegyek a Pleistocen-korban 
emelkedtek föl, ennélfogva e művelődések visszanyúlnak a Pleistocen-kort megelőző 
Harmad-korba. 


Churchward kutatásai során csak két utalásra akadt a kisázsiai kataklizmákra 
vonatkozólag. Egy egyiptomira és a bibliaira. Platón feljegyzése ugyanis nem tekinthető 
külön harmadiknak, mert az az egyiptomiból származott Solon közvetítésében. 


Ennek dacára az egész földön majdnem minden népnél találhatók feljegyzések vagy 
hagyományok az özönvízről és kataklizmákról. E feljegyzéseket vagy hagyományokat a 
geológiai tünetek igazolják. 

Baalbek 

E romok Bejruttól északkeletre fekszenek a Földközi-tenger keleti és a Szíriái- 
sivatag északi széle között. Annak dacára, hogy nincsenek tőlünk olyan elérhetetlen 
távolságban, alig tud róluk valaki is valamit, pedig e romok a föld valamennyi ősi 


építményei között a legfenségesebbek, a legnagyobb-szerűek és az említésre 
legméltóbbak. 

A tudósok között általában, régészek között pedig különösképpen több elgondolásra 
adtak okot a föld bármely más romjánál, mert soha semmiféle nyoma nem volt 
föllelhető annak, ami csak sejtetni is engedte volna, hogy kik voltak e romok építői, s 
hogy azok milyen idősek lehetnek. 


Több leírás van róla különböző szakmunkákban, de úgy a laikusoknak, mint a 
tudósoknak mégis Mark Twain-nek népies leírása a legmegfelelőbb. Nem lehet semmi 
kifogást sem felhozni az ellen, hogy e leírást a tudósok el ne olvassák. Nagyon is 
elolvashatják, ha akarják, legfeljebb az abban fölmerülő nyílt kérdésekre nem lesznek 
képesek feleletet vagy magyarázatot adni. 


, Tizenegy óra volt, amikor szemeink a baalbeki falakra és oszlopokra 
estek. Ezekre az említésre-méltó romokra, amelyeknek története még 
mindig egy föl nem nyitható, hétpecséttel elzárt könyv. Ott állanak helyükön 
már évezredek óta, hogy az utazók csodálják őket és csodálkozzanak rajtuk. 
Arra a kérdésre, hogy ki építette e romokat, sohasem fogunk tudni választ 
kapni. Az az egy bizonyos, hogy elgondolásának fenségessége és kivitelének 
kecsessége olyan, amelyhez hasonló vagy azt csak részben is megközelítő 
nem volt egyetlenegy sem a legutóbbi húsz század emberi alkotásai között. 


A Napnak ez az óriási temploma, Jupiter temploma és a többi kisebb 
templomok össze-visszaságban vannak ezekben a rémségesen piszkos szíriai 
falvakban. Különös látványt nyújtanak e piszkos falvak társaságában. Ezek a 
templomok olyan alapokra épültek, amelyek egy világot tudnának 
fenntartani. Epítési anyaguk a kő, de ennek nagysága változik az omnibusz 
nagyságútól egy szerszámosláda nagyságáig. Ez utóbbiakból akad a 
legkevesebb. Az építményekben olyan alagutakat képeztek ki, amelyeken át 
vonatok is közlekedhetnének. Ilyen alapzatok mellett nem lehet csodálkozni, 
hogy e romok már annyi ideje léteznek. A Nap temploma közel háromszáz 
láb hosszú és 160 láb szeles. Köröskörül 54 oszlopa volt. Ezek közül ma már 
csak hat darab áll, míg a többiek ledőlve és összetörve fekszenek festői 
tömegekben. A még lábon álló hat darabnál kecsesebb korinthusi fej, 
párkány és oszlop nem létezik. Ezek az oszlopok és párkányok együttesen 
90 láb magasak. Ezt kőhengerekkel elérni rettenetes magasság, de aki 
ezekre tekint, ezt észre sem veszi mert csak szépségüket és - 
szimmetriájukat élvezi. Az oszlopok karcsúak és kecsesek, a párkányzat 
pedig munkás szobrászatával gazdagon díszített stukkónak tűnik föl. Ha az 
ember szeme elfárad a nézéstől - mert betelni nem lehet velük -, csak akkor 
veszi észre, hogy olyan oszloptöredékek között áll, amelyeknek átmérője 
nyolc láb, s amelyek között olyan oszlopfők vannak, hogy vetekedhetnek egy 
kisebb házikóval, s olyan egyedülálló táblák, büszke faragványokkal, 
amelyek betöltenek bármely átlagos szobának a padozatát. 


Jupiternek a temploma kisebb rom az előbbinél, ennek dacára mégis 
óriási. Meglehetősen jó állapotban maradt meg. Kilenc oszlopa áll 
sértetlenül. Ezek 65 láb magasak s egy tetőzetfélét tartanak. Ez a tetőzet 
óriás kőlapokból áll, amelyeket alsó felükön olyan finoman véstek, hogy e 
vésést alulról nézve Íreskó festésnek vélné az ember, ha nem lenne egykét 
tábla leesve. Csodálkoznom kellett azon, hogy ezek az óriási vésett 
kőtömegek nem nagyobbak, mint a fejem fölött levők. A díszítés a templom 
belsejében gonddal készített és kolosszális volt. Minő csodálatos épülete 
volt ez újkorában az építészeti szépségnek és nagyságnak! Milyen nemes 
kép most hatalmas törmelékeivel a holdfényben a csillagok hátterével! Ezek 
az óriási faragott és vésett tömbök pedig csekélységek azokhoz a durván 
vágott kőkolosszusokhoz képest, amelyek az előbbi templomot körülvevő 
széles verandát alkotják. Ennek a verandának egy csupán három darab 
kőből képzett sora majdnem 300 láb hosszú. E kövek közül kettő 64 láb, egy 
pedig 69 láb hosszú, míg a szélességük 13 láb. A talaj fölött 20 láb 
magasságban vannak a falba beépítve. 

A baalbeki 30 m magas romok, a helytelenül , Napisten templomának" nevezett 
építmény ma még látható oszlopai 


Elmentünk a bányába, ahonnan ezeket a baalbeki köveket hozták. A 
dombról völgymenetben negyed-mérföldre van a bánya, amelynek 
katlanában e romok legnagyobb kövének a társa fekszik. Ugy fekszik most 
is, ahogy a rég feledett múlt óriásai ott hagyták, amikor innen elhivattak, 
hogy aztán évezredeken át ékesszóló szemrehányásként maradjon azoknak, 
akik hajlamosak fitymálóan gondolkodni azokról, akik előttük éltek. 


Ez a roppant tömb ott fekszik készen a beépítésre. Egyetlen darab tömör 
anyag, amelynek magassága 14 láb, szélessége 17 láb és a hossza 70 láb. A 
súlya egymagában 1200 tonna. Ennek társát már odafent beépítették, s 
része a nagy templom verandájának. Legutóbb az 1759. évi földrengés 
alkalmával dőlt le e templom három oszlopa." 


egái . az-e an 


A baalbeki romok kőbányájában elszállításra készen kifaragott kőkolosszus, 
melynek méretei: 21 x 5,2 x 43 m, súlya pedig 1200 tonna 
Íme az ősi művelődés egyetlen maradványa, egy kődarab, mely egymagában 
elegendő a kőkorszakról alkotott ősember feltevésének és meséjének a megdöntéséhez. 
Nem kételkedem, hanem biztosan merem állítani, hogy az oly sokra értékelt mai 
technikai fejlettségünk eszközeivel nem volnánk, képesek ily hatalmas kőtömbnek 
hegymenetben való elszállítására és közel hét méter magasságba való beépítésére. 


Curle Richárd , A múltak csodái" című művében ezt mondja: 
, Az építmények, amelyeket látunk, tiszta rómaiak s Antoninus Pius 
idejéből, azaz Kr. u. 150 évből valók. A köveket körülbelül fél mérföldre 

bányászták, s most is ott fekszik egy kő a bányában, amely úgy látszik, hogy 
egyszerűen túlságosan óriási volt ahhoz, hogy a helyére szállíthassák." 


Ennél következetlenebb és tévesebb megállapítást még elgondolni is nehéz. Sem a 
római, sem a görög, sem pedig az egyiptomi történelem nem említi a baalbeki 
építményeket, pedig ezek a nemzetek hűségesen följegyeztek mindent - főbb 
eseményeket és munkákat - abból az időből, amelyet Curle említ. A görögök, akik csak 
néhány száz mérföldre voltak innen, pontosan és részletesen följegyeztek minden 
eseményt és művet már 1200-1300 évet megelőzőleg, mint ahogy Curle szerint ezek az 
építmények emeltettek, de róluk sehol egy szó sem található a görög történelemben és 
feljegyzésekben. Az az elgondolás pedig, hogy nem tudták elszállítani azt a követ, 
amelynek a párját már be is építették, szinte gyermekes. Curle-nek még nagyobb a 
tudatlansága akkor, mikor az építményt rómainak nevezi. Tudott dolog, hogy a rómaiak 
sohasem építettek templomot a Napnak. 


Szakértők szerint az oszlopok némelyike, nevezetesen a márványból valók, Közép- 
Egyiptomból kerültek oda. Igazuk lehet a szakértőknek, de akkor miért nem található 
egyiptomi feljegyzés erről a csodálatosan nagyszerű szállításról, s miért nincs róla 
említés sem a görög, sem a római feljegyzésekben? 


A bányában maradt nagy kő két dolgot kétségtelenül igazol. Először azt, hogy a 
baalbeki építkezéseket soha be nem fejezték, másodszor pedig azt, hogy az építkezést 
hirtelen hagyták abba. Bevégzetlen vagy befejezetlen munka vagy a munkásoknak, 
vagy a fennálló körülményeknek a hirtelen végét jelenti, ami aztán lehetetlenné teszi a 
munka folytatását. Kétségtelen, hogy a baalbeki munkálatok hirtelen szakadtak félbe. 
Mi lehetett ennek az oka? 


Aki a bányában fekvő óriási kőtömbre néz, annak élénken fog eszébe jutni a 
befejezetlen óriási kőtömb a Húsvétsziget bányájában, innen 8-10.000 mérföldnyi 
távolságban. Az építmények romba dőlése a legkisebb kétség nélkül földrengéstől eredt 
akkor, amikor az építkezések már nagyon előrehaladtak a befejezéshez. De mi történt 
az építőkkel? Ezt megmondani valóban képtelenség, csak sejteni lehet. Hiszen úgy 
semmisültek meg, hogy semmiféle nyomot sem hagytak maguk után az építményeken 
kívül. Lehetséges, hogy valamikor föl fog bukkanni egy ősi görög lelet, amelyik mindent 
föl fog deríteni Baalbekről. Egy dolog azonban eddig bizonyos. A baalbeki építmények 
ugyanis nem építtettek a szmirnai fődombban felbukkant művelődések által, mert az 
utóbbiak még a hegyek kiemelkedése előtti időkben léteztek, míg Baalbek feltétlenül a 
hegyek kiemelkedése után épült. 


Építőikről bizonyosat nem mondhatunk, csak összehasonlításokat tehetünk. E 
templomok oszlopai korinthusi fajták. A legöregebb görög oszlopok a korinthusiak. 
Feltehető, hogy itt Baalbekben már évezredekkel előbb létezhettek ezek az oszlopok, 
mint ahogy azok Görögországban ismertekké váltak. Sőt tovább is mehetünk, mert 
mondhatjuk, hogy a korinthusi alak a kara-mintának volt a kifejlődése. Elő-Ázsia első 
telepesei a görögök ősapái voltak. Lehettek-e ezek a baalbeki templomok építői? 
Homérosz, Herodotos, Thucydides, Strabo és az egyiptomi saisi papnak, Souchisnak 
írásai alapján van rá okunk, hogy ezt feltehessük I és elhihessük. 


A  baalbeki építmények figyelmeztetők arra, hogy milyen kicsinyek és 
hátramaradottak vagyunk mi még sok tekintetben az első nagy művelődés-korabeli 
ősapáinkkal szemben. A sötétség fátyla azonban állandóan foszlik s a ma embere is 
mindig nagyobb tudáshoz jut. Erőműtani tudásban nagyon elvagyunk maradva és mit 
sem tudunk az Elsődleges Nagy Erőkről, amelyeket pedig ősapáink oly jól ismertek ... 


Újabban egy emberi koponyát találtak Capernumban, Kis-Ázsiában, ami a tudósok 
között valóságos izgalmat okozott. Megállapították, hogy tulajdonosa Kr. e. 30.000 
évvel azelőtt élt, s hogy egyike volt a föld első embereinek. A koponya korának 
megállapítása csupán elméleteken alapszik. Tudósaink azonban nem vették figyelembe 
a szmirnai fődombban található három művelődést, amelyek sokkal messzebb mennek 
vissza, mint amennyit a koponyának tulajdonítanak. Ezek már akkor léteztek, mielőtt a 

capernumi ember élt volna. A szmirnai művelődések geológiailag felfedik korukat. Itt 
tényekkel és nem elméletekkel állunk szemben. A capernumi koponyának a kora csupán 
elméleti megállapítás s tényekkel semmit sincs alátámasztva. Pusztán koponyák 
ismeretlen időkből semmit nem mondanak a múltról. 

XIX. fejezet: 
Mu kivándorlási vonalai. 


Az előbbi fejeztekben ismertettem Mu főbb keleti kivándorlási vonalát, nevezetesen 
az Eszak-Amerikáról, Mexikóról, Dél-Amerikáról, Atlantiszról és a Görögökről szóló 
fejezetekben. 


E kivándorlási vonalakhoz még hozzá kell adnunk a teljesség kedvéért azt a 
vonalat, amelyen a skandinávok ősei, - akiket annak idején előbbi közép-amerikai 
hazájukban guetzaloknak neveztek - jöttek mai hazájukba Atlantisz északi részén át 
vagy csak annak érintésével. Ez főként azért fontos, mert így válik érthetővé e fajtának 
az úgynevezett kaukázusi fajtától eltérő volta. 


Közép-amerikai hazájukban Ouetzal nevüket a Ouetzal-coatl-ról, azaz a tollas 
kígyóról nyerték, amelynek képét az Istenségnek, mint Teremtőnek, a jelképzésére 
használták. Az ősi írásokban és faragásokon díszes kígyórajzokkal gyakran találkozunk. 
Ezek közül kettő különösen szembetűnő. Egyikük a kobra, melyet az Anyaországban 
naga néven hívtak. Ennek hét feje volt. E szám egyezik a teremtés hét állomásával, 
szellemi tervezésével, a Teremtő hét parancsával stb. A hétfejű kígyó tehát Mu-ból 
ered, s minden valószínűség amellett szól, hogy Mu délnyugati részén volt leginkább 
használatban. A népet, amelyik e jelképet használta, nagaknak nevezték. Epítészeti 
ornamentikaként elstilizált alakja sokkal használatosabb, mint ahogy azt elképzelnénk. 
Vegyük szemügyre az épületeken található úgynevezett kagylódíszítéseket, s tíz eset 
közül kilencben úgy fogjuk találni, hogy a kagylónak hét szelete van. 


Legtöbb esetben a kagyló széle nem egyenes, mint azt a természetes kagylóknál 
találjuk, hanem szeletenként vissza-hajló, mely visszahajlás erősen emlékeztet a kobra 
fejére. 


Jellegzetes példányait láthatjuk a Lánchíd oszlopfőinél végigvonuló korlátok 
pillérein. Ezek már nem is akarnak kagylóutánzatok lenni. Nem is hasonlítanak semmi 
máshoz, mint az ősi jelképnek, Narayana-nak a hét fejéhez; Nara — Isteni Egy, Yana — 
Mindeneknek Teremtője. Csak a hét fejhez hozzá kell képzelnünk a csomószerűen 
csavaradott kígyótörzset s előttünk a teljes ősi jelkép. 


Másik kígyó-jelkép a tollas kígyó a Ouetzalcoatl. Ouetzalok voltak az első nép, akik 
Amerika földjére tették lábúikat. Szőke fajta, világos szőke hajjal. Ugynevezett 
lenhajúak voltak. Nevüket a Teremtőre vonatkozó főjelképüktől Inyerték. 

A régi guiché-mayák szent könyvében, a Popol Vuhban, amelyet Guatemalában 
írtak, a Ouetzalcoatl úgy szerepel, mint tollal borított kígyó s mint a Teremtő jelképe. 


Guatemalái monda szerint annak a fehér fajtának, mely egykor Közép-Amerikát és 
Mexikót lakta. Ouetzal volt az utolsó királya. 


A távol kelet sárkánya nem egyéb, mint a tollas kígyó eltorzított alakja. Igaz, hogy 
Ouetzalcoatl ábrázolásai közül egyik sem hasonlít magára az állatra, legfeljebb 
annyiban, hogy tollasok. Leggroteszkebb valamennyi ábrázolása között valószínűleg a 
sárkány. 


Észak-Amerika indiánjainál sohasem találjuk a nagat, de a tollas kígyóra is csak 
kevés törzsnél akadunk. 


A tollas kígyó nem mesebeli állat. A legmérgesebb kígyó, mely valaha is létezett. 
Megmart áldozata két percen belül, látszólag hirtelen terül el holtan a földön. A 
hüllőnek különleges alakja van. Teste körülbelül egy kacsa vagy kisebb liba testének 
felel meg. Kígyószerű részét feje és nyaka adja, mely teste fölé másfél méterre 
emelkedik. Feje nagyon széles, lapos V-alakú, mint a legtöbb mérges kígyóé. Nincsen 
kígyószerű farka. Ennek helyén tollakból való pamacsot találunk. Nyakának és testének 
a színe mindig fehér, szürkével pettyezve. Szárnyainak felső tollai nagyon hosszúak s 
csüngenek, mint a paradicsommadár tollai. Repülni csak néhány méterre képes, s 
repülése nagyon esetlen. Yukatan és Guatemala sűrű ingoványos erdeiben még nagyon 
ritkán fellelhető. Lábai egyáltalán nincsenek. 


E pár sorból mindenki megértheti, hogy kígyóimádók nincsenek, de soha nem is 
voltak. A kígyóimádás európai agyszülemény. Akinek ez nem elég, vegye elő a Bibliát, s 
Mózes IV. könyve 21-ik részének 9-ik versében megláthatja, hogy az a Mózes, aki 
összetörette az aranyborjút s aki megtiltotta Istenről való faragott kép csinálását, az Ur 
parancsára önt később rézkígyót a népnek. Mi egyéb volt ez, mint visszatérés az Ur ősi 
jelképéhez. 


Ez semmi esetre sem lehetett faragott képe az Istennek, de bálvány sem volt, mint 
az aranyborjú. Világos tehát, hogy Mózes visszatért az ősi jelképhez. A körülmények 
biztosíthatták őt, hogy visszatérjen a jelképezéshez, mely jelkép gondolataiknak 
Istenre, a Teremtőre, minden jó adományozójára való összpontosítására készült. 


Mózes egyiptomi pap volt, a tiszta oziriszi hitvallás papja. Ozirisz pedig 
Atlantisznak volt az a főpapja, aki tanulmányait még az Anyaországban nyerte. 
Tanulmányai végeztével visszatért hazájába, Atlantiszba, ahol visszaállította az ottani 
rendi papság által elferdített tanok helyére az eredeti tanításokat. Ezeket vitte magával 
annak idején Toth, amikor Egyiptomban az első templomot alapította. 


A nyugati Thebe-ben feltárt iratok Amenemopet-től, egy paptól, szóról-szóra 
megegyeznek Salamon közmondásaival. Ezek az írások pedig több száz évvel még 
Salamon születése előtt keltek. Salamon csak felelevenítette e csodás költeményeket. 
Templomának építése egyébként kétségtelenül igazolja, hogy zsidó létére oziriszta volt, 
de hiszen Mózes tanításai után más nem is lehetett. Salamon a templomának 
szerkesztésénél még a legapróbb részleteiben is igyekezett visszaadni a jelképes 
egyiptomi Igazság Csarnokát, amelyben Ozirisz elnököl. Kapuja ugyanolyan két 
oszloppal készült, egyazon elnevezéssel és ugyanazokkal a díszítő ékítményekkel. 


Kétségtelen, hogy Salamon tudta és méltányolta, hogy vallása nem volt sem több, 
sem kevesebb, mint a tiszta oziriszi hitvallás, amelyet Mózes csak átrendezett az akkori 
népléleknek megfelelően. 


Mózes könyveinek tartalma részben valóságos történelem volt óegyiptomi nyelven, 
melyet a titkos hieratikus írásmóddal írt, részben pedig az ősi vallási tanítások, a 
Szentsugallatú Táblák másolatai eredeti ősi maya nyelven, az ősi jelekkel és 
jelképekkel. Magából a bibliából tudjuk, hogy Mózes eredeti könyvei elvesztek, s Ezrás 
és társai csak 800 év múlva akadtak azok másolataira Babilonban az egyik kaldiban. 

Sem Ezrás, sem társai, amikor e másolatokat héberre fordították, nem voltak 
járatosak az ős-maya nyelvben, s még kevésbé ismerték az azokban túltengő jelképek 
jelentéseit. Ugyanígy szinte laikusokként állottak az ó-egyiptomi nyelvvel, s még 
tudatlanabbul a titkos hieratikus írásmóddal szemben. Nem lehet tehát csodálkozni, ha 
fordításaikban sok a tévedés és tévútra vezetés. Bár Mózes könyveinek eredeti 
tartalmát sok helyen kiforgatták, munkájuk így is csodálatot keltő. 


Visszatérve a kivándorlási vonalakra, az aírikai négerek ősei Mu-ból ugyancsak 
keletnek menve, az Amazon-tengeren át Atlantisz déli csücskének érintésével jutottak 
át Afrikába, anélkül, hogy a kivándorlási útvonal mentén valahol is letelepültek volna. 


Ugyancsak a keleti vonalon jöttek át a szemita népek ősei is, akik a Földközi- 
tengeren keresztül jutottak el a Kaszpi-tó déli vidékére. 


Ezek voltak Mu keleti kivándorlási vonalai, míg Mu-ból nyugatra volt két fővonal, 
két másodlagos vonal és néhány kisebb független vonal. 


Legjobban ismert a déli fővonal, mely Mu-ból Burmába, onnan Indiába, Indiából 
Babilóniába, majd Felső-Egyiptomba (Núbiába), a Felső- és a Kék-Nílushoz vezetett. 


A népet, amelyik ezen a vonalon vándorolt, eredetileg Naga-nak hívták. Később 
olyan neveket vettek fel, aminőket az egyes településeiknek adtak. 


A Maláji-szigetekre egy másodlagos vonal vezetett. Ez innen India déli részére vitt, 
majd pedig onnan Núbiától délre, Afrikába. Ez a kivándorló nép fekete fajta volt ugyan, 
de finom arcvonású s nem göndör, hanem sima feketehajú. Indiában dravidáknak, 
Afrikában tamiloknak nevezték magukat. 


A legfontosabb nyugati vonal kétségtelenül az északi fővonal volt, mely az árja 
népek ősapáinak, az uiguroknak irányítása alatt állott. Az uigur birodalom volt 
kétségtelenül Mu legnagyobb, leghatalmasabb s valószínűleg az első gyarmati 
birodalma. 


A maláji szigetekre még egy rövid független vonal is vezetett, amelyen a guiché- 
mayak nyugati ága vándorolt ki. A guichék testszíne változatosabb valamennyi 
fajtáénál, mert felöleli a fehértől a sötétbarnáig az összes közbülső színárnyalatokat. E 
fajta úgy látszik, különböző vonalakon széledt széjjel, mert találhatók Közép- 
Amerikában, Dél-Amerikában, a déltengeri szigeteken és a maláji szigeteken. A japánok 
is ezeknek képezik egyik ágát, ami azt jelenti, hogy a japánok is mayák, azaz a fehér 
fajtához tartozók, s így ereikben nem a sárga fajták vére kering. 


Egy másik vonal a fehér mongoloké volt, akik ezen Észak-Ázsiába jutottak. E vonal 
fontossága kevésbé ismert. A sárga mongolok egy másodlagos vonalon Burmától délre, 
a mai Kokinkínában le. Ezeknek leszármazottaik a mai kínai kulik. 


A régészet eddig következtetéseken alapult. Mondani sem kell, hogy az összes ily 
következtetések tévesek. Ezek valamennyie az újonnan napfényre kerülő feljegyzések 
alapján nap-nap után megdől s lassan világosság derül az igazságra. 


Feltevések, mint ilyenek, megengedhetők, sőt értékesek is, de azoknak tényékként 
való beállítása kifejezetten értéktelen. 


Az írott ősi hindu történelem, mondák, emlékek és hagyományok oly pontosan 
illeszkednek egymásba, hogy azok pontosságával és hitelességével szemben minden 
kétség kiküszöbölődik. 

India a titokzatosság és a titokzatos tudományok hazája, a régi görög bölcsek 
bölcseletének a bölcsője. 


Bharata (Dekán ősi neve), a dicsőséges, a fenséges Bharata közel 8.000 éven át 
tartotta fenn az Anyaország művelődését azután, hogy ennek testét a nagy vulkánikus 
erők darabokra tépték s töredékeit elnyelték a hullámok. 

Mu megsemmisülése után India állott az élen. Egészen a Kr. e. ötödik századig 
India volt első a vallásban, bölcseletben, csillagászatban, orvosi ismeretekben, más 
tudományban, zenében és egyéb művészetben. 


A világnak általánosságban erről nincsen tudomása, de abban az időben valóban 
egy nemzet sem kelhetett volna vele versenyre a tudomány egyik ágában sem. 


E tekintetben nem szükséges régi írásokra hivatkozni, sem hagyományokkal 
előállani. 


India nyugati partjain az óceán fenekén, alig néhány mérföldre a partoktól, a víz 
alatt nagyszerű építmények romjait láthatjuk. Sehol semmiféle történelem nem 
emlékezik meg erről az elsüllyedt földről. Ennek dacára ott van szemeink előtt le nem 
tagadható bizonyítékként, hogy India egykor az idők éjjelében magas művelődésnek 
örvendett. Hogyan lehet ezeket a tárgyi bizonyítékokat összeegyeztetni Indiának azzal a 
lehetetlen történelmével, amelyet európai tudósaink tárnak elénk s amely szerint India 
művelődése csak 4000-5000 évre nyúlik vissza. 


Ezek a víz-alatti, de a víz színéről is látható maradványok még a történelemelőtti 
időkből valók. 


A Lakkadivák és a Maledivák e földterület határain belül vannak. Tudtommal még 
nincs megállapítva, hogy ezek a szigetek fennmaradt részei-e az elsüllyedt földnek, 
vagy pedig csak az azon keletkezett későbbi korallképződmények. 


Churchward meggyőződött, hogy előtte egyetlen geológus, régész vagy 
történelemtudós sem tett említést erről az elsüllyedt földről. 


Churchward figyelmét is a parti halászok hívták fel erre, s bár hindu tudósok tudtak 
erről, ennek dacára senki sem tud számot adni a víz fenekén levő építményekről, mert e 
föld elsüllyedéséről még az ismert hindu történelem sem emlékszik meg, bármennyire 
menjünk is abban vissza a leglegendásabb múltba. 


Azt tudjuk már, hogy India különböző helyein vannak ugyan táblák, amelyeknek 
kora 15.000-35.000 év között változik, de e táblák nem igen kerülnek napfényre. Ha 
napfényre kerülnének és megfejtetnének, lehetséges, hogy azokon erre az elsüllyedt 
területre vonatkozó adatok is előkerülnének. 


Az Anyaország nyelvének és írásmódjának elfeledését az árja faj uralomra 
jutásának köszönhetjük. Attól kezdve, hogy az árják jutottak uralomra Indiában, India 
fokozatosan lecsúszott abba az állapotba, amelyben kétszáz évvel ezelőtt találták. A 
lépcső legmagasabb fokáról úgyszólván a legalacsonyabbra csúszott le, és különös, 
hogy történészeink épp arra az időre teszik művelődésének kezdetét, midőn valósággal 
lecsúszása kezdődött 4000 évvel ezelőtt. 


Micsoda kicsúfolása ez az igazságnak és a tényeknek! Az előbb említett építmények 
a víz alatt pozitív bizonyítékai India több tízezer év előtti nagy művelődésének, de még 
abból az időből, amikor a nyers, durva, önző, anyagias árja hegyi lakók még nem 
taposták Saraswatti völgyének a földjét. 


Az ősi indiai templomok feljegyzései, ellentétben a modern történelmekkel, 
visszaszármaztatják India művelődését 35.000 éven túlra. 


Valószínű, hogy a fentebb említett elmerülés a föld ama 5000-7000 év előtti idejére 
esik, amelyben látszólag és valószínűleg a világ egyetlen helyén sem jegyeztek fel 
maradandó anyagon történelmet. 


Indiát nem hívták mindig Indiának. Jelenlegi neve eléggé modern keletű. Nincs 
több 2300-2400 évesnél. Az ősi emlékeken Maya birodalomról, Maharatha királyságról 
és Dravidáról van szó. Jelenlegi neve a görögöktől ered. 


India ősi eposzából, a Ramayanából tudjuk, hogy első lakói mayák voltak, akik 
keletről, az Anyaországból jöttek. 

Ezek előbb Burmában telepedtek le, ahol naga néven váltak ismertté. Burmából 
jutottak az indiai Dekánba, ahol danavák lettek. 


A Ramayana tartalmát ősi templomi írásokból mondotta tollba Valmikinek a 
templom akkori papja, Narana. Mikor Valmiki Ráma és Sita regéjét versbe szedte, 
költői szabadsággal élt. Valmiki versében Ráma úgy szerepel, mint a Nap égitestnek a 
fia, de prózájában megjegyzi és kiemeli, hogy a ,Nap fia" az Anyaország, a Nap 
birodalmának a fia, aki ezt a címet, mint az Anyaország királyi családjának a tagja 
viselte. 


A Ramayana főtárgya Ráma és Sita története, de ez nem egyedüli tárgya, mert 
főként prózájában jó nagy adag történelem is található. 


Akár a Ramayanát, akár a Maha-Bharatát olvassuk, amelyekhez még több régi 
kéziratot is adhatunk Indiából, megtudhatjuk belőlük, hogy a még 30 év előtt a légi 
járművekről való bombavetésnek nevezett ismeretlen nemes sportot bizony már 
15.000-25.000 évvel ezelőtt is művelték. Több kínai emlék is található, amelyek ezekre 
az ősi légi járművekre vonatkoznak. 


Az összes emlékek félreérthetetlenül állapítják meg, hogy ezek a légi járművek 
önmozgók voltak, fűtőanyagtól függetlenek, mert hajtóerejüket nagyon egyszerű és 
költségtelen módon a levegőből vették, mely korlátlan volt, illetve csak annyiban 
korlátolt, amennyiben azt a fémek engedték vagy állottak. Egyfolytában addig 
maradhatott a levegőben, ameddig a csapágyai ki nem koptak. 


A világ mégis azzal álltatja magát, hogy az emberiség történetében még sohasem 
voltak olyan kiváló elmék, mint a mai időkben. Biz ez tiszta önteltség, amelyet egy nagy 
adag tudatlanság koronáz. 


Modern történészeink úgy tekintik a Ramayanát és más ősi hindu írásokat, mintha 
azok mesék lennének. Maguk a hinduk nem tekintik azokat meséknek. Hogy miért nem, 
azt ők valószínűleg jobban tudják. Ismerik azok eredetét és származását, amit 
történészeink nem ismernek, mert nem is akarják ismerni. Pedig ezek az írások bizony 
nem mesék, hanem történelmek, amelyek az akkori irányban írattak. Az akkori irány 
általában túlzottan jelképes volt. E jelképes kifejezéseket történészeink nem érthették, 
s így kézenfekvő, hogy ezeket az írásokat meséknek nyilvánították. 


A. T. Colebrook , Ázsiai kutatások" című munkájában mondja: 


, Maya (herceg) volt szerzője a Souyra Siddhanta-nak. Ez India legrégibb 
csillagászati szakkönyve. Maya herceget úgy szokták ábrázolni, amint 
tudományát a nap részleges megtestesülésétől kapja." 


Ez, bár a megtestesülés helytelen kifejezés, megfelel annak az ábrázolásnak, hogy ő 
a nap részleges megtestesülése, amennyiben a ,Nap fia" volt. Ennek értelmét már 
fentebb láttuk. 


A Souyra Siddhanta-t, amelyen India csillagászata alapszik, Sir Róbert Chambers 
fedezte fel Benaresben. Ez a nagyon régi eredetű mű, amelynek csillagászati szabályai 
igazolják, hogy szerzőjének ugyancsak kellett ismernie a gömbháromszögtant, fényesen 
tanúsítja, hogy a rég letűnt időkben mik lehettek azok a bárgyú tudományok, melyekkel 
az akkori emberek foglalkoztak. 


W. Robertson: , Történelmi értekezés Indiáról" című műben 1794-ből a 
következőket olvassuk: 


, Amíg a görögök és rómaiak a számok jelzésére betűket használtak, minél 
fogva számtani műveleteik rendkívül nehézkesek és bonyolultak voltak, 
addig a hinduk kifürkészhetetlen idők óta e célra tíz számjelet használtak, 
amelyek ma általánosan ismeretesek s amelyekkel a legnagyobb 
könnyedséggel és gyorsasággal végezhettek el minden számtani műveletet. 
Európába e számjeleket a mórok vezették be." 


Majd más helyen: 

, Ezeknek a csillagászati tábláknak a kora roppant régi s egybe esik a 
híres Calyohuan vagy Collee Jague korának kezdetével, mely hindu adatok 
szerint 3102-ben volt Kr. e. A brahminok, mint ismeretes, a nagyműveltségű 
nagaktól vették át világszemléletüket s ugyancsak tőlük sajátították el 
csillagászati, valamint minden más tudományukat és művelődésüket, 
aminek megtörténte után a nagakat könyörtelenül kiüldözték." 


Majd ismét máshol így folytatja: 


, Azokhoz a távoli időkhöz képest, amelyek tőlünk 5000 évre esnek, 
jellemző, hogy csillagászatuk pontosabb, mint a mai, s amint előbbre 
haladunk, úgy közeledünk mindig jobban azok megállapításaihoz." 


A 3102. év Kr. e. legalább 100 évvel előzi meg az árjáknak a Saraswatti völgyében 
alapított legelső kicsiny telepüknek a keletkezési idejét. 


Indiának a legmagasabb helyről való lecsúszásáért a brahminok felelősek. Amint a 
nagak oktatása elmaradt, a brahminok azonnal visszaestek a tudományokban. Amikor a 
naacalok az üldöztetést és zaklatást nem bírták tovább elviselni, könyveiket és 
emléktábláikat elvitették az északi hegyekbe, s ott a Himalája déli lejtőin, 
kolostorokban telepedtek meg. Később még tovább kényszerültek északra, s így 
jutottak Tibetbe, a Himalája északi lejtőire. A déli lejtőn közülük csak nagyon kevesen 
maradtak. De olvassuk tovább Robertsont: 


, India csillagászata oly megfigyeléseken alapszik, amelyeket már a 
legősibb múltban észleltek, s ha figyelembe vesszük a nap, hold és más égi 
testek helyzetének általuk tett megállapításait, amelyek mai számításaink 
szerint pontosan megegyeznek az abban a korban való helyzetükkel, akkor 
ez eléggé igazolja azt a tényt, hogy Indiát olyan magas polcra helyezem a 
művelődés történetében." 


Robertson megállapításai, bár az 1700-as évek végéről valók, megerősítik 
Churchward kutatásait. Világos, hogy India az évek tízezreivel ezelőtt elsőként 
tündökölt a világon, tehát tízezer évekkel előbb, mint ahogy az első árja a lábát oda 
betette volna. Az árják műveltségüket, tudományukat és művészetüket a nagaktól 
nyerték. Az az egészséges teológia azonban, melyet a nagaktól átvettek, nem volt 
nyereségre váltható, így azt a brahminok elzárták a nép elől. A népet tudatlanságban 
hagyták, hogy számításaikat elferdített vallási tanaik révén a népnél megtalálhassák. 


Valamennyi történész megemlíti az árjáknak Indiába való beözönlését. Ez így 
félrevezető, mert sokan azt hihetnék, mintha az árják egy nagy hadsereget küldtek 
volna Indiába, amellyel azt meghódították. Hát ez a beözönlés nem így történt. 
Ugyanígy tévesen fogták fel az inkákat is, akik Peruból az aymarákat szorították ki. A 
beözönlés kifejezése helyett beszivárgás volna a helyes, mert ennek használata 
helyesebb fogalmat ad. 


Az Indiába jövő első árják csak egy kicsiny társaságból állottak, akik elhagyták a 
Hindukus zord hegyvidékét s lejöttek Indiába. Ezek a Saraswatti-folyó völgyében, 
Pandsabban telepedtek le az ott lakó nagak között. A nagak szívélyesen fogadták és 
megvendégelték őket, mire ezek a hegyekben lakó rokonaiknak és barátaiknak üzenetet 
küldtek és maguk után hívták azokat. Nem kellett nekik sok hívás, jöttek késedelem 
nélkül. Aztán jöttek évszázadokon át, családosán, tömegesen, százával, amíg el nem 
árasztották magukkal az országot s India egész északi felét el nem özönlöttek. 


E. G. Tillac szerint az árja beözönlés Kr. e. 6000-4000-ig tartott, vagyis csekély 
2000 éven át. Vele szemben V. A. Smith azt állítja, hogy az árják Kr. e. 1500-ban 
kezdtek Indiába jönni. Az alábbi indokoknál fogva Smith alighanem közelebb áll az 
igazsághoz, mint Tillac. Ezek az árják később mint hindu árják váltak ismertté. A médek 
és a perzsák hegyi otthonukat a szomszédban körülbelül Kr. e. 1800-1600-ban kezdték 
elhagyni s kivándorlásukat már Kr. e. 1500-ban befejezték. 

A hindu árják az uighurok egy olyan társaságának voltak a leszármazottai, akik a 
hegyek felemelkedésekor Afganisztán hegyeiben, a Hindukus szomszédságában, 
mintegy hajótöröttekként menekültek meg. A médek és a perzsák ezeknek voltak északi 
ágai. Evezredeken át éltek itt, e barátságtalan zord vidéken. Idővel elszaporodtak s a 
hegyek völgyei nem voltak képesek őket többé eltartani. A hegyekről mindjobban 
lejjebb szorultak, amíg el nem érték India termékeny völgyeit és síkságait. Mivel olt 
szíves fogadtatásban részesültek, ott maradtak s visszaüzentek a hátrahagyottakért. 
Küzdelmes hegyi életük folytán rendkívül edzettek voltak, de a műveltségnek eléggé 
alacsony fokán állottak. Az élet fenntartásáért folytatott küzdelmükben minden tanulást 
és tudományt kényszerűségből elhanyagoltak. 


Úgy, ahogy az árja-vándorlás Afganisztánon és Kashmiron keresztül évszázadokon 
át folyt a hindu síkságra, lassanként egész Eszak-India földje a tulajdonukba jutott. 
Ilyképpen fokozatosan szorították ki az eredeti lakosokat, a kevésbé anyagiasán 
gondolkodó, de magas műveltségű nagakat. Mivel az árják és a nagak között sem 
háború, sem ütközet soha nem volt, így a régi lakosságnak egyszerűen a kitúrásáról 
volt szó. 


A nagy Uighur-birodalom, mint már említettem, volt Mu-nak, a Nap birodalmának a 
legnagyobb és legjelentékenyebb gyarmati birodalma. 


Keleti határa a Csendes-óceán volt. Nyugati határa valahol ott lehetett, ahol a mai 
Moszkva van, de előretolt nyúlványai Közép-Európán át elértek az Atlanti-óceánig. 


Északi határa emlékek hiányában kétséges, de Ázsiában valószínűleg a Jeges- 
tengerig terjedt. Déli határai Kokinkína, Burma, India és Perzsia egy része voltak. 


Az uighurok történelme az árja fajok történelme, mert az összes valódi árjafajták 
uighur ősapák leszármazottai. A birodalomnak a nagy mágneses kataklizma és a hegyek 
kiemelkedése folytán való elpusztulása után az életben maradottak vagy azok ivadékai 
ismét telepeket alkottak Európában. Ez a Pleistocen-korban történt. A szlávok, 
teutonok, kelták, írek, bretonok és baszkok valamennyien uighur törzsek ivadékai. 


A bretonok, írek és baszkok ősei még a Harmad-korban kerültek Európába, így 
azoknak az uighuroknak a leszármazottai, akik Európában élték túl a mágneses 
kataklizmát és a hegyek felemelkedését. 


Mikor a hegyek még nem emelkedtek fel a Földön, a mai Góbi-sivatag helyén akkor 
egy gazdag, jól öntözött síkság terült el. Itt volt a nagy uighur birodalom fővárosa is, 
majdnem egyenesen délre a Bajkál-tótól. Az 1896. évben Tibetben nyert útbaigazítások 
alapján a felfedezők egy társasága felkereste az ősi Khara-Khota város helyét. 
Utasításuk úgy szólott, hogy a régi főváros Khara-Khota romjai alatt található. 
Ásatásokat végeztek a romok alatt, s valóban ráakadtak a régi főváros romjaira, de csak 
18-19 méter mély réteg kőtörmelék, kavics és homok után. Bár sok emléket sikerült 
felszínre hozniuk, de pénzük kifogyott, s így vállalkozásukat abba kellett hagyni. 
Később az orosz Kosloff szervezett egy expedíciót s folytatta az ásatásokat. Khara- 
Khotánál 15 méter mélységben ásott ki egy sírt, amelyben csodálatos kincseket talált. 
Azokat lefényképezte, mert sem elvinni, sem megbolygatni azokat nem volt szabad. 


Vegyük most fontolóra az uighur főváros elpusztulásának okát és idejét. Azt az 
okot, amely a természettől jól öntözött gazdag és termékeny Góbi-síkságból magasan 
fekvő sivatagot csinált, s hogy ez mikor történt. Az egyik tibeti kolostor régi emléke 
szerint az uighurok fővárosát összes lakóival együtt egy szökőár pusztította el, mely 
elborította a birodalom egész keleti részét, elpusztítva mindent és mindenkit. Ezt a régi 
feljegyzést egészében igazolja a környék geológiai állapota. Geológiailag ennek a 
szökőárnak akkor kellett lennie, amikor a geológiai Jégkorszak volt az északi féltekén. 
Feljegyzések azt mondják, hogy a birodalom keleti fele fővárosával együtt pusztult el, 
de a birodalom nyugati fele és délnyugati része érintetlen maradt. 


Egy régi keleti okmány szerint az uighur birodalom valóban különböző 
királyságoknak, fejedelemségeknek a egyéb államocskáknak volt az egyesülése, 
amelyek mindegyikének megvolt a maga államfője, de azért végül egy legfőbb uralkodó 

felségjoga alá tartoztak, aki viszont Mu, az Anyaország fennhatósága alatt állott s mint 
a Nap fia uralkodott. 


Meg kell még emlékeznem Kínáról is, amelynek művelődésére úgy tekintenek, mint 
a legrégibbek egyikére, pedig ez a művelődés csak körülbelül 5000 évre megy vissza. 
Általános az a hit is, hogy azt a kínaiak maguk fejlesztették ki. Ezt pedig nem tették, 
mert azt apáik ágán örökölték. Aztán a kínaiakra is általában úgy tekintenek, mint 
mongolokra. Ez sem áll egészen, mert részben félmongolok, akiknek apáik fehér árják 
voltak. Az uighur birodalomból a fehérek közül sokan kötöttek házasságot a sárga 
mongolokkal. E vegyes házasságokból való leszármazottak alapították az első kínai 
birodalmat. A kínaiak közül soknak, különösen "a magasabb osztályokba tartozóknak, 
ma is majdnem fehér a bőrük. Ez az ereikben folyó uighur vér megnyilvánulása. A 
közönséges kínai kuliknak, a mai kínaiak alsóbb osztályának, nincsen uighur vér az 
ereiben. Ezek az ősi sárga mongolok leszármazottai. 


A vegyes házasságoknál az uighur szülők nagyon ügyeltek arra, hogy gyermekeik 
nevelése megfeleljen az uighur követelményeknek, s így amikor a kínai birodalmat 
megalapították, alapítói azok voltak, akiknek az uighur vér is folyt az ereikben s akik a 
nagy uighur művelődésen nőttek fel. A kínai művelődés valóban tehát uighur művelődés 
volt. A kínai Tao templomokban sok írás található, amelyek ezeket az előbb 
mondottakat megerősítik, de megerősítik ezeket maguk a kínai tudósok is. 


A teljesség kedvéért végül még meg kell emlékeznem Babilóniáról is. Babilónia 
történelme az akkádok, szumírok, kaldeusok, asszírok, médek és a perzsák 
történelméből alakul, amelyek közül ma mint különálló nép csak a perzsa ismeretes. 


A felfedett írott történelem Babiloniáról, melyet a tudományos világ mint ilyet 
feljegyez, néhány ékírásos táblának és felírásnak a bibliai mondákkal való 
összehasonlításából áll. Ezek legrégebbike sem idősebb 5000 évnél. Ezzel szemben 
Babilónia történelme 18.000 évvel ezelőtt kezdődött, esetleg még régebben, amikor az 
indiai naga-mayak egy társasága az Eufrátesz-folyó torkolatánál letelepült. Későbbi 
időben aztán összejöttek Mu keleti irányba indult kivándorlóinak leszármazottaival, 
teljessé téve a kivándorló köröket a föld körül. Akikkel ekkor legelőször találkoztak, 
azok a szemiták voltak. 


Az első letelepülők az akkád nevet kapták. Akkád egy naga-maya szó, mely lágy, 
mocsaras talajt jelent. Még ma is ilyen az Eufrátesz torkolata. Mikor végleg 
megtelepedtek, telepük neve után váltak ismertekké. 


Később az akkádok elterjedtek az egész Eufrátesz völgyében s hazájuk , lapályos 
vagy sík" területe után magukat ennek megfelelően szumíroknak nevezték. Ez is egy 
naga-maya szó, amelynek jelentését már sejthetjük, hogy lapályos vagy sík földet jelent. 
Síkságlakók vagy lapálylakók. Láthatjuk, hogy ezek egy és ugyanazon nép voltak. 
Különbség az volt közöttük, hogy az előbbiek a tengerparton, míg az utóbbiak a belső 
vidéken laktak. 


A történészeknek az a beállítása, mintha két különböző nép lettek volna, téves. 


Hogy a telepesek magukat rosszindulatú állatok támadásai elől védjék, lakhelyeik 
és falvaik köré sáncokat építettek. Ezeket a zárt területeket kaldiknak nevezték. 
Kollégiumaik és templomaik mindig ily zárt területen állottak. Később a név a 
kollégiumaikra és a tanult emberekre is átment. 


Kollégiumaik nyitva állottak minden nép részére. A tanulókat az ősi naga-maya 
nyelvre, a szent titkokra, művészetére és a tudományokra tanították. Babilóniai 
fogságuk alatt az izraeliták közül sokan éltek e szabadalommal s közülük sokan elérték 
a mesteri és szakértői fokozatokat. Dániel is egyike volt ezeknek. A , falon látott 
kézírás" naga-maya volt, amelyet Dániel értett s így megmagyarázta azt a királynak. 


Idővel a szumírokat vagy akkádokat megtámadta és leigázta egy északról jövő 
szemita nép, melynek neve sehol sem található az eddig ismert emlékeken. A 
történészek kaldeusoknak hívják őket, de e nevüket Babilóniában való megtelepedésük 

után vették föl. Mivel a szumírok művelődését a maguké fölött állónak találták, 
nemcsak, hogy a leigázottak életét hagyták meg, hanem még rabszolgákká sem tették 
őket. Mint magukkal egyenjogúakat olvasztották magukba. Tudósaikat a legnagyobb 
tiszteletben tartották. A beolvasztást oly tökéletesen hajtották végre, hogy sem az 
akkádok, sem a szumírok, mint külön nép többé nem voltak ismertek. 


A történelem szerint Babilóniában egy ősibb művelődés is volt, mint a kaldeusoké, s 
az az akkádok és a szumírok művelődése volt. E népeket a kaldeusok meghódították s 
letűntek a történelem színteréről. Ennél tévesebb és félrevezetőbb dolgot le sem lehet 
írni. A kaldeusok sem nép, sem nemzet nem voltak, csak egy osztálya a nagyműveltségű 
és tudományos embereknek. 


A történelem szerint Babilónia művelődésének kezdete Kr. e. 7000-re nyúlik vissza. 
Ez képtelenség. Erre vonatkozó hindu templomi feljegyzések, amelyek mindig a 
legpontosabbak, már 15.000 évvel ezelőttről beszélnek a babilóniai gyarmatról és 
Brunsen is kimutatja, hogy az már 14.000 évvel ezelőtt létezett. 


Babilónia idősebb, mint Egyiptom, mely utóbbi 16.000 éves. Lehetséges, hogy a 
történetíró valamilyen emlékre akadt, amelyen a 7000 évet megállapította, s ez 
alighanem az akkádoknak, szumíroknak a szemiták által történt felszívódási idejére 
vonatkozhatott. 


A történelem azt állítja, hogy Babilónia első megalapítói északról jött szemiták 
voltak, akiknek eredete titokzatos. 


Mint már láttuk, a történelemnek részben igaza van, részben téved. Amit talán még 
nem tudunk, az az, hogy nincs semmi titokzatosság az északról jött szemiták eredete 
körül. Ezek, amikor először elhagyták az Anyaországot, Yukatan-ban telepedtek le s 
városukat Zahianak hívták, melynek romjai ott találhatók néhány mérföldre Uxmaltól. 
Innen egy csoportjuk keletre vándorolt a görög-mayák útján s a kaukázusi síkon 
települt le a Káspi-tó déli partja körül. Ez Kis-Ázsia hátsó területe s itt van a Biblia 
történetének 5000 méternél magasabb Ararát hegye is. Az Egyiptomiak ezt a vidékei 
Zahianak hívták a yukatani név után. Mikor elszaporodtak, tartózkodási helyüket dél 
felé kezdték kiterjeszteni, s így jutottak el Babilóniába. 


Az asszírok ugyancsak a zahiai szemitáktól eredtek. Nevüket az általuk elfoglalt 
földtől nyerték. 


A médek és a perzsák voltak az utolsók, akik elfoglalták Babilóniát, mely a föld 
legkiemelkedőbb és legfontosabb történelmi színhelye volt. Itt találkozott az 
Anyaországnak két egyik legnagyobb kivándorlási vonala, melyek közül az egyik 
nyugati, a másik pedig keleti irányba indult az Anyaországból. Az akkádok állottak az 
egyik gyarmatosítás végén, a másikon a perzsák és a médek, míg velük szemben 
keletről a szemiták voltak. Sehol máshol nem került össze annyi gyarmatosító vonal, 
mint itten. Egyiptomban csak kettő volt, s Nyugat-Európában is csak kettő. 


Befejezésül még a japánokról akarom megállapítani, hogy nagyon magas 
műveltségű nép voltak, mikor mai hazájukba érkeztek. Ma is a föld legelső népei közé 
tartoznak. Ha visszamehetnénk a száz év előtti Japánba, elénk tükröződne a 15.000 év 
előtti Mu élete. Zászlójukat az Anyaországból hozták magukkal. Rajta van a Nap, a Nap 
birodalmának a jelképe. A lobogón kívül nagyon sok vallási eszmét és jelképet találunk 
náluk az Anyaországból. Több szokásuk is összeköti őket az Első Nagy Művelődéssel. 


Általános hiedelem még a legtanultabb embereknél is, hogy a japánok mongol 
eredetűek. Már egyszer e fejezetben említettem, hogy nem azok. Olyan távol állanak a 
mongoloktól, mint például a fehér a feketétől, ők a guiché-mayak leszármazottai, tehát 
fehér fajtához tartozók. Nyelvük 40 százalékban még ma is a guiché-maya szavakból áll. 


Eredetüket egyébként igazolja az is, hogy nem is kellett két emberöltő, hogy 
átnyergeljék magukat a ma művelődésének legmagasabb fokára. 


Az összes szellemi kincseknek ilyen gyors elsajátítására színes fajta képtelen, erre 
csak a fehér fajtához tartozók képesek. 

XX. fejezet: 
Mu vallása 


Mu vallása röviden a Teremtő szeretetteljes Atyasága és az emberiség 
testvériségének a tanításából állott. 


Mindenkinek meg kellett tanulnia, hogy létezik egy Legeslegfelsőbb Lény, aki 
Végtelen és Mindenható. E Legeslegfelsőbb Lény a Teremtő, aki teremtett mindeneket 
úgy az érzékelhető, mint az érzékfölötti világokban, a belőle kiáradó Négy Nagy 
Elsődleges Erő által. Az embert is a Mindenható Lény teremtette, mégpedig 
közvetlenül. Mivel az ember általa teremtetett, s az egész Mindenségben egyedül csak 
az ember a Teremtő közvetlen teremtménye, így az ember a Mindenható fia, viszont a 
Mindenható az ember Mennyei Atyja. 


Az ember megteremtésekor a Teremtő az anyagi testbe szellemet, lelket helyezett 
és az embernek ez a lényege, mint a Teremtőből való állag, halhatatlan és örökkévaló. 


Az ember teremtésekor elrendeltetett, hogy anyagi teste visszatérjen a földbe, 
ahonnan vétetett és így halálával lelke szabaddá válva, az érzékfölötti világba 
távozhassék, s mindaddig ott tartózkodjék, amíg el nem hívatik egy másik anyagi test 
betöltésére. 


Az anyagi testet öltött szellemnek ugyanis megbízatást kell betöltenie. E 
megbízatás lényege, hogy az anyagi kívánságok legyőzésével megtanulja uralni az 
anyagi testet. Mivel az anyagi kívánságok legyőzését minden alakban és körülmények 
között el kell érnie, erre az anyag (a test) kimerülése folytán egy anyagi élet nem 
elegendő. Evégből elrendeltetett, hogy sok testet öltsön és pedig mindaddig, amíg 
megbízatásának nem tesz eleget. 


Az anyagi kívánságokkal szemben való tökéletes uralma által tökéletessé válik s 
akkor vissza hívatik a Nagy Forráshoz, hogy ott teljes örömben legyen része az 
örökkévalóságig. 

Alaposan kellett mindenkinek emlékébe vésnie, hogy a Mennyei Atya a legnagyobb 
szeretet s hogy az egész Mindenséget a szeretet uralja, mely soha el nem múlik. A 
Mennyei Atya szeretete határtalan, s így senkinek sem kellett félelemmel és rettegéssel 
fordulni feléje, mert a Mu-beliek Mennyei Atyja tárt karokkal várt mindenkit. Nem 
kellett Neki senkinek sem számot adni tetteiről, nem kellett félni senkinek sem 
büntetésétől, fenyítésétől, mert nem volt Ő senkinek sem a bírája, hanem mindenkinek 
csak a szerető Atyja, akihez teljes bizalommal és szeretettel közeledhetett bárki is, 
bármily mélyre süllyedt is, mert Tőle csak szeretetet kaphatott és erőt, hogy 
elesettségéből mielőbb kiemelkedhessek. 


Meg kellett mindenkinek tanulnia, hogy az egész emberiség ugyanazon Mennyei 
Atyától teremtetett, ennélfogva az emberek fivérei és nővérei egymásnak s ilyenként 
kell is mindenkit mindenben részesíteni. 


A jószívűség, jótékonyság és kegyesség oly szavak, amelyek ma már értelmükben 
változtak. Ma azokat az anyagiakra vonatkoztatják, holott ezek a Szentsugallatú 
írásokban inkább a szellemiekre értetnek. Látva mások gyarlóságát, betegnek kellene 
magunkat éreznünk, ha nem mennénk segítségükre, hogy szellemi hiányosságaikon 
őket átsegítsük. 


E rövid és hézagos vázlatból tisztán láthatók az ősi vallás alapelvei, azaz a Teremtő 
szeretetteljes atyasága és az emberiség testvérisége. Emellett azonban felvethető az a 
kérdés, hogy lehet-e egy ilyen vallásnak erkölcstana? Nemcsak lehet, hanem amint azt 
Mu kozmogonikus diagrammja mutatja és igazolja, volt is. 

Ez az emberek életét irányító diagramm volt szülőanyja minden későbbi hasonló 
diagrammnak a földön, mint a hindu, babilon, asszír, kaldeus és egyiptomi 
diagrammoknak. Változtatások, hozzáadások, ezek után új értelmezések, valamennyiből 
valóságos rémképeket csináltak. 


Mu diagrammját kivéve, a többiben már kivétel nélkül megtaláljuk 
hozzátoldásként a poklot, ezt a  legförtelmesebb, legaljasabb és 
leggyalázatosabb emberi elgondolást, amellyel szerető Mennyei Atyánkat 
valaha is lealacsonyították azzal, hogy ilyen förtelem teremtését Reá fogták 


Mu-ban a pokol ismeretlen fogalom volt, természetes, hogy ez kozmogonikus 
diagrammjában sem található, mint azt alább látni fogjuk. 


Mu vallásában szorosan vett valláselmélet nem létezett, sem dogmák nem voltak. 
Mu vallásának megtanulásához iskolázottságra sem volt szükség. Felfogható és érthető 
volt az mindenki számára. Elméletek, vallási spekulációk, dogmák csak az Anyaország 
elsüllyedése után lopództak a vallásba. Ezek az elméletek természetesen előbb-utóbb 
ellentmondásba keveredtek egymással s ez viszont szakadásokra vezetett. A vallásokat 
összebonyolították s ezek az összebonyolítások ma is teljes virágzásban fennállnak. 
Nincs több Isten, csak egy, mégis hány vallás és felekezet van e földön. 


Ha a ma vallásait bárki is elfogulatlanul figyelem tárgyává meri tenni, lehetetlen 
észre nem venni rajtuk a bomlás folyamatát. 


Soha sem volt oly nagy a vallás utáni áhítat, mint napjainkban, s mégis csak idő 
kérdése, hogy a ma vallásai mikor válnak romokká. 


Kétlem, hogy akadjon hívő, aki száz-százalékban nemcsak képes magáévá tenni, 
hanem hinni is egyházának kivétel nélkül valamennyi tanítását. Legtöbb esetben, ha 
akadunk is olyanra, aki erre esküszik, rövid eszmecsere után hamar elárulja, hogy 
egyházának tanításait egyéni magyarázataival teljesen kiforgatja. 


Vallások megsemmisülése lehetetlen elméletek miatt előfordult már nem egyszer. 
Hamuikból többször jött életre a tiszta ősi vallás. A jelenlegi vallásokból is életre fog 
törni a mindenkitől egyformán érthető hit, amely nem fog kívánni és nem is kívánhat 
senki számára sem földi, sem égi előnyöket más embertestvéreivel szemben, legyenek 
azok jók vagy rosszak, tehetségesek vagy tehetségtelenek a mi szemeinkben. 


A történelem különböző idejében a papság fogyatékos hittudományi rendszereket 
alkotott, amely fogyatékosságok előbb-utóbb a megrontott vallás bukását idézték elő. 


A Szentsugallatú Iratokat, amelyekből minden vallás ered, kihagyásokkal, hamis és 
félrevezető értelemmel fordították, hogy azután az így nyert rendszerekből babonás 
félelmet sugalmazzanak az emberek szívébe, s ezen keresztül a maguk számára különös 
képességek és felsőbb felhatalmazások elismerését követelve, a híveknek úgy lelki, 
mint testi kormányzását érhessék el. Minthogy az elismerést követelő képességek és 
felhatalmazások feltétlenek voltak, az azokból eredő parancsok is feltétlenekké váltak, 
ami más szóval a hívőknek a papság rabszolgaságába való döntését jelentette. Ahol ezt 
elérték, ott a papság jómódba, befolyáshoz és hatalomra jutott. 


Élénken világít erre az egyiptomi papság esete, ahol Amon papjai országukban 
nemcsak a legnagyobb gazdagságot szerezték meg, hanem annak trónját is elfoglalták. 
Ez lett azonban a vesztük, mert amikor a katonaságot is kezdték ellenőrizni, az 
fellázadt ellenük. 


A javak összegyűjtése és felhalmozása nemcsak egyeseket, nemcsak kasztokat, 
hanem változatlanul országokat is romba döntenek. Legalább egy tucatra való 
feljegyzést találunk erre nézve az ismert történelemben. Ennek dacára Figyeljük meg, 
hogy nem erre tanít-e mégis bennünket a közgazdaság tudománya. 


Az egyiptomi papság volt annak oka, hogy a hamis istenek, bálványok és más 
szellemi lealacsonyítások özönvízi hullámai végigsöpörtek a földön. Aljas céljaikat oly 

kitűnően hajtották végre, hogy örvénybe rántották maguk után a földkerekség összes 
papi rendjeit és így közreműködtek a vallások szellemi bukásához. 


Ez ötezer évvel ezelőtt kezdődött s az áruba bocsátott és megfertőzött Ozirisz 
vallása már régóta elhagyatott. Sajnos, hogy nemcsak egy képtelensége maradt fenn 
napjainkig, amelyek a mi vallási elméleteinkben is megtestesítésre találtak. 


Az ősi vallás a legszigorúbban tiltotta a jelképek imádatát. Bármily szent volt is 
valamelyik jelkép, az nem lehetett soha imádat tárgya. Az egyiptomi papság azonban 
vallási spekulációkból jelképeket készített még a jelképekről is. A tiszta fogalmakat 
ezzel aztán annyira összezavarták, hogy kezdetét vette az addig ismeretlen 
bálványimádás. 

Következő lépésük volt az ördög kitalálása, aki a Set nevet kapta. Ennek a 
rosszakaratú lénynek a részére eszeltek a pokolnak nevezett birodalmat. 


Piszkáljuk csak meg egy kissé ezt az Ördögöt. Az állítás szólt, hogy Set egy főangyal 
volt, aki miután kegyvesztett lett, az égből a pokolra taszíttatott. A főangyal, arkangyal, 
genius kifejezések csak álruhák, amelyek mögött, mint már tudjuk, a Négy Nagy 
Elsődleges Erő rejtőzik. Minthogy ezek ma is léteznek, munkálkodnak és ellenőrzik a 
nagy Mindenséget, közülük egy sem bukhatott, ahogy azt velünk Set meséje akarja 
elhitetni, mert Mihály, Gábor, Rafael és Uriel ma is hiánytalanul léteznek, 
munkálkodnak és ellenőrzik a Mindenség gépezetét. 


Az egyiptomi Set kitalálása előtt az ördög fogalma ismeretlen volt. Az ördög-mentes 
világban az embert arra oktatták, hogy a földön két befolyás alatt áll. Ezek egyike az 
anyagi befolyás, mely a földi testtől származik, másika pedig a szellemi befolyás, mely a 
lélektől, az Ertelemtől ered. A szellemi befolyás képes az anyagi befolyáson uralkodni 
és éppen az a rendeltetése, hogy az anyagi befolyást véglegesen, végérvényesen és 
minden körülmények között uralma alá hajtsa. 


A hindu papság is sietett mindig anyagi érdekeiért bármit magáévá tenni s Így 
követte az egyiptomi papság eltévelyedését. Naacal tanítóik a vallásnak ilyen 
megfertőzésével szemben erős ellenállást fejtettek ki, miért is a brahminok kiüldözték 
őket a hóval borított hegyekbe. 


A brahminok, nehogy ördögük az egyiptomiaktól kölcsönvettnek látszódjék, 
kigondolták a sajátjukat, a női ördögöt, Sivát. A történelem igazolása szerint India ettől 
kezdve kezdett lecsúszni a művelődés ama magas fokáról, amelyen az Anyaországból 
való gyarmatosítása óta állott. 


Néhány évezreddel ezelőtt a papság több helyen a borzadály kövével koronázta 
meg a vallást, bevezetve az emberi áldozat gyakorlását. 


Az emberi áldozatnak a vallásba való bevezetése megdöbbenést okozott, s a népnek 
rettegését, félelmét növelte. Senki sem tudhatta, hogy nem-e ő lesz a következő, akit 
áldozatul a véres kőre feszítenek ki, vagy szemfedőjét nem-e egy izzó kemence lángjai 
fogják nyújtani, amelyek közé bevettetik. Aggodalom és borzalom lett úrrá az 
embereken. 


Szerencsénk, hogy az emberi áldozat szertartása eltűnt mindama népeknél, 
melyeket civilizált népeknek hívunk. Legalábbis ezt így hisszük. De kérdem, hogy vajon 
így van-e ez valóban? Nem történik-e emberi véráldozat ma is más külső, más ürügy, 
más cím alatt? A háromezer év előtti kegyetlenségek és a mai kegyetlenségek 
úgyszólván semmit sem különböznek egymástól. 

Mu kozmogonikus diagrammja 


Minden magasnak tartott kultúra mellett szívükben vadak a mai kultúrnépek is, 
pedig vannak olyan népek, amelyeket Európa vadaknak tart, ha nincs oly fejlett 
technikájuk mint az árjáknak, bár műveltségük sokkal magasabb az árjákénál. 


Ezek műveltsége valóban csak zománc, mely valódi vadságukat takarja. Vallásaink 
sem tudták vagy tudják a szíveket és a jellemeket magasabbra emelni. Azokat 
legfeljebb csak vastagabb takaróba burkolják, hogy meztelenségük ki ne látszódjék. 


Nézzük tehát, hogy a földi kötelességek és magatartások tekintetében mire is 
tanított Mu vallása. Ezt, mint már említettem, az itt bemutatott életet irányító vázlat 
tárja elénk. 


A középső kör a nap jelképe, ponttal a közepén a Teremtőt jelképezi, aki a 
Mennyben lakik. 


Az egyenlő oldalú háromszög az Istenség Hármasságát, azaz más nyelven a 
Szentháromságot jelképezi. Ez az ősi Szentháromság azonban személytelen s így nincs 
ellenmondásban önmagával. Mivel a Teremtőben egyesülten van a férfiúi (cselekvő) és 
a női (szenvedő) indíték, egyszóval a duális szellem, ezt a jelképet ezért egymásba 
fonódva kettősen találjuk a kettősség (dualitás) jelképezésére. 


Íme Dávid csillaga, melyet a zsidó vallás jelvényéül megtartott ugyan, de dacára a 
sok bölcs rabbinak, elfeledte annak eredetét és értelmét, ami ugyanúgy jutott a feledés 
homályába, mint Indiában a horogkereszt eredete és értelme. 


A háromszögeket körülvevő kör a Mennyország és a másvilág közötti küszöb, 
melyet a lélek a rajta levő tizenkét kapun keresztül léphet át, hogy a Mennyei Atyához, 
a Mennybe juthasson. E kapuk a tizenkét földi főerény jelképei, amelyeket a léleknek 
meg kell szereznie, hogy a Mennyország és a Másvilág közötti küszöböt átléphesse. 

Legkívül találjuk a Másvilág küszöbét. Az ezen található tizenkét horpadás jelképezi 
a tizenkét földi kísértést, melyeket az Értelemnek le kell tudni győznie, hogy a 
Másvilágra juthasson. 


Végül látunk nyolc szalagot, amelyek a Mennybe vezető utak jelképei. Ezek az utak 
az ember cselekedeteinek és állapotainak oly minőségei, amelyek egyedül képesítik 
arra, hogy a Mennybe emelkedhessen. 


Ennyire sikerült Churchwardnak hindu főpap barátja segítségével a diagrammot 
megfejtenie. Ami a tizenkét földi főerényt és a tizenkét földi kísértést illeti, már nem 
volt oly nehéz azokat az egyiptomi, a buddhista, a zsidó, a mohamedán és a keresztény 
vallások egybevetésével megtalálnom. Mivel sikerült aztán ezeket a ddiagrammban való 
megfelelő sorrendben elhelyeznem olyképen, hogy egy-egy horpadásba eső földi 
kísértés legyőzése a vele szomszédos fő-erényeknek megszerzését segíti elő, vagy 
megfordítva, két egymás mellett levő főerény bírása mellett a közbülső horpadásba eső 
földi kísértés már számításon kívül marad, igazoltnak vélem, hogy megállapításaim e 
tekintetben helytállóak. 


Sokkal nehezebb volt a nyolc út megfejtése, mert a buddhista irodalom a híres 
benareszi beszédben valóban ad nyolc utat Buddha szájába, amelyek a következők: a 
helyes hit, a helyes gondolkodás, a helyes beszéd, a helyes cselekedet, a helyes élet, a 
helyes igyekezet, a helyes vizsgálódás és végül a helyes elmélyedés. Ez a buddhista 
vallás erkölcstana, s ezáltal lett vallássá a buddhizmus. 


Ha azonban ezt a nyolcas utat elfogadnánk, akkor téves vágányra térnénk. 
Buddháról, aki oksági törvényét - bár azt a hozzá nem értők homályosnak találják - a 
legnagyobb szabatossággal állította fel, fel nem tételezhető, hogy a nyolcas utat csak 
így adta volna meg. A , helyes" jelző ugyanis csak szó szerint helyes, de cseppet sem 
szabatos. Ilyen a filozófus Buddhától aligha eredt. Ez inkább a papságra vall, mert így 
ők állapíthatták meg, hogy mi a helyes és mi a helytelen, s megállapításaikat ezúton 
mintegy Buddhával szentesíthetlek. Ha Buddha valóban adott ily tanítást, vagy 
reámutatott a nyolcas útra, akkor azt a nyolcas utat csak határozottan szögezhette le. 
Ilyet pedig a buddhista irodalomban nem találunk. 


Mi sem volt tehát kézenfekvőbb, mint az Evangéliumban való kutatás, a hol a 
benareszi beszéd nyomán támadt gondolattársítás vitt a híres hegyi beszédhez, 
amelynél a nyolcas szám azonnal szembeszökő lett. 


A szerencsés gondolattársulás folyománya képen már nem volt nehéz a diagramm 
nyomán az ősi hitvallást megformulázni. Íme: 


,Hiszem, hogy nyolc úton emelkedhetem a Mennybe, amelyek a 
Szegénység, a Szenvedés, a Béketűrés, a Szelídség, a Tisztaság, az 
Önfeláldozás, a Lelki elmélyedés és az Irgalmasság. Ez utakon haladva 
lelkem előbb a Másvilág kapuihoz érkezik, s hogy azokon bejuthassak, 
igazolnom kell, hogy földi testemmel ellent állottam a tizenkét földi 
kísértésnek, amelyek a Harag, a Kegyetlenség, a Kárörvendés, a Kevélység, 
a Hiúság, az Irigység, a Mértéktelenség, a Kapzsiság, a Tisztátlanság, a 
Türelmetlenség, a Kétségbeesés és a Rágalmazás. 


A Másvilágon áthaladva érkezem a Mennyország kapuihoz. Itt lelkemnek 
igazolnia kell, hogy testi ruhájában birtokolta a tizenkét főerényt, amelyek: 
a Szeretet, a Jószívűség, az Együttérzés, a Könyörületesség, a Szerénység, a 
Megelégedés, az Igénytelenség, a Lemondás, az Emelkedettség, a Remény, 
a Hit és a Béketűrés. Ha ezt igazolom, akkor lelkem bejut a Mennybe az 
örök dicsőség trónjához, ahol vár szeretettel az ott székelő Mennyei Atya, a 
kettős indítékú hármas egy Teremtő, hogy Őt színről-színre megismerjem és 
részese legyek az örök boldogságnak." 


Valóban, lehet-e ennél szebb, egyszerűbb és felemelőbb hitvallás? Íme, ez volt Mu 
vallása, az Anyaországé, a föld Első Nagy Művelődéséé, amelyet Atlantiszban Ozirisz, 

Indiában Buddha, Egyiptomban Mózes, Palesztinában pedig a mesterek Mestere, - a 
legnagyobb, aki valaha a földön élt - Jézus maga is tanított. 


Kashmir tartomány Ley nevű helységének Hemis nevű kolostorában található egy 
pali-i kolostorban írt feljegyzés, amely kétségtelen, hogy nem eredeti, hanem csak 
néhány száz évesnél több másolat. Ez megállapítja, hogy Jézus hazáját elhagyva, 
először Egyiptomba ment s ott két éven át az, oziriszi hitvallás tanait tanulmányozta. 
Egyiptomból Indiába utazott, ahol sok városban, többek között Benaresz-ben és Lahore- 
ban tanulmányozta Gautama Buddha tanításait. Azután egy himalájai kolostorba lépett, 
ahol elmélyedt tizenkét éven át az Anyaország Szentsugallatú írásaiba s azok nyomán a 
kozmikus tudományok elsajátításába. Tizenkét év után az összes kozmikus ismeretek 
birtokában lett Mesterré, Ő volt a legnagyobb Mester, aki valaha a földön élt. Mielőtt 
elhagyta a kolostort, hogy visszatérjen hazájába tanítani, vita támadt közte és tanítói 
között az újratestesülés tárgyában. A mesterek azt tartották, hogy az újratestesülésnél, 
amidőn egy szellem ismételten az anyagi létbe jön, ugyanazok az atomok használtatnak 
fel új testéhez, amelyek a régit alkották. Ezzel szemben Jézus azt állította, hogy a Szent 
Sugalmazású Iratok úgy állapítják meg, hogy nem az anyagi test születik újra az eredeti 
atomokból, amelyek a megelőző testet alkották, hanem a Szellem, a Lélek testesül újra 
csupán. 


Hogy Jézus a kozmikus erők mestere volt és tökéletesen ismerte az ősi vallást, azt 
éppen az Uj Testamentum könyvei igazolják, de ezek nem mutatnak arra, hogy Jézus az 
Anyaország nyelvét, az ősi maya nyelvet is ismerte. Erről azonban bizonyságot tesznek 
a keresztfán kiejtett utolsó szavai: 


, Eli, Eli, lamah sabac thani!" 


A keresztfa alatt e szavakat senki sem értette s így azok, mondjuk, hogy 
fonetikusan kerültek az Uj Testamentomba. Elég szerencsétlenül fordították aztán le az 
arámi nyelvből ilyképen: 


, Atyám, atyám, mért hagytál el engem?" 


Nem akarok kitérni azokra az óriási ellentmondásokra, amelyeket ezek a szavak 
tartalmaznak, mert akik gondolkozni tudnak, maguk is rájönnek, hanem megadom az 
eredeti szavakat az eredeti helyesírással, melyek a következők: 


, Hele, hele. lamat zabac ta ni". 


E szavak értelme mayából fordítva úgy néhai Don Antonio Batres Jauregui kiváló 
guatemalai maya tudós, mint néhai Le Plongeon maya tudós szerint: 


, Gyengülök, gyengülök, sötétség borul arcomra". 


Íme, milyen természetes, a legcsekélyebb ellentmondást is nélkülöző 
ténymegállapítás. Ez azonban kétséget nem tűrő módon igazolja, hogy nem abszurd 
koholmány az az állítás, hogy Jézus Indiában járt, mert ahhoz, hogy gondolatait maya 
nyelven szőhesse, abban az időben, ott Ázsiában, már csak egyedül a Naacaloktól 
alapított magas himalájai kolostorok egyikében, csakis a Szentsugallatú írásokba való 
elmélyedés révén juthatott. Mi sem természetesebb, mint hogy tizenkét évi ily 
elmélyedés után, halálos agóniájában, e nyelven gondolkodott és nyilatkozott meg. 


Az első fejezetben említést tettem bibliánk eredetének a megismeréséről is. 


A Mózes által írt okmányok kétségtelen tények voltak, jelképesen megírt 
történelem, minden tekintetben való igazság. Részben Naga, részben pedig a titkos 
egyiptomi papi írással írta azokat Mózes. Az előbbieket maya, az utóbbiakat pedig ó- 
egyiptomi nyelven. Ezek az írások, mint tudjuk, elvesztek, s körülbelül 800 év múlva 
elveszésük után akadt ismét azokra vagy azok eredeteinek a másolataira Ezrás a 
babilóniai fogságban az egyik kaldiban. Ezrás ebben a kaldiban csekély naga-maya 
nyelvismeretre szert tehetett, de sem Ezrás, sem társai nem voltak egyiptológusok. 
Lehet-e vajon csodálkozni, ha a jelképek tökéletlen ismerete s az egyiptomi titkos papi 
írás teljes nem ismerése mellett az általuk készített fordításokban annyi hibát követtek 

el? Tévedéseik dacára munkájuk így is csodálatot keltő, bár ha azt nem a hivő, hanem a 
szigorú és jól látó kritikus szemével olvassuk, rájöhetünk, hogy szinte hemzseg az 
ellentmondásoktól. 


Sajnos, hogy sem Mózes eredeti írásai, sem pedig azok eredeti másolatai nem 
állanak többé rendelkezésünkre, így csak visszafelé való következtetésekkel 
hámozhatjuk ki egyes helyeken az eredeti szöveget. 


Példának adom a fát és a kígyót. A vallási tanításokban megszámlálhatatlan mondát 
találunk ezekről. A fát változatlanul az összes mondák az , élet fájának" nevezik. Az azt 
körülfonó kígyót , kísértőnek", vagy más szóval a Sátánnak. A fa és a kígyó eredeti 
jelentéséből kiforgatva mesévé vált, s csúcspontját akkor érte el, mikor a fán annak 
fantasztikus almáját érlelték meg. Ezeket az almákat szükségszerűen termelte ki a 
mese. Nélkülük az öreg Sátán nem kísérthette volna meg Evát, hogy az almába harapva 
aztán Éva vigye kísértésbe Ádámot. Erre az almára szükség volt azért, hogy 
teljesíthesse Adám bukását. Ezzel a cselekménnyel szegény asszonyok lettek okozói az 
emberiség összes bajainak. Hatalmas emlékköve ez a gyávaságnak, amellyel a férfiak a 
felelősséget az asszonyok vállaira hárítják. Gúnyos oldala azonban abban van, hogy a 
férfi kapja benne a vádat s nem az asszony. 


Ha Ezrás Mózes irataiban képes lett volna helyesen olvasni a jelképeket, 
fordításában nagyon eltérő leírást adott volna az agyafúrt öreg kígyóról és az élet 
fájáról. 

E címke megtalálható Mu Szentsugallatú Irataiban. Ezek a szentséges iratok azt 
tanítják, hogy egyedül csak egy valóságos élet létezik a földön s ez az, melyet az ember 
szelleme, az ember értelme él, melyet ez iratok belső embernek, vagy olykor csak 
embernek neveznek. Tanításaik szerint az anyagi test csak ideiglenes tartózkodási hely. 
Minden más alaknak, amelyeket életnek ismerünk, csak ideiglenes a természete. A 
földből vétetnek és a földbe kell visszamenniük. Az összes földi teremtmények között 
csak az embernek van egy örökké élő szelleme. Egyedül csak az ember szellemének van 
valóságos élete a földön. 


Az ember először Mu földjén jelent meg a Földön. Így az első valóságos élet Mu-ból 
származik. A szent iratokban az emberről néha mint gyümölcsről van szó. Gyümölcsök a 
fán teremnek. Az ember volt első gyümölcse egy fának, s ez a fa az Élet volt. Mu földje 
volt az élet fája. 


Mu-t ebben az értelemben ennélfogva faalakban is jelképezték. A címkében a fát 
körülfonja egy kígyó. Ez a kígyó nem ékített, tehát nem a Teremtő jelképe, hanem 
egyszerű kígyó s mint ilyen, hullámvonal, ami a nagy vizeket, az óceánokat jelképezi. E 
címke így jelképesen azt fejezi ki, hogy Műt, az Élet Fáját, körülveszi az óceán. Mu 
tehát egyik kontinenssel sem függött össze. 


Tisztán láthatjuk ezek után, hogy mi volt az Élet Fája s hogy miért fonja azt körül a 
kígyó. 

Mózes írásai kétségtelen tényekről szóltak jelképes nyelven, amelyeknek értelme 
minden tekintetben valóságos igazság volt. Ezrás fordítása téves és tévútra vezető, 
mert az eredeti írások tartalmát kiforgatta. 


Egy másik példa az izraelitáknak a Vörös-tengeren való átkelése. Kövessük csak 
őket Egyiptomból való kilépésüktől. 


Mikor felkészültek a kivándorlásra, elhagyták Goshent, a Nílus deltájának egy 
részét. Egyiptomi papirusz-feljegyzés szerint átkeltek a Sás-tengeren és Ázsiába 
mentek. A Sástenger vagy Káka-tenger a Nílus egyik torkolatánál fekszik. Vize nagyon 
sekély s a legtöbb helyen veszély nélkül gázolható. Midőn a kivándorló csapat a Sás- 
tengerhez ért, egy tengeralatti földrengés keletkezhetett a Földközi-tengerben, kívül a 
Nílus torkolatán, valószínűleg abban a gázövben, amelyik Kréta szigetétől Afrika alá 
vezet, nem messze a Nílus deltájától. 


Ez a tengerrengés a vizet kivonta a Sás-tengerből, mely addig szárazon 
maradhatott, amíg az izraeliták átkeltek rajta. Mikor aztán az utánuk küldött egyiptomi 
sereg a Sás-tengerbe jutott, a kataklizmikus hullám visszatért s az e sereget elöntötte. 
A bibliai fordítás nyilvánvalóan tévútra vezető. A Sás-tengert felcseréli a Vörös- 
tengerrel. A Vörös-tenger ama pontja, ahol az izraeliták állítólag átkeltek, 320 
kilométerre van Goshentól, ahonnan elindultak. A Sás-tenger ellenben Goshen mellett 
van. Hogy a Vörös-tengeren átkelhessenek, az izraelitáknak ellenséges földön 
gyalogszerrel 320 kilométeres utat kellett volna megtenniük, közvetlenül hátukban egy 
sereggel, amely ily hosszú úton könnyűszerrel utolérhette és lemészárolhatta volna 
őket. 


Harmadik példának lássuk még a Bábel tornyát. Ezt betű szerint vették, mint kőből 
és téglából épült építményt. Régi írások azt a hitet keltik, mintha a monda alapját a 
,nyelvzavar" kifejezés adta volna. E monda Mu pusztulása után keletkezett, sőt 
valószínűleg jóval később, amikor az emberiség kezdett nagyon elszaporodni. 
Valószínű, hogy nem a régi, hanem az új művelődés terméke. Valláselmélet és az 
iparműtan kifejezései az egyes templomokban, kollégiumokban és iskolákban annyira 
eltérőkké lettek, hogy egyik a másikat nem érthette. Ez volt a nyelvzavar, míg a vallás 
és tudomány a Bábel tornya. 


Úgyszólván minden templomnak saját kifejezései és szavat voltak valláselméletre, 
míg minden kollégium és iskola más és más szakkifejezéseket használt az iparműtan 
tanítására. Természetes, hogy így sem a templomok, sem pedig az iskolák nem tudták 
megérteni egymást. Ezt az állapotot fejezi ki a nyelvzavar. Nem beszéltek más 
nyelveken s mégsem tudták megérteni egymást. Mindjárt megértjük, mert ma is fejjel 
szaladunk hasonló zivatar, hasonló nyelvzavar felé. Több mint 100 keresztény 
felekezetünk van s mégis csak egy az Isten. Mindegyik felekezet tévelygőnek tartja a 
másikat. Egyik sem érti a másik nyelvét, bár egy nyelven beszélnek. Ugyanezt találjuk a 
többi vallásoknál is. 


Mu-ban nem volt felekezet, nem volt valláselmélet vagy hittudomány. A vallástan és 
kifejezései oly egyszerűek voltak, hogy azokat még a legműveletlenebb elme is könnyen 
megérthette. 


Ha a mai Bábel tornya a földre dől, romjain új építmény fog felemelkedni. 


Ez az építmény Mu egyszerű vallása lesz majd. 


Lapszám: 129. (148) 


Csicsáky Jenő: MU az emberiség szülőföldje 


XXI. fejezet: 
A végszó 


Tökéletlennek érezném művemet, ha azt nem azzal a fejezettel végezném, amellyel 
Churchward ezredes végezte a , The Lost Continent of Mu" című művét, s amelyet 
szinte szószerinti fordításban közlök, mert nemigen tudok abból valamit is elvenni, de 
még kevésbé ahhoz bármit is hozzáadni. 


Ha valaki azt kérdezné, hogy mikor jelent meg az első ember a Földön, akkor vitán 
felül azt felelhetnénk, hogy a Harmad-korban. 


Ennek idejét években kifejezni azonban senki sem képes. A ma emberének 
semmivel sem lehet több fogalma arról, hogy hány évvel ezelőtt kezdődött a Pleistocen- 
kor, vagy hogy mennyi ideig tartott egy-egy geológiai korszak vagy kor, mint akár egy 
koponyacsontnak valamelyik tudós asztalán. A Teremtés nagy törvényénél fogva egy 
állapotnak kellett előbb jönnie s csak azután oly alkalmas életnek, mely abban éljen. Az 
állapot mindig függvénye a Föld Elsődleges Ereje működésének, így volt ez mindig a 
Föld története alatt. Sohasem találunk újfajta teremtményt az újabb állapot előtt, mert 
az állapot szülője az újabb teremtménynek, illetve a teremtmény kifejlődésének. 


Mikor keletkezett tehát az ember megjelenéséhez szükséges állapot a Földön? Az 
ember jólétéhez szükséges állapot már messzire előrehaladt az Oligocen-kor végén s 
teljesedése felé haladt, hacsak nem volt már teljes a Miocén-kor végén vagy a Pliocen- 
kor elején. 


Ez jóval megelőzte a gázövek kialakulásának idejét. Sokkal előbb volt tehát, 
mintsem a hegyek felemelkedtek volna. Jóval a geológiai jégkorszak előtt. 


Az előadottakban olyan bizonyítékokat tártam az olvasó elé, amelyek világosan 
mutatják és igazolják, hogy: 


Először: A Föld történetének folyamán a Csendes-óceánban létezett egykor egy 
nagy szárazföld, ott, ahol most csak vizet és kisebb szigetcsoportokat találunk. 


Másodszor: Ennek a szárazföldnek két neve volt. Volt egy földrajzi neve és volt egy 
egyházi neve. Az egyházi , Mu" volt, míg a földrajzi , Nyugati Országok". 


Harmadszor: E földrészen történt az első ember eljövetele Földünkre. 


Negyedszer: Az ember egy különleges teremtmény, aki nem a Természet alkotása. 
Az első ember tehát alakjában teljesen kifejlődve tökéletes értelemmel került a Földre. 


Már most mi is tehát az ember? 


Dana D. Jakab mondja: Az ember nem a természet alkotása. Az ember egy 
különleges cselekvénye a Végtelen Lénynek, akinek a tükörképét viseli. 


Churchward szívből egyetért Danával, de egy ellenállhatalan erőtől kényszerítve 
továbbmegy. Minden kísérletnek, mely az ember földi megjelenésének idejét meg 
akarja állapítani, eredménytelennek kell maradnia. Ez mindig fátyollal burkolt titok volt 
s annak is kell maradnia, mert az ember első otthona a Földön titkával együtt most a 
Csendes-óceán mélyén fekszik. Remélhetjük mindamellett, hogy geológiai és régészeti 
kutatások nyomán egykor megközelíthetjük az ember földi megjelenésének idejét. 


Tudósaink közül sokan azt a hitet vallják, hogy az emberiség valamilyen erdei 
vadtól, valami történelemelőtti majomtól származik. Ennélfogva az ember, mivelhogy a 
majomtól származik, érvelésük mellett tulajdonképpen még ma is majom, azaz egy 
fejlett állapotban lévő majom. 

Az előbbi fejezetek igazolják, hogy az ember már a Harmad-korban létezett a 
földön. De igazolva láttuk nemcsak puszta létezését, hanem munkájának minőségét és 
tökéletességét is, amelyek bizonyítják, hogy a művelődésnek már akkor nagyon magas 
fokán állott. Az előadottak azonban azt is igazolják, hogy embernek a Harmad-kor végét 
már mérhetetlenül megelőzően léteznie kellett a földön, s így természetes, hogy 
egykorú volt azokkal az első majmokkal, amelyek hozzá hasonlítottak. 


Ha a fejlődés lehetséges volna, ami a régi naacal-táblák szerint nem lehetséges, 
akkor a tudományos. állítás fordítottjának kellett volna bekövetkeznie, vagyis az 
embertől majmoknak kellett volna leszármazniuk. 


Az ember, aki az összes létformák között a legbonyolultabb és az életformák között 
a legtökéletesebb, különleges céllal teremtetett, mint ahogy arra a naacal-táblák 
rámutatnak. 


Legyen az ember állat, az emlősök csoportjából, de akkor is különböző és eltérő 
minden más állattól, ami annak a ténynek az eredménye, hogy teste kapcsolatban van 
egy olyan erővel, lélekkel, szellemmel, vagy nevezzük aminek akarjuk, amellyel a földet, 
az anyagot uralja. 


Ez az adomány semmiféle más létformának nem adatott meg. Ez a tény pedig 
végérvényesen igazolja, hogy az ember egy különálló, minden mástól eltérő és isteni 
erővel felruházott teremtmény, sőt, még akkor sem követek el istenkáromlást, ha azt 
állítom, hogy Isten erejével felruházott, mert erre Jézus is utal a zsidó törvényekben: 


dl si 


, Nincs-e megírva a ti törvényetekben: Én mondám: istenek vagytok 
János 10, 34.) 


Lehetetlenség tehát, hogy az ember valamelyik állattól származzék, amikor ilyen 
erő semmiféle állatnál nem található. 


Eme erő révén hatalom adatott az embernek arra, hogy ha ezt az erejét megtanulja 
használni, akkor közvetlenül ama Végtelen Lény mellett foglalja el helyét, akinek egy 
részét magában hordja. Az ember ennélfogva valóságos fia az Istennek. 


Az ember kezdheti a létra legalacsonyabb fokán, mint a többi teremtmények, de 
azoktól eltérően képességet nyert arra, hogy felemelkedhessek. Az ember állandóan 
körül van véve oly befolyásokkal, amelyek egymással ellentétben állanak, s amelyek a jó 
és a rossz fogalmában jutnak kifejezésre. Az ember cselekedetei ezektől a befolyásoktól 
kormányoztatnak. Az Ertelem kapcsolatai csak a jót sugallhatják. A rossz sugallatai 
csak az anyag kapcsolataitól származhatnak, ami azonban nem jelenti azt, hogy az 
anyag kapcsolatai mind rosszak. Az anyag kapcsolatai tehát rosszat is sugalmazhatnak, 
míg ugyanekkor az értelem és szellem kapcsolatai erre képtelenek. 


Az értelem és kapcsolatai az elméhez, a belátáshoz irányítják sugallataikat. Az elme 
határozza meg a testnek, hogy melyik sugallatnak engedelmeskedjen. A lelkiismeret az 
értelemnek az elméhez irányított hangszórója. Testileg a cselekedetek és a szájból jövő 
szavak mutatnak azokra a befolyásokra, amelyek az elmére hatnak. Az anyagi 
befolyások és érdekek hathatnak egyidőre az elmére, de mielőtt a világ a végét éri, az 
ember értelmének diadalmaskodnia kell úgy az elmén, mint a testén. 


Az embert létének kezdetén az anyagi befolyások irányítják, mely körülmény a 
tapasztalat hiányának a következménye. Az idő azonban halad, egyik nemzedék követi a 
másikat, s az ember lépésről-lépésre emelkedni kezd előre elrendelt célja felé, azaz az 
értelmi befolyásoknak az anyagi befolyások föle való kerekedése felé. El kell érkezni 
egykor annak az időnek, amelyben az ember cselekedeteit és gondolatait kizárólag az 
értelem parancsai fogják irányítani. Ez volt az értelem megbízatása, midőn 
teremtésekor az emberi testbe helyeztetett. - , Uralkodni az anyagon." 


Az ember előrehaladásával, mint azt a tudomány és a tapasztalat is igazolja, csak 
most kezd közeledni a tudás küszöbéhez. Ha a tudás teljessé lesz, - azaz amikor az 
ember megismer és uralni fog bizonyos földi erőket, amelyek révén majd meg fogja 
érteni saját, minden földi és természeti erőnél hatalmasabb erejét - akkor az emberek 

munkája fölötte fog állani minden eddigi értelmünknek. Az ember, értelmi erejének 
birtokában, amelyet képes lesz teljesen felfogni, képtelenné válik rossz gondolatokra és 
cselekedetekre. Képes lesz bárminek a véghezvitelére, amit értelme fog parancsolni, 
mert nem lesz semmi sugallat, ami ellene dolgozhassák. Akkor az ember cselekedetei 
már csak jók lesznek, mert az az értelem képtelen lesz a rosszra. 


Eddigiekben az embernek csak a múltjára tekintettünk. Tekintsünk most egy 
pillanatra a jövőjébe és nézzük meg, hogy a sors mit tartogat számára? Minden jel arra 
mutat, hogy az ember valamikor uralkodni fog a föld minden elemén s alighanem 
minden erején is. E felé az állapot felé kétségtelenül közeledünk. Az értelem erejének 
hatalma és képessége csak most kezd pirkadni a jelen emberénél. 


Vannak különleges tünemények, vagy látszólag azok, ahol az értelem erejével 
tárgyi eredmények keletkeznek. Ennek dacára azok, akik azokat végrehajtják, 
nincsenek tudatában annak, hogy egy erő segítségével cselekszenek. Az ilyen felfedezi 
ugyan, hogy van egy tehetsége, de nem tudja, hogy annak a tehetségnek mi a lényege. 
Nem tudja, hogy az önmagában micsoda. Tehetségének csak az eredményeit ismeri. 
Bizonyos tekintetben már eléggé előrehaladt, hogy értelmi erejét korlátozott irányban 
működtesse, de azt saját maga még sem megérteni, sem felfogni nem képes. 


A hinduknak, polinézeknek, egyiptomiaknak nagy misztériumai és a biblia csodái az 
értelmi erő eredményei. Ugy a hinduknak, mint a polinézeknek ismeretei különösek. 
Ugy látszik, hogy bizonyos utakon némileg előrehaladott, más oldalon viszont rendkívüli 
módon visszamaradt ismereteik vannak. Ugy látszik, hogy nincs fogalmuk arról, hogy az 
erő, amelyet bizonyos irányban felhasználnak, minden irányban használható. 


Krisztus tökéletes példája volt annak az embernek, akinél teljesen uralkodott az 
értelem ereje úgy az elmén, mint a testen. Megjelent a földön, mint mások, hogy 
betöltse a nagy isteni törvényt: Azért nyerte földi küldetését, hogy példaképül álljon az 
emberiség előtt. Tanítson és megmutassa, hogy az embernek véglegesen minőnek kell 
lennie. Az emberiség elméje már elérkezett a megfelelő állapothoz. A kifejlődés most 
már folyamatos. Az embernek tökéletessé kell lennie, tehát istenné kell lennie, mert 
ellenkező esetben célt tévesztene a nagy isteni törvény. Minthogy e törvény isteni, így 
célját nem tévesztheti. 


Sajnálatos, de feltűnő tény, hogy nagy tudósaink közül többen istentagadókká 
lettek, s rendszerint felcsaptak a fejlődés elméletének ügyvivőivé. Tényként vehető, 
hogy ez igazi meggyőződéses evolucionista nem lehet más, csak ateista. Még 
sajnálatosabb, ha akkor válnak istentagadókká, amikor az ellenkező oldalon küzdenek, 
mert a teljesen megértett tudás a tudománnyal foglalkozóban csak a Nagy 
Legfelsőbbnek - az Istenségnek - a hatalmát és titokzatosságát tárja fel. 


A tudomány ikertestvére a vallásnak. A tudomány, ha azt valaki helyesen tanulja, az 
embert csak jobbá teszi. Megtanítja őt arra, hogy ő egy magasabb, fenségesebb 
teremtmény, mint aminőnek magát valaha becsülte. Lendületet és elszántságot ad 
értelmi erejének arra, hogy elérje eleve rendelt fölülkerekedését az elme és a test 
anyagi közvetítései (befolyásai) felett. Megtanítja őt arra, hogy sárból készült házán 
belül van egy örökké tartó élet, s hogy Isten keze minden lépésénél megnyilvánul. 
Végül megtanítja őt mindenekfelett arra, hogy értelmének sugallatait követve, örökké 
tartó dicsőség és boldogság vár reá. 


Az anyagiasság az a szikla, amelyen nagyon sok tudós összetöri a hajóját. Azzal az 
állítással, hogy az erő az atomok mozgása, tanulmányaikból kiküszöbölték az erők 
lényegét és azok működését. Igaz, hogy az összes erők valóban atommozgások, de 
kivételt képez az Első, mely az atomok mozgását elindította. 


Ez az az erő, melyet az ateisták soha meg nem találtak s így következetesen ennek 
figyelembevétele nélkül építették tel tudományos épületeiket. 


Az ateista csak az atommozgásból eredő kisebb erőkkel találkozik, de magával az 
Istennel soha nem jő közvetlen érintkezésbe. 

Az atommozgások csak fogaskerekei egy gépezetnek. Az egyik fordul s a másik 
belekapcsolódik, ez forgatja viszont következőt, s így tovább a végtelenig. De mi 
fordítja az első kereket? Ezt nem fordítja egy másik kerék, mert ez az első. Valaminek 
tehát kell lennie a háta mögött. Mi ez a valami? Egy erő, amely független minden 
atommozgástól. 


A Mindenség a fogaskerekeknek egy sorozata. Mi forgatja ennek a sorozatnak az 
első kerekét? Feltétlenül egy erő, ez a Nagy Elsődleges Erő - az Isten. Az ateista 
sohasem jött arra a fölfedezésre, hogy az Isten maga az a Nagy Elsődleges Erő, s hogy 
ez a Nagy Végtelen Erő mindenben másodlagos erőkkel működik. Az atomenergia csak 
kisegítő ereje a legfelsőbb Erőnek. 


Az ateista kizárólag csak az anyagi oldalon végzi tanulmányait. Következtetései 
természetszerűleg így szólnak: Az elemek kormányozzák az erőket, mert elemek nélkül 
erők nem létezhetnek. Mivel ez megdönthetetlen tény, az erők anyagiatlansága 
elvetendő, s így ténylegesen való figyelembevételük kiküszöbölendő. Itt veszik el 
hajójuktól a kormányt, így szenvednek hajótörést a sziklákon. 


Az ateista elméjét összes következtetései és eszmetársításai alatt kizárólag az 
anyagi kapcsolatok befolyásolják. Anyagi kapcsolatai meggyőzik elméjét, hogy ők a 
mindenhatók. Semmi más nincs az ateista elméjében, mint az, hogy Ő pusztán vegytani 
vegyülete az elemeknek - nincs lélek, nincs Isten - csak egy káosz. 


Ha egy ateista annyira gondosan tanulmányozná az erőket, mint az anyagot, vagyis 
az elemeket, és azokat lépésről lépésre követne visszafelé, egyik erőt követve a másik 
után, akkor lehetetlen, hogy végtére el ne jutna a mozgás eredetéhez. Ez esetben 
föltárulna előtte az, hogy ő benne is létezik egy erő, amelyik más, mint a fizikai, s hogy 
ez az erő az ő élő Értelme. 


E felismeréssel magára eszmélne, s rájönne, hogy ő micsoda. Rájönne, hogy ő nem 
az a szegény emberállat, amivé magát lealacsonyítani igyekszik, hanem egyike azoknak, 
aki magában bírja a Legfelsőbb Erő egy részét, s hogy fia az Istennek - mint akár a 
falevél része a fának. 


Krisztus és Gautama mindketten kijelentették, illetve kinyilatkoztatták, hogy ők 
csupán olyanok, amilyenekké az emberek valamennyien lehetnek. 


Az elemek vegyi ismereteinél fogva a tudós felfogja, hogy teste vegyi 
összetételének föl kell elemeire bomlania, s hogy ez a felbomlás felszabadítja Értelmét 
(lelkét). Amiként ismeri az elemeknek utolsó állapotát, ugyanúgy tudja, hogy lelke, akár 
csak az elemei, meg nem halhat, el nem pusztulhat. Mindennek örökké kell 
folytatódnia. A felbomlott elemek újabb alakba mennek át. 


Elrendeltetett, hogy minden vegyi elemnek alkalmilag föl kell bomlania, szétválnia, 
eredeti alakjára visszatérnie, s vissza mennie oda, ahonnan jött. 


Midőn az elemek kötelékeitől az Értelem felszabadul, - mivel ugyanazon törvény 
kormányzata alatt áll, mint az elemek - vissza kell térnie oda, ahonnan elindult. 
Minthogy a Nagy Forrásból keletkezett, az emberi Ertelem, az emberi Szellem 
győzedelmes végének a Nagy Forráshoz, az Istenséghez való dicsőséges 
visszatérésének kell lennie. 

Függelék: 
A magyarság eredete. 


A történelemelőtti időkre vonatkozó tanulmányaim során az az érzésem támadt, 
hogy fellázadjak az ellen a tudománynak nevezett téves állítás ellen, amely állítás 
rokonságba helyez bennünket a finnugorokkal, osztjákokkal, vogulokkal, törökökkel, 
tatárokkal stb. amely elméletet egyetemeinken még ma is ifjúságunkra kényszerítik, s 
amelyet a múlt század ötvenes éveiben a német Schlötzer nyomán csempésztek be 
hozzánk a beimportált német és cseh professzorok. 


Ma már abban a helyzetben vagyok, hogy ezt a bennem életre kelt érzést alá is 
támaszthatom. 


Tanúim hitelesek és megbízhatók, s számuk nem egynéhány, hanem 3000-nél is 
több. 


Gazdag szókészletünk majdnem minden tagja a fenti elmélet ellen bizonyít. Ha ezek 
nem lennének elegendők, akkor még ott vannak a székely, a göcseji, a palóc, a 
dunántúli besenyő, továbbá a kis- és nagykun nyelvjárások sok ezer éven át gondosan 
megőrzött ereklyéi, amelyeken nem fogott az idő. 


Épen, sértetlenül maradtak fönn szavak, mint a lávába temetett ősi városok, hogy 
feltárásuk után kiáltó bizonyítékokként álljanak elénk. 


Örömmel állapítom meg, hogy minden idők legnagyobb írója, Jókai Mór, aki 
nyelvünkön úgy játszott, mint egykor Paganini az ő stradiváriusán, arra a kérdésre, 
hogy finnugor eredetű-e a mi nyelvünk, a következő választ adta: 


, Mellemre tett kezekkel hajlok meg a nagybecsű etnográfiai adathalmaz, 
az összehasonlító nyelvészet szólajstromai előtt. Néma bámulattal tekintek 
úgy a finnugor, mint az ural-altáji és török nyelvcsoportokat megállapító 
elméletekre, de minderre csak azt mondom, hogy a magyarok nyelve mindig 
csak magyar volt. Szegény atyámfiait meg nem tagadom, sót ha a 
csalhatatlan tudományos világ egy népcsaládba soroz bennünket, a 
rokonságot is elvállalom, de azért határozottan állítom, hogy a magyar és a 
finnugor nyelvek között azonos eredet nincs és nem is volt soha. Nem 
fitymáló büszkélkedés indít e megtagadásra. A finn nemzet legnagyobb 
tiszteletemnek a tárgya, de a finn népnek egész nemzeti jellege, szokásai és 
hajlamai annyira elütnek a magyarokétól, hogy ezt az eltérést már csak a 
nyelvének a különbözősége múlja felül. A világirodalomban is számottevő 
naiv néphős regéje, a Kalevala pedig annyira idegenszerű reánk nézve, hogy 
mi azt képtelenek vagyunk átérteni." 


Ezt mondja Jókai, s szerénységem, aki sem író, sem nyelvész, sem pedig etnográfus 
nem vagyok, de életemben sok finnel kerültem kapcsolatba, száz százalékban 
egyetértek e tekintetben Jókaival. 


E bevezetés után joggal fölmerül az a kérdés, hogy akkor kik voltak őseink, s hogy 
vannak-e egyáltalán rokonaink? 


Az első kérdésre azt kell felelnem, hogy őseink minden újabb tudományos tagadás 
ellenére igenis a szittyák voltak, míg a második kérdésre is igenlőleg fogok felelni, bár 
rokonainkat az eddigi felfogásoktól eltérően egészen más irányban fogjuk megtalálni. 


A szittyák birodalma a Fekete-tengertől északra, az Ural folyótól a Lajtáig terjedt. 
Szomszédjaik kelet felől a törökök, északon az ugor népek, északnyugatra a szlávok és 
germánok (gótok), délre pedig a perzsák és a hellének voltak. Kétségtelen, hogy ez a 
nagy nemzet, melynek az ősi időben kiváló szerepe volt a kelet történetében, s 

amelynek műveltsége és művelődése a történelemelőtti időket megelőző sok-sok ezer 
éves múlton alapult, a szomszédjaival való érintkezése közben erős nyomokat hagyott 
hátra azok nyelvében és kultúrájában. Kétségtelen, hogy szomszédjaiba bizonyos 
mértékben belekeveredett, amely alkalmakkor szittya elemek vegyültek azok nyelvébe. 
Hogy miért azok nyelvébe és nem fordítva, azt majd később fogjuk látni. Az első 
nagyobb elvegyülés akkor történt, amikor a mongolok még nem váltak ki a törökség 
törzséből. A második nagyobb keveredése kun-szittya törzseknek pedig akkor, amikor a 
mongol-török szétválás már megtörtént. Innen van, hogy amíg szittya elemek 
nagyszámban fellelhetők úgy a mongol, mint a török nyelvekben, addig kun elemek 
nagyszámmal csak a törökben találhatók, s alig a mongolban. 


A török és mongol műveltségének alapjait a szittyából merítette. A szittyától tanulta 
meg az írást, a betűket. A földművelés és állattenyésztés körébe tartozó szavak nagy 
részben a szittyából jutottak át hozzájuk. 


Árpa, ökör, szérű, szőlő, karó, árok, alma, balta megannyi szittyaeredetű szó. Az 
iparnál főleg a bőr feldolgozását sajátították el őseinktől és a ruházati cikkek tetemes 
része is szittya eredetű. 


Az ugor népekre is nagyhatással volt a művelt szomszéd, s különösen a vogul déli 
ágára, a vogul-osztjákra terjedt ki a szittyabefolyás. Innen ered a hasonlóság nyelvünk 
és a vogul-osztják között. 


A szláv népek egyenesen a szittyának köszönhetik műveltségük megalapozását. 


Ezt az állítást egész sereg, a szlávba került szittya műveltségi szó bizonyítja. 
Elősegítette ezt az is, hogy őseink rabszolgáinak legnagyobb része a szlávokból került 
ki. 

Hogy a szomszédos, sőt gyakran szittya uralom alatt élő gótokra is kihatott a szittya 
műveltség, kétségbe vonni nem lehet, mert a germán nyelvekben is kimutatható 
néhányszáz szittya szó. 


Perzsiával állandó volt a szittya érintkezés, hol barátságos, hol meg háborús, így 
számos iráni szó jutott a nyelvünkbe, viszont igen sok szittya szó ment át a perzsába. 
Helytelen föltevés a perzsával egyező szavainkat mind jövevényszavaknak tekinteni, 
mert az egymásra hatás kölcsönös volt. A szittya volt olyan művelt, hogy tanulhatott 
tőle a perzsa. 


A hellénekkel állandó barátságban éltek a szittyák, hiszen a helléneknek számos 
gyarmatuk volt a Fekete-tenger északi partján. 


Végül az ugor-szittya keveredéssel kapcsolatban jegyezzük meg, hogy nem az ugor 
keveredett a szittyába, hanem valamely szittyatörzs töredéke olvadt bele a szittyaföldtől 
északra lakó, akkor még egy tömegben élő ugorságba. 


Nyelvünk úgy ismert jövevényszavainak túlnyomó többsége, mint már mondottam, 
nem a mi jövevényszavunk, hanem éppen ellenkezője annak, azaz olyan szó, amely a 
szittyából, tehát ősi nyelvünkből vándorolt át szomszédainkhoz. 


Ezek valójában merész állításoknak látszanak, pedig sokkal könnyebb e merész 
állítások bizonyítása, mint azt elképzelnénk. 


Legelőször is evégből nézzük meg, hogy klasszikus nyelv-e a magyar vagy sem? 


Küldtek, jöttem, hívnak, megyek - ilyen tömörséggel csak a klasszikus nyelvek 
tudnak kifejezni. Mittebant, adveni, vocant, ibo. A kifejezéseknek ilyen tömörségére 
csak olyan nyelv képes, amelynek kiforrottsága már létezett a történelmi időket 
megelőző időkben. 


Ha a nekünk tulajdonított jövevényszavakat mi kényszerültünk volna átvenni 
szomszédainktól, s azokat nem mi adtuk volna át nekik, akkor szabadjon kérdenem, 
hogy az összelopkodott szavak ezreiből, a világ minden nemzetének hulladékaiból, hogy 
fejlődhetett ki egy klasszikus, egy egységes nyelv, amely kifejezéseink tömörségével és 

összelopkodott szavai segítségével amazokat túlszárnyalja? Itt valami nem egyezik, s 
ilyesminek a lehetőségét egyetlen valamirevaló történetíró vagy nyelvész sem 
fogadhatja el. 


A hiba pedig nem lehet máshol, mint nyelvészeink módszerében, minélfogva nagy 
tudományossággal fölépített elméleteik ugyancsak messzire maradnak a valótól. 


Lássuk most már, hogy kik voltak a szittyák, akik egy klasszikus nyelvet hagytak 
reánk, késői utódaikra és leszármazottaikra, s akiktől a mongolok is, tehát még a 
kínaiak is művelődtek. 


Lehetséges volna, hogy egy pusztai nomád néptől művelődtek volna a több-ezer 
éves kultúrával bíró kínaiak? 


Valahol tehát itt is valami hibának kell lennie, mert pusztai nomád néptől, mely a 
fejlődés kezdetén állott, aligha örökölhettünk volna egy klasszikus nyelvet, még hozzá 
olyat, mely klasszikus volta dacára sem halt meg, mint görög és latin testvérei, mert 
hiszen még a mai nagy nemzetek között is számottevő  tizenötmilliónyi 
embercsoportunknak ez az élő nyelve. 


Különböző népek között legnagyobb összekötő kapocs a nyelv, s ez megbízhatóbb 
minden más bizonyítéknál az írott bizonyítékok után. 


Dr. Aczél József 1927-ben megjelent, de figyelemre sem méltatott, vagy talán 
inkább agyonhallgatott , Szittya-görög eredetünk"7 című történelmi és nyelvészeti 
tanulmányából bárki, aki azt elfogultság nélkül veszi a kezébe és elolvassa, 
meggyőződhet nyelvünk ősgörög származásáról, amely ősgörögnek a hellének is csak 
egy távoli ágát alkották. 


Mindenkinek - akit nem fertőzött meg Schlötzer elmélete - világosan, könnyen 
érthetően kimutatja az író, hogy úgy nyelvtanunk, mint háromezerre menő tőszavunk 
egyezik az ó-göröggel. 


Művéből megtudjuk, hogy a székely-szittya rovásírás is azonos az eredeti ó-görög 
írásjelekkel. A magánhangzók jeleinek egyezése különösen feltűnő s ott, ahol eltérés 
van a két írás között, észrevehető a szittya önállóság. Az eltéréseken látszik, hogy azok 
alkotója széles ismerettel bírt a legrégibb írások körében. Ez viszont igazolja, hogy a 
rovásírás nem szolgailag átvett jelek voltak, hanem azok használata a szittyáknál 
visszamegy az ősi időkbe. 


Hogy ennek dacára őseinktől semmi írás sem maradt fenn, annak az az oka, hogy 
ércbe, kőbe a síkságon nem róttak, csak fába, mely idővel elporladt, másrészt pedig az 
orosz síkság még régészetileg semmit sincs föltárva. 


Churchward munkáiból tudjuk, hogy az ősi görög nyelv tiszta kara-maya volt, s 
hogy az összes ó-görög munkák a kara-maya nyelv kifejezéseivel vannak áthatva. A 
görög szótárt napjainkig háromszor cserélték ki. 


Karák Churchward szerint a föld különböző helyein találhatók. Kis-Ázsiába messze 
terjeszkedtek befelé, s valószínűnek tartja, hogy az egész Fekete-tenger vidékét ők 
lepték el. 


Ugyancsak tőle tudjuk, hogy az ősi görögök, akik mayák voltak és nem árják, mint a 
mai görögök, joggal tarthattak igényt arra, hogy a legősibb, a legnemesebb 
emberfajnak Mu egyik, az összes emberfajok fölött uralkodó törzsének voltak 
leszármazottai. 


Jelen műben olvashattuk azt is, hogy a karák nem tartoztak sem a szőke, sem pedig 
a fekete-fehérek fajtájába. Más szóval reájuk is illet az, ami ma a magyarra, hogy se 
nem szőke, se nem barna, az az igaz kara-fajta. A kara jelzőt csodálatosképpen 
megtaláljuk a hét magyar törzs neve között is. 

Az etruszkokról, akik ugyancsak a rovásírást használták, szintén megállapították, 
hogy ősi görög nép voltak. A hellének csak Euklidesz alatt tértek át a régi rovásírásról a 
még ma is használatban levő írásjeleikre. 


Heraklesz ivadékai, az ősi kornak legvitézebb népei, számos törzsre és tájszólásra 
oszlottak. Egy részük megtelepedett s földműveléssel, állattenyésztéssel és iparral 
foglalkozott, míg másik részük nomád módon barangolt a nagy orosz síkságon. Ennek 
az egymástól való elkülönülésnek főként a hegyek kiemelkedése volt az oka, amely 
földtani esemény a görögséget évezredeken át szétválasztotta. A perzsa birodalmat úgy 
a déli hellén-görögség, mint az északi szittya-görögség századokon át rettegésben 
tartotta, és Darejosz serege, bár százezrekből állott, mégis kudarcot vallott a 
leleményes szittya taktikával szemben. Volt idő, amikor Perzsia szittya uralom alatt 
állott. 


Még Hérodotosz idejében észre lehetett venni egyes szittya tájszólásokon a görög 
hasonlatosságot, mert Hérodotosz a kallipidákról (görbelábúakról, lovasokról) 
megjegyzi, hogy tulajdonképpen görög-szittyák, míg a gelonosziakról azt írja, hogy félig 
szittyául, félig görögül beszélnek. Ahogyan szövetségkötésüket leírja, hogy karjaikat 
fölmetszik, vérükből egy boros korsóba csöpögtetnek és abból isznak, egyenesen őseink 
vérszerződésének a szertartására ismerünk. Kiemeli még rendkívüli ügyességüket a 
nyilazásban, s valóban úgy Árpád magyarjai, mint Kuthen kunjai mesterien kezelték a 
nyilat. A szittya nyíl oly erős volt, hogy annak felajzásához szittya kéz kellett. Végül 
csodálattal ír iparukról, s főleg a bőr feldolgozásában való utolérhetetlen voltukról. 


Mindezek mellett sem Hérodotosz, sem pedig a vele egykorú írók műveiben nem 
sok elismerést találunk a szittyák műveltségéről. 


Ez azonban érthető, mert ők a fölényes hellén nézőpontból szemlélték a hős 
szittyák egyszerű életviszonyait, amelyre őket a pusztaság kényszerítette. Nem vették 
észre, hogy egyszerűségükben is több ezer éves műveltség rejlik mögöttük. 


De ha ők ezt nem is vették észre, nekünk mégis van erre nagyon nyomós 
bizonyítékunk, amely sokkal megbízhatóbb, mint bármely történeti hagyomány vagy 
emlékmű, s ez a szittya nyelv, illetve drc-ága anyanyelvünk. 


Az, hogy a magyar ízig-vérig görög, azaz kara-maya, tehát se nem mongol, se nem 
ugor, se nem árja, az megdönthetetlen pozitívum. Hogy fajilag görögök vagyunk, azt 
nyelvünk igazolja, mert arra, hogy egy nép átvegyen egy reánézve idegen nyelvet 
anélkül, hogy fajilag el ne vegyüljön, az a mesék országába tartozik. 


Amíg görög fajiságunk pozitívum, addig szittya leszármazásunkra vonatkozólag az 
igazságnak megfelelően meg kell jegyeznem, hogy ez az állítás csak nyomós érvekkel és 
hagyományokkal. alátámasztott föltevés, de nélküle görögségünket meg se tudnánk 
érteni, s ugyanúgy érthetetlenül állanánk az ugorhoz, törökhöz, góthoz és a szlávhoz 
való kapcsolatunkkal. 


Krónikáink is a szittyák leszármazottainak tartanak bennünket. Ezt őseink 
valószínűleg jobban tudták, mint a tőlük idegen árják kései leszármazottainak a tudósai, 
akik bennünket nem ismertek, mert nem is ismerhettek. 


Szent Gellért legendája szerint a Péter király alatt föllázadt pogányok megint a 
szittya istenséget kezdték imádni. 


Tudósaink nem is vonták ezt soha azelőtt kétségbe, de a tőlünk idegen, árjavérű 
tudósok az ugor rokonság kitalálása után támadták e hagyományok hitelességét, mert 
szeretnék a szittyákat az indogermánokkal rokonságba hozni. 


Tudományos köreinkben a múlt század (itt: 1800) ötvenes évei óta egy olyan iskola 
szervezkedett, mely a magyar őstörténelem hazai forrásait minden eszközzel igyekszik 
hitelességüktől megfosztani, hogy aztán engedjük magunkat idegenből importált 
téveszmékkel félrevezettetni. 

Ennek az iskolának a harcosai azt akarják, hogy mondjunk le írott emlékeinkben 
megnyilatkozó dicső múltunkról. Azt akarják, hogy hányjuk tűzre a névtelen jegyző 
fércművét, mert szerintük az csak egy ostoba barát fecsegése, illetve pusztán politikai 
célból írt koholmány. 


Azt akarják, hogy fordítsunk hátat magyar történetíróinknak, s inkább nézzük meg, 
hogy mit írtak rólunk a németek, olaszok, oroszok, osztrákok stb., hogy mi van az ő 
levéltáraikban, krónikáikban és náluk egyebütt. 


Hát nem olyan-e ez, mintha évszázadok múlva a mostani kisantant tükrében 
keresnénk múltunkra és jelenünkre vonatkozó adatokat, s minél kedvezőtlenebbek 
volnának, annál hitelesebbeknek tekintenénk azokat? 


Legérdekesebb az, hogy ez az iskola nem elégszik meg azzal, hogy saját emlékeink 
és hagyományaink hitelességét tagadja, mert ez talán még megbocsátható volna. De 
nem állanak meg itten, hanem támadják a görög, a római, a bizánci írók mindama 
tételeit, amelyek akár a hunokra, akár a magyarokra vonatkozólag valami dicséretest 
vagy jót mondanak. Legújabban megértük már azt is, hogy tagadásba veszik a hun- 
magyar testvériséget, mert azt akarják elérni, hogy mi ne legyünk büszkék Atillára 
(idegenül: Attilára) és világhódító népére. 


Amikor arra akarnak bennünket tanítani, hogy a lapptól, osztjáktól, zürjéntől, 
mongoltól, kalmüktől, töröktől vagy tatártól származunk, s hogy régente őseink rablók, 
gyilkosok, betyárok, vad hordák voltak, meg akarják utáltatni velünk származásunkat és 
őseinket, elfeledtetni faji elsőbbségünket, hogy aztán hozzájuk álljunk, mint 
hamupipőkék és úgy tekintsünk rájuk, mint akiktől minden fény és világosság 
kisugárzik. 


Pedig hát dacára örökös háborúinknak, sem a haladásban, sem a törekvésben nem 
maradtunk hátra egy tapodtat sem. Példa erre múltunkból az esztergomi, a 
székesfehérvári s legújabban főleg az egri ásatás. 


A műveltség nálunk mindig alaposabb volt, s azt is hozzá tehetjük, volt legalább 
olyan általános, mint az árja. Csak nem szabad összetéveszteni a műveltséget a 
kedvezőbb gazdasági helyzet által nyújtott technikai lehetőségekkel. 


Tudósainknak, művészeinknek, atlétáinknak arányszáma bármely nemzethez 
viszonyítva, nemhogy kimagasló, hanem szembeszökően óriási. Ez megdönthetetlenül 
felsőbbrendűségünk mellett bizonyít. 


Ne tévesszen meg bennünket idegenek véleménye, akik minket csak könyvekből 
vagy legjobb esetben pár futó látogatásból ismernek, vagy akiknek nemzetünk 
szabadsága vagy nagysága vagy akár műveltsége mindig szálka a szemükben. 
Maradjunk csak meg mindig hagyományaink mellett. 


Hagyományainkat az újabbnál újabb ásatásokból felszínre kerülő bizonyítékok 
mindig jobban és jobban megerősítik, s történelmünk talaját napról napra 
termékenyebbé teszik, mert kölcsönösen kiegészítik egymást, s egy meglepő, 
bámulandó, összhangzó egészet adnak, amelyből a valótlanság, az elfogultság, a 
rosszakarat vagy ostobaság által eltorzított, elferdített dolgok, mint salak, önmaguktól 
felszínre kerülnek. 


Amíg tudósaink nemzeti alapon mozogtak, történeti ismereteink gyarapodtak. A 
finnugor kutatások történelmünk talaját meddővé, terméketlenné tették. Azóta, amióta 
ezt az elméletet reánk erőszakolták, történelmünk is csak reánk szórt rágalmakkal 
bővült. 


Minden más nemzet, a legnagyobbtól a legkisebbig, az értékesebbektől a 
legértéktelenebbig ébreszti faji és nemzeti önérzetét. Csak éppen tőlünk akarják 
elvenni az emlékezést, a kegyeletet a valóban nagy ősök, a valóban nagy múlt és a 
reményt meg a bizalmat egy nagy jövő iránt. Ezekre pedig talán soha nem volt nagyobb 
szükségünk, mint napjainkban. 

Ott, ahol a magyar őshazát gyaníthatjuk, kellett lakni egy hatalmas, művelt görög, 
illetve kara-maya népnek, amely népnek a föld utolsó nagy mágneses kataklizmáját 
túlélt kisebb csoportjának vagyunk késői leszármazottai. Eme történelemelőtti elődeink 
magas kultúrájának melege áradt szomszédainkra s e meleg sugarak vitték hozzájuk 
azokat a görög szavakat, amelyek nyelvünkben megvannak, de azok nem 
jövevényszavaink, hanem ősi nyelvünk ősi szótőiből eredeti szóképzőinkkel alkotott 
tősgyökeres magyar szavaink, amelyek nyelvünkben már akkor léteztek, amikor 
szomszédaink az azok által fedett dolgokról vagy fogalmakról még halvány sejtelemmel 
sem bírtak. 


A szláv nyelvekben édeskevés a görög elem, talán minden tizedik szláv szóra jut 
egy görög eredetű szó. Nos, amikor mi átvettünk a szlávból 500-600 szót, hát kérem 
tessék csodálkozni, gondosan csak a görög eredetűeket vettük át onnan. 


A törökben is van vagy 150 görög eredetű szó, s mi az átvételkor egytől-egyig 
gondosan csak ezeket válogattuk ki és vettük át. 


Így vagyunk a többi nyelvekkel is, mindenütt gondosan csak a görög eredetű 
szavakra vadásztunk. 


Dr. Aczél , Szittya-görög eredetünk" című művében ezt találjuk: 


, Bámulatos, hogy hibbanhatott meg ennyire agy tudós agya, - hogy 
inkább ilyen görög szavakra való vadászatot képes feltételezni, mint annak a 
fordítottját - de még bámulatosabb, hogy egy ilyen meghibbant agyú 
tudósnak egész sereg követője akadt." 


Föntebb már jeleztem, hogy jövevényszavaink túlnyomó többsége nem a mi 
jövevényszavunk, hanem azok olyan szavak, amelyek éppen a mi ősi nyelvünkből 
vándoroltak át szomszédainkhoz. Ugye, senki se hitte volna, hogy ilyen könnyű lesz 
ennek az állításnak a bizonyítása? 


Összehasonlító nyelvészeink nagyon sok hibát követnek el a véletlenre való 
hivatkozással is. Az, ahol a véletlenre való hivatkozás az argumentum, lehet gyermekes 
fecsegés vagy bármi egyéb, csak tudomány nem. 


Dr. Aczél-tól bemutatott 3000 tőszavunkra egyik európai hírű tudósunk azt 
mondotta jelentős lekicsinylő gesztussal, hogy azokból legalább ezer a szláv, a latin és a 
németből való, míg a többi 2000, hát igen, az véletlenül egyezik a göröggel. Ha ez nem 
volt elszólás, akkor jellemző kiszólás, amelyről véleményét bárki saját maga 
megalkothatja. 


Nyelvészeink ezenkívül elmulasztják egyes szavaink családjának kikutatását is. A 
laikus például megvan győződve, hogy suszter szavunk a német Schuster egyszerű 
változatlan átvétele. A laikus, aki nem bocsátkozhat szóelemzésbe, tévedésbe eshet, de 
amikor ezt nyelvészeink minden további nélkül elfogadják, az részükről már nagy 
mulasztás. 


A Schuster a németben egy teljesen elszigetelten álló szó, amelynek nincsen se íjja, 
se fíja a germán szókincsben. A Schuh-ból, mint a laikus gondolja, semmi esetre sem 
származhatott, mert a -ster képzője a németnek nincsen és nem is volt. A Schuh-ból 
legfeljebb Schuhmacher-t lehet csinálni. Ugyanekkor a görögben kszusztér csiszolót, 
fényesítőt, bőrfényezőt jelent. A német tehát a görögből vette át ezt a szót készen és 
nem annak alapigéjét. Ezzel szemben vége-hossza nincs a magyarban a csusz igéből 
alkotott szavaknak, mint csúszik, csiszol, csiszár, sőt még a suszter is csuzlik. Tegyük 
most még mindezekhez, hogy Hérodotosz szerint az ókorban szittya őseink értettek 
legjobban a bőr megmunkálásához. Nagy naívság kell tehát azt hinni, hogy őseink 
vették kölcsön a gótoktól ezt a nem is gót, hanem görög képzésű szót. 


Nagyon fontos ismertetési jel továbbá két nyelv közötti rokonság megállapításánál 
a többjelentésű szavaknak egyezése több jelentésűekre nézve is. Itt már az sem fontos, 
hogy a szavak alakilag még egyeznek-e egymással, mert ez már másodlagos kérdéssé 

válik s az áthasonulás mindig könnyen kimutatható, ha a fődologban, a többféle 
jelentésben megegyeznek. 


Itt van például a hellén air vagy haire, mely a magyarban, szittyában , ér7. Ez az 
áthasonulás még más nyelvekben is megtalálható, mert a hellén , aj" diftongusnak több 
nyelvben is , é7 hang felel meg. Ilyenek többek között a dajmon és démon, az aither és 
éter, Aigina és Aegina vagy mint magában a magyarban a nyelvkereten belül is a paraj 
és a páré. Ez most azonban nem fontos, hogy egyezik-e a görög air-ral a magyar , ér", 
hanem keressük azt, hogy ezek hány jelentésre egyeznek meg egymással. 


Hacsak a fontosabbakat szedjük ki, tízet akkor is találunk, íme: 


rajta kap (rajta ér), elnyer (elér), többre becsül (sokat ér), megszáll, meglep (baj 
ér), elfog (utol ér), megfog (ér-int), csatlakozik, hozzá áll (ér-intkezik vele), felszáll, 
fölemelkedik (fel-ér), meggyőződik (fel-éri ésszel), majd átvitt értelemben is meg-ért, 
érez, azaz szellemileg vesz, fog, fel fog, szeret (vele érez) s így tovább. 


Egy értelmes embernek, aki egyebet sem olvasna el, mint ezt a pár sort az air és ér 
egyezéséről, már is tisztába kell jönnie afelől, hogy a magyar és a görög nyelveknek 
igen közeli rokonságba kell lennie egymással. 


A ,szop" ige szintén a nyelv legalsóbb rétegébe tartozik, így lássuk másik példának 
ezt is. Mint mondottam az mellékes, hogy alakilag most a szop hogy hasonlít a 
göröghöz, amelyben ez , szpa-", a szittyában ,szapa", majd ,szap" és ezzel már is ott 
vagyunk a magyar szopnál. 


Tehát a hellén szpa- jelentései: szop, szip, szív, szab, cibál, civódik, cepel, csábít, 
cibaklik (ficamodik). Hogy ezek egyugyanazon gyökből eredő szavaink, azt az éleseszű 
Budenz állapította meg, s azóta nyelvészeink sem vonják ezt kétségbe, de ha még 
akadna kétkedő, úgy annál Budenz e megállapítását a görög értelmi egyezések 
kétségen kívül is megerősítik. 


Aztán nincs a világnak még egy másik nyelve a görögön kívül, amelyben a zavarni 
ige elűzést is jelent, mert egyazon tőből való a zavaros és a zavarás is. 


Mily végtelen könnyelműség továbbá attól a nyelvésztől, aki a bordát, a 
takácsbordát szláv szónak tekinti. Miért nem jelent ez akkor a szlávban is egyúttal 
oldalbordát, mint a magyarban és a görögben? Vagy csak nem akarja valaki azt állítani, 
hogy a görög is a szlávtól vette át ezt a szót? De viszont az sem tételezhető fel, hogy az 
a magyar, akkor, amikor ezt a szót a szlávtól átvette, nyomban kivette a tarisznyájából 
görög szótárát, hogy utána nézzen az ősi forrásnak, s minthogy ott e szó oldalbordát is 
jelentett, hát mindjárt e fogalommal együtt plántálta azt át nyelvünkbe. 


Tekintettel arra, hogy százakra megy ama szavainknak a száma, amelyek több 
jelentésükben is megegyeznek a görög eredetivel, azok további felsorolását nem 
folytatom, hanem inkább bemutatok még néhány példát arra, hogy szavaink mennyivel 
inkább egyeznek a göröggel, mint az ugorral. 


Megjegyzem, hogy ezek a szavak nincsenek célzatosan összeválogatva annak 
bemutatására, hogy mennyire maradnak azok hátra az ugor egyezésben a görög 
mellett, mert igenis célzatosan vannak összeválogatva, de az ugor egyezések 
legjavából: 


magyarban  ] görögben ugorban 
vér vér vere 
velő miüelo-s velim 
torok tróg tur 
álom alum-a ulom 
árva orfosz orbesz 
fagy pagosz poly 

fekete peketász pegde 
fészök hészükhosz !Dpesza 
hosszas hosszosz koszae 


Már e pár szó is mennyire bizonyít a görög mellett dacára annak, hogy azok az ugor 
megfelelések legjavából vannak válogatva. 


Az uigur népek nagy része a föld utolsó mágneses kataklizmája után szétszóródott. 
Mostoha viszonyok közé ékelve apró szigeteket alkot, csak az árják képeznek kivételt 
közülük. Legutóbbi időkben kitört a finn is a koporsóból. Ma már az európai nemzetek 
között a finn is számottevő. A magva, a gyökere a finnek is ugor, de a hajtásai, a virága, 
a lombozata, a gyümölcse már görög, mint egy vad amerikai alanyba beoltott nemes 
szőlővesszőé. 


Ennyiben tehát, de csakis ennyiben áll fenn a rokonságunk ezekkel a népekkel. 


Dr. Aczél 1927-ben kiadott művére mindmáig nem jelent meg semmi tudományos 
cáfolat, de nem jelent meg az ugorelméletet tartók oldaláról erre még a legcsekélyebb 
vélemény sem sajtó alól. A felelet tehát erre is csak a már mindjobban szembetűnő s 
eddig oly nagyon jól bevált agyonhallgatás volt. 


Ez a módszer azonban már túlságosan ismert ahhoz, hogy ne lássuk belőle az ugor- 
elmélet tökéletes csődjét. 

tén ve Gt 
Mmm za BE zt 
Ez a szobasarok nem Magyarországon, hanem Görögország Skyros nevű szigetén 
található, 


ahol azt mint görög népi jellegzetességet fényképezték le. 
Nem lehet csupán játéka a véletlennek, hogy ezt a görög népi jellegzetességet 
a magyar földműves nép lakásaiban is csaknem mindenütt megtaláljuk. 


Ha valaki, aki a fentebbieket olvasta, még azt merné állítani, hogy a magyar és az 
ó-görög nyelveknek a hasonlósága pusztán véletlen, akkor az olasz is csak véletlenül 
hasonlít a franciához vagy spanyolhoz, a holland a némethez stb. 


Mert azt már csak nem lehet mégsem feltenni, hogy a magyar fajt és nyelvet 
részvénytársasági szabályokkal alapították, amelyekben kimondták, hogy az ugor, 
török, gót és szláv nyelvekből csakis a görög szavakat szabad átvenni, s aki azok teljes 
készletéből is merne meríteni, azt átok érje. 


Nyelvünk igazolja, mint a lávába temetett ősi leletek, hogy a történelmet megelőző 
időkben a mi őseink voltak a legmagasabb kultúra birtokosai s az egész földkerekség 
urai. Tekintettel arra, hogy faji tisztaságunkat és tulajdonságainkat eléggé tisztán 
őriztük meg, tisztábban, mint a mai hellének, kétségtelenül mi vagyunk a föld 
valamennyi lakója között a legnemesebb emberfajta. Ezt az állításomat úgy a szellemi, 
mint a torna- és sport-olimpiászok, valamint a cserkész-jamboreek is mind igazolják. 


Íme feltárult az a csodás világ, mely a beavatatlanok előtt még álomnak is merész 
lett volna, hiszen elvakíthatja szemünket a fénylő nap, az ősi görög származás, és még 

reánk mondják a tévutakon bolyongó nyelvészeink, valamint tévutakra tévedt 
történelemtudósaink elismerő hajbókolási és jóváhagyásai mellett, hogy mi Ázsiából 
származó barbárok utódai vagyunk. 


Sokan azt gondolják, hogy faji tisztaságunkról mások a kialakult vélemények és 
jobban tesszük, ha hallgatunk róla, mert ha még el is tekintünk a kisebb 
vérkeveredésektől, mindig ott marad még a kunok nagy tömegének beolvadása a 
magyarság testébe. 


Amióta Cornides D. a XVIII. századbeli magyar történettudós a Petrarca-kódex 
alapján azt állapította meg, hogy a kunok törökök voltak, ez a kun kérdés napjainkig le 
nem került a szőnyegről. Leghíresebb történetíróink majdnem mind magyar 
eredetűeknek tartották őket, de mikor gr. Kuun Géza Codex cummanicusa 1880-ban 
megjelent, főleg nyelvész körökben alakult ki az a helytelen vélemény, hogy a kunok 
törökök voltak s itt magyarosodtak meg beköltözésük után. A kunok történetének 
legalaposabb ismerője, Gyárfás István, hiába mutatta ki ez állítás tarthatatlanságát, - 
nem lévén nyelvtudós - csak történeti érvekkel kísérelte meg a cáfolást, de eredmény 
nélkül. 


Még abban sem tudtak megegyezni, hogy a hazai nyelvjárások közül melyiket 
beszélik a kunok. A palócot a XII. század elején írt Nesztor-krónika alapján mindenki 
kunnak tartotta, a nagy és a kis kunt már természetesen a nevük után is, de a 
székelynél már megoszlottak a vélemények. Dunántúlon a besenyő telepek tájszólásai, a 
göcseji, az őrségi, a győri, a veszprémi stb. pedig szóba se jöttek. 


Hogy egy nyelvterület szavai a szomszédos vidékre átszármazhatnak, az 
megengedhető, de hogy jutottak el a székely szók a csíki havasokból a Mátra mellékre, 
a kis- és nagykunságba meg a Dunántúlra, mikor a közbeeső helyeken e szavakat nem 
ismerik? 


Persze, ezek is véletlen egyezések. Ilyen állítás mellett valósággal csoda, hogy a 
kafferek nyelve nem egyezik meg a magyarral. 


Véletlen, hogy a székely és a palóc a szivárványt bába-bukrának, a bátyát bá-nak, a 
hibás öltést beleznának, a virágos kendert paszkonca kendernek, a kétágú szeget 
ráklábnak, az összetákolt kerítést gám-nak vagy gámornak, a tokát szaknak, a hó 
megfagyott tetejét szironynak, a szabó bogarat verőkötőnek, a fa édes nedvét viricsnek 
nevezi. Es véletlen még más százon felüli egyezés is. 


Véletlen egyezés az a több-száz szó is, mely csak a székely és dunántúli, vagy csak 
a székely és a kun dialektusokban él, míg a többi nyelvjárásban ismeretlen. 


Miben tér el hát a kun nyelv a magyartól? Legszembetűnőbb különbség az, hogy a 
kun sokkal inkább megőrizte az ős grammatikai alakokat, mint a magyar, sőt a szavak 
eredeti alakjait is sokszor megtaláljuk a kunban s hangtana is még a régihez húz. 
Szókincse sokkal gazdagabb a magyarnál. 


A magyar hangilleszkedési törvényhez a kun nem alkalmazkodik. Szókincsében sok 
szó van al- és felhangokkal vegyesen. 


A székely is epám-ot mond apám helyett és tenács-ot tanács helyett. A göcseji 
almával helyett almável-t használ, így viselkednek még a göcsejinél a -nek, -hoz és a - 
szer ragok is. A -szer a göcsejin kívül így viselkedik még a palócnál is. 


A görög kettős magánhangzókat is megőrizte a kun (óma helyett auma) s a 
szókezdő kettős mássalhangzóktól sem idegenkedik (brugó, drusza, trampli). Az 
igeragozás egyes szám harmadik személy ősgörög ,-n" ragja még meg van ma is a 
kunban és a székelyben (értín, teszen). 


Olyan szóalakok, amelyek csak a régi nyelvemlékeinkben fordulnak elő, a kun és 
székelyben közönségesek (nevetség, mevetség), s mint fentebb említettem, az ősgörög 
szóalakok is a kunhoz állanak legközelebb, pl. a kun píriz (fűrész) a görög priz 
származéka. 

A kun továbbá egyes hangváltozásokat egyáltalán nem, vagy legalább nem úgy 
hajtott végre, mint a magyar s egyes magánhangzókat is zártabban ejtenek ki a kunok 
régebbi nyelvemlékeink alakjainak megfelelően. 


Egy tömegben elszigetelten élő nép erőszakos beavatkozás nélkül nem egyhamar, 
vagy sohasem veszi át a szomszéd nyelvét. Példa erre a sok főleg sváb nyelvsziget, 
amelyek a magyarság között élve sok évszázadon át mindmáig megtartották ősi 
nyelvüket és szokásaikat. 


A csángót sem tudta elnyelni az oláh. Tudósaink állapítják meg, hogy nyelvünk 
legősibb alakjait is azért őrizték meg a kunok, mert elszigetelten éltek, 
hozzáférhetetlenek voltak. 


Ez nagyon helyes megállapítás, de engedelmet kérek, akkor miért voltak 
hozzáférhetők, amikor az ősi nyelvüket cserélték fel állítólag a magyarral, csak úgy 
máról holnapra, mintha inget váltottak volna. Felcserélték úgy, hogy nyelvükből nem 
maradt fenn egyetlen ősi szó sem, egy egészséges káromkodás sem. Nem maradt meg 
még emlékeztető sem ősi szokásaikból, egy darabka rongy ősi viseletükből, egy 
cserépdarab, egy rozsdás szeg ősi eszközeikből akkor, amikor erre őket semmi külső ok 
nem kényszerítette. 


Hát lehetséges ez? Hát logika ez? Vagy hol van abban a logika, hogy mikor a kun az 
anyanyelvét egy batkára sem becsülte, akkor az állítólag átvett idegen nyelvhez meg 
oly görcsösen ragaszkodjék, hogy abból még egy szó árnyalatot se engedjen elveszni? 


Hogy a külföldi krónikák a kunokat egynek veszik a törökökkel, annak a ,turc" szó 
az oka. A tizedik század bizánci írói ugyanis Árpád magyarjait is turk néven említik. 
Bölcs Leó görög császár a magyarokat a kilencedik században turci-knak nevezte, míg 
fia, Bíborban született, Konstantin császár turcae-knek, hol meg mazaro-knak hívta. 


A tizedik század bizánci történetírói közül Leó Gramaticus , tourcoi", Cedrenus 
, burci sive Ungri" és Theophanes , Turcos orientales guos Chazaros vocant" írnak a 
magyarokról. 


Ez a turc elnevezés a külföldi tudósoknál nagyon sok zavart idézett elő s innen 
származott az a helytelen elmélet is, amely szerint török eredetű lett volna a magyar 
meg a kun. Ezzel szemben kétségtelen, bármennyire akarják is elvitatni, hogy a kun 
nyelv a szittya-görögnek csak egy tájszólása s így a magyarságba való nagyarányú kun- 
beolvadás a faj tisztaságát mit sem érintette. 


Ugyanígy nem érintette a faji tisztaságot a besenyők, kazárok, avarok, alánok, 
utrigurok és kutrigurok beolvadása sem, mert ezek is csak tájszólásai voltak a szittya- 
görög népcsaládnak. 


A betelepült germánság mindig különálló szigeteket alkotott a magyarságban s 
beolvadásuk elvétve inkább csak az értelmi osztályokban történt. 


Végül a szláv-, török- és a tatár-keveredés nem volt oly óriás mérvű, hogy 
beolvadásukkal a magyar fajta jellegzetes változást szenvedett volna, mint a mai 
görögség, akiknek vérébe erős árja, arab és szemita vér keveredhetett s így nagyon 
távolra kerültek őseiktől. 


A mai görögöknek ily keveredések folytán történt erős faji elváltozása az ősi fajtól 
lehetett a legnagyobb akadálya annak, hogy eredetünket valakinek is eszébe jutott 
volna ilyen tőlünk látszólag erősen eltérő nemzetnek a törzsén keresni. 


Dr. Aczél Józsefnek szinte prófétaszerű meglátására volt szükség, hogy eredetünk 
helyes irányát meglelhessük, másrészt pedig Churchward angol ezredesnek szinte 
végzetszerű kutatásaira, hogy eredetünknek ezt a helyes irányát meg is érthessük. 


Érdekes C. A. Macartney , Hungary" című könyvének az a megállapítása, mely így 
szól: 

, Csodálatos, ha meggondoljuk, mennyire felhígítva folyik a Kárpátokon 
átjött ősi harcosok vére azokban, akik manapság magukat magyaroknak 
nevezik. A mai magyar arisztokrácia német, cseh, osztrák, olasz, szlovák, 
horvát, szerb, román, görög, francia és török, sőt zsidó eredetű családokat 
foglal magában. A faji összetétel kevertsége tüstént világossá válik, mihelyt 
a valahol megjelenő előkelőségek bármilyen névsorát elolvassuk. Ennek 
dacára a mai magyar nemzet mégis éppen olyan hamisítatlan tiszta magyar, 
mint amilyenek Árpád harcosai voltak. A magyarság nem csak 
külsőségeiben, de romantikus összetételében, erényeiben és hibáiban is 
nagyon keveset vagy semmit sem változott a legutolsó időkig" 


Íme ezt állapítja meg elfogultsággal nem igazán vádolhatóan egy tőlünk távol álló 
angol tudós. 


Itt már nem segít semmiféle csűrés-csavarás. Nyelvészeinknek úgy, mint 
történészeinknek erre a helyes útra kell térniük. Természetes, hogy azoktól, akik 
kenyerük javát a finnugor-eredet téves hitében fogyasztották el, ilyen áldozatot nem 
várhatunk, de ifjabb nyelvészeinknek már 8890-a finnugor származásunkat 1009-ban 
erőszakoknak vallja. 


Az előadottak után nem kell külön magyarázat ahhoz, hogy idegeneknek miért oly 
rettenetesen nehéz a magyar nyelv elsajátítása, hiszen édes anyanyelvünk úgy 
viszonylik a mai nyelvekhez, mint egy klasszikus mű a modern giccsekhez. 


De ezek után az is érthető, hogy azoknak, akik nyelvünket tökéletesen 
elsajátították, miért a legeredetibb és miért a legszebb nyelv a magyar, valamennyi a 
világon eddig élt és élő nyelvek között. 


Nyelvünkben nem fokozatosan fejlődött az értelem és a kedély, nyelvünk magával 
hozta azt a világra. Embriójában volt benne az isteni szikra, melyet Prometheus lopott 
le az égből. Múzsák ringatták nyelvünk bölcsőjét. Eles megfigyelés, a dolgok 
legjellemzőbb tulajdonságainak az ellesése és kiemelése, veleszületett filozófia, zene, 
harmónia, költészet, ritmus, csupa metafora, érzék a szép iránt, a természet csodálata, 
ezek hozták létre ezt a gyönyörű, bájos nyelvet, amelyről még az olaszok is elismerik, 
hogy sajátjuk mellett az ó-görögön kívül még csak ez az egyedüli muzikális. 


És mi idáig vak sötétségben voltunk. Ellenségeink és irigyeink szemén keresztül 
tekintettünk úgy fajunkra, mint nyelvünkre. Tudtuk, éreztük ugyan, hogy szép a mi 
nyelvünk, de szavai mint megannyi szfinksz, titokzatosan hallgattak. 


Most már beszélhetnek, regélhetnek nem ezer, hanem tízezer évekre visszamenő 
múltunkról, így már érthető, hogy amíg a görögben, latinban egy szónak igen gyakran 
számos jelentése van, addig a szittya és a magyar némi változtatást tesz a szó alakján s 
lehetőleg arra törekszik, hogy minden csekély mértékben egymástól eltérő fogalomnak 
is külön jele legyen. Más a gyúr és más a gyűr, még a kever és kavar között is van kis 
különbség. 


Az eddig nyert újabb ismeretek birtokában most üljünk a Turulmadár szárnyaira, 
hogy ő is vigyen vissza egy időre valamennyiünket a múltba, illetve hogy mutassa meg 
nekünk azt az utat, amelyet elődeink végigjártak, amíg eredeti hazájukból, Mu-ból, az 
Anyaországból, eljutottak mai hazánkig. 


Ma nemzetünk e szent madara megmutatta elődeinknek az utat jelenlegi hazánkba, 
hogy itt mint Isten kiválasztott népe egy évezreden át megvédjük az emberiség számára 
az ősi vallás nyomán a poraiból feltámadó művelődést Ázsia barbárságba süllyedt 
hordáival szemben, akkor nekünk késői utódoknak mutassa meg eredetünket, hogy 
jelenlegi elesettségünkben abból erőt meríthessünk egyrészt feltámadásunkhoz, 
másrészt pedig, hogy tisztán álljon előttünk kiválasztottságunk, fajunk örök élete és a 
földön való elhivatottsága. 

Már említettem, hogy egyik neves történelemtudósunk megállapítása szerint szent 
Turulunk nemzetünknek a toteme, akinek az öreg Álmost feláldozták, hogy varázsereje, 
bölcsessége és bátorsága fiának, Árpádnak lelkébe költözzék. 


Mivel szent Turulunk kilétét a jelen munkából már ismerjük, nem lesz érdektelen, 
ha közelebbről is megismerkedünk a szent madarakkal, hogy Turulunk kilétéi egészen 
tisztán láthassuk. Az egyiptomi Seb isten fejéke egy madár volt. Seb az Istenség 
teremtő erőit jelképezte. 


Egy Sandwich szigeti szájhagyomány szerint kezdetben nem volt csak víz, amikor 
egy nagy madár szállott alá s tojást tojt a tengerbe. A tojás szétrepedt és Hawaii bújt 
elő belőle. 


Niven mexikói főarcheológus által nemrég kiásott ősi mexikói táblák között sok 
madár jelképes tábla található. A rajtuk levő írások szerint ezek az Istenség teremtő 
erőinek a működéséről szólnak. Ezek az egyedüli táblák, amelyeken madárszerű 
jelképek láthatók s amelyeknek jelentése a rajtuk levő ősi írásjelekből és jelképekből 
kétségtelenül megállapítható. 


Észak-Amerikában a haiden indiánoknál ugyancsak megtaláljuk az Istenség teremtő 
erőit jelképező madarat, amely totem-oszlopukat díszíti, illetve koronázza s amelyet 
Mennydörgős madárnak neveznek. 


A Szent Négyek madár jelképét megtaláljuk a babiloniaiaknál, kaldeusoknál, 
hettitáknál. 


A Szent Négyeket ábrázoló négyküllős kört szárnyakkal megtaláljuk egy ősi hindu 
kéziratban. 


Az Istenséget ábrázoló napkorong madárszárnyakkal megtalálható még az amerikai 
Guatemalában, Egyiptomban, Asszíriában, Perzsiában és végül az ősi Görögországban. 


A szárnyas napkorongok minden valószínűség szerint a  madár-jelkép 
inspirációjának az eredményei. 

Az összegyűjtött madár-jelképek adataiból arra a meggyőződésre jutunk, hogy az 
Anyaország valamelyik részében az Istenség teremtő készségéből kiáradó vagy 
helyesebben kisugárzó erőknek az általánosabban használatos jelképe, a kereszt helyett 
egy képzeletbeli nagy madarat is használtak. 


Tudjuk már, hogy az Istenség legfőbb jelképe a Nap volt, melyet a gömbbel, illetve 
síkon a koronggal, körrel ábrázoltak. Aki kételkedik még abban a megállapításban, 
hogy Turulunk a Szent Négyeket ábrázolja, az tekintsen kőbe faragott, vagy bronzba 
öntött mására, és látni fogja az Istenségből, illetve az Istenség jelképéből a gömbből, 
vagy ha jobban tetszik, a napból való kiemelkedését, ami szinte elválaszthatatlanul van 
vele összekötve, akárcsak ősi testvérjelképével, a kereszttel a katolikus templomok 
tornyán. Turulunk kiterjesztett szárnyai a teremtő erők állandóan cselekvő, működő 
állapotát fejezik ki. Nem csodálatos-e, hogy mindezekre tudtunkon kívül Turulunk 
miként befolyásolta az öt alakító művészeket. 


Szárnyaira helyezkedve keltünk vele útra, hogy mutassa meg nekünk az utat, 
melyet őseink eredeti hazájukból kiindulva mai hazánkig megtettek s íme, észre se 
vettük, erről az útról máris megérkeztünk, mert azt már is megmutatta. Megmutatta 
azt jelenlétével. Volt Egyiptomban, Babyloniában, Asszíriában, Elő-Ázsiában, volt 
velünk Indiában, Perzsiában, Görögországban, volt Eszak-Amerikában, a közép- 
amerikai Guatemalában. Minden bizonnyal elő fog kerülni Dél-Amerikában is, és végül 
volt Mu-ban, az Anyaországban, az emberiség szülőföldjén, ahonnan tízezer évekkel 
ezelőtt indultak el őseink, hogy terjesszék a művelődést a föld népei között s anonnan 
uralták és kormányozták felsőbbrendűségüknél fogva az egész földet, mint minden 
talpalatnyi helynek a szuverénjei és ahonnan már akkor hirdették a kettős indítékú 
isteni hármasságban az egy Istenséget, a hármas egy Istent és a feltámadást. 

A történelem színpadán népek jelentek meg és népek tűntek el, fajok keletkeztek és 
fajok vesztek el, mindig újak váltották fel a régieket. Ezzel szemben egykor, valamikor 
kezdetben a föld történelmének színterén megjelentünk mi is s azóta ki tudná 
megmondani, hogy hányszor lettünk eltemetve, de mint a feltámadás első hirdetői, már 
nagyon sokszor keltünk új életre s már nagyon sokszor adtunk mindeneken felül 
emelkedő kultúrát az emberiségnek. 


Az Anyaország elmerülésével megszűnt a nagy uralkodó s életben maradt töredékét 
a számban nagyobb fajok már nem ismerték el felettük állónak. Erejük tudatában már 
többen indultak el közülük, hogy lehengereljék a világot. Kik akasztották meg mindig az 
ilyen nekilendült áradatot? Nem hozok fel történelem előtti példákat, bár akadna 
azokból is bőven, de kérdem, hogy kik állították meg a perzsákat? A görögök. Kik 
vágtak végig a római latin birodalmon? A hunok. Kik véreztek el a tatár áradatnál? 
Elődeink. Kik akasztották meg a török előnyomulást? Ukapáink. Kik törték meg 
legelőször a vörös bolsevista terjeszkedést és így kik mentették meg Európát 
elsősorban a vörös mételytől? Kik tartották és fogják tartani mellüket egy pánszláv, egy 
esetleges pángermán vagy egy újabban esetleg nekilendülő pánolasz előretörésnél? 
Apáink, mi magunk, fiaink, unokáink és távolabbi utódaink mindig és amit szilárd 
meggyőződéssel , állítok, mindaddig, amíg régi örökségünkhöz, az egész föld 
szuverenitásához el nem jutunk, igenis mi, az elesettek, a letiportnak hitt senkik, az 
utódainkban, az egykori Kara-Maya törzs, illetve az ősmagyar Prométheusz jövő 
leszármazottaiban. 


Az elhangzottak után már nem nehéz megérteni, hogy az őshazánkat kutatók miért 
nem egyezhetnek meg a Kaukázus és a Himalája lejtői tekintetében s hogy mi az oka 
annak az eddigi érthetetlenségnek, hogy magyar történeti kutatások még Indiáig és 
Egyiptomig is elnyúlnak. 


Megérthetővé válik az az eddig hihetetlenül hangzó rejtély is, hogy Bánóczy volt 
mexikói főkonzul Közép-Amerikában összejött egy kisebb bennszülött törzzsel, melynek 
díszítő motívumai között a tulipán, nyelvének nagyon sok szava, többek között mind a 
tíz alapszámnév, a zenéje, a tánca megegyezett a magyar díszítő motívumokkal, a 
magyar szavakkal, népdalaink zenéjével és a csárdással. 


Munkámat ezzel be is fejeztem s meg vagyok győződve, hogy akik idáig eljutottak, 
azt ámulattal olvasták. Tudom, hogy sokaknál kielégítetlen kérdések merülnek fel. A 
rendelkezésemre álló összegyűjtött anyagra való tekintettel nagyon sokra tudnék 
válaszolni, amire pedig nem volna válaszom, azoknak a kérdéseknek megoldása a 
tudomány jövő nemzedékeinek a kutatásait várja. 


Idegen származású honfitársaink láthatják, hogy a magyarságba való 
beolvadásukon nem hogy szégyelleni valójuk nincsen, hanem ellenkezőleg, igenis 
büszkék lehetnek arra, mert azzal a fajok lépcsőfokán nem lefelé, hanem felfelé jutnak, 
mivel kétségtelenül a legnemesebb emberfajnak válnak a tagjaivá. Kalmárszemmel 
tekintve helyzetünket, megengedem, hogy e nemesség talán sokaknak nem a 
legkívánatosabb állapotot fogja jelenteni. 


Befejezésül még egy el nem hangzott kérdésre óhajtok válaszolni. Ha nem vagyok 
sem nyelvész, sem etnográfus, sem történettudós, joggal kérdezhetik tőlem, hogy 
miképpen képzelem azt, hogy az előbbiekben megírt állításaimnak, amelyek úgyszólván 
mindazzal ellenkeznek, amiket e tekintetben leszögezett a hivatalos tudomány, hitelt 
találjak? 


Erre azt válaszolom, hogy nem a meggyőzés, hanem az e téren végzett 
kutatásoknak az ismertetése volt a célom. 


Akiknek azonban egyetemi tanár tekintélyére van szüksége, véletlenül azzal is 
szolgálhatok. 


Bartucz egyetemi tanár, aki 4000 hiteles magyar koponyát, 1500 csontvázat 
vizsgált meg, 3000 felnőtt, 160.000 katona és 60.000 iskolás gyermek adatait dolgozta 

fel, kétségtelenül megállapította, hogy a magyarság néprajzi eredetére nézve soha sem 
volt mongol. 


Hivatkozhatok még dr. Cserép József a budapesti Pázmány Péter 
Tudományegyetem egykori tanárának 1929-ből származó kéziratára, amelyben öreg 
tudósunk fajunk eredetét és vándorlását ugyanazon az úton vezeti vissza Mu-ra, az 
általa is 11.500 évvel ezelőtt címerüknek jelzett szárazföldre, mint azt fentebb Szent 
Turulunk nyomán megjelöltem. Érdekes, hogy krónikák nyomán ő is megállapítja, hogy 
görög jövevényeknek vagyunk tekinthetők anélkül azonban, hogy az ősi göröggel való 
nyelvi kapcsolatainkat felfedezte volna. Még érdekesebb ezzel szemben, hogy mai 
nyelvünknek az ősi maya nyelvvel való élénkebb egyezését felemlíti, de megjegyzi, hogy 
e téren közvetlen vagy beható tanulmányra koránál fogva már nem vállalkozhat, bár azt 
legelső feladataink közé sorolandónak szegezi le. 


Az ókori klasszikus írók nyomán ő is arra a megállapításra jut, hogy kultúra és 
civilizáció terén mindig Madya népe vezetett s a Zeustól bilincsekbe vert ősmagyar 
Prométheusz, Gaea, illetve Madya fia, Aischilos szerint, elsorolván népe kultúr- 
vívmányait, e szavakkal végzi: 


, Egyszóval az emberiség minden tudását nekem köszönheti." 


IRODALOM: 
James Churchward: , The lost Continent of Mu." 
James Churchward: , The children of Mu." 
James Churchward: , Signes and symbols of Mu." 
Thomas Gann and Eric Thompson: , The history of the Maya." 
Philip Ainsworth Means: , Ancient Civilizations of the Andes," 
Mahler Ede: , Őskori Egyiptom." 
Dr. Cserép József: , A magyarok őshazája Amerika." (Kézirat.) 
Eric Thompson: , Mexico before Cortez." 
The National Geographic Magazin, November, 1936. 
Dr. Aczél József: , Szittya-görög eredetünk." 


Fischer Károly Antal: , A hunok és a magyarok fekete", illetve fehér" elnevezésének 
megfejtése." 

